
RĂSPUNSURI LA ÎNTREBĂRI 


INTRODUCERE 


Pe cât de diversificată este lumea în care trăim, pe 
atât de unitară este ea, evoluând, în acelaşi timp, după 
legi comune. În ultimul secol, oamenii au început să 
creadă că au fost deja descoperite toate legile şi că lumea 
este în totalitate descifrată. Ulterior, stereotipurile au 
început să cadă. De fapt, posibilitățile noastre de 
cunoaştere a lumii sunt legate de psihicul şi de starea 
noastră energetică. Sunt lucruri pe care este imposibil să 
le înţelegem până când nu ne schimbăm şi până nu 
trecem spre un nivel nou. Constituţia noastră fizică, 
energetică şi informaţională presupune o delimitare a 
posibilităților; or, înţelegerea lumii depinde de starea 
noastră. 

Am vorbit în cărțile anterioare despre gândirea nouă 
- despre faptul că ea reprezintă un nivel energetic nou. 
Este vorba despre capacitatea de reconciliere a 
contrariilor în percepţia şi evaluarea lumii. 

Pentru mulți cititori, această tranziție este 
nerealizabilă din start. Ei percep cunoştinţele pe jumătate 
şi încearcă să le urmeze, dar ulterior încep problemele. 


Nu demult, o cunoştinţă mi-a povestit că fusese la o 
vindecătoare. Dumneaei salva nişte femei care, citindu- 
mi cărțile, crezuseră. Şi începuseră să se supună 
întrutotul soților, să cedeze în fața lor - iar soții îşi 
pierduseră interesul. După expresia ei, „multor soți li s-a 
urcat imediat la cap şi au început să nu mai facă nimic”. 
Până la urmă, femeile au început să se revolte, să devină 
mai îndrăzneţe - şi viața de familie s-a normalizat. Una 
dintre ele îmi scrisese o scrisorică despre cum inhibarea 
emoțiilor, supărărilor şi a pretențiilor față de soț o 
îmbolnăviseră, aducând şi familia în pragul destrămării. 

la şi omul din informaţiile mele cât pricepe, încercând 
să deschidă toate uşile cu aceste cunoştinţe parțiale, ca 
şi cum ar poseda o cheie universală. Această gândire 
aplatizată duce într-o fundătură. Şi aceasta se întâmplă 
în ciuda faptului că avertizez în cărțile mele - niciodată 
nu trebuie păstrate în interior supărările şi revendicările; 
soluționarea corectă a conflictului constă în exprimarea 
cu pricepere a pretențiilor. Fără conflict nu poate exista 
dezvoltare. Viața familială  neconflictuală devine 
monotonă şi începe să se destrame. Oamenii de ştiinţă 
englezi au constatat un adevăr simplu - soții care se 
ceartă şi îşi exprimă toate pretenţiile trăiesc în medie cu 
10 ani mai mult decât cei care îşi reprimă sentimentele. 
Concluzia este destul de elementară: nu vă reprimați 
dorințele şi veți fi sănătoşi, veţi trăi o sută de ani. Omul 
care îşi însuşeşte ad literam această teză poate deveni 
delincvent sau bestie, pentru că doar moralitatea şi 


acțiunile punitive ne constrâng să ne înfrânăm acțiunile 
egoiste şi represive. 

Expresia „aurea mediocritas” a devenitun loc comun. 
De fapt, calea de mijloc este comportamentul care 
reuneşte  contrariile. Putem spune că reprimarea 
dorințelor este ceva foarte rău şi să acționăm imoral. 
Putem spune că această reprimare este necesară. Şi ne 
vom îmbolnăvi. Dar putem face astfel, încât contrariile să 
coexiste - să reconciliem contrariile, şi arunci vom 
înțelege că dorinţele nu trebuie să fie reprimate, dorinţele 
trebuie să fie educate şi dezvoltate. Când dorința mea 
răspunde nu numai intereselor mele, când ea nu duce la 
umilirea şi nimicirea celorlalți, atunci această dorință 
devine armonioasă. 

Într-o căsnicie, de pildă, fiecare are dorinţele lui şi 
fiecare trebuie să le dezvolte şi să le apere. Dar susținerea 
inflexibilă, egoistă a dorinţei, poate umili partenerul şi 
poare duce la divorț. Pe când, dacă omul are iubire în 
suflet şi e dispus să accepte compromisul, atunci el poate 
obține cele dorite fără să-l umilească şi să-l lezeze pe 
celălalt. Sentimentul intens de jignire semnifică, la 
nivelul subconştientului, dorința de a-l ucide pe cel care 
ne-a jignit, iar reprimarea acestei dorințe amplifică 
mecanismul distructiv, îndreptându-l asupra noastră 
înşine. Dar dacă înţelegem că jignirea este o încercare 
primitivă de a-l educa pe celălalt, atunci putem înlocui 
asemenea educaţie cu acţiuni concrete, care să-l ajute pe 
celălalt să se schimbe. În lumea animală, greşeala se 
plăteşte cu leziuni fizice sau cu moartea. Insulta, iritarea 


constituie, de fapt, semnale: „în curând o să te ucid”. Asta 
înseamnă că atitudinea partenerului îți displace. Dar 
dacă vorbeşti sincer cu omul şi îți exprimi pretențiile, 
atunci procesul de transformare se va desfăşura mult mai 
uşor. 

Multe femei au luat decizia să cedeze şi să se supună 
în fața soților, nu numai în comportamentul exterior, ci 
şi în sinea lor. Dialectica constă în faptul că, în forul 
nostru interior, ne putem închina numai lui Dumnezeu şi 
nu trebuie să depindem de cele lumeşti. Să cedezi nu 
înseamnă să te situezi pe tine în dependență de celălalt. 
Într-o artă marțială ca Sambo, să cedezi în fata 
adversarului înseamnă să-ți păstrezi forțele şi să-i 
foloseşti greutatea şi inerția împotriva lui însuşi. 

În aikido, totul se clădeşte pe lipsa confruntării 
brutale cu adversarul. Regula în aikido este: cedezi în fața 
adversarului, îi permiți să execute acțiunea dorită, iar 
după aceea, folosindu-i energia şi inerția, îl dirijezi 1 şi ți- 
l supui întrutotul. Cedând şi supunându-se, femeia poate 
obține considerabil mai mult, decât atacând şi învinuind. 
Prin blândeţe şi maleabilitate, femeia modelează în bărbat 
emoții pozitive, iar pentru a păstra aceste emoții, el este 
oricând gata să-i îndeplinească dorințele. 

Cu cât stilul de conducere este mai dur, cu atât este 
mai superficial şi mai uşor de observat. Acesta este stilul 
masculin. Nici-o conducere care se vrea strategică, nu 
poate fi dură. Numeroasele repetări blânde creează în om 
senzaţia de identificare a propriilor dorinţe cu voinţa celui 
care conduce. 


Bărbatul şi femeia se află permanent în conflict şi se 
luptă pentru putere. Amplificarea conflictului trebuie să 
ducă la amplificarea iubirii din suflet, la aprofundarea 
înțelegerii reciproce, la căutarea mai intensă a unui 
compromis. În viaţa de toate zilele, energia crescândă a 
conflictului face partenerii tot mai agresivi şi atunci 
contrariile, private de iubire, ori se scindează, ori se 
distrug. Aceasta înseamnă ori divorț, ori ani de certuri şi 
scandaluri, care, mai devreme sau mai târziu, duc la 
îmbolnăvire, la moartea unuia dintre soți sau la divorțul 
despre care vorbeam. Fără iubire, omul gândeşte în 
extreme. El pendulează între diferite direcții şi se 
manifestă agresiv, fiindcă se mişcă fanatic când într-o 
direcție, când în cea opusă. 

O cunoştinţă povestea nu demult despre sora ei, care, 
după ce mi-a citit cărțile, a încercat să fie blândă cu soțul 
ei. După care el a început să o trateze de sus. Atunci ea a 
devenit aspră, isterică, a început să se lupte cu el pentru 
orice nimic şi relaţiile lor s-au îmbunătățit. Eu am spus 
că acest stil de comportare nu va duce la nimic bun. 

-De fapt, aşa este - a spus cam nedumerită 
cunoştinţa mea. - A început s-o respecte mai mult, dar a 
început şi s-o amenințe cu bătaia, în câteva rânduri era 
s-o omoare. 

- Femeia trebuie să fie femeie, iar bărbatul - bărbat - 
am răspuns eu. 

În creştinism există noţiunea de „smerenie”. Ea le 
este necesară atât bărbaţilor, cât şi femeilor. Practic însă 
toți o percep drept pasivitate, lipsă de agresivitate, 


reprimarea dorințelor, drept o restricționare a sinelui în 
totul. Or, sensul fundamental al noţiunii de smerenie se 
dezvăluie altfel: - nu trebuie să cârteşti şi să pretinzi 
înaintea lui Dumnezeu, nu trebuie să fii nemulțumit de 
soartă. Împotriva oamenilor poţi protesta, împotriva lui 
Dumnezeu - nu. Fiindcă sufletul a fost zămislit odată cu 
Universul, tocmai prin suflet noi ne unim cu Creatorul. 
În suflet întotdeauna trebuie să fie smerenie, adică 
acceptarea absolută a Voinţei supreme. lar spiritul şi 
corpul, interacționând cu lumea, trebuie să fie active, 
trebuie să fie conflictuale, trebuie să dezvolte aptitudinea 
de a fi în conflict. Dacă avem mereu în suflet iubire şi 
smerenie, atunci acţiunile fizice şi spirituale aspre, ne vor 
fi întotdeauna o educație - şi nu o distrugere. Există o 
lege simplă: învățătorul nu-şi poate schimba elevul, dacă 
el însuşi nu se schimbă. Ca să educi pe altul, trebuie să 
începi cu tine însuți. Dacă sufletul nostru este gata de 
schimbare, va fi gata de schimbare şi cel pe care vrem să- 
l educăm. 

Dragostea este o uniune a două entități contrare. 
Ataşare şi detaşare. Durere şi desfătare. Maleabilitate şi 
fermitate. Ca să existe dragoste între bărbat şi femeie, 
trebuie să apară o diferenţă de potenţial. Bărbatul este de 
regulă atras de fermitate, de intransigenţă, de rezultatul 
imediat, de supunerea exterioară. Pe femeie o atrag 
blândețea, comuniunea, schimbarea gradată. 
Interacționând, aceste două tendințe diferite se 
îmbogățesc reciproc. Bărbatul este atras biologic de 
gândirea strategică, de aspectele raționale, femeia - de 


formele tactice de gândire. La ea, materialul este mai 
important decât spiritualul. În acelaşi timp, în ceea ce 
privesc sentimentele, bărbatul se poartă ca un tactician, 
iar femeia - ca un strateg. Într-o familie normală există o 
repartizare permanentă a funcțiilor. Aceasta face posibilă 
dezvoltarea sentimentelor şi păstrarea iubirii. Atâta timp 
cât soții aspiră la iubire, ei acționează în contrafază în 
toate faptele şi relaţiile, se completează, dezvoltă 
contrariile. Şi devin cu adevărat fericiți. 

Cu foarte mult timp în urmă, când am studiat 
bărbatul şi femeia la nivelenergetic, m-a uimit faptul că 
între ei practic nu există diferență. Femeia are 52% 
energie feminină şi 48% masculină, iar la bărbat este 
invers. Diferenţa de 4% determină faptul de a fi bărbat 
sau femeie. După 15 ani am citit despre aceasta ca fiind 
o descoperire a oamenilor de ştiinţă! Faptul că acum în 
toată lumea femeile se masculinizează, iar bărbaţii devin 
efeminați arată că iubirea s-a împuţinat. Conflictul 
tensionat se poate transforma în distrugere reciprocă. Cu 
cât iubirea din sufletul nostru se împuţinează, cu atât se 
dezvoltă mai activ noţiunea de unisex. Pentru ca femeia 
să devină femeie, iar bărbatul - bărbat, în sufletul 
fiecăruia dintre ei trebuie să existe simultan cele două 
contrarii. Cândva, aceasta era un dat de la natură - la 
nivel exterior, circumstanțele constrângeau femeia să fie 
fragilă, iar bărbatul - să fie puternic. Războaiele 
neîntrerupte, privaţiunile i-au determinat pe oameni să 
creadă în Dumnezeu, să se simtă absolut lipsiți de 
apărare în fața Creatorului. Această lipsă de apărare 


lăuntrică în fața Creatorului a zămislit iubire, care a 
transformat femeia şi bărbatul în contrarii. De cum, prin 
progresul tehnic, societatea a devenit stabilă şi prosperă, 
prin pierderea iubirii contrariile au început tot mai mult 
să semene una cu alta şi să fuzioneze. Destrămarea 
familiilor, sterilitatea, homosexualitatea, diversele 
perversiuni - toate acestea sunt verigile aceluiaşi lanţ. 

Familia, ca şi întreaga omenire, are doar două 
variante - ori să învețe să facă de bunăvoie ceea ce înainte 
era constrânsă să facă, ori să se destrame şi să moară. 
Mulţi tineri se adresează medicilor şi psihologilor atunci 
când îşi întemeiază familii. În ultimul deceniu, numărul 
specialiştilor în probleme familiale a crescut incredibil. Şi, 
în acelaşi timp, s-a accelerat destrămarea familiilor. 
Cauza, după mine, este că ştiinţa adoptă poziţii absolut 
incorecte în problema identității umane. Materialismul 
funcţionează foarte bine atunci când trebuie să se repare 
o maşină ori să se trimită o rachetă în cosmos. Dar omul 
este în primul rând suflet, pe urmă conştiinţă - şi numai 
după aceea corp. 

Problemele familiei trebuie rezolvate pornind în 
primul rând de la interesele sufletului, şi nu ale corpului. 
Negând existenţa sufletului, afirmând că conştiinţa este 
doar o funcție corporală, oamenii de ştiinţă încearcă să 
fundamenteze familia pe sex normal şi alimentaţie 
sănătoasă. Din acest punct de vedere, o familie va fi cu 
atât mai stabilă, cu cât va fi mai spațioasă locuinţa şi mai 
mare salariul, cu cât mai mulți metri pătrați posedă, cu 
cât mai mulți copii are. Viaţa ne arată reversul - cu cât 


sunt mai bune condiţiile materiale, cu atât familiile se 
descompun mai repede. În familiile unde ambii părinți 
sunt cu studii superioare, se nasc mai frecvent copii cu 
patologii mentale. Femeile cu studii superioare nasc mai 
puțini copii. Ca să devii un părinte în adevăratul sens al 
cuvântului, ca să te educi pe tine însuşi ca părinte, 
trebuie să te îngrijeşti în primul rând de sufletul tău. 
Sufletul trăieşte prin iubire. Unde este iubire, 
întotdeauna va fi şi o familie normală, copii sănătoşi, iar 


bolile vor fi mai puţine. 
kkk 


ÎNTREBĂRI ŞI RĂSPUNSURI 


Bună ziua, Serghei Nikolaevici, 

Am început să citesc cărțile „Diagnosticarea karmei” 
acum câteva zile şi nici nu apucasem s-o termin pe prima, 
când am fost martoră la o asemenea minune, că tare mult 
aş vrea să o împărtăşesc cu dumneavoastră. 

Cartea a avut asupra mea un efect, de parcă m-aş fi 
aflat în stare de şoc. Pe parcursul acestor câteva zile am 
analizat multe lucruri din viaţa mea, am găsit şi am văzut 
cauza bolii care tocmai începuse să se manifeste - 
fibroadenom mamar. Astăzi, chiar şi în sala de aşteptare 
a medicului citeam din carte şi, din când în când, mă 
rugam pentru mine şi pentru cei apropiaţi (de când nu 
mai făcusem asta cu atâta sinceritate!). Intru la doctor - 
şi el nu depistează nici-o tumoare. Îi arăt rezultatele 
examenului citologic, unde mi se recomanda operaţia şi 
el confirmă că, judecând după rezultatele analizelor, 
trebuie neapărat să fie făcută operaţia, cu toate că 
tumoarea e de dimensiuni neglijabile. Da, dar oncologul 
dinaintea lui depistase prin palpare o tumoare în timpul 
examinării. Pur şi simplu am convingerea că boala mea a 
dat înapoi mulțumită  „conştientizării  încălcărilor 
săvârşite”. Am de gând să repet analizele şi sper în 
rezultate mai bune. Încep să citesc următoarea carte din 
serie. Vreau să vă mulțumesc pentru dezvăluirea acestor 
adevăruri. 

Ani de-a rândul n-am putut să înţeleg în ce constă 
cauza unui fenomen neobişnuit. Unii, parcurgând prima 


carte, îşi schimbă cardinal concepţia despre lume, 
caracterul şi soarta. La ei, bolile incurabile dispar. Copiii, 
ba chiar şi nepoţii lor, încep şi ei să se schimbe în bine. 
Dar mai sunt şi alții. Ei au citit toate cărţile, vin la 
prelegeri şi la colocvii - şi, cu toate astea, nu apar niciun 
fel de schimbări. 

Recent, povesteam la un colocviu despre o situaţie 
care m-a contrariat destul de mult. O doamnă venea la 
toate colocviile mele, se poate spune că îmi era 
„admiratoare”. În mai 2008, a început să dea telefoane 
tuturor cunoscuțţilor mei. Nepotul ei ajunsese într-o 
situaţie foarte neplăcută. O firmă deschisese pe numele 
lui - pentru spălare de bani, ori pentru vreun partid, nu 
era clar - un cont bancar şi transferase acolo o sumă 
mare de bani. El s-a gândit să-şi însuşească banii aceştia 
şi s-a dat dispărut. În plus, au început să-l caute şi nişte 
mafioţi, care mirosiseră cumva lucrurile. Pe de o parte - 
mafioţii legali, pe de alta - cei ilegali. Femeia insista să-l 
ajut neîntârziat pe nepotul ei. I s-a explicat că sunt plecat 
la un colocviu în Samara şi că va fi complicat să mă 
întâlnesc cu ea. 

- Cum a putut să plece? - țipa doamna respectivă la 
telefon, indignată. - Doar am devenit aproape ca nişte 
rude. Trebuia să fi amânat colocviul. De ce nu vrea să mă 
ajute? 

M-au sunat şi m-au întrebat ce se poate face în 
situaţia asta. Eu încă în prima carte am spus - să se fure 
este păcat. Fură doar omul pentru care iubirea nu este 
pe primul loc. Fură cel care nu vrea sa sacrifice. Dacă în 


aceşti 15 ani ea nu a reuşit să se schimbe, acum, în 
câteva zile, greu ar reuşi să mai facă ceva. 

- Spuneţi-i că o s-o ajut sa ia legătura cu un jurist 
capabil, care o va consilia ce trebuie făcut în asemenea 
situații. Măcar să nu omoare băiatul. 

Ea a refuzat indignată. La colocvii n-a mai venit. 

În filozofia hindusă se spune că Universul a apărut 
ca o jertfă a lui Dumnezeu. Fără jertfa nu există religie. 
Dacă omulvrea să fure, iar nu să sacrifice, atunci, pentru 
cunoaşterea legilor Divine îi sunt necesare sacrificii 
forțate. Pierderi, boli, neplăceri sau moarte. 

Dacă un om, citind cărțile mele, a înţeles că fericirea 
este în primul rând iubire şi sacrificiu, în el izvorăşte 
energie interioară. Tocmai această energie a iubirii face 
posibilă schimbarea profundă şi amplă. Alţii au auzit însă 
că, citind cărțile mele, se pot însănătoşi, îşi pot 
îmbunătăți soarta. Ei vin la colocvii şi la prelegeri, citesc 
toate cărțile care apar din dorinţa de a lua, de a primi, 
uitând de dăruire. Dar la ei nu se văd absolut nici-un fel 
de schimbări. Cu atât mai mult, cu cât informația din 
cărți dinamizează toate procesele - şi pe cele pozitive, şi 
pe cele negative. De aceea, pentru oamenii avizi şi 
invidioşi, cititul cărților mele este periculos pentru 
sănătate. Ei, printre altele, nici n-ar citi cărțile mele, 
fiindcă omul nu degeaba este înzestrat cu intuiție. 

Nici un fel de cunoştinţe nu îl vor schimba pe omul 
care pune pe primul loc interesele sale egoiste. Nici un fel 
de cărți nu-l vor ajuta pe cel care se leapădă conştient de 
iubire, preferând binefacerile materiale, spirituale sau 


trupeşti. Înainte de a primi, mai întâi trebuie să dai ceva. 
luda a trăit alături de lisus Hristos trei ani, dar 
venalitatea şi neştiinţa lui de a iubi, nu l-au schimbat în 
bine. O cunoaştere mult mai extinsă decât cea a lui luda, 
poseda, după legenda biblică, cel mai inteligent şi mai 
ştiutor dintre îngeri, care avea şi cel mai intens 
energetism. De aceea a fost numit Lucifer. Dar 
cupiditatea lui funciară şi lepădarea de Dumnezeu, l-au 
prefăcut în diavol. De cum apare venalitatea în aparatul 
administrativ al religiei - adică cunoştinţe, putere, bani - 
apare fără întârziere procesul de degenerare şi pierderea 
aspiraţiei către Dumnezeu. 

Acesta este un proces cu caracter legic. Fiecare om 
vrea să fie fericit, iar posesia valorilor materiale este una 
din componentele fericirii. O fericire de proporții 
considerabil mai mari este fericirea spirituală. Dintre 
aceste două componente, mult mai mare este fericirea 
sufletului nostru. Fiindcă sentimentele noastre sunt 
rădăcinile din care se formează conştiinţa noastră şi 
corpul nostru. În miezul său, sufletul nostru este una cu 
Creatorul şi cuprinde întregul Univers. De aceea, cea mai 
mare fericire care poate exista, este iubirea față de 
Dumnezeu şi comuniunea cu El. Absolut toate aspectele 
fericirii posibile în Univers sunt cuprinse de la bun 
început în noţiunea „iubire față de Dumnezeu”. 

De aceea, informația nu este medicament. 
Medicamentul este alegerea noastră. lar ce să aleagă - 
omul singur hotărăşte. 


Bună ziua, stimate Serghei Nikolaevici! 

Vreau să împărtăşesc cu dumneavoastră o 
experiență, probabil nu prea reuşită. Sunt căsătorită de 
peste 20 de ani, am doi copii - de 21 şi de 16 ani. Soţul 
meu şi cu mine locuim separat încă din prima noastră zi 
de căsnicie, mai exact el a rămas să locuiască la mama 
lui. Nu îmi poate ierta singurul caz de intimitate cu un 
băiat, încă dinainte de a ne fi cunoscut. 

La început am suferit, am plâns, eu însămi nu 
puteam să-mi iert asta. Soțul meu ţine minte şi îmi 
reproşează şi acum, dar eu am înțeles că exact aşa a şi 
trebuit să se întâmple. Am căpătat linişte şi pace 
interioară, totul se face din voința divină, multe lucruri 
ajungi să le vezi altfel de-a lungul vieţii. Încerc să-i explic 
soțului meu că suferinţele nu se dau uite-aşa degeaba, 
dar în ultimul timp el a devenit mai agresiv, s-a 
îndepărtat şi mai mult. Uneori are străfulgerări, izbucniri 
de dragoste, dar nu pentru mult timp, iar acum s-a mai 
adăugat şi impotenţa. Sigur ceva nu e în ordine cu mine. 
Încerc să mă rog. 

Principala energie cu care se hrăneşte sufletul nostru 
este emanată de Creator. Pentru a o primi, trebuie ca 
nevoia deea să fie cu mult mai mare decât nevoia de orice 
altă formă de fericire omenească. Sensul termenului 
„sacrificiu” este tocmai disponibilitatea de a te despărți de 
cele lumeşti, de a dobândi Divinul. În sacrificiu, cel mai 
important nu este faptul însuşi de a da, ci căutarea iubirii 
față de Dumnezeu şi acceptarea ei în momentele de 
pierderi. 


Mult timp mi-am urmărit emoţiile şi m-a contrariat 
constatarea că agresivitatea cea mai intensă izbucneşte 
în legătură cu neacceptarea trecutului - când nu ştii sau 
nu doreşti să accepți ceea ce s-a întâmplat. Aceasta este 
de fapt o luptă cu Voința supremă, neacceptarea ei. 
Tocmai neacceptarea voinței supreme seamănă 
sâmburele demonismului. Am reflectat îndelung asupra 
faptului cum să învăţ să accept lucrurile care s-au 
întâmplat şi care îmi provoacă durere. Şi soluția a venit 
pe neaşteptate. Dacă ceva s-a întâmplat şi tu nu o poți 
schimba, trebuie să o accepţi ca pe un sacrificiu adus lui 
Dumnezeu. Forţat, ce-i drept, dar sacrificiu. Dacă 
reuşeşti să accepţi asta şi să păstrezi în sufletul tău 
iubirea, înseamnă că sacrificiul a fost primit. lar dacă 
regreți şi nu accepțţi cele întâmplate, te urăşti pe tine şi îi 
condamni pe oamenii prin care a venit pierderea, 
înseamnă că sacrificiul nu a fost primit şi îți sunt sortite 
altele noi. 

De multe mii de ani, oamenii ştiu cum a început 
păcatul omului de pe pământ. Cain l-a ucis pe Abel, 
fratele lui - l-a ucis din invidie. Dar invidia, lăcomia şi 
gelozia, sunt fațete diferite ale uneia şi aceleaşi emoții. 
Atunci ce a stat la baza rapacităţii lui Cain, ce sentiment? 
Totul a început de la aceea că Dumnezeu a primit darurile 
lui Abel, iar darurile lui Cain - nu. De ce s-a întâmplat 
asta? Răspunsul poate fi numai unul: starea sufletească 
a lui Cain a făcut darurile lui inacceptabile, iar sacrificiul 
lui - lipsit de sens. Deci Cain a regretat pentru bunurile 
aduse jertfa. Deci, în sine, el nu se putea despărți de ele. 


Deci, pentru el, ele erau mai importante decât iubirea față 
de Dumnezeu. Cain nu a putut să aducă un sacrificiu de 
bună voie şi atunci a fost constrâns la sacrificii. 

Să ne punem o întrebare: de ce îi este omului cel mai 
greu să se despartă? Daca stăm să ne gândim, o să ne 
dăm seama că orice pierdere de bunuri materiale este 
dureroasă, dar poate fi biruită. Cu bunurile spirituale e 
mult mai greu. Când se destramă visele şi speranţele, 
când se prăbuşeşte imaginea lumii cu care suntem 
deprinşi, când cei în care ai crezut te trădează, este mult 
mai dureros - dar şi asta se poate îndura. Durerea cea 
mai mare este când se sfărâmă sentimentele noastre 
înalte, când omul iubit moare, sau trădează, sau respinge 
dragostea noastră. Cu cât este mai amplă, cu atât este 
mai frumoasă dragostea omenească - şi cu atât mai multă 
durere încearcă omul. Numai cel care crede o poate 
îndura. Cel care înțelege nu numai cu conştiinţa, că 
iubirea este fericirea supremă, cel care prin felul de a se 
purta, prin modul de viaţă, prin emoţii, educă încontinuu 
în sine nevoia de comuniune cu Creatorul, se ajută pe 
sine să simtă că iubirea față de Dumnezeu este o fericire 
mult mai mare decât orice comuniune cu omul iubit. 
Tocmai de aceea au existat dintotdeauna ritualuri de 
abstinență sexuală, interdicția contactelor în timpul 
posturilor. Dacă iubirea față de Dumnezeu este fericire şi 
desfătare, pentru a putea nu numai să înţelegi asta, dar 
şi să o simți, trebuie ca periodic să te abții de la plăcerile 
obişnuite: hrană, sex, alcool etc. 


Lipsa de ponderaţie, supraabundența, deprinderile 
dăunătoare, pe nesimţite fac ca omul să devină lăuntric 
ateist. Ateist nu este cel care ) neagă credinţa în 
Dumnezeu. Ateist este cel care neagă iubirea. Cel care se 
înclină în fața plăcerilor telurice, cel care regretă trecutul, 
cel pentru care este cu mult mai plăcut să ia, să 
primească, decât să dea. 

Deseori soții se deosebesc cardinal pe dinafară, dar 
pe dinăuntru se aseamănă mult. Pur şi simplu, bărbatul 
şi femeia se completează în mod dialectic unul pe altul, 
atât prin calităţi, cât şi prin defecte. Dacă soțul este 
zgârcit, atunci soția este risipitoare. lar înăuntrul 
amândurora, este aceeaşi rapacitate. Dar, pentru bărbat, 
acumularea de bani este consolidarea teritoriului şi a 
căminului său, iar pentru femeie, cheltuitul de bani este 
o posibilitate de fericire personală. Şi pentru soț, şi 
pentru soție, banii servesc la consolidarea ego-ului. 
Măştile sunt diferite, dar esenţa este una şi aceeaşi. Dacă 
în sine, subconștient, femeia se închină în fața omului 
iubit şi pune pe primul loc dragostea pentru el, uitând de 
Dumnezeu, atunci el poate deveni turbat de gelos, 
suspicios şi periodic o poate jigni fără vreun motiv 
aparent. Imaginați-vă câteva femei care lăuntric sunt la 
fel - înăuntrul lor, în subconştient, toate îşi iubesc 
nebuneşte soții, se închină în fața lor, pierzând astfel 
iubirea de Dumnezeu. Soţul uneia va fi smintit de gelos, 
al celei de-a doua - oribil de fustangiu, al celei de-a treia 
- un agresor şi ucigaş, al celei de-a patra - impotent, al 
celei de-a cincea - homosexual, al celei de-a şasea va 


suferi de boli grave, iar soțul celei de-a şaptea - 
credincioase lăuntric - va fi normal, vesel şi sănătos. 

Desigur, nu totul trebuie pus pe seama femeilor. În 
toate timpurile, credința în Dumnezeu a fost destinul 
bărbaţilor. Fiindcă tocmai bărbaţii mureau, se sacrificau, 
îndurau orice durere, lor le era mai uşor să creadă în 
Dumnezeu. Bărbatul credincios totdeauna a avut în sine 
capacitatea de a educa corect nu numai pe el însuşi, dar 
şi soția. lar femeia, prin starea ci lăuntrică, nu ucidea 
bărbatul, ci îl susținea şi îl ajuta. 

Tendinţa actuală din toată lumea de degenerare a 
bărbaţilor şi emancipare a femeilor, care devine tot mai 
agresivă, este rezultatul ateismului lumii contemporane. 
Femeile nu au câştigat, bărbaţii au pierdut. Dar dacă 
bărbaţii şi-au pierdut credința, iar civilizaţia începe să 
degenereze şi merge spre pieire, atunci cu siguranță 
femeile, prin iubire, trebuie să facă să renască această 
credință. Fiindcă, la urma urmei, totul se naşte din 
iubire. Mergeţi în această direcție şi veți vedea că, mai 
devreme sau mai târziu, lumea din jurul dumneavoastră 
va începe să se schimbe. 

Într-un târziu, am învăţat să accept situaţiile care mă 
rup de valorile materiale. Şi, cum am reuşit, cum banii 
au început să apară, cum s-ar spune, din nimic. 
Interesant este că în sufletul meu a apărut o linişte cu 
privire la bunăstarea mea materială. Dacă pe neaşteptate 
cineva sau ceva vrea să mă scoată din această stare de 
echilibru, eu îmi spun că primesc această situație aşa 
cum este, cu iubire. Funcţionează impecabil. Şi încă ceva 


- cu cât încerc mai mult să o ţin sub control pe fiica mea 
de 16 ani, cu atât devine mai capricioasă şi se pune 
contra. lar când îmi spun şi mie şi ei că, bine, să lăsăm 
lucrurile să meargă de la sine, tu eşti mare, pot conta pe 
tine, parcă e bagheta magică - copila vine la mine să mă 
sărute cu o expresie de vinovăție pe față. 

Sunt câteva niveluri de control. 

Primul nivel - să admitem că cineva duce calul de 
frâu. Este nivelul sclavului, este controlul exterior total. 

Al doilea nivel- când omul stă în şaretă şi mânuieşte 
hamurile şi cravaşa. Calul poate deja să alerge, deci să 
elibereze mai multă energie, să se realizeze mai mult. 

Al treilea nivel - când călărețul stă pe cal. Nu mai 
există oişte şi harnaşament greu. Deja este ca şi cum 
omul ar colabora cu calul. Şi el va ajunge la destinație cu 
mult mai repede, decât cel dus de frâu. 

Dacă omul merge călare pe cal, iar calul ştie drumul 
şi vrea şi el să se întoarcă mai repede acasă, atunci 
călărețul nu are nevoie să-l îndemne, dorințele lor 
coincid. Cel care înțelege acest lucru va ajunge 
întotdeauna primul la destinație. 

Acum câțiva ani am fost în Suedia şi acolo mi s-a 
povestit o istorie interesantă. Nişte persoane foarte 
înstărite cresc cai, care participă la curse şi câştigă 
premii. Un cunoscut de-al meu avea un cal de curse de 
rasă, care câştiga toate premiile şi întotdeauna ajungea 
la final primul. După ce câştiga premiul, era dus să facă 
un tur de onoare şi spectatorii din tribune îl aplaudau. Şi 
iată că, la una din curse, calul era pe prima poziţie, dar 


chiar înainte de final a fost pe punctul să îl ajungă un 
concurent. La final au ajuns simultan, şi arbitrii au fost 
nevoiți să recurgă la datele din photo-finish. După ele, 
campionul ajunsese al doilea. Şi, în ziua aceea, a fost dus 
să facă turul stadionului celălalt armăsar, şi el a fost cel 
aplaudat de spectatori. Noaptea, cu copitele, fostul 
campion şi-a făcut praf boxa. Câteva zile a nechezat cu 
furie şi n-a vrut să se supună nimănui. Nu a mai 
participat la nici-o cursă, a refuzat pentru totdeauna. 
Probabil a considerat că a fost jignit pe nedrept. Dacă i s- 
ar fi putut explicacă a ajuns al doilea la final, acest lucru 
nu s-ar fi întâmplat. Cel mai interesant este că s-ar fi 
putut merge să i se spună asta. Îmi amintesc o 
întâmplare amuzantă, pe care mi-a povestit-o o 
cunoscută. Într-o dimineaţă s-a apropiat de chiuvetă şi a 
văzut acolo o libarcă care nu putea să iasă. Ea n-ar fi vrut 
s-o omoare, se gândea s-o arunce pe fereastră. Câteva 
minute s-a chinuit în zadar s-o prindă. După care s-a 
săturat şi i s-a adresat libărcii: 

- Eu nu vreau să te omor, o să te iau şio să te arunc 
pe fereastră. 

Libarca deodată s-a oprit, uitându-se la ea. Femeia a 
luat-o cu grijă şi a aruncat-o pe fereastră. 

Controlul exterior este cel de care omul nu-şi dă 
seama şi care coincide cu interesele lui. Dumnezeu ne 
călăuzeşte lăuntric prin iubirea şi sentimentele noastre. 
Dacă începem să lovim cu picioarele, vom simţi frâul sub 
formă de neplăceri, boli şi pierderi. Dacă continuăm să ne 
încăpățânăm, atunci se strânge zdravăn dârlogul - va fi 


deja o boală incurabilă. Toţi s-au obişnuit să creadă că 
controlul este reprimarea voinței celuilalt. Cu cât 
conducerea se face cu mai multă constrângere, cu atât 
este mai puțin eficientă. Pur şi simplu, cu cât nivelul 
controlului este mai ridicat, cu atât trebuie să fie mai 
ridicat nivelul energetic al celui care exercită controlul. 
Dacă controlul nostru asupra altcuiva îl ajută să se 
dezvolte începând cu sufletul, să înfăptuiască Legile 
divine, atunci nu ne rămâne decât să orientăm energia 
lui, care cu timpul va creşte. Dar dacă controlul nostru 
este îndreptat spre satisfacerea propriilor dorințe, spre 
consolidarea statutului şi a imaginii noastre asupra vieții, 
atunci el va duce la protest din partea acestui om şi la 
decizii forțate din partea noastră. 

Bună ziua! 

Poate că nu scriu nimic nou, dar, cine ştie, poate fi şi 
de folos. 

Tatăl meu suferea într-un timp de o radiculită foarte 
dureroasă. Tot timpul o vedeam pe mama cum îl dădea 
cu alifie pe spate, câteodată eram nevoit să mă mai ocup 
şi eu cu treaba asta plictisitoare. lar pe urmă, absolut pe 
neobservate pentru mine, asta a încetat. Totul s-a sfârşit 
- masajele permanente, văitatul, gemetele noaptea. Unde 
dispăruseră?... Nu se ştie. 

După un timp am început să mă gândesc la asta, am 
început să analizez, să observ ce altceva se mai 
schimbase. Modul lui de a reacţiona se schimbase. 
Reacţia lui la anumite lucruri, care înainte făceau din el 
un monstru cu faţa înroşită, stropind cu salivă. Începuse 


să trateze lucrurile astea cu umor. Umbla prin casă şi 
glumea pe seama lui însuşi: 

„Cui să-i fie milă de un bătrân! Toţi îl jignesc!” - şi 
murea de râs. Ce trecere neaşteptată în extrema cealaltă! 
Lăsa impresia că el însuşi, într-un mod incredibil, 
ajunsese empiric la modelul acesta de reacție, intuind 
subconştient că mânia îi cauzează lui însuşi suferinţe. 
Altceva, ce nu înceta să mă uimească - cum reuşea să 
nu-si iasă din fire când sora mea, devenind cu timpul mai 
îndrăzneață, începuse să depăşească măsura... 

El nu a citit cărțile dumneavoastră, dar într-ul fel 
oarecare şi-a dat seama singur. 

Nu aş putea spune că acum este absolut sănătos, mai 
e bolnav, dar nu radiculită. 

Nu sunt sigur, bineînțeles, poate că am legat nişte 
lucruri care nu au prea multă legătură, dar eu exact aşa 
le-am văzut. 

Folosindu-mă de acest prilej, vreau să vă mulțumesc 
pentru cărțile dumneavoastră. 

În cazul acesta avem de-a face tocmai cu schimbarea 
nivelurilor de control. Pretenţiile, judecarea altora, 
reproşurile - toate acestea sunt forme de control asupra 
celorlalți oameni. Forma supremă de control din lume, 
este iubirea. Şi tot ceea ce ne ajuta să iubim, ne conduce 
la niveluri superioare de control: sinceritatea, umorul, 
căutarea unor noi forme de control în locul pretențiilor. 
Adică să nu ucizi prin resentimente sau blamare, să nu 
distrugi, ci să creezi. Cu cât energia este mai agresivă, cu 
atât trebuie ca ea să fie mai puţină. De îndată ce omul se 


conectează la energia creatoare, în el începe să izvorască 
bucuria, satisfacția, apare umorul ca indice al ştiinţei de 
a pierde. Apare optimismul, adică plurivalenţa viitorului. 
Dacă prima încercare a fost nereuşită - să mai încercăm 
o dată. A doua, a treia sunt tot nereuşite - să mai 
încercăm de câteva zeci de ori! Mai devreme sau mai 
târziu, tot va ieşi. În educaţie, ca şi în control, nu există 
decât două poziţii: ori ucizi prin jignire, ură, ori educi prin 
bucurie, răbdare şi multitudinea încercărilor. Pur şi 
simplu, de obicei noi ne conectăm la nivelul iubirii, 
energiei şi bucuriei, atunci când moartea ne pândeşte de 
la spate, aşteptându-şi porția obişnuită de revendicări. 


Serghei Nikolaevici, comentaţi aceasta, vă rog! 

Secretele longevităţii lui Clark Douglas 

Când lucrurile ajung rău de tot, ţine minte: poate 
fi şi mai rău. 

Niciodată nu te preda, nu dezarma, ţine minte: 
lucrează asupra exprimării tale, asupra corpului tău, 
asupra vieţii tale. 

Nu-ţi pierde niciodată simţul umorului. Râde de 
tine însuţi, râde împreună cu ceilalţi. 

Alungă depresia, mai bine gândeşte-te cum să-i 
ajuţi pe ceilalţi. 

Poartă-te cu ceilalţi aşa cum ai vrea să se poarte 
ei cu tine. 

Nu crede că ai realizat totul - alege-ţi următorul 
ţel şi mergi înainte. 


Nu te închide în sine. Primeşte ajutorul şi ajută la 
rândul tău. 

Nu te ruşina de defectele şi neajunsurile pe care 
le ai - oricine are. Gândeşte-te cum să le învingi. 

Nu tuturor le este dată putere sufletească şi 
voinţă, dar şi cea mai mică victorie te va susţine pe 
drumul spre bine. 

Roagă-te, dar nu ca Dumnezeu să te vindece, ci ca 
să te înveţe cum să te ajuţi singur. 

(„Clark Douglas - patriarhul cinematografiei 
americane, în vârstă de 90 de ani, la 86 de ani joacă 
în filmul „Diamante” - joacă rolul unui fost pugilist. 
Rolul este jucat după ce supravieţuise unui atac 
cerebral. Refacerea fusese grea - de la restabilirea 
vorbirii începând de la „a”, până la mers”. Citatul este 
din ziarul „Noul cuvânt rusesc”, care apare în SUA de 
peste 90 de ani şi este considerat o ediţie de prestigiu, 
fiind cunoscut nu numai în comunitatea rusa. 
Materialul este din data de 26 ianuarie 2003.) 

Oricât de împlinită - şi de excepţie - ar fi existența 
cuiva, ea este doar jumătate din fericire. Dacă poţi să 
predai experienţa ta, ştiinţa ta de a fi fericit şi să-i înveți 
pe ceilalți la asta, atunci aceasta se poate numi adevărată 
fericire. La cunoscutul actor care a jucat rolul lui 
Spartacus, bărbatul frumos cu ţinută superbă şi intens 
energetism, începuse pe nesimţite o perioadă de sacrificii. 
Acest proces de pierderi începuse să se accelereze - îl 
numim bătrânețe. Când încep să se distrugă treptat 
corpul, capacitățile şi conştiinţa ta, când sufletul tău 


începe să se răcească, când începe să dispară energia 
sentimentelor, acest proces firesc de descompunere este 
perceput de fiecare dintre noi destul de chinuitor. Cu cât 
mai energic, mai frumos şi mai puternic a fost un om, cu 
atât mai dureros îşi va percepe îmbătrânirea. Pentru 
omul fără credință, bătrâneţea devine cea mai mare 
nefericire din viaţă. 

Clark Douglas, după o încercare de sinucidere, a 
devenitun om cu adevărat credincios. A început să-i ajute 
pe alţii, să sacrifice mulți bani pentru cauze religioase, şi- 
a schimbat în întregime concepţia despre viață. Eu cred 
că regulile pe care le-a elaborat semnifică atingerea de 
legile cosmice, ferecate pentru oamenii rapaci şi invidioşi. 
Tar rolul omului care, prin sfaturile lui, a reuşit să îi facă 
pe ceilalți fericiți, este cel mai bun rol din viaţa lui. 


Bună ziua, stimate Serghei Nikolaevici! 

Mulţumesc pentru răspunsurile la întrebările 
mele, dar din nefericire, în capul meu încă nu au venit 
toate la locurile lor. Înţeleg deja cum să îl educ pe fiul 
meu şi acum mai rămân detaliile - cum să procedez 
într-o situaţie concretă. Deja simt asta atunci când 
intervine situaţia. Încă o dată, vă rog să primiţi 
recunoştinţa mea. 

Aş dori să vă împărtăşesc o situaţie. 

Locuiesc într-un bloc mic, de numai 8 
apartamente, jumătate din colocatari s-au mutat aici 
de curând. Situaţia, cum se întâmplă des, e banală - 
nimeni nu spală pe casa scărilor şi nu curăţă zăpada 


din curte, nu avem drept la femeie de serviciu, spaţiul 
fiind mic. Jumătate din iarnă am curăţat eu zăpada, 
ca să poată ieşi maşinile. Mi-a fost foarte greu, 
curăţăm şi mă enervam, de ce nimeni în afară de mine 
nu curăţă, oare ei nu văd că mi-e greu, şi parcă numai 
eu am nevoie? Mă tot supăram eu, dar asta mi-e dat, 
nu? - deci ăsta e un ajutor, o posibilitate să lucrez 
asupra mea. Deci, stop, nu vrei să faci curat - nu face, 
dar atunci nu se mai poate trece nici cu căruciorul de 
copil, nici cu maşina, îţi place să te plimbi cu maşina 
- placă-ţi, curăţă zăpada şi plimbă-te! Deci trebuie 
vorbit cu oamenii, trebuie făcută o adunare, dar 
deocamdată mă enervez - nimic bun n-o să iasă din 
asta, deci trebuie să accept situaţia. 

Am acceptat-o o jumătate de iarnă, am devenit 
mai veselă - la urma urmelor, e o gimnastică - în aer 
liber, pui muşchii în mişcare, o frumuseţe. Şi iată că 
situaţia a început să se schimbe. Mai întâi serviciile 
comunitare cu degajarea drumurilor au început să 
strângă zăpada, facându-mi drum pentru maşină. Pe 
urmă am simţit că pot vorbi cu oamenii. Le-am propus 
să ne strângem la o adunare, au venit aproape toţi. 
Acum spălăm pe casa scărilor pe rând, facem curat şi 
în curtea blocului. E minunat, mulţumită cărţilor 
dumneavoastră, să ştii cum trebuie să te porţi. 

Şi mai e ceva, ştiţi, înainte nici în vis nu mă 
purtam aşa cum am început să mă port în realitate. 
În vis, ca şi înainte, mă jigneam, mă supăram, trădam. 
Acum, chiar şi în vis este o anumită detaşare, o 


linişte, sentimentul că nu sunt situaţii fără ieşire şi 
că tot ce se întâmplă cu noi este necesar, ca să 
devenim mai buni, mai maleabil, şi toate acestea sunt 
ca să ne învăţăm să iubim şi să dăruim iubire. 
Într-un târziu, mi-am cumpărat noua carte 
„Primul pas în viitor”, o citesc, încă nu am 
conştientizat totul, dar accept multe din ea. 


Acum vreo zece ani am cumpărat un apartament în 
Petersburg şi ne-am mutat dintr-un apartament mic într- 
unul mai spaţios. Se vindea mai ieftin decât ar fi fost de 
aşteptat, având în vedere suprafaţa. În acest apartament 
comun locuiau trei familii, care s-au mutat cu plăcere în 
apartamente separate, de aceea eliberarea 
apartamentului a fost uşoară. Dar mai era încă un motiv. 
Blocul se afla lângă gura de metrou. lar de veceurile 
publice, autorităţile nu ştiu cum se făcuse, dar uitaseră. 
De fapt, asta este o particularitate a instituţiilor ruseşti - 
să nu-ţi aduci aminte că poporul mai trebuie şi să 
mănânce, să bea şi să meargă la toaletă. În casa scărilor 
erau în permanenţă bălți de urină peste care trebuia să 
sari, şi mormane de excremente. Mai ales la parter. La 
etajul I era plin de sticle goale de bere, de votcă şi seringi 
de unică folosinţă. La etajul II fusese un punct de vânzare 
de narcotice. Narcomanii aprindeau în holul blocului tot 
ce putea să ardă, spărgeau sticle şi tot acolo îşi făceau 
nevoile. Soția mea a încercat să schimbe situația şi s-a 
dus la miliție, care se afla lângă metrou. Miliţianul a 
avertizat-o cinstit: „Probabil aveți copii, maşina vă stă 


bine în curtea blocului şi deocamdată totul este în ordine, 
nu? Atunci, dece să vă creați singură neplăceri ? Mai bine 
renunțaţi la plângere”. Soţia mea a acordat atenție 
acestui sfat. Aşa că e clar de ce am cumpărat 
apartamentul acesta atât de ieftin. O dată am auzit prin 
vecini un zvon că s-ar putea ca vânzarea de narcotice să 
înceteze. Dar nimic nu s-a schimbat. Probabil că erau 
numai nişte zvonuri. Şi, în fiecare dimineaţă, sărind peste 
bălțile de urină, mă gândeam că este pentru totdeauna. 

Au trecut 5-6 ani şi totul s-a schimbat. E drept că 
lângă metrou încă nu există toaletă. Autorităţile nici în 
ziua de azi nu au timp să se gândească la asta. Dar acum 
intru într-un hol curat al blocului. Pe jos este gresie nouă. 
Intru într-un lift curat, absolut nou, pus acum câțiva ani 
în locul celui vechi şi jupuit jerpelit. La intrare - uşă cu 
interfon. Oamenii care trec pe lângă mine mă salută. Eu 
încănu mă pot obişnui cu atmosfera de confort, curăţenie 
şi atenţie. Afară, în jurul blocului, zona este amenajată. 
Cum s-au întâmplat toate astea? De ce în ultimii 8-9 ani 
atmosfera din tara s-a schimbat? Şi, dacă înainte toți 
trăiau la fel - apucă, fură, trage, fugi - acum, modelul 
rudimentar de existență a fost înlocuit printr-unul mai 
dezvoltat. Trebuie să te îngrijeşti nu numai de tine însuți, 
ci şi de ceilalți. Să jefuieşti şi să ucizi a devenit reprobabil, 
să furi - penibil. Cu moralitatea la scară extinsă încă nu 
stăm prea bine în Rusia. Dar, cu toate acestea, 
dinamismul renaşterii este uluitor. 

Când omul începe să aspire spre ceva nou, la început 
nu are energie pentru asta. Ea se desface în porții micuţe, 


nu mai mari decât bobul de muştar. Şi dacă această 
direcție se menţine conştient şi susținut, energia devine 
tot mai multă. La început imperceptibilă şi fragilă, ea 
devine dintr-odată sesizabilă şi începe puţin câte puţin să 
schimbe lumea. Cel care crede în forțele şi posibilitățile 
sale şi nu dezarmează - tocmai el va putea după un timp 
oarecare să vadă rezultatele eforturilor depuse. 

Pe plan subtil, noi toţi suntem legaţi unul cu altul şi 
toți suntem unitari, de aceea nu numai faptele şi acţiunile 
noastre, ci şi sentimentele noastre, percepţia noastră 
asupra lumii îi afectează şi pe ceilalți. Pur şi simplu 
oamenii nu se pot schimba dintr-odată. De aceea 
pedagogia, ca ştiinţă care ajută omul să se schimbe, este 
inaplicabilă fără iubire, răbdare şi nenumărate încercări, 
precum şi fără credința în faptul că orice om se poate 
schimba în bine. Trebuie doar să nu i se pună piedici prin 
condamnare, nemulțumire şi pretenții exagerate. 
Dumneavoastră v-aţi orientat energia în direcţia cea 
bună. 


Bună ziua, stimate Serghei Nikolaevici, 

„Cum mi-am educat soţul” şi „Cum am reuşit să 
mă schimb singură” sunt teme inseparabile pentru 
mine. Dacă voiam să obţin ceva nou de la soţul meu, 
în primul rând mă schimbam eu însămi - astfel, încât 
calitatea sau fapta necesară mie să apară la el ca de la 
sine. 

Eu am 34 de ani, am 15 ani de căsnicie. E adevărat 
că încă nu avem copii, nu reuşim deocamdată. 


Soţul meu este un om foarte deştept, dar are un 
caracter cam aspru. Nu este înclinat câtuşi de puţin 
spre înţelegere şi iertarea celorlalţi oameni. În toate 
momentele complicate, el începe să se revolte, să ţipe 
şi să arunce responsabilitatea asupra celorlalţi (adică, 
de obicei, asupra mea). Până şi soacra mea îmi spunea 
la început că nici-o noră n-o să fie mulţumită de fiul 
ei. Adică el e aspru, exigent, despotic, leneş şi 
necontrolat. Am lăsat toate astea să-mi treacă pe 
lângă urechi. Îl preţuiam foarte mult pe soţul meu şi 
acum am o părere deosebit de bună despre el. În 
acelaşi timp îmi doream tare mult grijă, tandrete, 
căldură, înţelegere. Şi, ca să înceapă să se ivească 
toate acestea, iată ce metodă am inventat. 

1. În primul rând, trebuie să îl iau pe soţul meu 
aşa cum este. Şi să mă port în aşa fel, ca şi cum el ar 
fi întruchiparea bunătăţii însăşi, a soţului grijuliu, 
educat şi calm. 

2. Nici-o critică. Dacă el posedă aceste trăsături, 
înseamnă că ele îi sunt, dintr-un motiv sau altul, 
necesare. Eu cred că toată agresivitatea asta de prisos 
este numai un mijloc de autoapărare. Fiindcă trebuie 
să se apere şi el cumva. 

3. Să îi dau posibilitatea să rămână singur. Să las 
distanţă. Să mai şi tac (cel mai greu pentru mine). 

4. Trebuie să îl rog pe soţul meu să facă ceva 
pentru mine. Să cumpere ceva de la magazin, să 
înregistreze un film, să caute ceva pe internet, să 
repare, să facă curăţenie etc. Dacă nu asta, atunci să- 


mi aducă o ceaşcă de apă sau ceai (şi asta e foarte 
greu, la început arată ca şi cum l-ai sâcâi). 

5. Şi neapărat! Cel mai important - să-i 
mulțumesc. Sincer. Şi după un timp din nou să-i 
amintesc de fapta lui bună şi să îi mulţumesc. 

6. Şi, în afară de asta, trebuie neapărat să-mi 
recunosc şi să-mi arăt vulnerabilitatea, lipsa de 
apărare şi sinceritatea.  Neapărat să-i arăt 
sentimentele mele şi să vorbesc despre ele. Dacă mă 
doare, să-i spun asta. Dacă îmi face plăcere, şi asta să- 
i spun. Dacă am greşit - să recunosc asta. Iar dacă el 
a greşit, să îl iert imediat şi să spun „Nu-i nimic”. 

E pur şi simplu uimitor, dar toate acestea 
funcţionează minunat. În iarna trecută, când am avut 
o criză teribil de grea în relaţii (pentru că el nu 
lucrează şi pentru că nu avem copii, iar el nu se 
tratează. Amândoi suntem de vină. Eu aveam multe 
pretenţii, iar înainte de asta tot eu îl răsfăţasem, 
dându-i posibilitatea să nu facă nimic), am ieşit din ea 
numai mulţumită faptului că l-am rugat pe soţul meu 
să facă destule lucruri pentru mine. De fiecare dată 
când îmi îndeplinea rugăminţile, se vedea cum se 
înmoaie. Mi se pare că bărbaţii tocmai aşa iubesc - 
făcând ceva pentru nevestele lor. 

În cartea lui John Gray „Marte, Venus şi relaţiile” 
era o idee interesantă. Sunt cuvinte de care o femeie 
nu se va plictisi niciodată. Chiar dacă i-ar fi spuse de 
câte o sută de ori pe zi. Sunt cuvintele „Te iubesc”. Şi 
pentru bărbat există asemenea cuvinte, dar ele sună 


altfel: „Atât îţi sunt de recunoscătoare!”. Nici-un 
bărbat nu se va sătura să audă cuvinte de recunoştinţă 
în schimbul faptelor lui bune. Simplu, dar foarte 
eficient! Toate prietenele mele care au încercat să 
mulțumească astfel, au confirmat. Reiese că în felul 
acesta se stimulează dăruirea de energie, ceea ce este 
plăcut. Mai ales când ştii că străduinţele tale vor fi 
apreciate. 

Printre altele, funcţionează cu fiecare bărbat din 
viaţa mea: cu şeful, cu colegii, cu vecinul, cu rudele. 
Trebuie să faci în aşa fel, încât ei să poată face ceva 
(să dea energie) şi să primească în schimb o înaltă 
apreciere (dăruirea mea de energie). În acelaşi timp, 
eu însămi trebuie să trăiesc „în dăruire”. 

Pur şi simplu, femeilor le este uşor să se 
îngrijească dezinteresat de alţii. Aproape întotdeauna 
vine de la sine. Pe când bărbaţilor este mai bine să li 
se amintească. În interesul comun. 

Uneori mi se spune: „Cât ţi-o fi de greu să trăieşti 
cu un asemenea bărbat”. La care eu răspund că pur şi 
simplu am un mare talent să pun la cale fericirea 
familială. Şi că, dacă mi s-ar da un bărbat de treabă, 
obişnuit, ar însemna să nu mi se dea posibilitatea să- 
mi dezvolt aptitudinile. 

Sper că acestea vor fi de folos cuiva. Printre altele, 
ideea distanţei sănătoase în viaţa de familie, am 
împrumutat-o din cărţile Dumneavoastră. 

Cu stimă şi recunoştinţă. 


Viaţa în univers a apărut ca un organism unitar. 
Vrem sau nu, pe plan subtil noi suntem absolut unitari. 
Şi animalul s-a transformat în om - prin vorbire, 
comunicare, ajutor şi susținere. Ce-i drept, asta există şi 
la animale. Omul diferă de animale prin religiozitate. 
Animalele nu au religiozitate şi nici credinţă. De aceea, 
ele nu au acel nivel de unitate pe care îl are omul şi care 
se consolidează prin comunicare, prin conştiinţa 
colectivă. Dacă cineva ne zâmbegşte, noi întotdeauna îi 
zâmbim la rândul nostru. lar starea noastră sufletească 
întotdeauna se transmite celuilalt, ceea ce este fixat, de 
asemenea, în reflexe. Dacă noi suntem gata să ne 
schimbăm, această disponibilitate pentru schimbare se 
va transmite treptat celui de alături. Condamnarea 
celuilalt, criticarea lui agresivă, nemulțumirea continuă 
față de celălalt semnifică un singur lucru: el este rău, deci 
eu sunt bun. Or, dacă eu sunt bun, atunci nu trebuie să 
mă schimb. Gata cu pedagogia. Şansele de schimbare au 
scăzut la zero pentru amândoi. Cel care învinuieşte, nu 
poate fi un educator. Cel care se disculpă, e un educator 
de două parale. 

Mi s-a relatat recent un fapt curios. O doamnă care 
citise cărțile mele şi-a sfătuit o rudă: „Când bărbatul se 
aruncă asupra ta şi te învinuieşte, nu intra în contradicție 
cu el, ci pur şi simplu răspunde-i: „lartă-mă, dragul meu, 
n-am avut dreptate, te rog să mă scuzi”. Ea a încercat. 
Soțul ei a fost şocat. A făcut ochii mari şi n-a ştiut cum 
să reacționeze. lar sensul celor întâmplate este foarte 
simplu. La şcoală, ea fusese premiantă, iar el - codaş. lar 


ea, încă din anii de şcoală, avea un sentiment de 
superioritate față de băieți, care erau cu toții elevi slabi. 
Soţul o jignea şi o chinuia, intuind în subconştient 
disprețul ei permanent față de toți bărbaţii. Ea apăra nu 
faptul că ar fi avut dreptate, ci sentimentul de 
superioritate față de el. Şi, când a văzut cealaltă reacție, 
pentru el asta a fost ca un panou: „Eu sunt dispusă să 
mă schimb. Eu sunt gata să trec de la condamnare la 
iubire şi înțelegere. De la autoîndreptăţire şi siguranța de 
sine, eu trec la atitudinea conciliabilă şi sunt gata să pun 
dorinţele noastre pe acelaşi plan”. 

Acolo unde este iubire, este şi o amplificare bruscă a 
energetismului, apar noi forme de comunicare, de ajutor 
şi de educație. Unul dintre principiile principale ale 
controlului este, din punctul meu de vedere, căutarea 
constantă a noi forme de control. Prin atitudinea de 
nemulțumire şi condamnare, noi încercăm să ne 
deschidem calea spre viitor, închistați într-un calup rigid. 

Cu cât mai puţină iubire, cu atât mai puţină energie. 
Cu cât mai puțină energie, cu atât mai puţine variante de 
soluționare a conflictului, cu atât mai puţine încercări de 
educare, de schimbare a situației. Viitorul încetează să 
mai fie plurivalent. Va exista un model prestabilit al 
viitorului şi o agresivitate crescândă pentru apărarea lui. 
„Toate drumurile duc la Roma” - au spus strămoşii noştri. 
Legile universale de dezvoltare a sufletului sunt aceleaşi 
pentru orice ființă vie. Dacă omul nu are iubire şi energie 
în suflet, el nu va putea să ierte, va judeca şi va uri, va fi 
crud, despotic şi leneş. Să-l judeci pentru că nu are 


energie, ar fi fără rost. Ar fi ca şi când ai judeca un şchiop 
pentru mersul lui neechilibrat. Să ajuţi - se poate, să 
condamni - nu are rost. Dumneavoastră aţi înţeles asta 
intuitiv, lucru pentru care vă felicit. 

P.S. Într-una din primele mele cărți spuneam că nu 
trebuie să gândim şi să vorbim urât despre cel cu care 
cândva ne-a fost bine. Acum câteva zile am dat peste un 
articol deosebit de intrigant pe internet. Citez o parte din 
el: 

„Un cuplu din zece păstrează sentimentul inițial de 
dragoste timp de 20 de ani sau mai mult de la debutul 
relaţiilor. La această concluzie au ajuns cercetătorii de la 
Universitatea „Stony Brook” din New York, comparând cu 
ajutorul metodei tomografiei prin rezonanță magnetică 
procesele chimice din creierul unor cupluri tinere cu 
procesele la cupluri care au conviețuit peste 20 de ani. 

Savanţii au descoperit că la unii dintre reprezentanții 
cuplurilor în vârstă, la vederea fotografiei partenerului, în 
creier au loc aceleaşi reacții chimice ca şi la oamenii care 
se aflau în stadii incipiente de îndrăgostire”. 

Pierzând iubirea, omul suportă serioase deformări ale 
caracterului şi ale destinului. Şi frecvent rezultă 
următorul scenariu. Oamenii se întâlnesc şi se iubesc. Se 
iubesc foarte intens şi sunt convinşi că se vor iubi veşnic 
- în orice caz, mult timp. Sentimentul încă nu s-a 
dezvăluit, iar ei deja se culcă unul cu altul, umilindu-şi 
voluntar sau involuntar sentimentele cele mai înalte. Apoi 
începe viața de familie. 


lar pe urmă încep abuzurile. Soții se poartă uneori 
grosolan, uneori dezgustător. Apar jignirile şi reproşurile 
şi, treptat, ei încep să remarce că sentimentele lor au 
început să slăbească. Prietenia e dragoste fără sex. De 
aceea, oamenii care se iubesc întotdeauna trebuie să fie 
prieteni. Infidelitățile, lipsa de respect, lipsa dorinţei de a 
se îngriji unul de celălalt - toate acestea distrug pe 
nesimţite prietenia şi sentimentele înalte. La urma 
urmelor, soții îşi spun - gata, iubirea s-a sfârşit. 
Conflictele devin severe şi insolvabile. A-l umili pe 
celălalt, a te răzbuna pe celălalt devine parcă aproape o 
necesitate. lar de fapt ei continuă să se iubească, numai 
că deja nu-şi mai dau seama de asta. Învelişurile 
exterioare sunt nimicite, dar cele interioare încă mai 
există. 

La o prelegere citam o expresie - „dragostea trece cu 
timpul” şi explicam că această expresie nu este tocmai 
corectă. Noi trecem, dragostea rămâne. Când omul, 
nedându-şi seama că iubeşte încă, începe să judece, să 
disprețuiască şi să umilească ființa apropiată, după un ! 
anumit timp capătă o boală foarte gravă, pe care medicina 
nu o poate vindeca. 

Întotdeauna am subliniat că la nivelul 
subconştientului nu există termen de valabilitate. 
Resentimentele puternice, ura sau amărăciunea trăiesc 
în subconştientul nostru cu zecile de ani, iar uneori chiar 
şi toată viața. Dar iubirea trăieşte mult mai mult decât 
ura. lar Iubirea divină din sufletul nostru trăieşte veşnic. 
Numai de aceea putem să ne dezvoltăm. De aceea iubirea 


poate să înfrângă ataşamentul față de ceva sau de cineva, 
care dă naştere la condamnarea semenilor sau la 
resentimente. 

Întregul Univers s-a născut din Iubirea divină. Noi 
continuăm să îl iubim pe Creator, chiar dacă negăm 
existența Lui, chiar dacă ne-am viciat sufletul printr-o 
mentalitate sau comportare greşită. 

Desconsiderarea părinților, pe care în subcongştient 
întotdeauna îi , iubim, care ne-au dat viaţă, scurtează 
destul de mult durata existenţei noastre. De aceea una 
dintre principalele porunci este „Cinsteşte pe tatăl tău şi 
pe mama ta!”. 

Desconsiderarea lui Dumnezeu are ca reciprocă 
degenerarea şi piei- rea urmaşilor. De aceea, cea de-a 
treia poruncă spune: „Să nu iei în deşert Numele 
Domnului! Mulţi slujitori ai bisericii, argumentând 
existența lui Dumnezeu, nu reuşesc să educe în spiritul 
respectului pentru Creator, tălmăcind credinţa prin 
ritualuri uzuale şi prin speranţa obţinerii de beneficii. 
Intuitiv, pentru a supravieţui, omul se socoteşte atunci 
ateist. Mai bine să creadă că nu există Dumnezeu, decât 
să ştie că El există şi să se poarte sfidător față de el. 
Pentru luarea în derâdere a Creatorului, în Israelul antic 
făptaşul era omorât pe loc. Astfel era salvat nu numai 
sufletul păcătosului, ci şi ale celor apropiați lui. Astfel 
erau salvate sufletele urmaşilor. 

Deseori, femeile nu se căsătoresc din dragoste, 
fiindcă, datorită naivităţii lor, nu ştiu cum să procedeze 
cu iubirea. Atâta vreme cât dăinuieşte interesul sexual şi 


nutreşte sentimente puternice fața de soț, femeia este 
gata să cedeze în fața bărbatului şi să-l ierte. Patul poate 
rezolva toate conflictele. Dar, de îndată ce plăcerea 
carnală slăbeşte, ea consideră că nu-şi mai iubeşte soţul. 
Şi îşi permite să îl înjosească prin gânduri şi cuvinte, să- 
i facă reproşuri, să-l condamne şi să se supere pe el. Iar 
pe urmă se miră de ce copiii ei sunt bolnavi şi mor. 
Amintiți-vă de Melhola, soţia lui David, care l-a iubit şi 
care l-a judecat pentru -i s-a părut ei - purtare nedemnă. 
Apoi a rămas stearpă. 

Femeia care păstrează iubirea şi blândeţea, nu poate 
fi pasivă. Iubirea este energie, ea trebuie să-şi găsească 
noi şi noi forme. Tot ceea ce numim imperfecţiune şi păcat 
are drept cauză pierderea iubirii şi neplinătatea ei. Dacă 
femeia se ridică intuitiv la un nou nivel de educație, acest 
procesa început cu siguranță la mai mulți. Nu ne rămâne 
decât să ne bucurăm. 


Va suntem foarte recunoscători pentru 
informaţie. 

De mult am vrut să vă scriem, multe lucruri 
interesante au intervenit în viaţa noastră în ultimii 
ani. În scrisoarea acesta vă împărtăşim dor un caz. 

Era în 13 august 2005. În acea zi, fiica noastră a 
căzut pe fereastră de la etajul patru (clădirea este 
foarte înaltă) şi a rămas în viaţă. Traumele au fost 
fractură de maxilar şi la două oase ale articulației 
cotului mâinii stângi, contuzia puternică a părţii 
stângi a feţei, cu hematom la ochi. 


Eram în vizită la prietenii noştri cei mai buni. 
După cină, copiii (fetiţa noastră în vârstă de 5 ani şi 
fiul prietenilor noştri, care are 3 ani) s-au dus să se 
joace în camera copiilor. Era o zi toridă. Prietenii 
noştri tocmai schimbaseră tâmplăria, puseseră una de 
aluminiu şi încă nu reuşiseră să „aranjeze? sub 
fereastră (de obicei, la fereastră au flori, iar sub 
fereastră - o maşină mare de cusut, aşa că accesul la 
fereastră est închis). Gazda deschise larg fereastra - 
avea o plasă pentru țânțari şi toţi am privit-o ca pe un 
obstacol de protecţie. Peste circa 12-15 minute am 
auzit băieţelul ţipând din cameră. Prietena mea s-a 
dus în camera copiilor şi peste câteva secunde s-a 
întors în fugă să ne spună că Nastia a căzut de la 
fereastră. 

(Trebuie să fac precizarea că, cu numai câteva 
minute înainte, îmi venise să mă ridic şi să mă duc 
undeva cu copiii, dar nu aveam nici-un motiv obiectiv 
să fac asta. Nu mi-am ascultat intuiţia). 

Imediat am sărit de pe canapea şi am dat buzna în 
camera copilului. Am trecut cu privirea peste toată 
camera - poate că s-a ascuns, mi-am zis - şi am văzut 
fereastra deschisă fără plasă. Când am alergat la 
fereastră şi m-am uitat în jos, am văzut-o pe fetiţa 
mea întinsă cu faţa în jos, nemişcată. Primul gând 
care mi-a trecut prin minte, foarte feroce pentru o 
mamă - „Poate aşa e mai bine, aşa a trebuit să se 
întâmple”. Şi m-a cuprins o stare de totală detaşare. 
Bărbaţii au alergat imediat jos. 


Eu am început să mă rog, am sunat la „Salvare”. 
Ştiam cu siguranţă că deocamdată e mai bine să nu 
cobor. Pe exterior eram calmă şi mă rugam - am cerut 
ajutor de la îngerul păzitor. 

Ea şi-a revenit şi a încercat să se ridice. Am strigat 
pe fereastră să o ţină. Peste câteva minute mi-am 
revenit din şoc şi am alergat jos. Când am ajuns lângă 
fetița mea, ea vomita, îi curgea sânge din gură şi din 
nas. Ştiam că voma putea să-i înfunde căile 
respiratorii, aşa că i-am curăţat gura cu degetul, am 
mângâiat-o pe cap şi mă rugam - numai să rămână în 
viaţă. Ea a început să suspine şi de asta am început 
să rostesc rugăciunea „Tatăl nostru” şi ea s-a liniştit. 

Eram foarte calmă, fiindcă ştiam că, dacă încep să 
fiu nervoasă şi să plâng, o să înceapă şi ea. „Salvarea” 
a venit peste 12-15 minute. Ne-au dus la spitalul 
regional. Au consultat-o şi au spus că traume vizibile, 
care să-i pună viaţa în pericol, nu sunt. Noi am rugat 
să i se acorde mai repede asistenţă medicală, dar 
medicii au răspuns că nu avem de ce să ne grăbim, şi 
că trebuie să aştepte 3-4 ore, ca să i se elibereze 
stomacul de alimente şi să poată fi operată. Operația 
trebuia să se facă prin anestezie generală, dar fiindcă 
ea este destul de plinuţă (27 kg), inima ei ar fi fost 
posibil să nu reziste la o asemenea doză. Avea un 
hematom mare pe faţă, iar din naştere are amigdale 
hipertrofice, de aceea mult timp nu s-au hotărât dacă 
să înceapă sau nu operaţia. 


A venit miliția, l-au chemat pe soţul meu să dea 
declaraţie, iar eu am rămas singură cu fiica mea. Au 
intrat infirmierele şi au dus-o la sala de operaţie. Am 
pornit după ele. Stăteam la uşa sălii de operaţie şi 
citeam din Biblie, spunându-mi: „Să fie ce este scris. 
Voința Domnului este peste toate. Eu îmi încredinţez 
fiica acestor doctori”. Peste câteva minute medicii au 
ieşit, totul s-a sfârşit cu bine. 

Astfel am trăit de două ori într-o seară moartea 
fiicei mele cu credinţa în DUMNEZEU şi numai 
IUBIREA a salvat-o. 

Vă mulțumesc încă o dată. 

Cu stimă, mama şi tatăl minunatei şi fericitei 
Nastia. 


Aş vrea să vorbim mai întâi despre intuiție. Nu o dată 
am spus că subconştientul nostru ştie totul - şi trecutul, 
şi viitorul. Fiecare experiență a noastră este preluată de 
creier, adică de o parte a corpului nostru. Odată cu 
aceasta, ea se preia de către conştiinţă, care se află nu 
numai în corp, ci şi în afara limitelor lui. Ceea ce numim 
subconştient este de fapt conştiinţa care iese în afara 
limitelor creierului şi corpului nostru, ADN-ul doar 
dublează corpul nostru eteric. Informaţia principală este 
asimilată de suflet, care reprezintă sferele cele mai 
profunde ale subconştientului. Întrucât prin partea sa 
eternă, sufletul se reuneşte cu acele straturi unde 
trecutul şi viitorul se comprimă într-un punct, sufletul 


nostru ştie tot ce se va întâmpla în Univers, chiar până la 
sfârşitul ciclului. 

Am amintit că nişte savanți francezi, făcând nişte 
cercetări, au remarcat că oamenii care au fost victime ale 
accidentelor de avion sau de tren deseori au avut 
presimțiri rele. lar numărul călătorilor în ziua 
accidentului este în medie cu 14 la sută mai mic decât de 
obicei. Atunci se iveşte o întrebare de bun simţ: dacă 
intuiţia ne poate salva de la moarte, atunci de ce 
cunoaşterea interioară ne este inaccesibilă? 

Intuiţia este de mai multe feluri. 

Primulnivel. Noi pur şi simplu nu o să necumpărăm 
bilet la avionul care trebuie să aibă accidentul. Adică, noi 
nici măcar nu bănuim că subconştientul ne salvează de 
nenorocire şi de moarte. 

Al doilea nivel. Intervine o senzație de neplăcere 
intensă legată de călătoria cu avionul, simțim că trebuie 
să returnăm biletul. 

Al treilea nivel. Deja am cumpărat biletul, dar dintr- 
odată, înainte de zbor ne fracturăm piciorul. Sau apare 
altceva care nu suportă amânare. Sau taxiul se strică în 
drum spre aeroport. Sau nu reuşim să ne trezim la timp, 
cu toate că am pus deşteptătorul să sune. 

Al patrulea nivel. Suferim accidentul, dar rămânem 
în viață. 

Al cincilea nivel. Nu ar trebui să călătorim cu 
avionulcare va avea accidentul, dar în noi apare o dorință 
irepresibilă să călătorim. Ne cumpărăm bilet şi murim. 


Adică intuiţia ne conduce deliberat spre propria 
moarte. Să ne întrebăm: de ce se întâmplă astfel? 
Răspunsul este simplu - dacă starea conştiinţei, emoţiilor 
şi comportamentului nostru începe să ne distrugă 
sufletul şi viitorul, atunci pentru salvarea lor trebuie să 
fie distruse corpul şi conştiinţa. În cazul al cincilea, 
intuiţia iar ne salvează. Trebuie doar să înțelegem că „noi 
este Iubirea divină şi sufletul. lar salvarea lor trebuie să 
fie pe primul loc. 

Dar de ce mor şi copii? Dacă părinții aleg o direcție 
greşită, care nimiceşte încetul cu încetul iubirea din 
sufletul lor, ei fac ca urmaşii lor să nu fie viabili. 

Cum poate arăta direcţia greşită? Voi aduce două 
cazuri care s-au întâmplat recent cu mine. Înaintea de 
Revelion trebuia să mă întâlnesc cu cineva în legătură cu 
vila, să punem la punct nişte probleme organizatorice. M- 
am apropiat de maşina respectivului, care era oprită 
lângă bordură pe o stradă îngustă, am urcat în ea şi am 
început să discutăm despre problemele noastre. Eu m- 
am plâns că acoperişul curge şi constructorii de doi ani 
nu reuşesc să îl repare. lar omul pe care mi-l 
recomandase interlocutorul meu îmi luase banii pentru 
efectuarea lucrărilor de construcții şi dispăruse. O 
jumătate de an i-am tot telefonat şi el tot promitea că 
peste o săptămână începe să lucreze, iar în ultima lună 
nu îmi mai răspundea la telefon. Tema era neplăcută, dar 
trebuia să rezolvăm problema. 

Şi iată că discuţia noastră a luat sfârşit. Brusc, în 
conştiinţa mea a străfulgerat o imagine: eu deschid 


portiera maşinii şi o altă maşină intră cu viteza maximă 
în această uşă. Eu mă lovesc cu ceafa de ceva metalic, 
lumină puternică - şi totul dispare. „Trebuie să fiu mai 
atent când cobor” - m-am gândit. Şi iată că pun mâna pe 
mânerul uşii, mă uit în spate. Şi, văzând strada goală, 
încep să deschid portiera. În acest moment şoferul îmi 
distrage atenţia, voind să adauge ceva. Eu ţin uşa 
întredeschisă, arătându-i că acum tocmai cobor. Orice 
maşină care ar veni din spate ar micşora viteza sau ar 
claxona. Ne-am înțeles rapid şi eu am deschis larg 
portiera, am dat să cobor din maşină şi am auzit un 
scrâşnet feroce de frâne. 

Lângă noi s-a oprit o maşină, în care era o femeie şi 
se uita uluită spre mine. Dacă aş fi deschis portiera un 
pic mai mult, s-ar fi întâmplat aşa cum văzusem în 
străfulgerarea aceea. Femeia a mai mers înainte vreo 30 
de metri şi s-a oprit să-şi revină. Eu mi-am luat rămas 
bun de la cunoscutul meu, am închis portiera şi m-am 
îndreptat spre casă. Mergeam şi mă gândeam. Cel mai 
rău este să acționezi pe jumătate. Trebuia ori .să închid 
din nou portiera - în oglinda laterală s-ar fi văzut în spate, 
ori să o deschid în întregime - şi atunci maşina care 
trecea nu m-ar fi lovit. Eu alesesem varianta cea mai rea. 
„Astăzi probabil nu sunt în formă” - mi-a trecut prin 
minte. 

Peste o zi-două m-am înţeles cu un prieten să jucăm 
biliard. În zilele de sărbătoare oraşul este aproape pustiu, 
drumul îmi lua 15 minute. Treceam mereu pe el. Am făcut 
aproape o oră, fiindcă m-am rătăcit. E greu de crezut, dar 


a fost exact aşa. Cel mai important este că eu am înțeles 
de ce s-a întâmplat asta. Când am pornit, m-a ajuns un 
tânăr dibaci. Vira cu maşina ba în stânga, ba în dreapta, 
încercând să mă depăşească mai repede. Eu am trecut 
mai în stânga şi am văzut cum a rămas în urmă în fața 
unei maşini. Am zâmbit cu satisfacție. Cine se grăbeşte - 
întârzie. L-am depăşit cu uşurinţă pe grăbit şi am luat 
avans. Peste vreo cinci minute trebuia să virez la dreapta 
şi să o iau pe strada cunoscută. Ar fi trebuit să reduc 
viteza şi să dau prioritate unei maşini care circula alături 
de mine, dar sentimentul de aroganță față de alții care se 
ivise, nu mi-a permis să fac asta. Am apăsat pe 
acceleraţie, m-am proiectat înainte şi, producând 
circumstanțe pentru un accident, am virat la dreapta. lar 
după aceea am observat că merg pe străzi necunoscute, 
că orientarea mea în spațiu a dispărut undeva. Mi-am dat 
seama că sunt în mare întârziere, dar am încetat sa mă 
mai grăbesc Mi-am amintit şi care era cauza situației în 
care eram. Sentimentul de superioritate. Vorbeam mai 
înainte despre o legitate curioasă. Dacă se întâmplă să 
am un sentimentul de superioritate în timp ce conduc 
maşina, în următoarele 10-15 minute mă voi trezi în- tr-o 
situaţie periculoasă. De data aceasta a fost înlocuită prin 
pierderea controlului, întârziere, eşec, deci cu umilire din 
partea sorții. 

Mi-am amintit de situaţia cu portiera deschisă şi 
totul mi-a devenit clar. Am fost nemulțumit de 
constructori, i-am judecat. Mi-am adus aminte cuvintele 
interlocutorului meu: 


- Nu aveţi dreptate să vorbiţi atât de rău despre 
brigadier. El în principiu e un om de treabă, muncitor şi 
cu simțul răspunderii. Pur şi simplu mai uită şi el unele 
lucruri. 

Cu asta îmi dădea de înțeles să nu mă pun pe mine 
în centrul evenimentelor. Brigadierul avea multe unități 
de lucru şi problemele mele le vedea din punctul lui de 
vedere. Sensul tiradei adresate mie era simplu - nu 
trebuie să mă supăr pe oameni şi să îi învinuiesc de ceva. 

Trebuie să-i împing un pic de la spate, să-i controlez 
şi să îi determin să facă totul cum trebuie. Tocmai 
sentimentul meu de superioritate (ei sunt răi, iar eu sunt 
bun) m-a adus într-o situaţie care putea deveni tragică. 

Am început să-mi readuc în memorie cazurile când 
sentimentul de superioritate netă la femei şi bărbați, a 
dus la consecinţe tragice. Reiese că, la bărbaţi, trăirea 
persistentă a sentimentului de superioritate duce la 
traume fizice, fracturi, nenorociri şi moarte. La femei, 
sentimentul de superioritate loveşte preponderent în 
copii. Dacă la femeie, în perioada sarcinii au existat 
frecvent resentimente față de bărbat şi blamarea lui, 
atunci sentimentul de superioritate apărut poate face ca 
copilul să se nască invalid, să sufere deseori traume fizice 
sau să moară. 

Explicaţia constă în aceea că iubirea este legată 
indisolubil de simțământul de unitate. În iubirea Divină, 
întreaga lume este unitară. Sentimentul lăuntric de 
superioritate asupra celorlalți, sfâşie unitatea şi alungă 
iubirea din suflet. Cu cât mai adânc coboară acest 


sentiment de superioritate în sufletul nostru, cu atât este 
el mai periculos pentru noi, pentru urmaşii noştri şi 
pentru toată lumea vie. Aroganţța se vindecă prin 
umilință. De aceea bărbaţii capătă ruinarea destinului, 
ajung la închisoare, îşi rup mâinile şi picioarele, le pierd. 
Femeile în general îşi sacrifică urmaşii. E drept că nu 
trebuie făcută o distribuire rigidă a responsabilității între 
părinţi. Şi starea interioară a tatălui se reflectă puternic 
asupra copiilor. 

Când mama a aflat că s-a întâmplat o nenorocire cu 
copilul, în loc de frică sau de dorinţa de a învinui pe 
cineva, ea s-a purtat aşa cum trebuia. Asta i-a dat energie 
copilului şi l-a salvat. 

Printre altele, când omul se învinuieşte pe sine şi 
gândeşte râu despre sine - acesta este tot un sentiment 
de superioritate, doar că asupra lui însuşi. Asupra 
corpului, asupra caracterului, emoțiilor, destinului său. 
Faţă de tine însuți trebuie să te porți ca față de un copil. 
Trebuie să-ți conştientizezi imperfecțiunea şi cu toate 
astea să te iubeşti pe tine şi să te educi. M-am uitat 
deunăzi la o fată care venise la colocviu, în câmpul ei era 
un copil mort, după terminologia mea. Cauza era 
următoarea: nemulțumirea față de ea însăşi, de aspectul 
ei exterior, de statură, de situaţia în care se afla. Acest 
sentiment de superioritate față de el însuşi putea să îi dea 
mai târziu nu numai copii cu deficienţe, ci şi cancer de 
sân şi probleme cu sistemul uro-genital. 

Corpul nostru şi conştiinţa noastră - acesta este 
numai o zală a lanțului numit „eul suprem”. El, corpul, 


trăieşte o singură viață, după care se descompune. Şi el 
ne este dat în conformitate cu felul cum suntem în 
adâncurile sufletului nostru, cu menirea noastră. Dacă 
nu ne este pe plac înălțimea, greutatea sau aspectul 
nostru exterior, noi trebuie să ne orientăm energia nu 
spre autodistrugere, ci spre sporirea armoniei din suflet. 
Asta, în primul rând. Într-al doilea, ideea noastră de 
frumuseţe şi armonie provine de multe ori nu din iubire, 
ci din stereotipurile general acceptate. lar noi, luându-ne 
după aceste stereotipuri, începem să emitem aprecieri 
greşite despre noi înşine şi despre cei din jur, după care 
ne îmbolnăvim. Amintiți-vă basmul lui Andersen despre 
rățuşca cea urâtă. Ca să ajungi lebădă, mai întâi trebuie 
să fii o vreme o rățuşcă urâtă. Ca să devii fluture sau 
libelulă, trebuie ca mai întâi să fii omidă. Or, dacă 
fluturele are repulsie față de omizi, pentru a putea fi 
învinse această repulsie şi sentimentul de superioritate, 
omida nu ar trebui să devină niciodată fluture. 

De cum încercăm să ne facem din formă - fie din cea 
fizică, fie din cea spirituală - un scop, începând să ne 
închinăm ei, în noi imediatapar o grămadă de revendicări 
față de ceilalți sau față de noi înşine. Pentru că forma 
niciodată nu poate fi perfectă. Desăvârşită sunt numai 
iubirea Divină, precum şi Creatorul ei. Când omul, 
intuind perisabilul, iluzoriul corpului, conştiinţei şi 
dorințelor sale, se îndreaptă cu gândul către Dumnezeu, 
atunci el va simți în sufletul partea sa eternă, Divină. 
Atunci dispar sentimentele de superioritate, blamarea, 
nemulțumirea şi amărăciunea. Dacă perseverăm, atunci 


încă dinainte să apară situația critică, mortală, noi 
suntem deja pregătiți să reacționăm corect - şi prin 
aceasta ameliorăm situaţia. Intuiția noastră are tot 
dreptul să ne arate cum să ne purtăm corect - şi atunci 
când se întâmplă ceva, noi credem în sentimentele 
noastre, care ne avertizează de neplăceri. Atunci putem 
recunoaşte primele semne ale necazului care se apropie 
şi reuşim să ne schimbăm, ajutându-ne pe noi şi pe 
ceilalți. 


Stimate Serghei Nikolaevici, 

Mulțumită învățăturilor dumneavoastră, eu am un 
copil. După zece ani de căsnicie, umblat pe la doctori 
care spuneau că totul este în ordine, că nu sunt 
devieri. Dar copii nu făceam. Când am citit cărţile 
dumneavoastră, eu am început să-mi schimb modul 
de a privi lucrurile - şi iată-l pe copilaşul mult 
aşteptat! Pe perioada sarcinii nu am încetat să lucrez 
asupra mea, am încercat să nu mă supăr pe nimeni, 
în special pe tatăl copilului meu. Aşa s-a întâmplat, că 
după ce am conceput copilul a trebuit să ne 
despărţim. Am crezut că va fi pentru scurt timp, dar 
s-a dovedit că a fost pentru totdeauna. Uneori, când 
vedeam cu câtă tandreţe şi grijă se purtau ceilalţi 
bărbaţi cu soțiile lor gravide (iar eu trebuia să fiu tot 
timpul singură şi să muncesc pe rupte), ispita 
ranchiunei devenea mai puternică. Dar eu NU MI-AM 
PERMIS ÎN NICI-O ÎMPREJURARE SĂ PĂSTREZ 
RANCHIUNĂ FATĂ DE TATĂL COPILULUI MEU. 


Rezultatul: o fetiţă sănătoasă. Nu o să credeţi. E 
o minune. Acum are 6 ani, nu are nici-un fel de boli. 
S-a născut şi a crescut într-o ţară din sud: în Emirate. 
Din septembrie anul trecut este în Celiabinsk. Mi-am 
făcut mari probleme: cum va suporta ea schimbarea 
bruscă de climă? Nici-un fel de probleme! Şi totul, 
mulţumită învăţăturii Dumneavoastră! 

Acum fetiţa mea învaţă la şcoala Rezervelor 
Olimpice. Nu, nu ne-am cramponat de rezultate. Pur 
şi simplu ceva îmi spune asta şi eu o fac. După cum 
mai spun eu în glumă, Dumnezeu mi-a trimis un e- 
mail să procedez exact aşa. I-am dat fetiţei numele 
Amira, în traducere din arabă înseamnă prinţesă. 

Serghei Nikolaevici! Enorme mulțumiri! 
Mulțumită învățăturii Dumneavoastră, cărților 
Dumneavoastră, am un copil sănătos şi armonios, pe 
care l-am aşteptat timp de 9 ani. 


Îmi amintesc cum, la consultație, o femeie tânără mi- 
a mărturisit cu lacrimi în ochi că îşi judecă soțul. 

- El ia narcotice, nu are grijă de familie - spunea ea 
printre hohote de plâns. - Am avut un asemenea 
sentiment de dragoste pentru el, iar acum el se destramă. 

-În primul rând, dragostea niciodată nu trebuie să se 
destrame - i-am spus. - Într-al doilea rând, copilul vine 
pe lume din voia Domnului şi, în acel moment, cu totul 
neîntâmplător, toate împrejurările converganume pentru 
asta. Dumneavoastră aveți tendința interioară, 
neconştientizată, de a primi mult mai mult decât vă este 


dorinţa de a da. Pe dinafară sunteţi un om blând, săritor 
şi grijuliu, dar pe dinăuntru sunteți absolut diferită. 
Orientarea dumneavoastră exterioară nu a reuşit să vă 
schimbe „eul” profund. Or, copilul este determinat în 
primul rând de starea de profunzime a sufletului 
dumneavoastră, de care dumneavoastră poate că nici nu 
vă dați seama. Păi uite, narcoticele şi egoismul soțului 
dumneavoastră neutralizează vanitatea şi egoismul 
dumneavoastră lăuntric. Ca în proverb - cui pe cui se 
scoate. Şi, dacă reuşiți să vă-l vedeți pe soţul 
dumneavoastră ca pe un copil care trebuie să fie educat, 
dacă vă comutațţi pe iubire şi răbdare, o să dați naştere 
unui copil sănătos. 

M-am uitat în ochii ei şi am văzutcă ea nu mă aude 
şi nu mă înțelege. 

- Dar şi eu trebuie să reacționez cumva - plângea ea - 
pentru că el se poartă execrabil. 

- Pe dinafară puteți fi aspră, dar înăuntru trebuie să 
existe iubire şi iertare. 

Vorbeam şi vedeam că sufletul ei se opune. 

- Ştiţi ce - am oprit-o eu dintr-odată, - acum v-am 
diagnosticat şi pot să vă spun următoarele. După ce se 
naşte copilul, faceți ce vreţi, dar până se naşte iubiți, 
iertați şi acceptați situația. 

Ea dădu din cap, ştergând-şi lacrimile. 

- Bine, o să încerc. 

lar peste un an a venit din nou la mine la consultație. 


- Am născut un copil frumos şi sănătos. Dar aş vrea 
să stabilesc ce atitudine să am față de soțul meu. Mai 
ştiţi, mi-aţi dat voie ca după naştere să fac ce vreau. 

- V-am minţit. 

- Dar... cum aşa? - dama se uita la mine cu o ochii 
mari de consternare. 

- Pentru mine cel mai important a fost ca pe perioada 
sarcinii să vă abțineți de la a vă judeca soțul şi să dați 
naştere unui copil sănătos - şi dumneavoastră ați făcut 
asta. Vă spuneam că puteţi face tot ce doriți. Dar 
dumneavoastră de fapt vreţi să iubiți şi să fiți iubită, pur 
şi simplu confundați iubirea cu bucuriile şi plăcerile 
telurice. Dar iubirea nu este doar desfătare, ci şi durere. 
Nu numai ataşare, ci şi dezicere. Nu numai blândețe, ci 
şi duritate. De aceea, continuaţi să vă educați pe 
dumneavoastră şi pe soţul dumneavoastră. Începutul nu 
e rău. 


Stimate Serghei Nikolaevici, vă mulțumesc 
pentru munca pe care o depuneţi de atâţia ani şi 
pentru ajutor. 

Noi, oamenii, avem mare nevoie de asta, iar eu am 
o întrebare. Am avut relații foarte proaste cu mama 
mea, cu toate că ţinem una la alta. Înainte totul 
fusese bine, ruptura a intervenit atunci când am 
intrat în perioada de maturizare sexuală. Iar după ce 
m-am căsătorit, a devenit cu totul insuportabil. Odată 


cu naşterea fiecăruia dintre copiii mei, lucrurile se 
înrăutățeau. Când s-a născut al doilea copil, ea l-a 


învinuit pe soţul meu de depravare sexuală şi chiar a 
doua zi a căzut şi şi-a spart timpanul - a fost operată. 
Când ni s-a născut al treilea copil, de-a dreptul a 
înnebunit, a început să se poarte neadecvat - tot 
timpul blestemă, îi judecă şi îi învinuieşte pe toţi cei 
din jur. 

Soţul meu este un om foarte de treabă şi la locul 
lui, a citit toate cărţile Dumneavoastră şi a reuşit să 
învingă majoritatea problemelor, m-a ajutat şi pe 
mine să înțeleg informaţia scrisă în cărţile 
Dumneavoastră (volumul opt din seria 
„Diagnosticarea karmei” n-am putut să-l citesc, de-a 
dreptul adorm pe carte. Dar pe toate celelalte, 
începând cu volumul nouă, le-am recitit de mai multe 
ori). Deci spuneam să soţul meu reuşeşte să o ierte şi 
să se poarte cu ea ca şi cu un copil - cu blândeţe şi 
calm, dar eu nu pot. Eu o iert, dar nu reuşim să 
comunicăm calm, totul sfârşeşte cu strigăte. 

Practic am încetat să mai vorbesc cu ea şi le-am 
interzis copiilor să comunice cu ea, pe urmă eaa 
devenit mai maleabilă, îşi cerea iertare. Dar, cum am 
început să mă port bine cu ea, cum a început iar să 
emită calificări şi să blesteme. 

În neamul nostru este o trufie puternică, de aceea 
bărbaţii ori mor, ori beau mult, iar băieţi nu s-au mai 
născut deloc de multe generaţii. Eu îmi iubesc soţul, 
îi împărtăşesc şi îi iert totul. Poate că de asta sunt 
prima care am născut un băiat, iar soţul meu nu bea 
deloc. Rudele mele mă consideră o proastă, nu înţeleg 


modul meu de viaţă. Eu mă port faţă de tot în această 
viaţă ca faţă de voinţa lui Dumnezeu şi nu mă 
neliniştesc, fiindcă ştiu că El are grijă de mine. Dar 
cum să mă port cu mama - asta nu mai ştiu. 

Va rog, daţi-mi un sfat cum să aduc ajutor 
sufletului ei şi să nu fac rău trupului. Şi cum să birui 
tema trufiei din tot neamul nostru. (Mama are 69 de 
ani, a suferit aproape toată viaţa de epilepsie, pe mine 
m-a născut la 43 de ani. Tatăl meu a murit când 
aveam şase luni). Vă mulţumesc anticipat. 

Cu dragoste şi respect. 


Trufia şi gelozia întotdeauna merg mână-n mână. 
Când se pierde iubirea față de Dumnezeu ca valoare 
supremă, atunci valorile principale devin conştiinţa şi 
corpul nostru. lar când alunecă în cultul rațiunii, adică 
mândria excesivă, sentimentul de superioritate se apropie 
iminent de linia letală, atunci omul se aruncă în direcția 
opusă - în gelozie. El vrea să se contopească şi să fie una 
cu omul iubit. Omul iubit trebuie să fie continuarea lui şi 
trebuie să îi dea numai plăcere şi emoţii pozitive. 

La orice ne-am închina, el trebuie să fie etern. De 
aceea omul gelos vrea să facă relațiile de neclintit. Pentru 
părinţi, restructurarea relaţiilor cu copiii începe în 
perioada de maturizare sexuală a acestora. Supunerea 
aparentă, dependenţa copilului de părinţi se destramă, 
familia unită se disociază brusc în părinţi şi copilul 
independent. Pentru copil, la nivel energetic începe viața 
lui personală. Ruptura exterioară a comuniunii trebuie să 


amplifice iubirea interioară şi înțelegerea reciprocă, iar 
pentru omul care a pierdut iubirea față de Dumnezeu, 
fericirea consistă tocmai în posesia unor forme exterioare 
ale existenţei. De aceea, această durere la omul care se 
ataşează se transformă în agresivitate. Următoarea 
ruptură este atunci când copilul întemeiază propria sa 
familie. O altă etapă este apariția copiilor. 

Omul cu iubirea slăbită aspiră la plăceri şi satisfacţii 
telurice. El se transformă pe nesimţite în vampir, are 
nevoie de energia şi de emoţiile pozitive ale celorlalți 
oameni. Când copilul îşi comută energia asupra lui 
însuşi, asupra destinului său, copiilor săi, la părinţi se 
poate iviun sentiment de nefericire şi de pierdere. Are loc 
un proces de apărare a teritoriului propriu şi insistența 
restabilirii situaţiei anterioare, de aici comportarea 
deosebită. Nu trebuie să faceți pe plac şi să vă supuneți 
oamenilor egoişti şi ataşabili. Tolerarea păcatului viciază 
nu numai păcătosul, ci şi pe cel care se poartă astfel cu 
el. Pentru asta, față de mama dumneavoastră trebuie să 
arătaţi, pe de o parte - iubire şi iertare, pe de alta - să 
puneţi capăt ferm vampirismului ei. Probabil că mama 
dumneavoastră ar trebui să meargă la biserică. Şi, pentru 
început, să încerce să încerce să ierte toți bărbații, fiindcă 
revendicările față de cei apropiaţi distrug iubirea şi 
amplifică ataşarea. Crizele de epilepsie elimină energia 
negativă care apare din cauza nivelului ridicat de ataşare. 

Printre altele, o dată am fost întrebat din ce cauză cei 
mai mulți oameni de seamă au suferit de epilepsie. E uşor 
de explicat. În principiu, educaţia omului, vederile lui 


religioase reprezintă fundamentul pe care se clădesc 
posibilitățile, capacităţile, intelectul lui şi ştiinţa de a-şi 
conduce soarta. Dacă dimensiunile personalității omului, 
ale emoţiilor şi conştiinţei lui depăşesc dimensiunile 
iubirii din sufletul lui, dacă nu sunt asigurate de 
intensitatea iubirii, atunci excesul de fericire omenească 
duce la trufie şi la sentimentul de superioritate. Ca să 
supraviețuiască, geniul trebuie să recurgă la gelozie. 
Atunci i se destramă familia sau nu-i merge viața 
personală, iar nereuşita în această sferă se reflectă 
asupra stării corpului. 

În medie, dimensiunea posibilităţilor noastre 
corespunde exact ştiinţei noastre de a iubi şi cantităţii de 
energie interioară, care este fundamentul capacităților 
noastre şi al oricărei fericiri omeneşti. De aceea, fără 
creştinism, civilizația gi cultura occidentală 
contemporană nu ar fi apărut pe lume. Şi de aceea, când 
a început substituirea creştinismului cu forme, canoane 
şi norme exterioare, civilizația occidentală a început în 
mod inevitabil să se distrugă. Problema e că societatea 
sau omul ca individ, nu vor sau nu ştiu să vadă problema 
până când nu dau de necaz. 

O dată, o doamnă mi-a povestit că, atunci când era 
gravidă cu al doilea copil, primul ei fiu s-a lovit din 
întâmplare şi a rămas fără un ochi. A fost gelozia față de 
al doilea copil - neconştientizată, imperceptibilă. Ar fi 
putut avea traume la canalul auditiv, ar fi putut fi o 
infecţie la articulații. Şi toate astea - din cauza geloziei pe 
care o nutrea mama, a lăcomiei ei de mâncare, băutură 


şi sex. Deznădejdea ei fiindcă omul iubit o jignise şi o 
părăsise, a pus fundamentul unei nefericiri viitoare. 

Când ajutăm sufletul nostru să depăşească cultul 
plăcerilor şi satisfacțiilor, noi îi ajutăm nu numai pe 
copiii, ci şi pe părinții noştri. 


Bună ziua, Serghei Nikolaevici! 

Vreau să povestesc despre beneficiile umorului. 

O dată aveam întâlnire cu prietenul meu. Situaţia 
era că trebuia să ţinem secretă legătura noastră 
intimă. Dar, ce să vezi: tocmai terminaserăm noi de 
făcut sex şi pe el l-a apucat un junghi la inimă. Durere, 
nu glumă. Ce ştiam să fac? Să chem „Salvarea” nu se 
putea. Medicamente n-aveam. Şi dintr-odată mi-a 
venit ideea! 

- Ce ai tu de gând? Să mori? Măcar pune-ţi 
pantalonii, altfel cum te îmbrac mort? O să chem 
„Salvarea”, iar tu eşti fără chiloţi pe tine! Stai şi 
explică pe urmă că suntem doar prieteni! 

Asta merita văzut! în prima clipă i-a rămas 
geamătul întâi în gât, n-a putut să iasă. După carea 
început să râdă - cu cât râdea mai mult, cu atât râdea 
mai cu poftă. Inima i-a trecut. N-a fost nevoie de 
„Salvare”. După aceea am mai aplicat de multe ori 
metoda asta şi am remarcat că nu dă greş: ajută, dar 
numai pe cei disperaţi, vreau să spun celor care nu 
doresc câtuşi de puţin să se schimbe. 


Tatăl meu, pe care Dumnezeu l-a lăsat cu harul de 
chirurg, toată viaţa lui s-a folosit de asta. Chiar şi în 
operaţie încerc să învioreze atmosfera. 

Mai adaug că nu glumesc uşuratic, ci numai cu 
una dintre emisfere, cum ar veni; iar cealaltă parte a 
creierului caută în acelaşi timp o ieşire rapidă din 
situaţie. Întotdeauna mă străduiesc să găsesc 
momentul comic din cea mai dificilă situaţie, atunci 
nici energia nu se risipeşte degeaba, iar mintea 
lucrează repede. 

Asta e. 

Cu stimă. 


Umorul este o izbucnire de energie care apare odată 
cu distrugerea totală. 

Există o veche parabolă. Odată, sultanul a trimis 
sluga sa să strângă dările. Acela s-a întors aducând 
multă bogăție. 

- Cum s-au purtat oamenii? - a întrebat sultanul. 

- Erau arțăgoşi nemulțumiți - a răspuns sluga. 

- Mai du-te o dată şi mai strânge încă - a spus 
sultanul. 

Când sluga s-a întors din nou, i-a fost pusă aceeaşi 
întrebare: 

- Cum s-au purtat oamenii? 

- Plângeau şi se văitau - a spus sluga. 

-Înseamnă că ceva tot le-a rămas, mai du-te o dată. 

Şi când sluga s-a întors pentru a treia oară, a adus 
de ştire: 


- De data asta râdeau şi se bucurau. 

- Poţi să nu te mai duci - a spus sultanul. - Le-am luat 
tot ce aveau. 

Umorul este numai la îndemâna celui care ştie să 
piardă. În momentul distrugerii legăturilor cu care 
suntem deprinşi, se eliberează o energie imensă şi omul 
resimte bucurie şi iubire. Tot ceea ce luăm în serios ne 
face dependenţi. 

În Rusia, cu umorul am stat întotdeauna bine, 
fiindcă periodic au fost distruse toate nivelurile de 
ataşament. Umorul şi cumsecădenia fac bună pereche. 

Poţi să posteşti, sa trăieşti în peşteră, sau poţi să 
glumesti şi să fii receptiv la umor. Rezultatul va fi acelaşi. 

Unul dintre cei mai puternici factori care ne fac să ne 
ataşăm de plăceri şi care distrug unitatea cu Creatorul, 
este sexul. De aceea, în Vechiul Testament scrie că în jur 
de o zi şi o noapte după împerechere omul este necurat. 
Şi se obişnuieşte să se facă duş sau spălare cu apă, 
fiindcă apa spală emoţiile şi ajută să scadă ataşamentul. 
De aceea procedeul de purificare cu apă a făcut 
întotdeauna parte din tradițiile multor popoare. De multe 
mii de ani, această tradiție este existentă în India sub 
formă de cufundare nu numai în izvoarele sacre, ci şi în 
râul considerat sacru - Gange. 

Printre altele, 80 la sută din toate anecdotele sunt 
legate chiar de tematica sexuală. Aceasta ne ajută să 
simțim relativitatea şi efemerul formelor de fericire 
telurică. 


Stimate Serghei Nikolaevici, 

Citesc cărțile dumneavoastră din 1995. În ele am 
găsit multe răspunsuri. Ele m-au ajutat să înţeleg 
multe lucruri şi să le revizuiesc în viaţa mea şi, poate, 
să evit unele greşeli. Dar acum se întâmplă nişte 
evenimente în viaţa mea, de nu ştiu cum să mă 
schimb, cum să lucrez asupra mea, cum să nu pier şi 
să nu fac rău celor apropiaţi. 

Am 47 de ani. Am o singură fiică, pe care o iubesc 
nespus de mult, în vârstă de 23 de ani. Relaţiile cu 
soţul meu s-au destrămat acum vreo trei ani - votcă, 
isterii, nesfârşite explicaţii. 

Am întâlnit pe cineva cu care mi se pare că la cei 
47 de ani ai mei am aflat ce este adevăratul 
sentimentul şi adevărata pasiune. Am înţeles că vreau 
foarte mult să am un copil cu el, vreau să dăruiesc 
lumii un copil de la bărbatul pe care îl iubesc cu 
ardoare. Văd în faţa ochilor un bebeluş. Am impresia 
că sunt gravidă. Chiar mă împlinesc un pic periodic şi 
am indispoziţii ca gravidele. Nu folosim măsuri de 
protecţie. Dar nu se întâmplă nimic. Nu am ciclu de 
circa un an. El este căsătorit. Când ne-am întâlnit, 
relaţiile lui cu familia erau complicate. Eu am fost 
pentru el lumina de la capătul tunelului. Dar acum un 
an el s-a întâlnit cu iubita lui din şcoală. A început să 
bea. Iar acum e când cu ea, când cu mine, când cu 
familia lui - acum şi soţia iui încearcă să păstreze 
relaţiile cu el. 


Când mă gândesc că nu vreau toate astea în viaţa 
mea, numai să-mi treacă prin minte că aş supravieţui 
şi fură el - şi mă apucă panica, începe să mă doară în 
partea de jos a pântecelui, în zona sistemului uro- 
genital, chiar şi dacă reuşesc să-mi păstrez calmul. 

Eu, mama şi fiica mea ne-am botezat în ianuarie 
2008. 

Poate că aţi putea explica cum să mă ajut pe mine 
şi pe cei pe care îi iubesc? 


La om există logica mineralului, logica plantei şi 
logica animalului. Ceea ce este legat de instincte se 
realizează cu uşurinţă -fugi de durere şi neplăcere şi 
urmăreşti plăcerea. Omul diferă de animal prin aceea că 
poate să creadă în Dumnezeu. Religia îl ajută pe om să 
conştientizeze că plăcerile şi neplăcerile au o origine 
comună. Pentru păgân, totemul la care se închină este un 
mijloc de apărare, de îndeplinire a dorințelor, de obţinere 
a plăcerilor, deci gândirea păgână nu este foarte 
îndepărtată de cea animală. Omul care împărtăşeşte 
monoteismul a înțeles că protecția şi plăcerea vin de la 
Dumnezeu, la fel ca şi bolile şi neplăcerile. 

Organismul lipsit de mecanismul de legătură inversă, 
piere. Pentru ființa vie, căutarea plăcerii este un flux de 
energie. lar durerea şi neplăcerile prin care poate trece 
făcând aceasta, sunt un flux opus de energie. Ca să obţii 
plăcere, trebuie să ai în vedere neplăcerile posibile. Când 
în subconştientul omului plăcerea şi pierderea coexistă, 


atunci se formează activ legătura inversă. Omul poate 
stăvili plăcerea. 

Imaginaţi-vă un om care mănâncă ceva foarte gustos. 
Mâncarea îi provocă plăcere, dar el ştie că 
supraalimentaţia îi poate provoca ocluzie intestinală. 
Gândurile la neplăceri îl ajută să-şi înfrâneze dorințele şi 
îi salvează viața. Poate că acest exemplu o să vi se pară 
abstract. Atunci, iată o poveste reală, pe care mi-a relatat- 
o un cunoscut. 

O tânără a cumpărat de la magazin mere persimmon. 
Fructele s-au dovedit nemaipomenit de suculente şi 
gustoase. Atunci ea s-a dus la magazin şi a cumpărat o 
întreagă ladă din delicatesa exotică. A mâncat multe 
fructe. Şi a căpătat o alergie teribil de puternică, pe piele 
i s-a format o crustă roşie. Speriată, s-a dus la consultație 
la medic. Rezultatele au arătat că era gravidă. 

- În niciun caz nu trebuie să aveţi un copil cu alergia 
aceasta - au spus medicii. - Se poate transmite copilului, 
aşa că e mai bine să faceți întrerupere de sarcină. 

Cel mai probabil, medicii pur şi simplu s-au speriat 
de responsabilitate. Fiindcă să ucizi este întotdeauna mai 
uşor decât să tratezi, să educi şi să porți o 
responsabilitate. Poate că femeia ar fi trebuit să spună 
care a fost cauza alergiei. În câteva cuvinte, s-a încrezut 
în medici şi a făcut avort. Era prima ei sarcină. Şi timp 
de zece ani după aceea a încercat să aibă un copil. 
Analizele arătau că este perfect sănătoasă. Dar ea nu mai 
poate avea copii. 


Credinţa păgânului diferă de credinţa monoteistului 
aşa cum plăcerea diferă de iubire. În iubire este plăcere, 
desfătare, bucurie şi fericire. Dar este şi durere, suferință 
şi renunțare. Propria noastră schimbare este imposibilă 
fără durere. Când încercăm să trăim numai pentru 
plăceri, când le idolatrizăm, evoluţia interioară încetează. 
Lumea modernă se scufundă în păgânism. Oamenii 
idolatrizează plăcerile sub formă de bani, alimente, sex, 
alcool, narcotice şi altele. De aceea se descompun familii, 
de aceea nu se nasc copii. 

Sunt întrebat deseori de ce unii soţi care au trăit 
împreună 10, 15,25 de ani, dintr-odată încep să se certe. 
Frecvent soțul este cel care se poartă mai agresiv. 
Inexplicabil - infidelitățile, umilirile, pretenţiile exagerate 
din partea lui, se ivesc fără motiv. Adesea am explicat şi 
repet încă o dată de ce este legat în general acest lucru. 
În Biblie se spune: „Timp pentru aruncat pietre şi timp 
pentru adunat pietre”. Tot ce am făcut şi am simțit 
vreodată ni se întoarce. Adesea, tânăra căsătorită este 
geloasă, îşi judecă părinţii, este nemulțumită de soartă, 
se dezice de iubire, îşi condamnă soțul şi se supără pe el, 
considerând asta firesc şi găsind motive obiective. Toate 
acestea intră în subconştient şi se transmit sufletelor 
copiilor. Copilulamplifică emoţiile părinților, în special pe 
cele ale mamei, iar după aceea vin perioade când începe 
întoarcerea păcatelor comise. Prima izbucnire a emoțiilor 
intervine la naşterea copilului. Cea de-a doua - în 
perioada de la 3 la 5 ani, când el se formează ca individ. 
După aceea - în perioada de maturizare sexuală, de la 10 


la 14 ani; în cea a primei iubiri, la 16-18 ani; în perioada 
de pregătire pentru întemeierea familiei, care acum la noi 
este pe la 20-25 ani. Dacă, în plan subtil, copilul nu trece 
cu bine prin viitoarele încercări şi dacă prin starea 
interioară îşi ucide viitorii urmaşi, pentru a se salva are 
nevoie de energia iubirii. Dacă părinţii nu-i pot da de 
bună voie această energie, ajutorul vine cu forța - prin 
umilirea relațiilor, neplăceri în familie, infidelitate, 
divorțuri şi altele. Uneori apar boli, nenorociri sau 
moarte. 

Cel mai probabil, în  subconştientul fiicei 
dumneavoastră au existat serioase probleme nerezolvate. 
Deseori, atitudinea incomprehensibilă, inexplicabilă, 
incorectă a soțului nu este nimic altceva decât o încercare 
să se salveze copiii. Să fie salvate sănătatea, viaţa şi 
destinul lor. Dacă mama, într-o situaţie de conflict, 
încearcă să se schimbe, să treacă din nou prin anii de 
tinerețe, să se roage pentru copii; dacă mama înţelege că 
soțul ei nu are nici-o vină, că din anumite motive 
Dumnezeu o propulsează spre schimbări, atunci procesul 
dureros de autoeducare şi schimbare a soțului poate 
sfârşi armonios. Dar dacă femeia, văzând neplăcerile, 
renunţă la soțul ei şi caută fericirea şi plăcerea cu alt 
bărbat, atunci posibilitatea de a-şi ajuta copiii dispare. 

În acest caz, cum poate ea să-şi salveze fiica? Trebuie 
să resimtă iubire pentru un alt bărbat, pe un fond de 
puternic disconfort sufletesc. De aceea a trebuit să se 
îndrăgostească tocmai de un bărbat căsătorit. Asta dă 
deja un disconfort intens şi permanent. Dar ea încă mai 


are speranţa că el îşi va părăsi soția şi după aceea va 
putea întemeia o familie cu el. Dar şi acest vis şi 
speranţele de viitor trebuie să fie distruse. lar dorința de 
a avea un copil - una din componentele principale ale 
fericirii unei femei - trebuie de asemenea să fie distrusă. 
Dacă nu apare starea de amară neputinţă sau revendicări 
față de cineva, atunci, în locul fericirii lumeşti sfărâmate, 
omul poate resimţi iubirea față de Dumnezeu ca pe o 
consolare supremă şi poate accepta intuitiv adevărul că 
durerea şi plăcerea trebuie să fie una lângă alta, că 
iubirea presupune înțelegere, răbdare, educarea propriei 
persoane şi a celorlalți. Şi dacă asta va ajuta fiicei, atunci 
poate că familia se va restabili, iar comportarea soțului 
de va schimba. 

Dacă această încercare forțată de purificare nu va da 
rezultate, atunci un rezultat al tuturor acestor 
evenimente vor fi singurătatea şi bolile. De aceea cred că 
trebuie început cu cel mai important - făcut ordine în 
suflet. Şi trebuie salvat nu numai propriul suflet, ci şi 
sufletele copiilor şi nepoților. lar goana după fericire sub 
formă de plăceri, deseori se transformă în autodistrugere. 


Bună ziua, Serghei Nikolaevici! 

„Nu te despărţi de cei pe care îi iubeşti!” - aceasta 
a fost din- totdeauna deviza mea. Iar acum după 7 ani, 
aflându-mă într-un triunghi, pot spune cu siguranţă: 
am înțeles că am înțeles greşit sistemul 
Dumneavoastră... şi sfatul dumneavoastră de la 
consultaţie nu m-a ajutat... 


„««În 2003 am avut o consultaţie telefonică la 
dumneavoastră. Tot timpul după aceea mi-am amintit 
cu recunoştinţă de ajutorul dumneavoastră cu privire 
la fiul meu. Chiar aţi inserat întrebarea mea în 
volumul X. Cu fiul meu totul este în ordine, vă 
mulțumesc încă o dată! (Avea probleme la şcoală). Cât 
despre relaţii, când vă spuneam că mă aflu în relaţii 
„triunghiulare” cu un tânăr şi am de gând să închei 
cu asta, dumneavoastră m-aţi avertizat: „Dacă 
încheiaţi, o să vi se dea o boală”. 

După aceea am găsit multe confirmări că nu 
trebuie să fac asta, în prelegerile şi colocviile 
dumneavoastră, ascultând şi înțelegând că nu trebuie 
să ne despărţim de cei pe care îi iubim. Şi eu iar mă 
împăcăm cu iubitul şi iar suportam durerea. Iar 
relaţiile începeau să semene din ce în ce mai mult cu 
sclavia. Întâlnirile noastre aveau loc o dată la 2-3 luni, 
când îi era la îndemână şi când avea alibi sută la sută, 
întâlnirile erau la 9 dimineaţa, înainte de serviciu. În 
afară de asta, mergem împreună la masă în pauza de 
prânz şi comunicam pe internet. La toate rugăminţile 
mele să mă ajute cu ceva în casă (să se ducă undeva, 
să aducă ceva cu maşina) întotdeauna refuza - trebuie 
să-i spună ceva nevestei şi nu-i place să mintă. În 
general e un om foarte de treabă, la serviciu au o 
părere bună despre el şi el însuşi recunoaşte ca ţine 
mult la asta şi nu vrea să-i supere pe toţi, stricând 
această imagine. El nu are copii, spune că deocamdată 
nu vrea, soţia lui trebuie să-şi termine studiile, apoi - 


schimbarea apartamentului, cumpărarea maşinii, 
adică tot n-o să aibă chef de copii. 

Iar eu în toţi aceşti 7 ani am fost alături de el şi 4 
întâlniri pe an pentru mine au fost o fericire. Mă 
temeam să mă cert cu el, ca să nu ratez o întâlnire. 
După ciondănelile cu mine ar fi putut să spună: „Acum 
uite, aş fi putut veni la tine...” Şi eu jeleam întâlnirea 
ratată - vă daţi seama, la 4 întâlniri pe an mă 
străduiam să iert şi să uit toate refuzurile lui să mă 
ajute, să facă ceva pentru mine... Am suportat multe 
nedreptăţi şi mi-am dat seama că trebuie să lucrez 
asupra temelor legate de viitor, relaţii şi omul iubit... 

Timpul trecea şi eu am înţeles că fac ceva cum nu 
trebuie sau nu lucrez destul şi am încercat să devin 
mai smerită şi să mă rog mai mult. În anul acesta am 
fost diagnosticată cu nu mai puţin de trei boli 
ginecologice - anexită, polip şi fibrom uterin. 
Doctoriţa ginecolog, neştiind nimic despre viaţa mea, 
a spus: „Ştii, dacă o femeie umblă cu un bărbat 
căsătorit, ia asupra ei problemele familiei lui... şi apoi 
se îmbolnăveşte...” 

Asta m-a pus pe gânduri şi am început să recitesc 
din nou cărţile dumneavoastră, să îmi pun discurile, 
am încercat să găsesc un răspuns. Am văzut răspunsul 
în noua carte „Educaţia părinţilor”, unde se vorbeşte 
despre faptul că datorită iubirii poţi şi să pierzi 
relaţiile. Am înţeles asta intuitiv, dar fraza fixată în 
mintea mea „Nu te despărţi de cei pe care îi iubeşti” 
mă împiedica să fac acest pas. M-am distanțat puţin 


şi am devenit observator din afară al relaţiilor 
noastre, fără să cer nimic, continuând să comunic cu 
iubitul. Asta m-a convins şi mai mult că am pierdut 7 
ani din viaţă, ca să fiu o anexă gratuită la viaţa lui 
familială de huzur... 

Acum resimt un aflux neobişnuit de puteri, mi-am 
vindecat polipul cu mijloace naturiste... sau poate m- 
a ajutat modul schimbat de a vedea lucrurile? 

Va rog mult să comentaţi această scrisoare, 
fiindcă multe femei sunt într-o situație 
asemănătoare, se chinuiesc, temându-se să rupă 
relaţiile. 

Cu stimă. 


Relaţiile dintre bărbat şi femeie şi sentimentul de 
iubire care apare, nu se pretează unei explicații simple şi 
clare. Niciodată nu va exista un şperaclu universal, o 
cheie pentru rezolvarea situațiilor complicate. 

Să presupunem că femeia are relații cu un bărbat şi 
suportă umilinţe din partea lui. Şi, cu toate astea, îl 
iubeşte. Ea se căsătoreşte cu el şi încep suferințele 
permanente. Să admitem că această femeie vine la mine 
la consultație şi mă roagă să o sfătuiesc cum să 
procedeze. Uneia o să-i spun - divorțați. Alteia o să-i spun 
- suportaţi în continuare. Unei a treia o să-i spun - mai 
aşteptaţi puţin, poate că ceva se va schimba. 

În ce situaţie poţi să divorțezi? Dacă femeia nu poate 
reține iubirea în suflet şi nu se poate schimba, atunci ea 
niciodată nu va putea prin sine să-şi schimbe copiii şi 


soţul. Şi atunci situațiile stresante, picătură cu picătură, 
vor spori, ori ura față de soţ, ori ura față de ea însăşi. În 
primul caz pot muri soţul şi copiii lui, adică copiii acestei 
femei. Intrai doilea caz va fi bolnavă şi va muri însăşi 
femeia. Mai uşor este să divorțeze. 

Dacă soţul nu este piatră şi are cea mai mică dorință 
de a se schimba, atunci trebuie să înceapă procesul fericit 
şi dificil de schimbare a ei înseşi, precum şi a soţului. 
Atunci orice stres se preschimbă treptat în energie 
constructivă, şi nu distructivă. 

Dacă într-o viață anterioară femeia şi-a omorât 
bărbatul prin ataşament, gelozie, ură, atunci în viața 
actuală ea trebuie să îndure porția corespunzătoare de 
umilinţe şi durere de la soțul ei. Ea se poate despărți de 
el şi se poate simți incredibil de uşoară şi liberă, dar 
problema încă nu este rezolvată. Şi atunci vine o boală 
sau un necaz. Dacă subconştientul îndreaptă jignirile şi 
umilinţele venite de la soţ spre salvarea copiilor afectați, 
atunci fuga de probleme, despărțirea de soț pot duce la 
îmbolnăvirea sau moartea copilului. Este o mare greşeală 
să se suporte orbeşte jignirile şi umilinţele. Durerea ne 
propulsează spre activități active. Activităţile active 
trebuie să schimbe situația din jurul nostru. Dar, dacă 
avem în vedere că situația este creată de starea noastră 
interioară, neconştientizată, atunci energia pentru 
schimbarea situaţiei exterioare trebuie să fie orientată în 
primul rând spre schimbarea stării interioare. 

Numai iubirea ne poate face să suportăm suferinţe şi 
pierderi. Şi să ne ridicăm deasupra ataşamentelor. Şi să 


ne păstrăm sufletul. Ca să resimţțim fericire, trebuie sa 
acceptăm plăcerea. Ca să simţim iubire, trebuie să 
acceptăm bucuria. Plăcerea asigură interesele corpului şi 
conştiinţei noastre. 

Un om intră într-un apartament de lux foarte frumos 
mobilat şi simte plăcere, fiindcă acum acest apartament 
este al lui, el este proprietarul. Intră în baie şi umple 
jacuzzi-ul, apoi se desfată sub jetul de apă caldă şi simte 
un nou val de plăcere. Dar bucurie în suflet nu are. Ca să 
obțină acest apartamenta trebuit să jefuiască şi să ucidă 
un alt om. Dar, cu toate astea, el simte plăcere. Ca să 
simtă în afară de plăcere şi bucurie, trebuie ca el să 
obțină acest apartament prin propria lui muncă, fără să 
invidieze, fără să jefuiască şi fără să ucidă. 

Acum să ne imaginăm un alt om. Şi el intră într-un 
apartament foarte frumos. L-a câştigat prim muncă 
neobosită şi anumite restricţii - la multe lucruri a fost 
nevoit să renunţe pentru cumpărarea apartamentului. El 
e satisfăcut şi plin de bucurie, dar i se strânge inima - 
soţia lui iubită a plecat la altul. El a reuşit să câştige 
pentru apartament. Pentru asta a fost nevoie de minte, 
capacitate de muncă, tenacitate. Dar femeia nu e un 
apartament. Aici, pentru atingerea scopului nu sunt 
suficiente mintea, energia şi tenacitatea. Ca să obţină 
apartamentul a trebuit să-şi învingă comoditatea, invidia 
şi lăcomia. Ca să obțină iubire de la o femeie trebuie să- 
şi înfrângă vanitatea, susceptibilitatea, gelozia. Trebuie 
să înfrângă ataşamentul nu numai față de plăcere, ci şi 
față de bucurie. Plăcerea aduce fericire corpului şi 


conştiinţei, bucuria aduce fericire corpului şi sufletului. 
Iubirea este cea mai mare fericire şi cere cele mai mari 
sacrificii. 

Un al treilea, tot aşa, intră în apartamentul la care a 
visat. El simte plăcere şi bucurie. Lângă el este femeia 
care îl iubeşte şi el nutreşte aceleaşi sentimente pentru 
ea. El resimte plăcere, bucurie şi iubire în acelaşi timp. 
Probabil resimte ceea ce se numeşte fericirea totală. El se 
gândeşte, oare într-adevăr este fericit în toate privinţele - 
şi dintr-o dată îşi dă seama că de fapt este profund 
nefericit. Da, pe dinafară totul e superb, toate dorinţele i 
s-au îndeplinit, dar el înţelege că asta nu va dura mult 
timp. Reiese că el de mult se teme să n-o piardă pe soţia 
lui iubită - dacă îl părăseşte sau moare? lar cu timpul o 
să îmbătrânească şi nu o să mai fie atât de atrăgătoare. 
Şi, cu cât mai acut înțelege efemerul, relativitatea fericirii 
lui, cu atât mai multă teamă i se adună în suflet. Până la 
urmă înțelege: ca să nu te facă nefericit plăcerea, bucuria 
şi iubirea pentru un alt om, ele nu trebuie să fie un scop. 
Scop poate fi numai eternitatea, tot restul poate fi numai 
un mijloc. Şi când apare sentimentul că iubirea față de 
Creator este fericirea supremă, atunci omul trăieşte din 
tot sufletul comunicarea cu ființa iubită, fără ca asta să- 
l facă sclavul fericirii sale. El nu va deveni robul bucuriei 
şi nu-şi va slugărnici plăcerea. 

Ca să ajungi să intuieşti, să simți principalul, trebuie 
ca pentru un timp să renunți la secundar. Lumea 
contemporană, întorcându-se la păgânism, se închină în 
fața plăcerilor. Multe femei vor ca în relațiile lor cu 


bărbaţii, să primească numai emoţii pozitive. Şi de aceea 
nu pot întemeia o familie. 

Mi se trimit frecvent scrisori cu întrebarea: „De ce ni 
se dă iubire neîmpărtăşită?” Noi suntem obişnuiţi să 
categorisim. lubire fericită şi nefericită, împărtăşită şi 
neîmpărtăşită, bogată şi săracă, roşie şi verde, aspră şi 
generoasă... Dar etichetele sunt lipsite de sens, nu-i aşa? 
Iubirea este ea însăşi fericire. Şi numai absenţa 
cupidității îi dă diverse nuanţe. Cu cât omul este mai 
interesat, cu atât mai mult va dori să primească, şi nu să 
dea în iubire. O astfel de iubire este numită de el 
nereciprocă. Când iubim pe cineva care nu ne răspunde 
cu reciprocitate, pe cineva cu defecte de caracter, care ne 
jigneşte şi ne dă durere, noi trecem prin şcoala iubirii - a 
iubirii curate, dezinteresate, generoase. Apoi, această 
iubire intră în rutina omenească şi presupune 
reciprocitate, bucurie şi plăcere, venirea copiilor pe lume. 
Când iubirea apare, ea nu are tente, nuanţe şi epitete. Ea 
pur şi simplu există şi asta este deja fericire. După aceea 
ea capătă forme şi nuanţe, apoi poate să se transforme în 
pasiune, apoi - în sentimente pur animalice. Sentimentele 
animalice, sexul, sunt ceva cu totul normal. Esenţialul 
este repartizarea priorităților. 

În Vechiul Testament se spune că după sex trebuie 
să se facă spălarea şi că omul este necurat un timp după 
obținerea plăcerii. De aceea multe persoane religioase 
cred că sexul este păcat, deci este un rău. Fireşte, trebuia 
să apară şi alţii, care să afirme că sexul este bucurie şi 
este un bine. De fapt, omul are dreptul să simtă plăcerea 


erotică, dar nu în detrimentul bucuriei şi a iubirii. Tocmai 
de aceea a fost introdusă circumcizia - în primul rând 
pentru reducerea plăcerii. Energia trebuie să meargă în 
primul rând către Dumnezeu şi abia după aceea să se 
îndrepte către suflet, conştiinţă şi corp. Pasiunea pentru 
plăceri deseori ne împinge spre lepădarea de bucurie şi 
iubire. Plăcerea în sine nu este un păcat, dar, dacă 
atitudinea față de ea este greşită, există pericolul să 
pierdem principalul - iubirea Divină. Dacă trăieşti, te 
îngrijeşti şi te gândeşti numai la formă, atunci pe 
nesimţite poţi pierde conţinutul. 

Şi ce să facă totuşi femeia aflată în triunghiul 
pasional? Răspund: în primul rând să se îngrijească de 
sufletul ei şi să-l pună în ordine. Odată cu pierderea 
credinței, în subconştientul multor femei s-a acumulat 
atâta agresivitate şi probleme, încât fericirea conjugală 
împlinită devine pentru ele imposibilă. 

Dacă nu ştii să foloseşti partea, niciodată nu vei 
căpăta întregul. Dacă femeia care a intrat într-un triunghi 
este nemulțumită de sine şi de situație, dacă resimte 
adesea teamă şi resemnare, dacă îşi permite să 
acumuleze revendicări față de omul apropiat, atunci 
medicamentul prescris de soartă încetează să-şi mai facă 
efectul. Schimbările interioare nu apar. lar cu această 
stare interioară, smulgându-se dintr-un triunghi, femeia 
va nimeri cel mai probabil într-o situație similară. 

Dacă aţi ajuns deja într-o asemenea situaţie, trebuie 
să ieşiţi din ea onorabil. Iubirea nu este divinizare, 
servilism şi dependenţă. Omul iubit nu trebuie să fie nici 


slugă, nici stăpân. El trebuie să sacrifice, să se 
îngrijească, să ierte, dar şi să-şi apere interesele. Dacă 
femeia nu vrea să îl educe şi doar îndeplineşte în tăcere 
toate cerințele lui, ea va sluji nu iubirii, ci plăcerilor şi 
desfătărilor celuilalt. Aceasta se va reflecta în mod negativ 
atât asupra sănătăţii ei, cât şi asupra caracterul 
iubitului. lar dacă bărbatul ține morţiş la plăcerile lui, e 
absolut clar că asemenea relații sunt lipsite de 
perspectivă. 

Religia creştină ne dă înţelegerea clară a faptului că 
depravarea şi preacurvia sunt păcate. Preacurvia este 
relaţia cu o femeie căsătorită. Când o femeie căsătorită se 
întâlneşte cu un amant, scopul ei principal este plăcerea 
fizică. Pe ea însăşi se poate disculpa uşor - nu a primit de 
la soțul ei destulă plăcere. Dar, de obicei, cu cât este 
femeia mai depravată pe dinăuntru, cu atât este mai 
redusă potenţa soțului ei în afară. Aceasta se întâmplă în 
primul rând pentru a fi salvați copiii, sufletele lor. Dar 
femeia încearcă să înşele soarta şi să obțină din altă parte 
plăcerea maximă. Pe urmă, copiii pot avea boli şi, mai 
încolo, familiile lor de destramă. 

Depravarea este cramponarea de plăceri sexuale, 
neselectivitatea în alegerea partenerilor. Mult timp nu 
puteam să înţeleg de ce în Vechiul testament se vorbeşte 
despre faptul că urmaşii unei femei depravate sunt 
blestemaţi până la a noua spiță. Dar mai târziu, 
diagnosticând mii şi mii de oameni, am văzut că de fiecare 
dată prostituatele au urmaşi cu o vitalitate redusă cel 
puțin până la a treia - a patra generație. Am crezut că are 


legătură cu agresivitatea neconştientizată față de bărbați 
- doar prostituatele sunt batjocorite, înjosite, adesea 
ucise. Dar am văzuto emisiune la televizor, unde o tânără 
care juca într-un film porno dădea un interviu. Spunea 
că cel mai complicat pentru ea este atunci când cu ea fac 
sex patru parteneri simultan. 

- Dumneavoastră simţiţi plăcere din asta? - o întreba 
jurnalistul. 

- Da - a răspuns ea - şi excitație, şi plăcere. 

Când am diagnosticat-o, situaţia s-a dovedit mult 
mai proastă decât la prostituatele care veniseră la mine 
la consultaţie. În câmpul acestei femei am văzut stârpirea 
urmaşilor până la a şaptea generație. 

Şi aşa am înţeles de unde vin lucrurile: întreaga ei 
energie interioară se transferase asupra plăcerii sexuale. 
Această tendinţă se va preda asupra copiilor ei. Energia 
Divină va ocoli sufletele lor şi se va scurge în totalitate 
spre corp, plăceri şi satisfacţii. Pentru copiii şi nepoții ei, 
dacă vor veni pe lume, principalul sens al vieţii va fi 
plăcerea - satisfacția corpului. De aceea, ei vor fi gata de 
orice crime împotriva sufletului şi spiritului. Adică ei vor 
respinge imediat noţiunile de iubire, sacrificiu, 
moralitate, grijă față de ceilalți, dacă acestea ar intra în 
contradicţie cu interesele corpului. 

Femeia transmite copiilor ei nu numai genele, ea le 
transmite tendința de mişcare a sufletului. M-am gândit 
că situația catastrofală cu actrița porno poate fi provocată 
nu numai de profesia ei, dar şi de aceea că ea involuntar 
face şi propagandă pentru stârpirea sufletului. Adică ea 


ucide nu numai urmaşii proprii, ci şi pe acele fete tinere, 
eleve, de educaţia cărora statul a uitat şi care nu au idee 
cât este de periculoasă viața imorală pentru o femeie 
tânără. 

De obicei, la triunghiurile conjugale nu avem de-a 
face cu plăcere, ci cu anumite chinuri şi suferințe, vizibile 
sau subconştiente, ale tuturor participanţilor la triunghi. 

Să începem cu o pagină albă. O femeie tânără, 
frumoasă, de treabă, vrea să se căsătorească. Casnică, 
fără vicii. Ce-ţi mai trebuie ca să fii fericit!? 
Raționamentul de bun simţ ne sugerează că, dacă vrea, 
în timp de un an - doi se vacăsători şi totul va fi minunat. 
lar acum să aruncăm o privire în sufletul ei. În sine, ea 
se închină nebuneşte omului iubit. Dacă i s-ar da un 
iubit, cu gelozia, teama sau resemnarea ei, l-ar omori. 
Întrebare: dar de ce este ea aşa? Păi fiindcă în cea de-a 
treia existenţă a uitat de Dumnezeu, iar în cea de-a doua 
s-a îndrăgostit nebuneşte, iar când, pentru purificarea 
sufletului ei, iubitul a părăsit-o pentru alta sau a înşelat- 
o, ea s-a sinucis. lar acum, în această existenţă, ea nu va 
suporta durerea pierderii iubitului, durerea distrugerii 
plăcerii. Deci ea nu trebuie să aibă familie, bărbat iubit şi 
copii. Deci, bărbaţii trebuie să o jignească şi să o 
umilească, pentru ca treptat să rămână în conştiinţa ei 
senzația: bărbatul nu este numai plăcere, ci şi durere. 
Deci nu trebuie să se închine în fața lui şi să se ataşeze 
de el, iar relaţiile cu el nu pot fi scopul şi sensul vieții. 

Care este varianta mai bună pentru ea? Oricât ar fi 
de straniu, pentru ea este triunghiul conjugal, în care ea 


nu are nici-un fel de drepturi asupra celui iubit, în care 
trebuie să-şi înfrângă neîncetat vanitatea, gelozia, teama 
şi sentimentul de neputinţă. 

Mai e o variantă - căsătoria. Soţul ei este un om 
minunat, inteligent şi bun. Dar după un an îl calcă o 
maşină şi moare pe loc. 

Sau alta - soțul ei este un om cumsecade, credincios, 
atent. Dar la ea, peste un an - cancer la sân, pe urmă 
frigiditate, pe urmă încă o tumoare cancerigenă şi o 
operaţie grea. După aceea, 5-7 ani de existenţă între viață 
şi moarte. Şi, cu cât mai mişcător se îngrijeşte el de ea, 
cu atât mai proastă devine starea ei. Până la urmă ea 
moare. 

Încă o variantă - soțul în general nu e băiat rău, dar 
e groaznic de afemeiat. Şi el se chinuieşte, suferă, dar nu 
poate face nimic. Ea este geloasă, suferă şi începe să se 
îmbolnăvească tot mai des. Dar pe urmă se obişnuieşte 
cu infidelitățile permanente şi viața îşi intră, s-ar zice, pe 
făgaş. Dar iată că el se hotărăşte categoric să se schimbe 
şi încetează să o mai înşele. Atunci, dintr-odată, gelozia 
practic dispărută începe să o sufoce şi, pe cât mai demn 
se poartă soțul, pe atât de intens îl bănuieşte ea şi este 
geloasă. Şi până la urmă divorțează. 

Încă o variantă - soțul e un bădăran şi un sadic. Îşi 
bate joc de femei, caută orice prilej să-i otrăvească 
existența. lar ea suportă totul cu supunere. Rudele şi 
prietenii sunt indignați, cum poate trăi cu un asemenea 
nemernic. Dar ea nu numai că trăieşte, face şi copii - ba 


chiar copii sănătoşi. Şi la un moment dat soţul începe să 
se schimbe, fiindcă pe nesimţite se schimbase ea. 

S-ar putea da încă zeci şi zeci de variante ale 
destinului unei asemenea femei. Trebuie înţeles 
principalul: dacă nu există progres interior, în lumea 
exterioară putem înlocui răul cu foarte rău, şi invers. 
Dacă s-a încălcat prima verigă a lanțului - comuniunea 
cu Dumnezeu şi ştiinţa de a iubi, este imposibil să 
obținem armonie în  verigile următoare. Dacă 
fundamentul a crăpat şi începe să se lase, oricât de 
superbă ar fi arhitectura clădirii dumneavoastră şi oricât 
de luxos ar fi ornamentate încăperile, nici-un om cu 
mintea întreagă nu o va numi o construcției bună. 

Vreau să subliniez încă o dată că despărțirea de omul 
iubit este un pericol de moarte. Şi mai periculoasă este 
despărțirea interioară, prin dezicerea de iubirea pentru el. 
Chiar dacă omul iubit v-a părăsit, nu trebuie să va 
despărțiți de iubire. Principala problemă este să distingi 
între dragoste şi îndrăgostire, pasiune şi ataşament. În 
realitate, diferența o poate simţi cel ce a nutrit 
sentimentul de iubire adevărată. Un astfel de om poate fi 
doar cel care crede - dar nu în vorbe, ci în fapte. 

Cel care ştie să înfrâneze în sine satisfacţiile şi 
plăcerile, cel care poate să sacrifice, cel care ştie să fie 
tolerant, răbdător, cel pentru care sinceritatea şi 
bunătatea sunt fireşti - el va sluji iubirea, şi nu omul 
iubit. El va iubi mai întâi în om „eul” Divin, şi abia după 
aceea învelişurile lui. Relaţiile nearmonioase, insuccesele 
în viața personală există numai la cine nu are armonie în 


suflet. Omul invidios, interesat, brutal, narcisist nu poate 
avea o viață personală fericită. Un asemenea om poate, 
ori numai să calce în picioare, ori numai să facă sluj - 
căci comuniunea, echilibrul se nasc din iubire. 
Suspiciunea este cupiditate. Gelozia şi invidia - tot 
cupiditate. Jaful şi crima - forme extreme ale cupidității. 
Unor asemenea oameni le este foarte greu să simtă iubire 
şi bucurie, ei se orientează mai ales spre plăcere şi 
satisfacție. Ca să simți bucurie, trebuie să-ți pui limite în 
plăcere. Ca să simţi iubire, trebuie să-ți pui limite în 
satisfacție şi în bucurie... 


Stimate Serghei Nikolaevici, 

Ieri am vorbit despre triunghiurile conjugale. În 
neamul soţului meu - numai triunghiuri. În familia 
bunicului, amanta oficială locuia de-a dreptul 
împreună cu nevasta şi cei doi fii ai lui. Tatăl lui, în 
afară de soţia oficială şi doi copii, mai avea şi o altă 
nevastă şi un fiu (neoficial). Soţul meu îşi lua din 8 în 
8 ani câte o nouă nevastă şi avea câte un băiat (eu 
sunt a treia nevastă). Am reuşit să întrerup acest ciclu 
- născându-i prin excepţie al patrulea copil, după 5 
ani. 

Dar iată şi întrebarea - am reuşit oare să rezolv 
real această problemă de familie sau şi fiii mei (18 şi 
13ani) se vor lovi de asta? 

De multe generaţii, în familie se nasc numai băieți. 

Imaginaţi-vă pe cineva care este obişnuit să mănânce 
prea mult. 


Sunt diferite metode de luptă cu acest obicei 
dăunător. Dacă se îmbolnăveşte, dacă are probleme 
serioase cu stomacul şi intestinele, va trebui să înceapă 
dieta. Poate pur şi simplu să mănânce mai puţin, poate 
să se alimenteze după un anumit sistem. Fiecare om îşi 
găseşte câte o ieşire din situaţie. 

Dacă respecţi poruncile, dacă înveţi să ierți şi să 
primeşti durerea de la omul iubit, să te porți corect şi să 
te hrăneşti corect, atunci energia Divină care vine prin 
suflet nu va permite să te contopeşti cu fericirea 
omenească. Şi atunci nu mai trebuie să echilibrezi soția 
prin amantă. 

În principiu, soţul şi soția se aseamănă foarte mult 
lăuntric. Triunghiul pasional suplineşte boala sau 
divorțul. Orice om are cicluri de X amplificare a 
ataşamentelor - şi nu numai a celor familiale. La fiecare 
şapte-zece ani, sufletul se cufundă mai activ în fericirea 
omenească şi atunci încep neplăcerile, bolile, nenorocirile 
şi divorțurile, triunghiurile amoroase continuând lista. 

Imaginaţi-vă o femeie căsătorită, în al cărei 
subconştient a debutat amplificarea ataşamentului față 
de plăceri, satisfacţii, sex, după 7-8 ani de viață de 
familie. Începe o perioadă de tentaţii, pe care ea nu o 
poate accepta. Asta poate ricoşa în sănătatea şi soarta 
copiilor ei. Sufletul nostru vede şi simte subconştient 
tocul, şi în subcongştientul soțului apare semnalul de 
pericol. Când femeia uită de iubire şi aspiră la plăceri, 
asta înseamnă nu numai boli şi neplăceri, dar şi 


dezmembrarea familiei. Şiiată că aici intervine programul 
intuitiv de salvare. 

Un soț începe să bea şi să-şi umilească soția, 
încercând astfel să o rupă de ataşamentul tot mai acut 
față de plăceri. Un altul se ceartă cu ea şi se îndepărtează 
de ea, creând intuitiv situația unui viitor divorț, injectând 
vaccinul, ca să nu debuteze boala. Un al treilea îşi găseşte 
amantă. 

Al patrulea divorțează. Al cincilea  întețeşte 
sexualitatea şi senzualitatea femeii, distrugând-o în 
consecinţă şi pe ea, şi pe sine. 

Cel mai interesant e că femeia poate să nu remarce 
deloc starea sa interioară, dar bărbaţii din jur vor 
remarca imediat. Curtările, avansurile se vor revărsa 
asupra femeii ca din cornul abundenței. Ea va pune asta 
pe seama frumuseții şi farmecului ei, dar motivul este 
desfrâul în creştere incontrolabilă. 

Concluzia e simplă: grija permanentă pentru suflet, 
îndeosebi în perioadele de cufundare în fericirea 
omenească, poate salva familia şi sănătatea. În medie, 
această ciclicitate debutează în perioada de maturizare 
sexuală - la 10-14 ani şi acest ciclu se repetă la fiecare 7- 
l0 ani. Adică în decurs de 3 ani, de la al şaptelea la al 
zecelea an, are loc o creştere intensă a tendinței de 
ataşare şi a cultului plăcerii. Aceleaşi cicluri se derulează 
în fiecare an. În regiunile nordice, toamna târziu şi iarna, 
are loc încetarea aparentă a funcțiilor externe. Asta se 
întâmplă de milioane de ani şi energetismul îşi continuă 
acelaşi ciclu, în ciuda condițiilor modificate de viată. 


Şi aşa, iarna - calm, detaşare. Primăvara devreme 
începe activarea energiei fine, în aprilie atinge punctul 
culminant. Dacă omul se poartă corect primăvara, 
respectând postul, debarasându-se de ataşamente, 
atunci în mai şi iunie, primind plăceri telurice, el nu va fi 
dependent de ele în sinea sa, adică plăcerea nu-i va 
distruge sufletul. O izbucnire de energie fină mai este şi 
la începutul lui august şi la începutul lui decembrie. 
Marea încercare este primăvara şi, în măsura în care 
omul o trece cu bine, pentru el fericirea nu mai este un 
pericol. 

Principiul masculin este aspectul raţional, este 
viitorul, este ceea ce duce la trufie. Principiul feminin este 
material, senzual, este ceea ce duce la gelozie. Dacă 
bărbatul are mândrie excesivă, fiii lui vor avea o vitalitate 
redusă. Dacă are o gelozie pronunţată - atunci vor fi 
probleme cu fiicele. Trufaşul va avea fete, gelosul - băieți. 
Dacă bărbatul este trufaş şi gelos, neamul se stârpeşte. 

Ca să înfrângi gelozia şi trufia, trebuie să înfrângi 
dependenţa de corp şi spirit. Dar pentru asta trebuie să 
înveți să accepţi durerea în suflet. Dacă durerea 
sufletească este insuportabilă, atunci omul se cufundă în 
gelozie sau în trufie. Dacă omul nu poate fi monoteist, el 
va aluneca inevitabil în păgânism şi atunci principala lui 
dorinţă şi sens în viață vor fi ori puterea, ori banii. Pentru 
monoteist, puterea şi banii sunt una şi aceeaşi, neputând 
fi niciodată un scop. 

Pentru ca bărbatul să nu-şi părăsească familia, 
femeia trebuie să învingă cultul corpului şi spiritului. Ca 


să nu se contopească cu corpul, Divinul trebuie să fie e 
primul loc. Atunci, ciclurile periodice de atracție pentru 
principiul animal, instinctele se vor birui cu uşurinţă şi 
pe neobservate. 

P.S. De ce soțul nu a părăsit familia când s-a născut 
copilul? 

1. Izbucnirea neconştientizată de iubire la naşterea 
copilului diminuează dependenţa de fericirea omenească. 

2. La bărbat, după naşterea copilului se amplifică 
mecanismul de grijă, protecție, disponibilitatea de a se 
sacrifica pentru salvarea celorlalți. Şi asta ajută la 
înfrângerea atracției pentru fericirea omenească. 

3. 

Stimate Serghei Nikolaevici, 

Spuneţi-mi cum să ies dintr-un triunghi pasional, 
spre binele tuturor. Iert când el pleacă, iert când se 
întoarce. Şi aşa de doi ani. 

Poate că îi viciez sufletul cu aceea că îi permit 
orice? Oare ar fi posibil ca eu, după părerea 
dumneavoastră, să încep să mă văd cu altul? 


Să ieşi din triunghiul pasional se poate, devenind un 
alt om. Orice situaţie ni se dă neîntâmplător. Şarpele îşi 
schimbă periodic pielea. Organismul lui se pregăteşte 
pentru asta şi, dacă i se smulge pielea altcândva, asta ar 
duce la moarte. Pentru omul interesat, legat de pasiunile 
telurice, ruperea de ataşamente este similară cu 
smulgerea pielii. Este insuportabil, de aceea el e gata de 
orice delict, numai să menţină situația de dinainte. 


Triunghiul pasional ne dă în primul rând durere 
sufletească şi rolul lui principal este să ne înveţe să 
acceptăm corect suferințele şi să păstrăm iubirea. 

La nivel exterior, amanta se află într-o poziție mai 
bună - nu sunt conflicte, gătit într-una, griji legate de 
copii, de soț, de familie. Toate problemele, pretenţiile şi 
nemulțumirea, soțul le duce nevestei, iar cadourile, florile 
şi complimentele - amantei. Probabil că nici asta nu e 
întâmplător. Cu cât soțul este mai pornit pe plăceri şi 
satisfacţii cu amanta, cu atât mai multă nemulțumire şi 
agresivitate va simți pentru soţie. O asemenea situație 
este dăunătoare pentru toți. Dacă amanta vrea numai 
festin, flori, atenţie şi fidelitate, atunci triunghiul îşi 
pierde sensul. Iubirea se poate substitui cu plăcerea, dar 
asta nu va duce la nimic bun. 

Dacă femeia încearcă să se descurce cu dragostea 
începând să se vadă cu altul, în principiu aceasta este 
deteriorarea sufletului, transferarea punctului de sprijin 
din suflet în conştiinţă şi corp. Şi această degradare se va 
reflecta întotdeauna asupra urmaşilor. Cu sentimentul 
de dragoste nu trebuie să lupţi. Dimpotrivă, trebuie să îl 
ajuţi, înfrângând dependenţa de fericirea omenească. 
Atunci situația se va rezolva de la sine. Dragostea 
dumneavoastră față de el se va transforma într- un 
sentiment de rudenie, iar despărțirea necesară nu va 
afecta şi nu va degrada iubirea dumneavoastră. 


Bună ziua! 

Mereu mă uit la anexele video. Dumneavoastră 
explicaţi frecvent cum trebuie să se poarte bărbatul şi 
femeia într-un triunghi conjugal. Va rog să expuneţi 
cum ar trebui să se poarte corect amanta, ca să 
rezolve situaţia creată. 

Iubesc un om căsătorit, mă atrage orice aş face. 
Dar aş vrea tare mult un copil. Oare ar fi o încălcare 
dacă aş încerca să întemeiez relaţii şi să am un copil 
cu un om faţă de care am sentimente de caldă 
prietenie? 

Vă mulţumesc mult! 


Sensul tuturor relaţiilor dintre bărbat şi femeie este 
evoluția sufletului şi amplificarea iubirii. Deci, trebuie să 
vă purtaţi astfel, încât iubirea față de Dumnezeu să nu 
scadă, ci să crească. Prin urmare, aici nu trebuie să fie 
numai plăcere. Trebuie să cereți sacrificii, să produceți 
durere, să învățați aproapele să accepte corect pierderile, 
să solicitaţi grijă şi atenţie. Ca să fie fericit, omul trebuie 
să dea mai mult decât primeşte. 

Să vedem cum se întâmplă uneori evenimentele. 
Bărbatul se îndrăgosteşte, are sentimente înălțătoare, de- 
a dreptul pluteşte de fericire. Apoi se căsătoreşte, încercă 
un sentiment de bucurie şi fericire în viață. După aceea 
sentimentele se răcesc treptat şi în relațiile cu soția el va 
căuta numai plăcere şi satisfacţie. Dacă la asta se mai 
adaugă şi  necum- pătarea sexuală, înjosirea 
sentimentelor înalte, atunci, la urma urmelor, totul se va 


reduce la relații animalice. Familia începe să se destrame 
în esenţa ei, cu toate că, pe dinafară, încă mai există. Un 
astfel de trai este dăunător şi pentru bărbat, şi pentru 
femeie. Infidelitățile debutează ca protest împotriva 
acestei degradări. Bărbatul îşi găseşte amantă, pornind 
doar de la atracţia sexuală. Apoi plăcerea devine bucurie. 
Apoi bucuria devine dragoste. Şi pe urmă încep să vină 
suferințele şi chinurile. „Dar ce face amanta mea în 
momentul ăsta? Dacă m-a înşelat?” - aceste suferinţe 
purifică sufletul şi îl ajută pe bărbat să-şi refacă familia. 
De aceea, triunghiul conjugal nu trebuie privit numai ca 
o pacoste. Nu trebuie privit nici numai ca o binefacere. 

Nu demult, mi s-a povestit despre o femeie care era 
categoric împotriva căsătoriei. „Nevasta amantului meu îi 
spală, îi calcă, are grijă de casă, de copii. Eu nu am 
absolut nici-un fel de probleme, doar plăceri. lar când mi- 
a propus să mă căsătoresc cu el, i-am răspuns: „Ti-ai 
pierdut minţile? Niciodată în viaţa mea. Îmi convine de 
minune situația actuală”. 

Lipsa culturii vieţii de familie, soluţionarea incorectă 
a conflictelor, acumularea revendicărilor reciproce, duc 
deseori la deteriorarea sentimentelor luminoase, 
pierderea bucuriei comunicării, soții încercând atunci să 
se smulgă din mocirla familială prin infidelitate. Frecvent, 
în spatele căutării unui partener sexual se ascunde 
dorința elementară de bucurie sufletească, de durere 
sufletească, de a readuce sentimentul pierdut de iubire. 

Dacă iubiți un bărbat căsătorit şi vă simțiți atrasă de 
el, nu trebuie să renegați acest sentiment. Dar, adesea 


acest sentiment ni se dă în scopul umilirii sexualității, 
plăcerii, şi pentru purificarea iubirii. Se întâmplă des ca 
femeile să nu se căsătorească din dragoste, fiindcă se 
întâmplă des ca ele să numească pasiunea iubire. 
Familiile acestea se destramă mai repede, fiindcă pentru 
ele plăcerea carnală este scopul principal. lar familia în 
care soții se respectă şi se poartă prieteneşte între ei este 
cu mult mai durabilă, iar copiii se nasc mai sănătoşi. 
Prietenia este iubire fără sex. Şi încă o dată vreau să 
subliniez că niciodată conştiinţa noastră şi gândurile 
noastre nu vor da un răspuns corect în toate situațiile. 
Sentimentul este mai înțelept decât gândirea. 

Uneori, în afara oricărei logici şi a raționamentului de 
bun simţ, copilul trebuie să fie conceput cu un anumit 
bărbat. Sentimentul de iubire ne aduce dorințe, iar dacă 
noi le reprimăm pentru a mulțumi corpul sau conştiinţa, 
vom arunca în urmaşii noştri sămânța distrugerii iubirii. 

Sentimentele fac bogăția şi fericirea noastră 
personală. Conştiinţa noastră este experienţa altor 
oameni, iar când încercăm să trăim pornind de la 
conştiinţă, noi încetăm să mai trăim viața noastră. 
Şansele de realizare personală dispar. De aceea este mai 
bine să ne încredem în rațiune, dar în primul rând să ne 
orientăm după sentimente - dar nu după acelea care ne 
readuc la starea animalică sau ne fac să ne ataşăm de 
cele lumeşti, ci după cele care fac sufletul cu adevărat 
fericit. 


Bună ziua, Serghei Nikolaevici, 

Îmi dau seama că v-am cam plictisit cu 
„triunghiurile” noastre, dar sper să fiţi de acord cu 
mine că ele nu apar numai din plictiseală, mai sunt 
date şi de sus. 

După 30 de ani de şi căsnicie fericită şi fără cusur, 
am întâlnit un bărbat la a cărui atingere parcă mi-ar 
trece un curent electric prin tot corpul. La 53 de ani 
am devenit amantă. Nu regret pentru nimic. Amândoi 
avem copiii mari, dar nu avem de gând să schimbăm 
nimic în viaţă, nici să ne destrămăm familiile. 

Fiica mea (de 28 de ani) este în aceeaşi situaţie. 
S-a căsătorit - împrejurările au fost de aşa natură, că 
nu a putut să refuze. Fata mea nu are copii. Acum ea 
este căsătorită de 6 ani şi de 6 ani datează relaţiile ei 
cu iubitul, el însuşi căsătorit (foarte dur, având în 
afara soţiei şi a fiicei mele multe alte amante). Ea nu 
îi reproşează nimic, acceptă orice situaţie şi îl iubeşte 
pur şi simplu. 


O dată, la mine la consultaţie a venit o doamnă. 

- Ştiţi a spus ea, - am citit cărțile dumneavoastră şi 
ele m-au uluit. Am reținut cuvintele dumneavoastră 
„Trebuie să urmezi iubirea”. Eram căsătorită, dar am 
întâlnit un om de care m-am îndrăgostit foarte puternic. 
Şi m-am hotărât să urmez iubirea. Am divorțat şi m-am 
căsătorit cu omul iubit, dar mai târziu au începutsă mă 
doară rinichii tot mai mult şi mai mult. Simţeam că mă 
apropii de moarte. După acea m-am despărțit de iubit şi 


sănătatea mea s-a restabilit. Acum sunt singură şi 
păstrez relaţii de prietenie cu foştii mei soți. Dar mă 
gândesc: unde am greşit totuşi? 

Mi-a fost foarte greu să-i explic acestei femei ce s-a 
întâmplat, fiindcă nici eu nu înțelegeam cum stăteau 
lucrurile. Pentru mine, iubirea față de Dumnezeu şi cea 
pentru omul iubit, erau identice. Abia mai târziu am 
înțeles că, de cele mai multe ori, femeii căsătorite i se dă 
să se îndrăgostească de alt bărbat pentru purificarea 
iubirii Divine - atunci când sunt umilite dorinţele ei şi 
şansa pentru plăceri, atunci când sunt umilite aspiraţiile 
ei spre fericire şi comuniune cu cel pe care îl place. 

De obicei, femeia este la extreme. Ori încearcă să 
înfrângă, să reprime acest sentiment şi să rămână fidelă 
soțului ei - dar reprimarea iubirii poate aduce boală, ori 
extrema cealaltă - femeia se supune acestui sentiment, 
care se transformă în pasiune. Ea simte bucurie şi 
plăcere, pierzând prin asta, pe nesimţite, iubirea Divină, 
dar şi asta poate aduce probleme de sănătate - şi nu 
numai la ea, ci şi la urmaşii ei. lar sensul îndrăgostirii în 
asemenea cazuri, se ascunde de multe ori în găsirea căii 
de mijloc - ea trebuie să păstreze acest sentiment, dar să 
nu-i permită să se prefacă în plăcere trupească. Să nu-i 
permită să devină pasiune. Atunci, pe de o parte iubirea 
şi pe de altă parte durerea, înfrânarea, vor transforma 
subconştient dragostea omenească în iubire Divină. 

Pentru ce ni se dă dragostea omenească? Pentru ca, 
atunci când dobândim plăceri şi apoi le pierdem, să ne 
ridicăm deasupra acestor plăceri, să simțim că ele sunt 


nişte mijloace şi că viaţa însăşi este un mijloc pentru 
descoperirea veşniciei în sine. lar veşnicia o atingem prin 
iubirea față de Dumnezeu. 

Pentru albină, să zboare până la floare şi să culeagă 
nectar este o plăcere. Dar dacă ea face din asta un scop, 
va rămâne pentru totdeauna pe floare şi pe ea va muri. 
Oricât de mare ar fi plăcerea primită de la flori, ea trebuie 
să se despartă de ele, ca să ducă mierea şi să o lase în 
stup. Florile şi mierea sunt legate inseparabil între ele, 
dar albinava trăi numai în cazul când îşi sistematizează 
corect prioritățile. 

Şi cu omul e la fel. Nu întâmplător toate religiile din 
lume îndeamnă la fidelitate conjugală. Ea face posibil ca 
dragostea omenească să se transforme în iubire Divină. 

Dumneavoastră ați povestit o poveste frumoasă de 
dragoste. Dar în ea este ceva straniu. Dacă într-adevăr 
căsnicia este fericită, ea ar . trebui să ajute să vă fie 
sufletul fericit şi să descoperiți în el iubirea I Divină. lar 
energia iubirii trebuie să se întrupeze în ceva. Deci, ar 
trebui ca familia să aibă mulți copii, ar trebui să aibă şi 
nepoți. Dar fiica dumneavoastră, care are vreo 30 de ani, 
nu are copii. Deci, îi lipseşte energia iubirii. Deci, 
orientarea principală nu este către Dumnezeu şi iubire, 
ci către plăceri şi satisfacţii. 

Să ne imaginăm că fiica dumneavoastră ar avea 
totuşi şansa unui copil. Cum să i se ajute de sus în 
această situație? Trebuie ca, prin mamă, să se exprime 
profunda ei orientare greşită. Trebuie ca, înaintea 
conceperii copilului, să i se dea mamei un impuls de 


dragoste pentru alt bărbat, nu şi pentru soț. lar dacă ea, 
din rațiuni religioase sau morale, încearcă să reprime 
principiul animalic, terestru, întreaga energie se va 
îndrepta spre Divin. Subcongştientul fiicei va redresa 
imperceptibil sistemul de priorități, se va forma o 
orientare armonioasă - şi atunci copilul ei va putea veni 
pe lume, fiindcă va fi armonios. Dar bunica aleargă după 
sentiment. Ea a devenit fericită - probabil economisind 
din apariția nepoților şi din existența generațiilor viitoare. 
Această încercare de întoarcere la iubirea Divină nu s-a 
dovedit îndeosebi de reuşită. 

De obicei, dacă nu ne întoarcem prin buna noastră 
voință spre Divin, ajutorul vine prin scheme de 
constrângere. Cum arată ele, cred că nu e cazul să 
descriu. Însă, chiar dacă încercarea de a-ţi salva, de a-ţi 
purifica sufletul a dat greş, nu trebuie să te resemnezi şi 
să regreți. Principalul este să simți că eşti pe drumul 
drept şi să mergi înainte - mai devreme sau mai târziu vei 
reuşi. 

P.S. Aş vrea să spun câteva cuvinte despre încă un 
motiv de apariție a triunghiurilor pasionale şi despre 
destrămarea familiilor. De ce religia monoteistă, spre 
deosebire de păgânism, se străduieşte să mențină 
familia? De ce în iudaism sunt prohibite tendinţele 
sexuale orientate spre rude, chiar şi dacă nu sunt rude 
de sânge? Fiindcă aceste restricții în plăcere ajută la 
transformarea sentimentului animalic în iubire Divină. 
Dumnezeu este unul singur. Aceasta înseamnă că în El 
se întrunesc toate contrariile. În energia Divină este şi 


principiul masculin, şi cel feminin. Copilul care îşi 
iubeşte mama şi tatăl îi resimte ca pe un întreg şi se 
orientează spre ceea ce reuneşte contrariile, adică spre 
iubire. Astfel, copilului îi este mai uşor să creadă în 
unicul Dumnezeu. Într-o familie în care părinţii se 
înşeală, se ceartă şi în final divorțează, copilul nu îi poate 
accepta ca pe un întreg. Frecvent el este nevoit să fie de 
partea cuiva - ori a tatălui, ori a mamei - şi atunci el va 
aluneca sau în cultul elementului material, sau al celui 
spiritual. lar după asta va veni tendința spre păgânism, 
spre violenţă, cu toate consecințele ce derivă de aici. 

Pe acelaşi principiu, discipolii lui Hristos, 
neputându-se menţine la acel nivel de iubire la care El îi 
îndemna, au alunecat în jos, luând numai jumătate din 
învățătura lui. Nereuşind să facă legătura între fraza 
ambiguă „Şi duşmanii omului sunt cei din propria lui 
casă!” şi fraza „lubeşte-ţi aproapele aşa cum te iubeşti pe 
tine!”, au reținut-o numai pe cea de-a doua. Adică ei au 
eliminat durerea din învățătura lui Hristos şi au lăsat 
numai plăcerea. Aceasta a dus la scindarea contrariilor 
dialectice. Atracția sexuală din acest moment a devenit 
un rău, iar mai târziu - numaiun bine şi un medicament. 
Banii au devenit un rău univoc şi mai târziu au apărut 
protestanții, care au început să spună că banii sunt buni. 
Şi că Dumnezeu îi iubeşte pe cei bogaţi, din moment ce le 
permite să aibă bani şi că pentru credință şi spiritualitate 
sunt necesare temple şi nu ai cum să construieşti temple 
fără bani. A început să se creadă că binele şi bunătatea 
vin de la Dumnezeu, iar răul şi neplăcerile - de la diavol. 


Deci, iubirea față de Dumnezeu ar fi iubirea pentru 
satisfacţii, plăceri şi bucurie. 

Un om se ruga sincerla Dumnezeu, aşteptând fericire 
şi sănătate, dar deodată s-a trezit cu neplăceri şi 
suferinţe. La început a fost indignat: „De ce Dumnezeu 
nu mă izbăveşte de suferințe? De ce îmi dă El boli, doar 
eu îl slujesc?” Şi atunci omul a continuat raționamentul 
logic: dacă durerile, suferințele, neplăcerile vin de la 
diavol şi slujirea Domnului nu le poate preîntâmpina, 
înseamnă că diavolul este mai puternic decât Dumnezeu. 
lar acest moment nu e departe de crearea sectelor 
satanice. 

Nimeni nu şi-a pus întrebarea de ce numai în lumea 
creştină au apărut secte satanice, iar în ultimul timp au 
început să se înmulțească tot mai mult. Şi de ce 
ritualurile sataniştilor seamănă atât de mult cu aducerea 
de sacrificii la păgâni. Mi se pare că explicaţia aici e 
simplă: sataniştii de fapt, sunt păgâni care renunţat să 
se închine unui Dumnezeu slab şi blajin şi au început să 
se închine celui puternic şi rău. Interpretarea stângace, 
superficială a adevărurilor spuse de Hristos, a făcut ca 
discipolii să piardă nu numai creştinismul, ci şi 
iudaismul - şi să devină păgâni. 

Mentalitatea religioasă stă la bazele oricărei culturi şi 
civilizaţii. Mentalitatea religioasă distorsionată va 
distruge inevitabil cultura. lar civilizația se va cupla la 
programul de autodistrugere. 

În iubirea omenească este energie Divină şi energie 
animală. Dacă în ea se regăsesc plăcerea, durerea şi 


abstinența, ea aspiră spre cea Divină. Dacă pe prim plan 
se pun plăcerea, confortul, lipsa conflictelor, ea se va 
apropia de cea animală. Discipolii lui Hristos, ignorând 
destinul şi spusele întemeietorului, au decis că iubirea 
față de Dumnezeu este numai plăcere. Orice conflict 
restricționează plăcerea, de aceea au apărut idealuri de 
plăcere lipsită de conflicte - rai fără conflicte, doar cu 
plăceri. Dar absenţa conflictului este absența dezvoltării 
şi absenţa iubirii, deoarece în iubire întotdeauna sunt 
prezente contrariile. lar conflictul suprem al Universului 
se ascunde în iubirea Divina. 

Catolicismul, contopind iubirea cu plăcerea, a 
început destul de repede să-şi piardă esenţa şi să treacă 
de la logica Divină la cea omenească, terestră. În 
ortodoxism, acest proces a decurs mai lent. În timp ce 
catolicismul se orienta cu precădere spre bucurie şi 
plăcere, ortodoxismul tindea mai mult spre tristeţe şi 
umilirea sinelui. Dar ideea de fericire netulburată de 
conflicte a existat în mod imperceptibil şi la catolicism, şi 
la ortodoxism - şi a fost întotdeaunao pârghie, puternic 
împingând spre păgânism, iar mai apoi - spre distrugerea 
familiei şi slăbirea religiei înseşi. Atitudinea greşită față 
de Dumnezeu, neînțelegerea faptului că răul şi binele îşi 
au sorgintea în Creator, departajarea întregii lumi în bine 
şi rău, mai devreme sau mai târziu duc la capitularea 
celulei familiale, ca o consecinţă a distrugerii sufletului. 

Un stăpânitor crud a făcut o experienţă. Copiii nou- 
născuți erau îngrijiţi de doici care nu vorbeau cu ei şi nu 
îi mângâiau. Neprimind iubire, tandrețe şi comunicare, 


copiii mureau. Omul nu poate cobori la nivel animalic 
fără consecinţe, va suferi descompunerea şi moartea. 
Monoteistul nu se poate întoarce la nivelul de păgân, 
menținându-şi sănătatea şi fericirea. Va suferi 
descompunerea şi moartea. Tora vizează cu claritate 
acest aspect. 

Acum câteva zile am auzit o ştire uluitoare la o 
emisiune TV. Că papagalii sunt nişte păsări foarte 
inteligente şi le place să comunice, se ştia demult; dar s- 
a descoperit că ei, ca stare intelectuală, se află la nivelul 
unui copil de trei ani. Şi s-a mai descoperit că, dacă 
comunicarea cu papagalul încetează, el nu poate îndura 
asta. Pasărea înnebuneşte. 

Micul papagal al unei cunoştinţe devine indignat 
atunci când este lăsat singur mai mult timp. Indignarea 
lui mi se păruse caraghioasă şi inexplicabilă. Şi abia 
recent am aflat că fiecare ființă vie nu vrea să / piardă 
iubirea şi suferă din pricina asta. lar iubirea apare în 
comunica- t re, contact, grijă, conflict. 

De foarte multe ori, femeia intră într-un triunghi 
conjugal sau nu se poate căsători fiindcă vrea să vadă în 
căsnicie o plăcere şi o situație lipsită de conflicte. Cu cât 
este mai cramponată pe plăceri, cu atât mai greu îi va 
veni să suporte suferințele, cu atât mai agresiv va 
reacționa la orice durere şi nu va putea nutri sentimentul 
de iubire, fără de care nu poate exista o familie împlinită 
şi copii sănătoşi. Femeia nu-şi dă seama că foarte des fața 
iubirii este răbdarea, grija, prietenia, sacrificiul - şi nu 
stabilitatea, fericirea şi plăcerea. 


Bună ziua, Serghei Nikolaevici! 

Va mulțumesc pentru ajutor! 

De trei ori m-am despărţit de fata pe care o iubesc. 
De fiecare dată eram convins că nu o iubesc şi de 
fiecare dată sentimentele reveneau, doar că - 
împreună cu durerea pierderii. A doua oară a fost 
foarte greu să reluăm relaţiile - ea spunea că nu poate 
să mai treacă din nou prin asta, dar cu toate astea m- 
a iertat. Ultima oară totul s-a repetat la fel, doar că a 
fost mult mai greu. 

M-am gândit foarte mult de ce se întâmplă aşa, am 
căutat cauza în mine însumi. Mi-am dat seama că, 
pentru mine, iubirea nu a fost nici pe departe pe 
primul loc. Durerea a devenit cu mult mai mică, am 
început să simt că o iubesc indiferent dacă va fi sau 
nu cu mine. Ea respingea toate încercările mele de a 
relua relaţiile şi atunci m-am hotărât să nu mai fac 
nimic, să las lucrurile în voia soartei, dar imediat m- 
am simţit foarte rău. Şi am luat hotărârea să încerc, 
oricât de mici ar fi fost şansele, să schimb ceva. Acum 
comunicăm, dar simt că ea nu mă poate ierta şi 
speranţa că vreodată vom fi împreună devine tot mai 
mică. După câte o cunosc, deprimarea e starea ei 
„normală” - nici în privinţa asta nu am fost în stare 
să fac nimic în cei doi ani, cât am fost împreună. Încă 
nu sunt sigur dacă ceea ce fac este bine şi nici nu 
înţeleg în totalitate ce se întâmplă. 

Vă rog, ajutaţi-mă să înţeleg ce se întâmplă şi ce 
trebuie să fac în această situaţie, cum să mă port. 


Scuzaţi-mă dacă nu e clar, am încercat să restrâng 
textul la maxim. 
Mulţumesc! 


De ce îndrăgostiții se aseamănă? Pentru că această 
asemănare îi ajută să se perfecționeze. Dacă unul îşi 
învinge problema şi celuilalt îi va fi mai uşor să o facă. Şi 
invers. Oamenii apropiați sunt ca alpiniştii legaţi cu o 
singură coardă. Poţi salva omul iubit, dar îl poţi duce şi 
la pieire. 

Sentimentul de deprimare reprezintă neacceptarea 
evidentă sau neconştientizată a situației în care te afli, 
nemulțumirea față de prezent şi de viitor. Regretul față de 
trecut ia forma unei adânci mâhniri. Deprimarea devine 
o „stare normală” atunci când pentru om principalul scop 
şi sens al vieţii nu sunt iubirea şi grija față de suflet, ci 
valorile materiale şi mentale. Mai ales venerarea valorilor 
spirituale, inclusiv a capacităților mentale, dă naştere 
unei puternice dependențe de stabilitate, bunăstare, 
statut. Apare ceea ce se numeşte trufie şi atunci omul 
poate încerca ori sentimentul de superioritate a propriei 
persoane, ori o stare de nimicnicie. Adică, mâhnirea şi 
deprimarea indică faptul că punctul de sprijin s-a 
deplasat din suflet pe conştiinţă. 

Când pierde omul sentimentul de fericire sufletească 
şi se îndreaptă spre fericirea exterioară? Atunci când 
pentru el statutul, autoritatea, puterea, bunăstarea devin 
cele mai importante. Atunci când el săvârşeşte o crimă 
împotriva iubirii, când prin sentimentele, gândurile şi 


atitudinea lui aduce prejudicii sufletului. Dacă te dezici 
de dragostea față de un om apropiat pentru bunăstarea 
materială, asta dăunează sufletului. Când te dezici de 
dragoste pentru idealurile şi noțiunea de dreptate, şi asta 
dăunează sufletului. Când sentimentul de iubire este 
reprimat prin  supraalimentare permanentă, viața 
sexuală, abuzuri sexuale, şi asta aduce daune sufletului. 

Sufletul trăieşte prin iubire. Fără acest sentiment, el 
nu poate funcționa normal. De aceea, omul de suflet 
trebuie să aibă grijă de cineva, să dea căldură cuiva, să 
sacrifice ceva. Dar dacă sufletul încetează să pulseze 
activ, atunci omul trece spre nivelul spiritual şi material, 
atunci fericirea cea mai mare o va căpăta nu din iubire, 
ci din satisfacerea celor două instincte de consum. Şi 
atunci omul nu va trăi prin iubire, ci prin pasiune şi 
dorinţe. El este convins că îşi iubeşte soția atâta timp cât 
simte atracție sexuală față de ea, atâta timp cât este 
frumoasă, cât are siluetă, cât obține plăcere cu ea. Dar, 
iată că într-o bună zi se trezeşte şi numai simte atracție 
față de fata pe care o iubeşte. Iar sentimentul de a fi 
îndrăgostit, aninat de corp, dispare odată cu asta. El 
crede că nu o mai iubeşte şi că trebuie să se despartă. lar 
sentimentul de iubire, acoperit de pasiuni şi dorințe, 
amuţeşte. Când intervine despărțirea, iar atitudinea de 
consum, căutarea satisfacțiilor încetează, surprinzător 
pentru el însuşi, omul înțelege dintr-odată că în sufletul 
lui a existat iubire şi că ea nu a dispărut nicăieri. Tot ce 
se poate face mai râu în această situație este să se 
discrediteze sentimentul de dragoste, să se calce în 


picioare, să se smulgă din suflet. Asemenea încercări 
întotdeauna sfârşesc tragic. 

M-am izbit de situaţii uimitoare, care arătau cât este 
de nedesăvârşită logica noastră omenească, cât de 
sinucigaş poate fi ceea ce numim raționamentul de bun 
simț. Un tânăr s-a îndrăgostit de o fata, mai pe urmă s-a 
cam răcit fată de ea, deşi ea consimţise să continue 
relaţiile. 

lar după un timp a simţit că este îndrăgostit. Dar 
încercările de reluare a relațiilor dădeau greş de fiecare 
dată. Au început suferinţele. Eu i-am spus la consultație 
că aceste suferințe refac sufletul. Dacă te doare sufletul, 
înseamnă că el e viu. Durerea din suflet este 
insuportabilă dacă nu există iubire față de Dumnezeu. De 
aceea suferințele sufletului ne readuc spre Creator. 

- Nimic nu purifică urmaşii ca suferințele sufletului - 
i-am explicat. -Trebuie să păstraţi iubirea, să vă rugați şi 
să acceptaţi suferințele. Şi să faceţi încercări de 
restabilire a relaţiilor. 

După un timp, ela aflat că ea are deja pe altul. 

- Prima dragoste întotdeauna trebuie să fie nereuşită 
- îl consolau prietenii. - Dă-o încolo şi uit-o, găseşte-ți altă 
prietenă. 

Totul părea absolut logic şi rezonabil. Dar la cea de- 
a doua consultație am văzut o imagine destul de 
alarmantă  - distrugerea propriilor copii şi 
autodistrugerea. Şi din nou i-am explicat cum trebuie să 
se poarte: 


- Indiferent cum s-ar purta şi ce ar face omul iubit, 
asta nu trebuie să afecteze sentimentul de dragoste. La 
început, îndrăgostirea depinde de multe lucruri - de 
caracterul, de felul cum arată, de poziția socială a 
persoanei, de situaţia în care se află, de felul cum se 
poartă ea cu noi şi aşa mai departe. Dar dacă sentimentul 
de dragoste a pornit, atunci el nu trebuie să depindă de 
nimic. Căci Dumnezeu nu poate să depindă de nimic. 
Întregul nu poate să depindă de parte. Atâta timp cât 
iubeşti, nu trebuie să pierzi speranţa în reîntâlnirea cu 
iubita. Poate ca peste o lună, două sau trei, ea se va 
despărți de cel de care s-a îndrăgostit. Poate că el o va 
părăsi. Niciodată nu trebuie să îţi iei adio de la 
sentimentul pe care îl ai, motivându-te prin situația 
creată. Poate că e scris să vă reîntâlniţi în viitoarea 
existenţă, iar situaţia care a fost, a fost preludiul. 

Dacă iubirea se contopeşte cu plăcerile, ea moare. De 
aceea, iubire adevărată fără durere, nu este. lar cel care 
vrea să fugă, să se ascundă de durerea sufletească, riscă 
să piardă iubirea şi să capete împietrirea sufletului. 

De ce la nunți se strigă spre însurăţei „Amar!? 
Pentru că, pe vremuri, tinerii se sărutau pentru prima 
oară la nuntă. Această explozie de plăcere şi bucurie 
trebuia să fie echilibrată măcar printr-o amărăciune 
verbală - o tradiţie a dialecticii intuitive. Însuşi cuvântul 
„iubire” este compus din trei silabe. Prima - „iu” - un iureş 
de bucurie, de plăcere, iar ultimele două, luate împreună 
- bir(e) ne trimit cu gândul la implacabilul tribut. 


Nu trebuie să-l ştergem pentru totdeauna din minte 
pe omul iubit. Atâta timp cât sentimentul există, nu 
trebuie să-ți pierzi speranţa în reluarea relaţiilor, nu 
trebuie să stai cu mâinile încrucişate. Iubirea este 
energie, iar energia are nevoieîn permanenţă de noi forme 
de întrupare. Sentimentul de iubire este prin sine însuşi 
fericire. Împărtăşită sau neîmpărtăşită - asta este altă 
problemă. Cei mai mulți băieţi şi fete traversează etape de 
iubire unilaterală - sau neîmpărtăşită. Este necesar 
pentru modelarea sufletului, este un sacrificiu forțat fără 
de care nu există iubire şi credinţă. Cu cât este mai mare 
egoismul omului, cu atât mai mari suferinţe îi va provoca 
iubirea neîmpărtăşită. De aceea, gradul suferințelor într- 
o iubire neîmpărtăşită este un indice pentru egoismul 
lăuntric al omului, neştiința lui de a sacrifica, 
mentalitatea lui de consum. Ca să fii fericit, trebuie să îţi 
readuci la viață sufletul. 

Ce face îndrăgostitul? Îi dispare apetitul, nu 
mănâncă mai nimic. Aceasta este dorința 
necongştientizată de a diminua dependenţa de instincte. 
Adesea, băieții nu mai înțeleg - înainte n-am avut absolut 
deloc probleme la pat cu nici-o fată, iar acum m-am 
îndrăgostit şi mi-e teamă şi să o ating. De ce s-a întâmplat 
asta? Pentru că iubirea descătuşează subconştientul, şi 
atitudinea greşită devine sinucigaşă. Centrarea pe sex, 
alăturată sentimentului de iubire, distruge sufletul şi 
nimiceşte urmaşii. După câte ştiu, francezii au un 
proverb: „Dragostea se ucide cel mai uşor în pat” Deseori 
tinerii nu simt aceste legi supreme care dăunează 


sufletului lor, distrug relaţiile, neştiind că pentru refacere 
este nevoie de mult mai mult timp şi puteri decât pentru 
distrugere. 

Omul îndrăgostit nu poate lua în derâdere, nu poate 
rosti vorbe urâte. Pentru el, sufletul devine de mii de ori 
mai preţios. Omul îndrăgostit dăruieşte cu bucurie, este 
gata de sacrificii. În el se trezeşte dorinţa de a-i face pe 
toți cei din jur fericiți. El devine mai maleabil şi mai 
îngăduitor şi cu iubita, şi cu cei din jur. Iubirea îi poate 
schimba obişnuinţele, caracterul şi, la urma urmelor, 
destinul. De aceea, cu cât începem să intrăm mai mult în 
regim de îndrăgostit, cu atât sufletul nostru poate reînvia 
şi cu atât vom putea mai mult să ne schimbăm şi să 
schimbăm lumea din jur. Şi, respectiv, să restabilim 
relaţiile de dinainte. 

Înainte am scris despre un fenomen pe care ştiinţa 
nu îl poate explica. O femeie sterilă ia în îngrijire copii 
abandonați şi după aceea începe ea însăşi să procreeze. 
De ce? Pentru că ea intră în rolul de mamă şi începe să 
trăiască cu el. Energia ei interioară, apăsată de frustrare, 
jigniri, atitudine şi mod de viață nesănătoase, începe să 
prindă din nou viaţă, să se avânte în libertate - şi atunci 
apariția copiilor devine posibilă. Copiii pe care îi naşte pot 
avea probleme. Dacă mama merge înainte pe calea 
schimbărilor şi amplifică iubirea din suflet, atunci şi 
sufletele oamenilor din jurul ei se vor pune în ordine. 

Atitudinea corectă este cea orientată spre refacerea şi 
evoluția sufletului. Aceasta vine prin iubirea pentru 
Creator. Prin respectarea poruncilor, prin abstinență 


periodică, prin ştiinţa de a sacrifica şi de a fi grijuliu, prin 
ştiinţa de a fi nu numai maleabil, ci şi ferm, atunci când 
situaţia o cere. Dacă aproapele tău urmează sentimentul 
Divin, cu el trebuie să fii blând; dacă alunecă spre 
sentimente animalice - cu el trebuie să fii aspru. Fiindcă 
iubirea este energie, atunci procesul de creație, realizarea 
personalității întreține acest sentiment înalt. Cel ce 
renunță la visul său, oprimă dorinţele elevate, îşi ucide 
pe nesimţite iubirea din suflet. Cel ce îşi pierde credința 
şi speranța, poate rămâne şi fără iubire. 

Parabola lui lisus Hristos despre talantul îngropat în 
pământ face înţeles faptul cât este de primejdios să fie 
oprimate iubirea, visele şi dorințele. Cel care nu îşi 
dezvoltă capacitatea de a da energie va fi pedepsit de sus. 
Adică va da de necazuri, va fi bolnav şi va muri. De aceea 
Hristos a spus: „Caută şi vei găsi; bate şi ţi se va 
deschide!” 

Omul care se îndoieşte de posibilitățile sale, care nu 
crede în sine, repudiază iubirea. Cu cât este mai mare 
visul nostru, cu atât mai multă energie a iubirii va fi 
necesară pentru înfăptuirea lui. Principalul la vis, nu este 
obținerea unui rezultat, ci evoluția personală, 
descoperirea posibilităților şi tot mai marea trebuinţă de 
iubire pentru aceasta. Sufletul care trăieşte cu iubire nu 
poate cădea în mâhnire şi resemnare, fiindcă resemnarea 
înseamnă refuzul iubirii, înseamnă să nu te încrezi în tine 
şi în visele tale. 

Foarte des, ajungând într-o situație complicată, 
oamenii roagă să fie ajutați. Şi foarte des, orice ajutor se 


dovedeşte ineficient. lar secretul faptului e simplu. Când 
omul este gata să se schimbe, să sacrifice, să se roage 
doar cât să iasă din situaţia periculoasă, iar după aceea 
va continua să trăiască la fel ca înainte, înăuntrul lui nu 
se întâmplă nimic, iar energia nu se schimbă. 
Subconştientul nostru ştie foarte bine că rugăciunile 
noastre, plânsul, promisiunile sunt pentru moment şi că 
noi nu avem de gând să ne schimbăm. Şi subconştientul 
nu dă cale liberă bolii şi necazurilor, necesare pentru 
purificarea sufletului. Dacă vă aflați într-o situație 
complicată şi fără ieşire, odată cu această situație trebuie 
să lăsați în urmă şi sinea anterioară. Trebuie ca la un 
moment dat să deveniți altom - cu alte deprinderi, cu altă 
viziune asupra lumii, cu alt energetism. Atunci va exista 
o viață nouă, relaţii noi şi un destin nou. 

Savanţiispun că la fiecare 7 ani celulele din organism 
se reînnoiesc, sunt substituite cu altele noi, adică 
organismul uman trăieşte în cicluri. În timp de 7-9 ani, 
organismul este înlocuit prin altul, acest lucru fiind 
necesar pentru existența noastră în continuare. Cu toate 
acestea, personalitatea omului nu se scindează şi nu 
piere, fiindcă structura spirituală trăieşte mai mult decât 
cea fizică. De aceea, după ce terapeutul acţiona cu 
mâinile asupra cromozomilor rupți de radiație, ei se 
refăceau şi se reasociau în celulele distruse, iar celulele 
reîncepeau să se reproducă. 

Individualitatea noastră supremă este Divină. Ea este 
iubire. Şi, cu cât mai clar o resimţim, cu atât ne este mai 
uşor să ne schimbăm obiceiurile, gândurile şi 


sentimentele. Dacă nu ne dezicem de iubire, atunci este 
posibil ca în omul imperfect, agresiv să apară unul nou - 
afectuos, înțelegător, grijuliu, energic, iertător. Dar cel 
mai mult şi mai mult trebuie să ne străduim să nu 
pierdem iubirea. 

Eu nu îl iubesc pe cel de-al doilea soţ (actualul). Poate 
că încă îl mai iubesc pe primul - îl visez des. Primul meu 
soţ a fost un om foarte aspru: îi ura pe părinții mei, îmi 
interzicea să comunic cu ei, spunea că credința mea în 
Dumnezeu „îi repugnă”. Eu îl iubeam, m-am debarasat 
de revendicări, iar despărţirea de el acum 2,5 ani am 
tolerat-o bine şi până acum nu am ucis în mine iubirea 
pentru el. 

Întrebarea mea este următoarea: cu soțul meu actual 
se merită măcar să încercăm să avem un copil? Pur şi 
simplu n-aş vrea, fiindcă nu am sentimente de dragoste 
față de el, dar în curând o să împlinesc 31 de ani. Şi încă 
ceva - mă simt vinovată că în relaţiile cu soțul meu 
disimulez - tot timpul sunt nevoită să mă gândesc cum s- 
ar purta şi cum ar vorbi o persoană iubitoare - şi să joc 
teatru conştient, deşi eu însămi simt falsul. 

Sau poate pur şi simplu îl iubesc pe al doilea soț, dar 
nu-mi este dat să simt asta? Relaţiile noastre sunt 
amicale. 

Chiar şi după un text tipărit, fără diagnosticarea 
grafologică, aş fi putut să spun următoarele. Expresia 
„căsătoriile se încheie în ceruri” nu este întâmplătoare. 
Sensul acestei expresii este: sufletele oamenilor se 
întâlnesc cu mulți ani înaintea întâlnirii lor fizice. De 


regulă, soţii se aseamănă foarte mult. Într-adevăr, nu 
este o asemănare directă: starea interioară a unuia 
corespunde stării exterioare a celuilalt. 

Ura față de părinţii soţiei este dorința de dominare 
necondiționată asupra celui apropiat. Dacă pentru cineva 
credinţa în Dumnezeu este „respingătoare”, înseamnă că 
pentru el puterea, trufia, bunăstarea sunt mult mai 
importante decât iubirea. S-ar mai putea presupune că şi 
dumneavoastră aveți o mândrie exacerbată. Şi veți simți 
iubire pentru omul care vă va purifica sufletul, adică vă 
va umili propria importanță, putere, statut. 
Dumneavoastră l-aţi iubit şi aceasta v-a dat posibilitatea 
să vă schimbaţi pe neobservate, aducându-vă lăuntric la 
starea normală. lubirea şi eliminarea resentimentelor 
trebuie să ne ajute să stabilim priorităţile. Ce înseamnă 
să ne schimbăm lăuntric? Înseamnă să modificăm 
energetismul nostru profund. El este legat de sistemul de 
priorități, de obiectivele noastre principale. Dacă în 
subconştientul nostru iubirea față de Dumnezeu este 
pusă pe primul loc, atunci energetismul nostru începe să 
se schimbe, iar odată cu el - caracterul şi corpul. Dacă ne 
gândim bine, schimbările dumneavoastră nu au fost 
suficiente. Disponibilitatea de a vă închina în fața omului 
iubit, uitând de Dumnezeu, a rămas destul de puternică. 

Ce de-al doilea soț se poartă călduros cu 
dumneavoastră, obturându-vă astfel involuntar şansa de 
schimbare. Am în vedere şansa prin constrângere. 
Procedând voluntar, putem obţine rezolvarea oricărei 
probleme. Dar foarte mulți dintre noi nu reuşesc să 


ajungă în mod voluntar la aspiraţia către Dumnezeu. S- 
ar părea că de la al doilea soț, atmosfera fiind amicală şi 
calmă, ați putea avea un copil normal. Dar de obicei 
femeia nu vrea să aibă copii atunci când simte că viitorii 
copii vor fi nereuşiți. Natura nu doreşte venirea lor pe 
lume, diminuând dorința femeii. Aceasta înseamnă că 
copilul poate fi sănătos pe dinafară, dar pe dinăuntru - 
destul de deficitar. 

În general, copii mai sănătoşi se nasc atunci când 
soţii sunt în primul rând prieteni, şi nu amanți. Atunci 
dorința trupească nu va obtura iubirea. De aceea, fără să 
vă fac diagnosticarea, v-aş putea spune că de la al doilea 
soţ aveți şanse mult mai mari să dați naştere unui copii 
sănătos. Mai ales dacă nu aveţi resentimente față de 
primul. 

Acum, după efectuarea diagnosticării grafologice, pot 
spune următoarele. În câmpul dumneavoastră apare 
eventuala moartea a unui copil. Cu alte cuvinte, aveţi o 
nereuşită extremă legată de copii. Cauza - în repetate 
rânduri i-aţi dorit soțului moartea, datorită umilirii 
mândriei şi bunăstării; agresivitatea îndreptată spre soț 
depăşeşte de 7 ori nivelul periculos. Mai mult decât atât, 
ea se află în profunzimea  subconştientului 
dumneavoastră. Această imensă trufie neconştientizată 
şi respectiv agresivitate față de bărbaţi, existau dinainte 
de a vă cunoaşte cu primul soț. Adică, lăuntric 
dumneavoastră sunteţi la fel cum a fost primul 
dumneavoastră soț. Subconştientul dumneavoastră 
putea să dea încă din copilărie semnale de deficiență - 


incapacitatea de a suporta durerea şi umilința, 
imposibilitatea de a accepta pierderea, căutarea unor 
vinovați pentru neplăceri, gânduri urâte şi condamnarea 
celorlalți şi a propriei persoane, cruzime față de animale. 
Dacă nu s-au manifestat în comportarea dumneavoastră, 
puteau să străbată în sentimente. Sunt sentimente mai 
vechi decât dumneavoastră, mai exact - decât corpul 
dumneavoastră. Le-aţi adus cu dumneavoastră din viața 
anterioară, când ați fi fost în stare să vă ucideţi soțul, prin 
care v-au venit neplăcerile în viață. 

Universuleste unitar în timp şi spațiu, el nu cuprinde 
procese efemere. Fiecare proces, modificându-şi forma, se 
repetă iar şi iar. Dacă luăm în analiză corpul omului, vom 
vedea diferite corpuri - în tinereţe, la maturitate, la 
bătrâneţe. Corpul se reface ciclic, modificându-se 
permanent în acest proces. Dar ceea ce numim 
personalitatea omului, nu se modifică. Se îmbogățeşte 
experiența de viață, se dezvoltă capacităţile, ceva se 
pierde şi altceva vine, dar componenta principală a 
omului rămâne practic neschimbată. Existenţa în corpul 
fizic nu poate fi o experienţă singulară. Aşa cum copiii 
sunt legați de părinți şi moştenesc caracterul şi emoțiile 
lor, aşa cum păcatele părinţilor cad asupra copiilor, 
nepoților şi strănepoților, la fel şi comportarea incorectă 
a omului în această viaţă trece în următoarea lui 
reincarnare. 

Mai întâi, copiii preiau asupra lor păcatele părinților, 
se îmbolnăvesc şi mor, iar mai apoi, după un timp, 
părinţii plătesc pentru caracterul, soarta şi sănătatea 


copiilor. Prin legătura subtilă care demonstrează unitatea 
dintre părinţi, copii şi rude, oamenii percep unitatea 
Universului.  Reîncarnările succesive ale sufletului 
vizează în ultimă instanță dezvoltarea, îmbogățirea şi 
dilatarea lui la dimensiunile Cosmosului, întoarcerea lui 
la Creator. 

De ce nu aveți sentimente de dragoste pentru cel de- 
al doilea soț? Fiindcă pentru iubire trebuie să devii liber, 
trebuie să înfrângi dependenţa sclaviei față de trup, minte 
şi suflet. Deci, ca să simţi iubire, trebuie mai întâi să 
aduci un sacrificiu. Fără sacrificiu nu există religie şi nu 
există iubire. Omul trufaş nu ştie să jertfească. Chiar şi 
să jertfească, cel mai probabil o va face cu regret şi 
nemulțumire lăuntrică. 

Relaţia cu primul soţ a fost într-o oarecare măsură 
un sacrificiu pentru dumneavoastră. De ce atunci nu ați 
reuşit să vă faceți ordine în suflet? Aici văd o greşeală 
răspândită, foarte des întâlnită la multe femei. 
Revendicările şi nemulțumirea față de soț le-aţi depăşit 
mai mult sau mai puţin, dar nemulțumirea față de sine, 
de situație - cum a fost, aşa a rămas. Prin nemulțumirea 
de sine, iubirea se ucide şi mai puternic decât prin ura 
față de alții. De aceea nu aveți sentimente de dragoste față 
de cel de-al doilea soț. 

Când place femeia un bărbat? Atunci când intuieşte 
în subconştient că poate procrea cu el un copil reuşit. 
Sentimentul de dragoste față de bărbat este proba şansei 
de a se naşte un copil strategic armonios. Farmecul 


bărbatului se formează din datele lui de a deveniun bun 
tată. 

Într-un interviu, o actriță făcea o remarcă genială: 
„Dacă o femeie fumează, bea şi înjură, toate astea i se 
citesc pe față”. Viciile lăuntrice se reflectă, mai devreme 
sau mai târziu, asupra aspectului şi corpului omului. 
Uneori aceasta se manifestă numai la urmaşi sau în 
următoarele vieţi. În prezent, absenţa armoniei şi iubirii 
lăuntrice se reflectă mult mai repede asupra aspectului, 
sănătăţii şi destinului. 

Imaginațţi-vă două femei. Una se căsătoreşte cu un 
bărbat bogat, cealaltă - cu bărbatul iubit. Unde este 
deosebirea? Dacă privim planurile subtile, vom vedea 
următoarele. Căsătoria cu un bărbat bogat înseamnă 
asigurarea copiilor în prezent. Copii vor putea să meargă 
normal la şcoală, să fie instruiți, vor fi îmbrăcați şi 
încălțaţi, dar pot fi slabi şi goi pe dinăuntru. Viitor s-ar 
putea şi să nu aibă, dar au măcar un prezent îmbelşusgat. 
Să te căsătoreşti cu bărbatul iubit, este o fericire numai 
pe jumătate. Iubirea prea des se transformă în pasiune, 
iar apoi - în gelozie, jigniri, deznădejde şi ură. Dacă femeia 
reuşeşte să accepte durerea şi să rețină dragostea, atunci 
ea va aduce pe lume urmaşi vitali, care vor supraviețui în 
viitor. 

Regele David, văzând-o pe Virsavia, a fost cuprins de 
un sentiment de dragoste, care s-a transformat într-o 
pasiune nespus de puternică. Din această pasiune, 
pentru bogăţia efemeră de a avea pentru sine o femeie 
frumoasă, el a săvârşit o crimă, împingându-lla moarte 


pe soțul ei. Pentru asta, urmaşii lui au fost sortiți să 
piară. Primul lui născut într-adevăr a murit şi atunci 
David a înţeles că este pedeapsa de sus. El a început să 
se roage lui Dumnezeu şi să ceară iertare. Dacă se va fi 
aflat în aceeaşi situație, nu va mai fi repetat această 
crimă. Întrucât David s-a schimbat şi a devenit altul, 
următorul copila trăit. L-au numit Solomon şi a fost unul 
dintre cei mai înţelepţi oameni de pe pământ. Mintea lui 
a fost o urmare a rugăciunilor neîncetate ale tatălui său, 
a străduinței lui David de a birui păcatul din sine. Dar 
latura întunecată a rămas în sufletul lui Solomon. Când 
s-a dedat plăcerilor trupeşti cu numeroasele sale soții, a 
început să-şi piardă minţile. Sufletul lui se îndrepta spre 
crime viitoare şi, pentru salvarea lui, conştiinţa şi corpul 
au început să se distrugă. 

Hristos are o povaţă despre cei doi fii. Unul dintre ei 
a primit bucuros să îndeplinească rugămintea tatălui 
său, a uitat de ea şi nu a făcut nimic. Celălalt a refuzat 
să îndeplinească rugămintea, dar mai apoi s-a dus totuşi 
şi a îndeplinit-o. Care dintre ei este mai aproape de 
Dumnezeu? Cel care a îndeplinit nu în vorbe, ci în fapte, 
dorința tatălui său. Mulţi dintre cei ce se numesc pe sine 
credincioşi, sunt credincioşi doar în vorbe. Ei fură, îşi 
judecă semenii, invidiază, se simt frustraţi, nu ştiu să 
sacrifice. Dar respectă toate ritualurile, se roagă şi 
contează pe faptul că Dumnezeu îi protejează şi le va da 
o soartă bună. Fiecare rugăciune se preface în a cerşi o 
soartă bună. lar de fapt, rugăciunea ar începe cu 
lepădarea de bunurile lumeşti, cu dorinţa de a ne ridica 


deasupra tuturor ataşamentelor, fiind gata să renunțăm 
la toate. 

Dumneavoastră nu ați reuşit să schimbaţi prin sine 
primul dumneavoastră soț. Încercaţi să vă reamintiți 
întreaga viață cu el şi să o parcurgeţi din nou. Încercaţi 
să simțiți că starea dumneavoastră interioară era identică 
cu starea lui exterioară. 

Uneori, omul clamează că nu crede în Dumnezeu, 
deoarece credința superficială, formală poate duce la 
nimicirea iubirii din suflet - or, ar trebui să fie invers. Nici 
un om cu mintea pe umeri de pe pământ, n-ar putea 
spune că iubirea este un sentiment dezgustător, că se 
leapădă de acest sentiment şi că nu vrea să îl încerce 
niciodată, că numai invocarea acestui sentiment îi 
provoacă repulsie. Dar Dumnezeu e iubire. Înseamnă că 
acest om nu a avut posibilitatea să cunoască adevărata 
credință în Dumnezeu. Probabil că încercarea lui de 
comunicare cu credincioşii sau cu slujbaşii bisericii nu i- 
a pus într-o lumină prea bună pe cei din urmă. Şi, de 
altfel, acolo unde există bani şi putere, e greu să se 
vorbească despre credinţă. Acolo unde interesele trupului 
şi ale minţii sunt primordiale, e greu să vorbim despre 
puritatea sufletului. Şi aşa, să revenim la primul 
dumneavoastră soț. Retrăiţi încă o dată în gând viața pe 
care ați avut-o împreună şi acceptați fiecare umilire a 
fericirii dumneavoastră ca pe o salvare dată de la 
Dumnezeu, ca pe o purificare a iubirii dumneavoastră 
pentru El. Înlăturaţi prin pocăință nemulțumirile față de 
soțul imperfect.  Înlăturați toate momentele de 


nemulțumire față de sine şi de propria soartă. Rugaţi-vă 
pentru iertarea celei mai mic gând de neiubire față de 
sine. Şi atunci când orice situație de viață din trecut va 
trezi în dumneavoastră nu dezamăgire, regret sau 
supărare, ci un sentiment de iubire şi fericire - înseamnă 
că schimbările în sufletul dumneavoastră au început. 

Atunci, poate, cel de-al doilea soț va începe să vă 
jignească şi dumneavoastră îl veţi îndrăgi? Sau poate nu 
va mai fi nevoie de jigniri!? 


Stimate Serghei Nikolaevici, 

Vă mulţumesc foarte mult pentru studiile 
dumneavoastră! 

Eu sunt căsătorită de 1 an (am 21 de ani). Aş vrea 
foarte mult să mă cunun în biserică. Dar soţul meu 
încă nu cade de acord, mai exact - e împotrivă. 

Explicaţi, vă rog, cum se modifică energetismul 
după cununie? 

Cu stimă. 

P.S. Am citit toate cărţile. Am văzut peste 50 de 
DVD-uri. 


Mai întâi am să vă citez dintr-un articol foarte 
incitam, pe care l-am găsit pe internet: 

„Ciocolata  îngurgitată de dumneavoastră nu 
influențează numai dimensiunea blugilor pe care îi 
purtați. O nouă cercetare, efectuată în Australia, arata că 
alimentația exercită o influență de durată asupra genelor 
noastre. 


O echipă de geneticieni din Melbourne încearcă de 
mult timp să afle cum funcționează aşa-numita memorie 
celulară. Ei au descoperit că, după ce primeşte o doză 
unică de zahăr, celula va păstra timp de câteva 
săptămâni markerul chimic respectiv. 

„Am constatat că ciocolata consumată la micul dejun 
poate avea consecinţe destul de serioase, care pot dura 
chiar până la două săptămâni - relatează Sam El-Osta, 
profesor asociat de la Centrul de cardiologie şi diabet 
„Becker”. - Aceste modificări pot influența reacţiile 
metabolice naturale în raport cu ceea ce mâncăm”. 

Cercetarea a fost făcută pe țesuturi de aorta umană 
şi pe şoareci de laborator şi a dat rezultate identice. 

După spusele doctorului El-Osta, cercetarea a arătat 
cum celulele pot memora şi reproduce rezultatele 
influenței proastei alimentații asupra organismului. 

Ea a reprezentat şi o interpretare inedită a chestiunii 
privind perpetuarea diabetului timp de câteva generații. 
Cauza se ascunde în epigenomul care păstrează memoria 
celulară, memorie care poate fi transmisă ereditar. 

El-Osta adaugă că problema nu sunt genele 
transmise de părinţi copiilor, ci epigenomul în care s-au 
acumulat efectele alimentaţiei incorecte”. 

La prelegeri vorbeam despre faptul că principala 
componentă a alimentelor este informația, apoi - energia 
vitală fină şi abia la urmă - vitaminele, caloriile şi 
celelalte. Citam yoghinii, care de mii de ani afirmă: noi 
suntem ceea ce mâncăm. Rugăciunea îndreptată spre 
Dumnezeu, rostită înainte de a ne hrăni, face să stăvilim, 


să stăpânim elementul negativ din alimente. Mai mult 
decât atât: ea poate chiar şi să modifice compoziția 
alimentelor, să reducă eventuala lor nocivitate. Fizica 
contemporană priveşte materia, substanța ca pe un 
spaţiu structurat, adică un câmp. Deci, originea oricărui 
obiect material este structura de câmp. lar ea, la rândul 
ei, îşi are originea în cea informațională. Rugăciunea 
acționează asupra structurii câmpului informațional, ea 
poate modifica energia subtilă a obiectului. Aşa a 
preschimbat lisus Hristos apa în vin. Acest mecanism stă 
la bazele fenomenului de teleportare. Spiritul devine trup. 

S-ar părea că obiceiul de a aduce ofrandă lui 
Dumnezeu hrană, rugăciunea dinainte de masa, au venit 
în celelalte religii din India. Celulele memorează nu 
numai informaţia despre produsul pe care l-am 
consumat. Ele memorează starea noastră în timp ce 
consumăm acest produs. Memorează şi atitudinea 
noastră față de alimente, legată de deprinderile şi modul 
nostru de viață. De aceea, lăcomia şi predispoziția spre 
supraalimentațţie se transmit tot ereditar. 

Principalul purtător de informaţii nu este structura 
fizică, ci cea de câmp. Este absolut firesc, fiindcă ea este 
mai veche decât cea fizică şi stă la baza acesteia. Prin 
structura de câmp se transmit şi principalele noastre 
emoții, concepția despre lume, atitudinea noastră față de 
lume, de cei apropiați şi de noi înşine. Copilul nou născut 
deține deja în subconştient atitudinea față de lume, 
ştiinţa de a soluţiona conflictele, ţelurile principale şi 
aspirația către ele, prioritățile principale în raport cu 


aceste țeluri etc. Emoţiile şi faptele părinţilor, înfăptuite 
anterior conceperii copilului, în jurul perioadei concepției 
şi în jurul naşterii, vor fi folosite şi realizate de el. 

lar acum, să revenim la cununie. Sensul căsătoriei 
este crearea familiei şi aducerea pe lume a copiilor. Orice 
ritual - fie nuntă, fie cununie - simbolizează începutul 
noii vieți. Subconştientul emană un pachet imens de 
energie adaptivă, necesară în noile condiţii. De ce înainte 
tinerilor nu ii se permitea să se culce înainte de căsătorie? 
Pentru că, atunci, orientarea principală a acestui flux 
imens de energie care se va fi emanat ar fi devenit numai 
plăcerea şi satisfacția sexuală. Aceasta s-ar fi depozitat în 
subconştient şi ar fi determinat relaţiile din familie. 
Energia care trebuie să meargă pentru asigurarea copiilor 
şi a viitorului lor, care trebuie să se consume pentru 
dezvoltarea relațiilor familiale, s-ar fi orientat prin inerție 
spre pat. Deci, familia ar fi putut fi nereușită, iar copiii - 
bolnavi. 

Dar dacă tinerii îşi păstrau castitatea, atunci energia 
acumulată de ei se realiza după nuntă. Aceasta înseamnă 
că energia trebuie să meargă mai întâi pentru familie şi 
copii şi abia după aceea - pentru plăcerea trupului. Iar 
faptul că, pe lângă aceasta, tinerii se cununau în biserică, 
însemna că iubirea şi energia principală trebuie să 
meargă în primul rând către Dumnezeu, după aceea - 
pentru familie şi procrearea copiilor şi abia după aceea - 
pentru satisfacția sexuală. În subconştientul uman se 
consolidează cu claritate un sistem de priorităţi. Telul 
suprem şi satisfacția supremă este iubirea față de 


Dumnezeu. Într-al doilea rând, scop şi satisfacţie 
principală constituie ceea ce numim fericire. Aceasta este 
a avea o familie, a avea grijă unul de altul, este venirea 
copiilor pe lume, realizarea iubirii şi grija pentru copii. 
Deci, pe primul loc era pus Divinul, pe locul al doilea 
rămânea lumescul, iar fericirea animalică era pusă pe 
locul al treilea. Nu este întâmplător că fericirea animalică 
era pusă pe locul al treilea. Nu este întâmplător că 
oamenii mai întâi se cununau şi abia apoi făceau nunta. 
Subconştientul memorează cu claritate ritualurile 
esențiale din viața noastră şi după aceea transmite 
urmaşilor raportarea noastră la ele. 

Civilizaţia modernă  ştiinţifico-păgână plasează 
principiul animalic pe primul loc. Medicii îi sfătuiesc pe 
tineri să verifice mai întâi compatibilitatea sexuală - să 
conviețuiască o jumătate de an, iar după aceea să decidă 
dacă să pună sau nu bazele unor relaţii conjugale. Şi iată 
că tinerii se tot compatibilizează unul cu altul, iar dorința 
de a întemeia familii, din motive obscure, devine tot mai 
mică. lar numărul divorțurilor în ţările dezvoltate a 
depăşit deja 80 la sută. De ce tocmai în cele dezvoltate? 
Deoarece, când se vorbeşte despre dezvoltare, se are în 
vedere numai ştiinţa, adică corpul şi conştiinţa. De faptul 
că sufletul poate degrada în această situație nu se 
aminteşte, fiindcă ştiinţa încă nu a aflat ce este aceea 
suflet şi dacă există oare. 

De aceea cununia, bineînțeles, poate ajuta omul să 
întemeieze o familie armonioasă. Dar acesta este numai 
un ritual, un fond. Esenţialul este nu ritualul însuşi, ci 


atitudinea față de el. Ritualul doar ajută să se consolideze 
direcția bună. 

După Biblie, primul om a fost numit Adam. În 
traducere din ebraică, înseamnă „asemenea lui 
Dumnezeu”. Dar practic în acelaşi mod sună şi cuvântul 
care se traduce „asemenea pământului”, „apărut din 
pământ”. Adică, prin primul nume dat omului, legenda 
biblică simbolizează cele două tendinţe existente în om - 
cea Divină şi cea terestră. De aspiraţia iui individuală 
depinde ce va deveni- un animal sau o ființă superioară, 
asemănându-se lui Dumnezeu. Un ritual similar a fost la 
început pentru evrei circumcizia. Prin circumcizia 
membrului se diminua plăcerea carnală. Omul diminua 
limita posibilitățile sale de satisfacţie fizică. Astfel, el 
aducea plăcerea în sacrificiu lui Dumnezeu. Omul se 
lepăda de cultul animalicului pentru iubirea de 
Dumnezeu. Şi aceasta dezvăluia în el un om nou. Dar 
orice ritual încetează să funcționeze, dacă omul încetează 
să aspire lăuntric către Dumnezeu. Atunci şi circumcizia, 
şi cununia pot să sune a gol. 

De ce creştinismul nu a adoptat circumcizia? Pentru 
ca omul să poată înfrânge în mod conştient păcatul 
primar, dorința de a se întoarce la impulsul animalic - 
prin aspiraţia individuală către Dumnezeu, în aceasta 
regăsim unul dintre principiile creştinismului. Aspirația 
individuală continuă către Creator slăbeşte semnificația 
ritualurilor şi reduce dependenţa de ele. Dar ritualul în 
sine, ca eveniment solemn care modelează în mare 
măsură subcongştientul nostru, metamorfozându-se, va 


figura totuşi în viața noastră. Important este ca ritualurile 
să nu substituie iubirea şi credinţa. Ritualul are rolul să 
susțină omul de dedesubt, dar nu să-l tragă înainte. lar 
în acest plan, multe lucruri depind de noi înşine. 


Stimate Serghei Nikolaevici, 

Va pun această întrebare pentru a patra oară şi 
încă mai sper că o să-mi răspundeţi. 

Niciuna dintre cele două fiice ale mele nu are 
copii, cei doi nepoți - de asemenea. Nici măcar pisica, 
de nenumărate ori căsătorită, nu a rămas însărcinată. 
În vara aceasta am sterilizat pisica la indicaţiile 
medicului. 

În cei 15 ani de comunicare cu dumneavoastră 
(cărţi, casete, prelegeri, colocvii) am devenit absolut 
diferită. Va mulţumesc. Dar ceva nu este în ordine cu 
mine şi numai dumneavoastră puteţi spune ce anume. 
Vă rog să-mi spuneţi! 

Cu recunoştinţă, N. (56 de ani). 


Mi s-a povestit despre o femeie care nu avea familie 
şi copii. Daca îşi lua pisică, la pisică înceta nu numai 
funcţia de reproducere, ci chiar şi dorința respectivă. 
Primăvara, când toate pisicile miaună şi insistă să atragă 
cavaleri, pisica ei rămânea absolut apatică şi nu 
manifesta nici- un interes pentru motani. Aşa că starea 
stăpânilor, după cum am subliniat şi mai înainte, se 
reflecta asupra tuturor - animale de companie, plante şi 
chiar asupra stării casei sau apartamentului. 


Îmi amintesc cum, acum câţiva ani, nu ştiu de unde 
din adâncurile sufletului meu, începuseră să iasă la 
suprafaţă nişte resentimente şi revendicări faţă de femei. 
Mi-a fost foarte greu să depăşesc această situație. lar 
după aceea, baia mi s-a umplut de apă. M-am gândit că 
a curs de la racordul ţevilor. Am chemat un instalator. El 
a umblat mult pe la ţevi, a verificat totul şi pe urmă m-a 
întrebat mirat când a fost pusă ţeava de aducțiune. 
„Acum vreo trei ani” - i-am răspuns. El iar m-a privit 
contrariat, s-a scărpinat la ceafa şi a zis: „Ei, dom le, se 
vede treaba că ați păcătuit din greu, din moment ce în 
țeavă e o gaură groasă de 3 milimetri, roasă de rugină. 
Asta de obicei face în vreo 20- 30 de ani”. 

După aceea m-am gândit mult timp cum starea 
interioară a omului se poate reflecta asupra naturii 
neînsuflețite. Mai târziu mi-am amintit concluziile la care 
ajunsesem eu însumi. Lumea vie şi cea nevie diferă 
numai ca aspect exterior. La o anumită profunzime, 
diferența dispare şi atunci nereugşita din sufletul omului 
poate distruge impetuos totul din jur. Printre altele şi pe 
mama noastră, Terra. Agresivitatea față de sexul opus 
declanşează întotdeauna programul de autodistrugere şi 
acest program distruge în aceeaşi măsură lumea vie şi 
nevie. 

Iar eu, cu o jumătate de lună înaintea problemelor cu 
instalaţia sanitară, mergeam cu maşina pe stradă şi, 
dintr-odată - o izbitură şi un scrâşnet teribil. Căzuse 
amortizorul maşinii. Sigur am probleme cu sistemul uro- 
genital, mi-a trecut prin minte. Probabil încă nu reuşeam 


să înfrâng tendinţa de a mă simţi ofensat şi de a judeca 
femeile. Problemele ulterioare cu instalaţia sanitară au 
dovedit-o. 

Şi aşa - fiicele dumneavoastră nu au copii. Deci, 
probabil, nu ați reuşit sa le transmiteţi capacitatea de a 
iubi şi de a se raporta corect la lume. De obicei, înainte 
de a da ceva, Dumnezeu mai întâi ia. Înainte de a căpăta 
fericirea lumească, trebuie să dovedeşti că eşti în stare de 
ea. De aceea marea fericire este precedată de momente de 
durere şi pierderi. 

Pentru a avea un copil, cu minimum câţiva ani 
înaintea conceperii trebuie să treci prin încercări de 
umilire a corpului, sufletului şi spiritului. Din 
diagnosticarea grafologică reiese că dumneavoastră încă 
nu ați reuşit să acceptați purificarea sufletului. De aceea, 
în aura dumneavoastră se văd doi copii cu deficiențe. 
Sensul acestei nereuşite este neştiința de a păstra iubirea 
de Dumnezeu în momentele de durere şi de pierderi. 
Aceasta arată ca un refuz al vieţii, o nemulțumire față de 
sine şi de soartă. Probabil că o femeie din neamul 
dumneavoastră s-a sinucis sau a încercat să o facă. Sau 
nu a putut accepta moartea unui copil sau moartea 
soțului şi ani la rând a trăit sentimente de regret şi 
adâncă mâhnire, nedorind să accepte cele întâmplate. 

Una dintre principalele probleme ale multor femei 
care au citit cărțile mele este convingerea că principalul 
mod de manifestare a agresivităţii în raport cu iubirea 
este prin ranchiună şi ură față de bărbat. 


Neiubirea față de sine şi soarta proprie, precum şi 
nedorinţța de a trăi, sunt mult mai periculoase. Acest 
program este inobservabil, este greu de conştientizat şi de 
evaluat corect. El poate lua forma pierderii sensului vieții, 
a pierderii credinței şi speranţei, a dezamăgirii de cel 
apropiat şi de sine, a pasivității lăuntrice totale şi a 
nedorinţei de a face orice-ar fi, a renunțării la vise şi la 
dorinţele înalte. Dacă omul gândeşte rău despre propriul 
viitor, aceasta este deja o sinucidere lentă. 

Acest mecanism a fost remarcat de mulți psihologi, 
care au început in corpore să ne sfătuiască contrariul. 
Trebuie să vorbiți şi să gândiţi despre viitorul 
dumneavoastră numai bine. Trebuie să visați la un viitor 
frumos. Trebuie să repetați în permanenţă că totul va fi 
în ordine şi că toate dorinţele vi se vor îndeplini. Dar când 
la mine veneau pacienți şi mă întrebau dacă pot face aşa, 
eu doar ridicam din umeri. Şi le spuneam că în asta văd 
aceeaşi distrugere a viitorului. Mai târziu am înțeles că 
nu poți tăia iubirea în două. Cel ce speră să vadă în viitor 
numai bine şi nu îl capătă, va vedea în viitor numai rău. 
Fiindcă noi trebuie să aspirăm nu către viitor, a către 
iubire - iar ea este alcătuită din durere şi bucurie 
simultan. De aceea trebuie să credem în sentimentele 
noastre care ne fac să visăm la ceva şi să aspirăm spre el, 
dar trebuie să înțelegem că în viitor nu vom avea numai 
bucurie, ci şi durere. Şi asta este absolut normal. Dacă 
omul se închină numai înaintea emoțiilor pozitive, dacă 
idolatrizează fericirea şi plăcerea, atunci sufletul lui 
imediat se contopeşte cu obiectul plăcerii şi doreşte să îl 


facă etern. Obiectul închinării noastre trebuie să fie etern. 
Când iluziile noastre eşuează, tocmai atunci apare 
pierderea sensului vieții, dezamăgirea de tot, renunţarea 
la orice acțiuni sau încercări şi moartea lentă. 

Trebuie să iubeşti omul drag, dar nu trebuie să te 
închini în faţa lui şi să depinzi lăuntric de el. Poţi să te 
închini numai lui Dumnezeu. Cu cât mai puternic se 
contopeşte sufletul nostru cu sufletul celuilalt, cu atât 
mai repede uităm de Dumnezeu şi cu atât mai dureros 
acceptăm privarea de fericire şi de plăcere. Amintiţi-vă de 
spusele lui Hristos: „Şi duşmanii omului sunt casnicii 
lui”. Cea mai mare durere ne-o poate pricinui cel pe care 
îl iubim cel mai mult. Pierzând aspirația către Dumnezeu, 
noi cădem în starea când durerea de la omul iubit devine 
insuportabilă. Noi încetăm să înţelegem că această durere 
este purificarea sufletului nostru şi reîntoarcerea la 
iubirea Divină. Nedorind să acceptăm această durere ca 
pe o salvare, noi începem să fim geloşi, ofensațţi, să 
condamnăm, iar pe urmă cădem în apatie şi nu mai vrem 
să trăim. lar această stare interioară o transmitem 
urmaşilor noştri. 

Dacă cineva ne-a supărat sau ne-a jignit, noi 
resimțim furie, ranchiună, ură. Sunt sentimente 
tangibile, reale, de aceea este uşor să le înfrângem, să-l 
iertăm pe cel care ne-a jignit, orientându-ne energia nu 
către dorința de răzbunare, ci către dorința de a schimba 
ceva în noi. Adică, comutând nivelul educaţiei de la 
nivelul animal la cel uman. Mult mai greu ne vom 
descurca însă cu nedorinţa de a trăi şi cu apatia. Şi cu 


cât vom persista mai mult în respingerea iubirii, cu atât 
mai grave şi avansate forme va căpăta acest proces. Când 
dezicerea de iubire se derulează rapid şi subconştientul 
încetează să mai recepteze acest proces, atunci şansele 
de a avea un copil scad până la zero. Şi, ca să reînvii 
sufletul, trebuie să iei totul de la început. 

Ca să pornească energia iubirii, trebuie să o consumi, 
să dai şi să sacrifici. Trebuie să înfrânezi animalicul din 
sine şi să ajuţi Divinulsă se dezvăluie. Abstinenţa de la 
hrană şi sex pe fondul iubirii, creativităţii, altruismului, 
spiritului de sacrificiu, poate scoate procesul din punctul 
mort. Trebuie să biruiți şi să înlăturați prin pocăință toate 
momentele în care v-aţi lepădat de iubire, simţindu-vă 
frustrați şi nemulțumiți de sine sau de soartă. Trebuie să 
priviți orice situaţie dureroasă ca pe o posibilitate dea vă 
pune sufletul în ordine. 

Disponibilitatea de a da, trebuie să depăşească de 
câteva ori disponibilitatea de a primi. Acesta este sensul 
oricărui sacrificiu. Ce înseamnă venirea pe lume a unui 
copil? Este un sacrificiu, este o imensă dăruire / de 
energie subtilă care să asigure dezvoltarea fătului, care 
să îl ajute să se formeze şi să se nască. Este 
disponibilitatea din subconştient de a te îngriji de copil, 
limitându-te pe tine. De a nu dormi nopţi întregi, de a-l 
iubi cu toate neajunsurile lui, de a-l educa şi de a-l 
proteja, de a-ţi da viaţa pentru el. 

De ce familiile sărace au mulți copii, iar cele bogate - 
puțini? Fiindcă, în familiile sărace, disponibilitatea 
pentru sacrificiu şi suportarea privaţiunilor este mult mai 


mare. Dacă ați devenit alt om pe parcursul perioadei de 
muncă aspra propriei persoane, acesta este primul pas. 
Este metamorfoza „eului” dumneavoastră de suprafaţă. 
lar când în urma dumneavoastră va porni şi sufletul şi 
vor începe schimbări în subconştient, aceasta se va 
reflecta deja asupra stării copiilor şi nepoților 
dumneavoastră. Dacă ați pornit spre iubire şi Dumnezeu, 
nu numărați metrii parcurşi şi nu vă uitaţi la ceas. 
Procesul însuşi de transformare este deja o fericire. Şi el, 
mai devreme sau mai târziu, va da roade şi rezultate. 
Treaba noastră este să depunem eforturi maxime, iar 
decizia de bază este a Celui de Sus. 

Unii psihologi propun să scapi de depresie în felul 
următor: să descoperi 10 calități la omul care nu-ţi place 
şi să te concentrezi un timp asupra lor - atunci răul se 
topeşte şi nu se mai remarcă. 

Agresivitatea în raport cu bărbaţii s-ar putea trata în 
acelaşi mod? 

Minunat sfat. Îl consider util. Lucrurile stau astfel: În 
procesul de comunicare cu oamenii, tot timpul se degajă 
energie. Atât informaţia, cât şi energia, au nuanța şi 
vectorul propriu. Energia poate fi agresivă, dar poate fi şi 
creativă. Dacă ne concentrăm asupra trăsăturilor 
negative ale cuiva, atunci noi îl împroşcăm tot mai mult 
cu energie distructivă, care mai apoi ne va ucide şi pe noi. 

Noi vrem să distrugem negativul şi să consolidăm 
pozitivul. De aceea, când privim pozitiv pe cineva, noi 
degajăm energie creativă. 


Dar este o problemă. Dacă atitudinea negativă a 
persoanei față de noi este determinată de starea noastră 
lăuntrică, atunci, deşi noi putem să îl iertăm, să-l gândim 
de bine, el va continua să se poarte detestabil. De aceea 
cred că, în primul rând, trebuie să găsim calităţile pozitive 
în noi înşine şi să le dezvoltăm. lar calitatea noastră cea 
mai importantă este aceea că suntem asemenea lui 
Dumnezeu, iar sufletul nostru sub aspect esenţial este 
Divin şi etern. Aceasta este calitatea noastră cea mai 
importantă. Dacă învăţăm să îl iubim pe Dumnezeu în 
noi, atunci vom reuşi să vedem în fiecare om această 
calitate. Şi atunci, chiar văzând trăsăturile negative care 
nu se dizolvă şi nu dispar, noi vom ajuta omul să se 
schimbe. Când în suflet este iubire, defectele nu ne mai 
sperie. Atunci înțelegem ci omul nu poare fi desăvârşit, 
dar trebuie să se dezvolte şi perfecționeze continuu. Dacă 
ne străduim să nu vedem răul, ci numai binele din lumea 
înconjurătoare, acest cult al pozitivului se poate 
transforma în opusul său. La fiecare om trebuie să ne 
uităm ca la o relevare a Divinităţii şi să îl ajutăm să 
surmonteze natura animalică, primordială. Trebuie să 
lăudăm copilul pentru faptele bune şi mai puţin să îl 
mustram pentru cele rele - acesta este principiul de bază 
al pedagogiei. În biblie stă scris că Dumnezeu pedepseşte 
până la a patra spiță, dar răsplăteşte până la a mia. 
Trebuie să învăţăm să apreciem şi nebinele, dar nu ca 
sursă de rău şi ca ţel de distrus, ci ca element al 
imperfecțiunii, care va scădea odată cu înfrângerea 
naturii animalice din om. Când încercăm să dezbinăm 


pentru mult timp impresiile pozitive de cele negative, 
încep să moară şi unele şi altele. 


Serghei Nikolaevici, vă mulţumesc pentru munca 
dumneavoastră. 

Printre tineri circulă o vorbă: „LASĂ!” 

Cum o vedeţi dumneavoastră? Mie mi se pare că 
ceva nu e în ordine cu ea. Dar câteodată ajută foarte 
mult la simplificarea problemelor. 

Mulţumesc! 


Această expresie semnifică: „Nu pune prea mult la 
suflet, nu-ţi face probleme”. A-ţi face probleme, 
presupune degajarea energiei necesare pentru rezolvarea 
problemei. Daca omul are o viziune corectă asupra lumii, 
el îşi va face probleme pentru problemele importante şi va 
rămâne impasibil față de cele mărunte. Omul cu o viziune 
distorsionată asupra lumii îşi va mobiliza toate puterile 
în problemele de moment şi le va rezolva, dar va pierde 
ceea ce este cu adevărat important. De exemplu, 
civilizația modernă şi-a îndreptat toate forțele spre 
rezolvarea problemelor economice. Credinţa, moralitatea, 
educaţia copiilor sunt noţiuni rămase pe ultimul loc. În 
ultimul timp, tot mai mulți oameni care gândesc remarcă 
efectul dezastruos al unei astfel de orientări. 

Cine se complace în mărunțişuri şi nu vede 
esenţialul? Cel ce nu are în viață un scop clar, 
semnificativ. Respectiv, el nu-şi va putea repartiza 
prioritățile. Un astfel de om pierde capacitatea de a 


aprecia adecvat situația, pentru el bucata de pâine de sub 
nas este mult mai importantă decât asigurarea hranei 
pentru iarna friguroasă. O societate ale cărei modele 
strategice sunt compromise nu este viabilă - istoria a 
dovedit-o nu o dată. Expresia lui lisus Hristos „Nu numai 
cu pâine va trăi omul!” trimite tocmai la instaurarea 
adevăratelor priorități. Acum, această frază este mai 
actuală decât acum două mii de ani. Dacă omul limitează 
sensul vieții la bunăstarea materială, atunci chiar şi cele 
mai mici neplăceri din viaţă îl vor arunca în depresie. 
Pentru el, bucata de pâine devine principalul reper al 
acțiunilor lui - şi unitate de măsură pentru tot. De aceea, 
atunci când tinerii de astăzi spun „Lasă!”, aceasta 
înseamnă „lasă-i!” - înseamnă că ei nu vor să alunece în 
prăpastie împreună cu generaţia mai vârstnică. 

E drept că uniiar putea să ia expresia prea în serios 
şi să „lase” nu numai nimicurile, ci şi esenţialul. Şi 
atunci, astfel de expresie ar putea fi primejdioasă. 


Stimate Serghei Nikolaevici, 

1. Infidelităţile frecvente faţă de omul iubit au 
oare rolul de purificare a sufletului, dacă în cazul meu 
aceasta este o practică curentă? Sau este un indiciu 
al atitudinii şi comportării mele incorecte fată de 
acestor infidelităţi? 

2. Durerea sufletească este un indiciu al 
ataşamentului fată de fericirea omenească sau este 
rezultatul unor fapte incorecte în momentul unei 
situaţii traumatizante? 


P.S. Am observat că, atunci când încerc 3-4 zile 
să repet în tot timpul liber: „Doamne! Totul e din voia 
Ta şi eu primesc aceasta cu iubire”, durerea 
sufletească scade, iar omul iubit se întoarce. 

Cu respect. 


Infidelitatea este pierdere şi distrugere, este un 
sacrificiu forțat. Sacrificiul însuşi nu este purificarea 
sufletului. Ceea ce purifică este disponibilitatea de a 
sacrifica, disponibilitatea de a pune pe primul loc iubirea 
față de Dumnezeu. Dacă omul este supus în permanență 
la sacrificii, înseamnă că, probabil, elîncă nu a învățat să 
iubească. Atitudinea şi comportamentul nostru într-o 
anumită situație este rezultatul stării sufletului nostru, 
subconştientului nostru, iar acest bagaj acumulat de noi 
nu se modifică imediat. 

Incapacitatea de a suporta durerea sufletească este 
un indiciu al lipsei de vigoare a sentimentului de iubire 
față de Dumnezeu. Când omul aproape a pierdut 
sentimentul de iubire şi recunoştinţă față de Creator, 
durerea sufletească se transformă într-un chin 
insuportabil. Şi dacă această iubire începe să reînvie, 
chinul devine o durere cu străfulgerări de fericire. Dacă 
iubirea este şi mai mare, atunci durerea sufletească 
devine un imbold pentru revărsarea iubirii, situația 
traumatizantă devenind un joc. În principiu, întreaga 
viață este un joc, având o regulă de bază - să te înveți să 
iubeşti, să amplifici iubirea şi dăruirea de sine. Dacă 
primeşti cu iubire, nu numai durerea sufletească, ci şi pe 


cea fizică, atunci ea va scădea în mod firesc, fiindcă 
principala menire a durerii este să ne împingă spre iubire. 


Stimate Serghei Nikolaevici, 

Ajutaţi-mă, vă rog, să înţeleg situaţia în care mă 
aflu. În februarie anul acesta m-am îndrăgostit pentru 
prima oară în viaţă - la 42 de ani. Bărbatul în cauză 
îmi este coleg de serviciu. Simpatia a fost, după mine, 
reciprocă. Dar mai târziu a devenit un coşmar - ela 
reluat relaţiile cu fosta lui amantă, a început să se 
poarte insuportabil de grosolan, de dispreţuitor. Când 
n-am mai putut suporta, am hotărât că nu mai am 
nevoie de el. 

Două zile am zburat pe aripile fericirii - „sunt 
liberă”! 

Dar a treia zi m-a lăsat genunchiul drept - cât pe 
ce să-mi pierd cunoştinţa de durere, mi-era imposibil 
să merg. Am început să mă rog, să cer iertare de la 
Dumnezeu pentru gândurile rele. De cum am cerut 
iertare că m-am dezis de dragostea pentru el, am 
căpătat o senzaţie de căldură în genunchi şi am reuşit 
să adorm. Când m-am trezit, eram perfect sănătoasă. 
Şi m-am împăcat cu situaţia. Şi relaţiile parcă s-au 
mai îmbunătăţit. Am căpătat speranţe. Aşa a 
continuat până în septembrie. Dar dintr-odată m-a 
copleşit o mare deznădejde. Iar am început să visez 
rău (visele mi se izbândesc) - „uită-l”. 


Acum sunt într-o stare de totală disperare. 
Ajutaţi-mă, vă rog, să mă orientez în ceea ce se 
întâmplă. 

Cu stimă, N. 


Ca să vă orientați în situaţie, trebuie să vă puneţi 
câteva întrebări şi să încercaţi să răspundeţi la ele: 

1. De ce v-aţi îndrăgostit pentru prima oară în viață 
la 42 de ani? 

2. De ce asta s-a întâmplat la locul de muncă? 

3.De ce după un timp el s-a despărțit de 
dumneavoastră? 

4. De ce a început să-şi exteriorizeze agresivitatea? 

5. De ce în toamnă relațiile s-au înrăutățit din nou? 

Şi ultima - de ce vă duceți existenţa într-o stare de 
totală disperare? 

lar acum, imaginaţi-vă că urmăriţi din afară o femeie 
care în exterior se simte bine în virtutea inerției, dar 
înăuntrul sufletului ei aproape că a pierdut comuniunea 
cu Dumnezeu. Deci, şanse de supraviețuire nu mai are 
nici ea, nici urmaşii ei. Cum poate fi salvată? Trebuie în 
primul rând să i se dea iubire, iar pe urmă, treptat, să se 
elimine ceea ce se contopise cu iubirea şi începuse să o 
ucidă. 

Omul are trei funcții esenţiale, pe lângă „eul” Divin - 
suflet, spirit şi corp. Trebuie să se înceapă cu cel mai 
uşor. lubirea trebuie să fie păstrată, iar straturile 
superficiale - adică corpul - trebuie să fie păgubite. 
Această femeie nu a putut îndura în tinereţe purificarea 


iubirii prin distrugerea plăcerilor. De aceea, sentimentul 
de iubire trebuie să i se dea atunci când începe 
degradarea corpului. Această distrugere debutează sub 
forma modificării şi slăbirii funcţiilor. Climacteriul la 
femei începe în jurul vârstei de 40-50 de ani. De aceea, 
îndrăgostirea la 42 de ani ajută ca iubirea să fie ferită de 
contopirea cu corpul şi cu plăcerea trupească. Dacă 
femeia nu vrea să accepte suferința datorată despărțirii 
iubirii de trup, atunci practic ea nu are şanse de 
supraviețuire. Nu numai ca, dar şi copiii ei. Mai mult 
decât atât - prin comportare incorectă, ea poate ucide 
chiar şi urmaşii nenăscuți. 

Partea dreaptă a corpului are legătură cu viitorul, 
stânga - cu trecutul. Genunchii, ombilicul şi clavicula au 
legătură cu copiii. Dacă apare durere la genunchiul drept, 
înseamnă că a început deteriorarea viitorului copiilor, 
nimicirea copiilor ce pot veni pe lume, şi nu numai în 
viața actuală, ci şi în cea viitoare. Emoţiile noastre pot 
distruge şi viețile viitoare. 

Şi astfel, după durerea care salvează iubirea, femeia 
va învăța să situeze iubirea deasupra corpului şi a 
plăcerii trupeşti. Va avea nevoie de un anumit repaus - 
pentru consolidarea reflexelor e nevoie în medie de vreo 
jumătate de an. lar după aceea trebuie să fie separat de 
iubire nu numai corpul, ci şi spiritul. Când are loc 
această separare şi prejudicierea spiritului, cel mai des 
ne vin gânduri rele legate de viitor, fiindcă conştiinţa este 
în legătură cu el. Cu cât mai intens este distrus viitorul, 
cu atât mai mare trebuie să fie aspiraţia spre iubire. Dacă 


ea este neîndestulătoare, apare starea de dezamăgire, de 
disperare, putem avea vise rele, pentru că în somn ne 
vedem viitorul. Această stare de totală disperare nu arată 
nimic altceva decât trecerea prin ce-a de-a doua fază. 
Dacă femeia se lasă îngenuncheată de disperare şi de 
sentimentul că viața nu are rost, peste un timp se poate 
ivi cancerul. Medicul, palpând tumoarea, ar spune 
clătinând din cap: „E târziu pentru operație, aveți 
metastaze în cot corpul”. Atunci femeia ar înţelege că şi- 
a pierdut viitorul. l-ar rămâne numai iubirea şi ea ar 
începe să trăiască doar cu iubirea față de Dumnezeu. I s- 
ar face o operaţie care nu ar ajuta-o, iar medicii i-ar 
semna inflexibile la moarte, dar ea ar continua să trăiască 
cu iubire şi acum deja nu s-ar mai lepăda de ea. Şi atunci 
s-ar constata că i-a fost pus un diagnostic inexact şi că 
nu a avut metastaze. Medicii ar ridica nedumeriți din 
umeri şi s-ar scuza, dar ea nu ar judeca pe nimeni, 
salvându-şi astfel iubirea. 

Printre altele, am ascultat o relatare interesantă 
despre un norvegian. Povestea este cea cunoscută: 
cancer, metastaze, verdictul fatal. Ce a făcut el în această 
situație? Nu a pornit să se supere pe toată omenirea şi să 
caute vinovați. Nu a alunecat în mâhnire şi nu s-a lăsat 
pradă depresiei şi disperării. Dacă eu sunt nefericit - şi-a 
spus el - atunci o să mă străduiesc sâ-i fac fericiți pe 
ceilalți. Şi a început să le dea prietenilor şi cunoscuților 
bani, iar bani avea destui. A reuşit însă să-i termine pe 
toți. lar când a rămas chiar fără nici un ban, a început să 
se simtă suspect de bine. Când s-a dus la analize, nu s-a 


depistat nici tumoare, nici metastaze. Diagnosticul: 
perfect sănătos. Acum a dat în judecată medicii pentru 
daunele materiale şi morale ce i-au fost provocate. Dacă 
se avântă prea mult, totul o poate lua de la început. 

Şi aşa, să revenim la femeia pe care soarta o ajută să- 
şi purifice sufletul. Într-o frumoasă dimineață, ea se 
trezeşte perfect sănătoasă. A fost posibil să se întâmple 
asta pentru că ea s-a învăţatsă iubească, indiferent dacă 
el are sau nu are amantă, indiferent de faptul că el poate 
fi grosolan şi cu neajunsuri, indiferent de faptul că lunile 
lungi de aşteptare a fericirii, speranţei, visului de relații 
stabile, s-au dărâmat. Ea s-a învăţat să iubească atunci 
când viitorul nu îi promitea nimic bun. Iubirea ei a încetat 
să mai depindă deviitor şi ea se simte cu adevărat fericită. 
Iubirea ei devine şi mai puternică. Iubitul se întoarce la 
ea şi o cere în căsătorie. Şi ei se căsătoresc şi trăiesc 
fericiți, şi el de multe, multe ori îi face declarații de 
dragoste. 

Mai târziu, ea află că el întreţine totuşi relaţia cu 
vechea amantă şi că amanta de curând a născut un copil 
- copilul lui. lar ea tot nu reuşeşte să rămână gravidă cu 
el. Atunci o copleşeşte al treilea val de disperare. De data 
asta, chinurile sunt mult mai grele şi pentru prima oară 
ea are sentimentul de totală deznădejde şi neputinţă. 
Încep să-itreacă prin minte gânduri de sinucidere. Ea ştie 
că nu îl poate uita, nu se poate despărți de el şi vede o 
singură ieşire - sinuciderea. Numai aşa va putea pune 
capăt chinurilor neîntrerupte. Încearcă din nou să se 
roage la Dumnezeu, repetând că îl iubeşte pe Dumnezeu 


mai mult decât pe omul drag, că păstrează în sine iubirea 
față de Dumnezeu, oricât ar durea şi ar suferi sufletul ei. 

La un moment dat, ea îşi dă seama că rugăciunea 
este o declaraţie de dragoste către Dumnezeu. Este mai 
mult dorința de a dărui Creatorului iubirea şi energia ei, 
decât de a primi ceva din partea Lui. După un timp 
remarcă o uşurare. Şi, o dată pentru totdeauna, femeia 
ia o hotărâre față de ea însăşi - mai întâi este iubirea față 
de Dumnezeu şi abia după aceea - pentru omul drag. Ea 
îşi dă seama de ce păcatul Evei se numeşte primar. Mai 
târziu, omul drag o părăseşte pentru vechea amantă, 
spunându-i că nu se va mai întoarce. Dar ea s-a învăţat 
sa iubească în orice situație. Pentru ea, important este că 
ea iubeşte, că e fericită ştiind că omul drag trăieşte şi va 
continua să trăiască. Şi nimeni nu-i mai poate lua acest 
sentiment de iubire. 

După care, cititorul aşteaptă happy end-ul - el s-a 
întors din nou la ea, ori ea a cunoscutun alt bărbat, s-a 
căsătorit cu el şi a avut un copil. Ei bine, nu, n-am să vă 
spun happy end-ul în detaliu. Fiindcă happy end-ula şi 
venit - ea a învăţat să iubească. 

Aşa că, stimată N., dumneavoastră abia aţi trecut de 
prima treaptă. A mai rămas o nimica toată - să treceţi 
peste a doua şi a treia şi să ştiţi spre ce aspiraţi şi pentru 
ce. Aţi început bine, vă aşteaptă un mare viitor, nu o să 
vă plictisiți. Important este să nu vă pierdeţi sistemul de 
priorități. Omul drag niciodată nu trebuie să fie pe primul 
loc. 


La o prelegere povesteam despre mărturiile unei 
cunoscute. După ce începuse să-şi cicălească iubitul pe 
tema nunții şi a drepturilor şi pretențiilor ei, supărată că 
el petrece cu ea prea puțin timp, acela i-a răspuns: „Uite 
ce e! Pentru mine, pe primul loc e mama, pe al doilea - 
munca mea, pe al treilea - vila, al patrulea e liber, iar tu 
eşti pe al cincilea”. Bineînţeles că nu era aşa. Dar în 
planul autoeducaţiei şi bunătăţii, asta a ajuta-o mult. lar 
neputinta şi dezamăgirea nu sunt altceva decât semnalele 
pierderii perspectivei. Sunt semnalele neştiinţei de a iubi 
şi pierderii comuniunii cu Creatorul. 

Atunci când sufletul se uneşte cu Dumnezeu, în el se 
relevă eternitatea, pierderea căreia nu este cu putinţă. 
Atunci când sufletul se contopeşte cu fericirea exterioară, 
ea începe să se destrame odată cu el. Tocmai în acest 
moment apare senzaţia de neputinţă şi disperare. 

Aş putea povesti povestea femeii imaginare în zeci şi 
sute de alte variante. Dar sâmburele acestor poveşti ar 
rămâne unul şi acelaşi - ori descoperim Divinul în sine şi 
devenim cu adevărat fericiți, ori îl pierdem pe nesimţite şi 
atunci prăpastia dintre plăcere şi tortură se adânceşte tot 
mai mult. Atunci în fiecare clipă a fericirii căpătate vom fi 
panicați că am putea-o pierde şi ne va copleşi teama, iar 
în momentul pierderii ci ne va copleşi ura, neputința şi 
mâhnirea. 

Aşa că alegerea este a dumneavoastră. 


Serghei Nikolaevici, vă salut! 

Am 33 de ani. Sunt căsătorită de 5 ani. Nu avem 
copii. Am credinţa că vor apărea cândva, chiar sunt 
gata să înfiez un copil. Dar! Acum, problema este 
următoarea: am intrat în conflict cu soţul în legătură 
cu faptul că nu mă duc la spital să mă tratez. Eu 
încerc să urmez sistemul dumneavoastră, dar soţul 
meu insistă să fac tratament şi vrea imediat copii 
făcuţi cu el. În general el nu este un om pus pe 
conflicte, dar în privinţa asta e neînduplecat. 

Vreau să mai câştig timp şi să încerc să fac eu un 
copil. Cum să-l conving pe soţul meu că este mai bine 
să concepem noi un copil, chiar dacă va fi mai târziu, 
decât in vitro. 


Cred că în 1906 a fost - Yankowski a făcut o 
descoperire, constatând că materia, spațiul şi timpul 
sunt legate inseparabil între ele. Timpul conţine în mod 
insesizabil spaţiul şi materia. Dar totuşi, judecând după 
cercetările savanților, timpul a apărut primul, apoi a 
apărut spațiul şi abia pe urmă - materia. 

Orice proces din Univers copiază în timp şi spațiu 
universul. Sufletul, spiritul şi sufletul uman sunt modele 
ale Universului. Prima dată a apărut sufletul, pe urmă 
conştiinţa şi abia după aceea - corpul. Dacă se vindecă 
sufletul, atunci conştiinţa şi corpul vor fi sănătoase. Dar 
întrucât toate acestea sunt unitare, corpul şi sufletul se 
pot trata simultan. Pur şi simplu, medicina modernă 
dispune de posibilităţi tot mai mari de tratare a corpului 


în detrimentul sufletului. Dar dacă dumneavoastră 
continuaţi sa vă schimbaţi, chiar dacă in vitro va avea un 
efect negativ, el va fi relativ mic. Sănătatea copilului se 
formează din ereditate, aspiraţiile şi comportamentul 
părinţilor. Dacă cu câţiva ani înaintea conceperii 
copilului, concepția de viață, aspiraţiile şi 
comportamentul mamei au mers pe calea iubirii, chiar şi 
în condiţiile cele mai grele de ereditate, copilul poate fi 
curat şi sănătos. 

Acum în toată lumea se resimte o accelerare intensă 
a tuturor proceselor. Dacă înainte factorul principal era 
ereditatea, acum factorii sunt concepţia de viață şi 
aspirațiile părinţilor. Aşa că puteți ceda în fața soțului. 
Dacă sufletul este nedesăvârşit, atunci nici in vitro nu va 
da rezultat. 


1. Eu şi soţul meu ne înţelegem foarte bine, avem 
şi copii. Dar în relaţiile noastre este ceva straniu: la 
cea mai mică aluzie de apropiere intimă din partea 
soțului meu (dacă mă îmbrăţişează sau se lipeşte de 
mine) asta mă dezgustă şi mă doare în locul unde mă 
atinge - fie umărul, fie braţul sau spatele. Nu cred că 
sunt o femeie rece, dar intimitatea între noi se 
întâmplă foarte rar şi cu greutate. Cine este de vină? 
Acum suntem amândoi în sală. 

2. Acum câţiva ani am fost la dumneavoastră la 
consultaţie. Multe lucruri s-au schimbat în vederile şi 
caracterul meu. Dar simt că la copii mei nu sunt 
schimbări. Nu înţeleg nimic!!! 


Se poate spune că, la femeie, factorul cel mai puternic 
de ataşament față de plăcerile fizice este sexul. Pasiunea 
pentru sex poate înlocui pe nesimţite, ca un concurent, 
iubirea față de Dumnezeu. De aceea natura stârpeşte 
urmaşii femeii ce abuzează de sex. Ei degenerează ca 
spirit, suflet şi corp. Dacă cinevadin neam a făcut abuz 
de plăcerile sexuale, de mâncare, dacă a ucis iubirea prin 
neînfrânare, gelozie şi amărăciune, atunci, pentru 
salvarea propriilor urmaşi, în femeie se declanşează 
mecanismul de stopare a atracției sexuale. În zilele 
noastre, aceasta se manifestă tot mai mult prin 
frigiditate, dar poate fi şi impotenţță la bărbat. Alți 
salvatori pot fi infecțiile permanente, care, din motive 
obscure, nu se vindecă. 

Pentru a nu-şi ucide proprii copii şi ca să nu-i facă 
rău soției, bărbatul poare manifesta tendinţa 
necongştientizată de a-şi găsi o amantă. Variantele 
salvatoare pot fi multe. Important este să înţelegem 
următoarele: ceea ce considerăm patologie este normă şi 
salvare. Dumneavoastră nu vă considerați o femeie rece, 
fiindcă vă sunt permise sentimentele, dar sentimentul 
Divin nu trebuie transformat imediat într-unul animalic. 

O dată mi-a fost interesant să văd ce se întâmplă cu 
energia subtilă a celor ce manifestă fixație sexuală. 
Uneori aceasta se întâmplă datorită substituirii valorilor. 
Dacă esenţialul în viața omului este cultul păgân al 
plăcerii, banilor şi trupului, el va ajunge inevitabil şi la 
cultul plăcerii sexuale. Această patologie poate interveni 
nu datorită concepțiilor de viaţă, ci datorită reacției 


emoționale. De pildă, dacă părinţii au avut concepţii de 
viață nesănătoase şi sexul a fost pentru ei sursa 
principală de plăcere, atunci copiii lor vor fi teribil de 
geloşi, nu vor putea îndura durerea trădării fizice. Vor 
urma jigniri dintre cele mai grave aduse persoanelor 
apropiate, culpabile de privarea de plăceri, vor resimți 
dorința să ucidă persoana iubită sau propria persoană. 

O consecință a emoţiilor de această natură este 
apariția unei formațiuni dure la nivelul ombilicului. 
Energia Divină se transformă în energie sexuală, 
animalică. În continuare, ea trebuie să se ridice dinspre 
genitale spre zona toracică şi să se transforme într-o 
senzație de căldură şi prietenie. La urmă, instinctul 
sexual, animalic, după ce a parcurs etapa de 
transformare în sentiment uman, se va metamorfoza în 
iubire Divină. Atunci devine posibilă procrearea unor 
urmaşi sănătoşi. Dar dacă, în consecința concepțiilor 
nesănătoase, exceselor, violenţei emoţionale, apare un 
blocaj energetic, atunci energiei animalice îi va fi extrem 
de greu să treacă la un nivel superior şi să devină energie 
umană. 

Imaginaţi-vă o ţeavă cu secțiunea redusă de zece ori. 
Supusă unei presiuni puternice, ea va crăpa. În lumea 
modernă, frigiditatea la femei, potența diminuată la 
bărbați, dezgustul tot mai frecvent față de sex sunt 
manifestări ale efortului subconştient, orientat spre 
salvarea generaţiilor viitoare. Pe o mică fundație putem 
clădi un etaj, două. Pe plan emoţional, timpul zgârie- 


norilore pe cale să expire - fundaţia noastră este aproape 
dărâmată. 

Ce s-ar mai putea face la nivel exterior? Perioada cea 
mai primejdioasă, dar şi cea mai benefică - în care 
atitudinea noastră de viață are implicaţii asupra 
urmaşilor - este perioada cuprinsă între februarie şi 
aprilie. În această perioadă, intimitatea fizică este extrem 
de nerecomandabilă. În plan subtil, sexul şi alimentaţia 
reprezintă unul şi acelaşi lucru. De aceea, în această 
perioadă se recomandă şi postul. Supraalimentația 
dăunează în principiu sub aspectul sexual şi al potenței, 
deoarece ucide energia subtilă şi, odată cu ea, iubirea. 
Mai bine dormiţi separat de soţ. Este bine şi are un rost 
ca înainte de sex să vă rugați, inducând sufletului 
convingerea că fericirea supremă este iubirea față de 
Dumnezeu. Toate clipele de supărare în raport cu tatăl, 
soțul;  mâhnirea, respingerea iubirii în contextul 
infidelităţilor - toate acestea trebuie să fie înlăturate prin 
căinţă. 

Cu cât au fost mai numeroase generaţiile de strămoşi 
cu atitudine incorectă, cu atât mai mult efort va fi nevoie 
să consume urmaşii lor pentru metamorfoza sufletului, 
subconştientului propriu. Dumnezeu nu ne dă încercări 
pe care nu putem să le îndurăm. 

Printre altele, la ora actuală, pe primul loc în privința 
creşterii demografiei se află India. Ca dezvoltare 
strategică, ea se situează pe unul din primele locuri în 
lume. În această ţară, concepţia de viaţă a cuplurilor care 
consideră că relaţiile sexuale sunt necesare doar pentru 


procreare, este privită ca ceva absolut normal. Esenţiale 
se consideră iubirea, comunicarea şi grija avută unul de 
altul. Şi se simt mult mai fericiți decât familiile din 
occident, unde tot mai frecvent nu există copii. 

La copii vor apărea schimbări. Dar, pentru ca ele ca 
să apară, sentimentul de dragoste trebuie să fie 
persistent. Trebuie să înfrângeți nu numai ofensele şi 
revendicările, ci şi mâhnirea. 

Ne-a intrat în obişnuință să credem că sacrificiul este 
ceva chinuitor, ceva de care te desparti pentru totdeauna, 
ceva care te face nefericit. De fapt, sacrificiul este fericirea 
ce ne-o aduce dobândirea iubirii Divine. Abstinenţa este 
tot un sacrificiu. Multă lume crede că sacrificiul este 
întotdeauna o autodistrugere. lar de fapt, este limitarea 
fericirii lumeşti în favoare mai bunei interceptări a iubirii 
Divine. Pe vremuri, limitarea de la mâncare, sex, a 
lăcomiei de bunuri materiale erau privite ca o fericire. 
Acum, majoritatea oamenilor o consideră o nefericire şi 
un prejudiciu. Dar, oricum, nu poți merge veşnic 
împotriva fiziologiei corpului şi împotriva sufletului. Dacă 
te supraalimentezi în permanenţă, asta va duce la 
indigestie, supraponderabilitate şi diabet. Deoarece 
energia subtilă poate fi ucisă prin alimentație. Energia 
exterioară o va substitui pe cea interioară, ca un 
concurent. Regula numărul unu a centenarilor este să te 
scoli de la masă cu puțin înainte să te saturi. Atunci 
insuficiența energiei exterioare va fi compensată prin 
dezvoltarea activă a celei interioare. 


În ultimul timp, cea mai mare parte a omenirii se 
zbate în mrejele sexului, mâncării şi acumulării de 
bunuri. Toate acestea ne afectează pe toţi. Degradarea 
morală a civilizației moderne se accelerează, aducând 
după sine destrămarea familiilor, copii bolnavi, 
deformarea sferei emoţionale a omului. Omului niciodată 
nu i-a fost greu să supraviețuiască fizic. Acum, omului îi 
este greu să supraviețuiască moral. Omenirea s-a 
descurcat cu prima problemă. Cred că va reuşi să o 
rezolve şi pe cea de-a doua. 

1. O dată la câţiva ani, inevitabil, sunt atacată de 
bărbaţi. Când eram tânără - ca să mă violeze, acum - 
numai ca să mă jefuiască, slavă Domnului. Am devenit 
mai curată sufleteşte sau pur şi simplu am îmbătrânit 
(am 33 de ani)? 

2. Nu vreau să am de-a face cu maică-mea (ea are 56 
e ani), procedez bine? 

3. Pisicii mele nu-i trece cistita şi are ceva la ficat. 

Dacă femeia nu poate păstra iubirea față de 
Dumnezeu odată cu umilirea sufletului, dacă nu poate 
suporta durerea sufletească, înseamnă că punctul de 
sprijin s-a transferat din suflet în conştiinţă şi viața ei 
este guvernată de bunăstarea materială, principii, 
idealuri, adică de spirit. Principiul spiritual se transferă 
în principiu fizic. Pentru cine nu ştie să simtă fericirea 
sufletului, principala fericire devin banii, puterea, 
plăcerile trupului. De aici se nasc mândria exacerbată şi 
gelozia. Până la 30 de ani, energia lăuntrică a omului este 
destul de puternică. Dacă nu se dezvoltă iubirea față de 


Dumnezeu, atunci această energie migrează în conştiinţă 
- amplificând trufia, şi în corp - amplificând sexualitatea. 
Energia erotică debordantă atrage orice bărbat. Dacă nu 
se metamorfozează în energie Divină, ea va provoca la 
bărbat o reacție pur animalică. Violul este pur şi simplu 
comportarea animalului care vrea să îşi satisfacă o 
necesitate. 

Acum doi ani am fost martorul unei situații extrem 
de interesante. Mă plimbam cu barca pe Marea 
Mediterană. În jur erau stânci. Deodată, pe o coastă care 
sfârşea într-o prăpastie, am zărit nişte capre. Am văzut 
uluit cum o capră încerca să împingă în prăpastie altă 
capră. Nici măcar nu auzisem vreodată că în lumea 
animalelor se întâmplă aşa ceva. Am început să urmăresc 
cu un interes enorm desfăşurarea evenimentelor şi, la un 
moment dat, brusc mi-am dat seama - partea agresivă nu 
era o capră, ci un mascul. El îi făcea curte femelei, dar ea 
nu dădea semne de reciprocitate. Atunci acest țap a 
început să-i dea semne că o va arunca în prăpastie, dacă 
nu i se supune. Şi a obţinut ceea ce voia, nemernicul... 

Aşa că, vedeţi, ceea ce la animal este normal, la omul 
aflat în stadiu avansat de dezvoltare se consideră o crimă. 
Ce i se permite taurului nu i se permite lui Jupiter. 

Comportarea cuiva față de noi, însă, este determinată 
în mare măsură de sistemul nostru subconştient de 
valori. Dacă sistemul nostru de priorități se deplasează 
către nivelul animalic, atunci şi cei din jur se vor purta 
cu noi în acelaşi fel. Vă amintiți expresia celebră: „O 


aristocrată nu se cunoaşte prin hainele pe care le poartă, 
ci după felul cum se poartă bărbaţii cu ea”? 

Dacă ne orientăm după diagnosticare, nu e vorba de 
îmbătrânire. Dumneavoastră ați devenit mai curată 
sufleteşte. De aceea nu vise mai dau umiliri ale corpului, 
ați trecut la cea de-a doua etapă - umilirea idealurilor şi 
a simțului dreptăţii, umilirea stabilității şi a bunăstării. 
Când veţi birui şi nivelul trufiei, atunci în fața 
dumneavoastră se va deschide ce este cel mai interesant. 
Important e să puteți trata lucrurile cu umor, or văd că o 
faceți. Ce este umorul? Este puterea de a păstra bucuria 
în momentele de distrugere şi pierdere. 

A avea considerație față de părinţi înseamnă să nu-i 
judeci şi să nu îi superi, să fii gata să-i ajuţi şi să le porți 
de grijă. Dacă însă atitudinea părintelui este negativă, 
dacă el nu vrea să se schimbe, să îşi revizuiască 
atitudinea față de lume, atunci delimitarea comunicării 
mi se pare normală. 

Cistita este blocarea programului de autodistrugere. 
Este o consecinţă a problemelor din viața dumneavoastră 
personală - neiertarea ofenselor venite din partea 
bărbaţilor sau nemulțumirea de sine. Cel mai probabil 
este vorba de blamarea bărbaţilor, din moment ce pisica 
are probleme cu ficatul. Deci, la stăpână, tendinţa de a 
judeca, de a critica, încă mai persistă. Dar nu mă îndoiesc 
că veți reuşi. 


Serghei Nikolaevici! 

Vă mulţumesc pentru cărţi. Pe mine mă ajută 
foarte mult. E vorba de nepoata mea, care, după cea 
citit câteva pagini din cartea dumneavoastră, a căzut 
într-o stare de depresie psihică. Se teme să rămână 
singură, o chinuiesc gânduri obsesive, se gândeşte că 
s-ar putea să-şi ucidă copilul. 

Cartea eu i-am dat-o, fiindcă avea mari probleme 
cu soţul. Îmi povestea ore în şir despre asta. Am 
încercat să o ajut, dar ea nu făcea decât să-mi sugă 
energia, nevoind să se schimbe. 

Îmi dau seama că situaţia aceasta ar fi intervenit 
oricum, doar că mai târziu. Acum nu ştiu cum să o 
ajut. Ea nu mă ascultă, dacă îi spun de cărţile 
dumneavoastră, se sustrage. Nu o spune direct, dar 
crede că eu sunt de vină, fiindcă întotdeauna m-a 
considerat o autoritate. Crede că mi-am ieşit din 
minţi, din moment ce lucrez în permanenţă asupra 
propriei persoane. 

Avem în neam probleme majore. Mă tem că nu voi 
putea să o ajut, schimbându-mă pe mine. Prea lent se 
produce schimbarea la mine, neamul nostru este 
foarte împovărat. 

Sfătuiţi-mă, ce să fac? 


În primul rând, nu trebuie să luaţi prea multe asupra 
dumneavoastră şi nu trebuie să vă fie frică. Dacă trebuie 
să curăţaţi o jumătate de kilogram de cartofi şi să faceți o 
ciorbă, vă asumaţi această răspundere şi vă planificați 


toate acțiunile. Dar atunci când este vorba despre soarta 
şi despre viața altcuiva, ajutorul dumneavoastră poate fi 
doar j consultativ. Fiecare are voinţă şi soartă proprie. 
Dacă dați cuiva sfaturi şi preluaţi responsabilitatea, 
atunci trebuie să duceți bolile şi să muriți dumneavoastră 
în locul lui. De aceea, amestecul exagerat în soarta 
altcuiva este greşit. Fiindcă mai este şi Voința divină, care 
ne îndrumă. Dacă vom reuşi sau nu să ajutăm un om - 
aceasta o stabileşte în primul rând Cel de Sus. Îmi scrieţi 
că lucraţi în permanenţă asupra propriei persoane. Dar 
v-aţi gândit oare ce înseamnă asta? Ca să „vă ardeţi 
karma”, cum propun acum o mulțime de vindecători, sau 
pur şi simplu ca să-i iertați pe toți? Sensul lucrului cu noi 
înşine este descoperirea „eului” divin în noi înşine. Nu 
este numai a învăţa să iertăm. lertarea este renunţarea la 
ranchiună, ură, condamnare. Dar ura, ranchiuna, 
condamnarea sunt forme primitive de educare a altui om, 
tentative de a-l comanda prin provocarea durerii. 

Iertarea înseamnă că noi renunțăm la nivelul 
rudimentar de educaţie şi trecem spre un nivel superior, 
ceea ce presupune că educarea celuilalt este în acelaşi 
timp o autoeducare. Acest nivel arată ca o iubire 
continuă, ca un şir de experienţe din care se dezvoltă noi 
deprinderi şi reflexe. Aceasta se poate numi răbdare. 
Înțelegerea faptului că toate defectele se biruiesc prin 
iubire şi perseverență, poate fi numită toleranță față de 
defecte. Adică noi nu închidem ochii față de defecte, dar 
nici nu ţintuim omul la stâlpul infamiei, urmând dictonul 
„Leacul ghebosului e cosciugul”. 


Iubirea ne ajută să recunoaştem şansa şi dreptul 
oricărei fiinţe umane la schimbare. Lucrul asupra sinelui 
reprezintă capacitatea să simțim iubirea în bucurie şi în 
pierdere, să vedem în totul voinţa Divină, să înțelegem că 
orice situație ne conduce spre iubire şi comuniune cu 
Creatorul. Când înţelegi că fiecare om este un executant 
al voinţei supreme, că este un instrument prin care 
Dumnezeu ne educă, atunci sentimente ca ura, 
răzbunarea şi ranchiuna îşi pierd sensul. 

Lucrul continuu cu sine este simțţirea iubirii, ce nu 
ne mai părăseşte. Este simţirea voinţei Divine în tot ce 
devine. Este înfrângerea dependenţei de corp, spirit şi 
suflet - respectiv, înfrângerea lăcomiei,  trufiei, 
slugărniciei. Omul însufleţit de iubire poate fi aspru, dar 
niciodată nu poate fi crud. Omul iubitor va fi blând, dar 
această blândeţe nu îl va vicia pe celălalt, nu va deveni o 
complezență servilă. Lucrul cu sine este aducător de 
lumină, bucurie şi energie în suflet. Este sentimentul că 
a da este mult mai plăcut decât a primi. Aceasta este 
libertatea interioară. Când încetezi să mai depinzi de 
valorile acestei lumi prin transferarea punctului de 
sprijin şi a sensului vieţii de la fericirea lumească la 
iubirea de Dumnezeu, atunci încetezi să mai fii robul 
oricăror valori. Atunci viaţa devine un joc interesant. Şi 
chinurile regretului, temerii, lăcomiei, invidiei, geloziei, 
urii dispar de la sine, pur şi simplu devin inutile. 

Putem lua drept nebun un om care a devenit mai 
bun, mai suportabil, care a învăţat să se bucure de tot ce 
se întâmplă, duşmanii căruia au dispărut şi care a ajuns 


să vadă copilul din oricine? Putem crede oare că e nebun 
omul care a devenit energic, optimist şi plin de bucurie 
de viaţă, care va fi un sprijin la greu, dar va repudia 
oportunismul, care face orice lucru trăind o senzație de 
fericire? Omul care a încetat să mai depindă de bani şi de 
prosperitate, care a încetat să mai manifeste ambiţii 
maladive, să-i judece pe alţii, care a încetat să lupte din 
toate puterile pentru statutul său şi să idolatrizeze 
amorul propriu ? 

Informaţia din cărțile mele se distinge prin 
următoarele. Totul este clădit pe experiența mea şi cu 
material factologic. Practic, întreaga literatură ezoterică 
reprezintă visuri şi fantezii ale autorilor. Am urmărit zeci 
de mii de situații şi am văzut cum sufletul, spiritul şi 
corpul sunt legate între ele. Cum starea nesănătoasă a 
corpului, adică comportarea, obiceiurile, modul de viață 
influențează conştiinţa şi sufletul. Cum viziunea 
nesănătoasă asupra lumii, sentimentele nesănătoase 
legate de sufletul nostru duc la dezagregarea conştiinţei, 
corpului şi sufletului. Ca cercetător, eu am ajuns la 
concluzia că este imposibil să vindeci sufletul unui om 
fără noţiunea de „iubire de Dumnezeu”. Noţiunea de 
sănătate nu poate fi concepută fără sănătatea sufletului, 
a sentimentelor armonioase. 

Orice om este un sistem informaţional. Mai mult 
decât atât, este vorba despre o grupare informaţională 
rezistentă.  Holografică. Are centru, are piese 
interschimbabile. Interacțiunea cu noua informație 
implică restructurarea întregii noastre structuri 


informaţionale. Dacă celula îşi pierde receptivitatea faţă 
de organism, încetând să se pună în consonanţă cu el, va 
începe să acţioneze doar pentru sine. Cercul ei de interese 
se restrânge brusc, comunicarea cu organismul devine 
pentru ea chinuitoare. Acea energie imensă, pe care 
celula o dădea în primul rând întregului organism, acum 
se transferă în folosul propriei prosperități. Celula 
încearcă o senzație de bucurie, fericire şi euforie. 

Şi cu omul se întâmplă ceva asemănător, atunci când 
încetează să creadă în Dumnezeu, când încetează să se 
roage, să respecte poruncile, când încetează să-i 
compătimească şi să-i ajute pe ceilalți oameni. Când 
începe să se poarte imoral, când devine homosexual, la 
început există o emanațţie enormă de energie şi el se simte 
în culmea încântării. lubirea a plecat, nu mai este, 
senzaţia de comuniune cu lumea s-a destrămat, Dar 
există un şuvoi de energie, există aptitudini descoperite 
dintr-o dată, există orizonturi deschise pentru satisfacţii 
şi plăceri. În Biblie, acest fenomen este descris ca fiind 
diavolism. Dezagregarea sufletului pentru satisfacerea 
intereselor mentale şi trupeşti. Cu cât înaintează omul 
mai mult pe acest drum, cu atât mai chinuitoare devine 
pentru el informaţia privind Divinitatea. Unor astfel de 
persoane li se face rău în lăcaşuri de cult, copiii unor 
asemenea persoane pot muri după botez. 

Atins de Energia divină, sufletul începe să se purifice 
şi tot noroiul acumulat începe să iasă în afară. Eu v-am 
diagnosticat grafologic şi am văzut că în neamul 
dumneavoastră se perpetuează o agresivitate crescută 


față de bărbați. Motivul - mândria exacerbată. Femeile 
din neamul dumneavoastră nu au putut accepta 
umilința, nedreptatea, insuccesul şi de aceea purificarea, 
care de obicei se înfăptuieşte prin tată sau soț, nu a dus 
la iubire şi iertare, ci la blamare, ură şi ranchiună. De 
aceea, când chiar şi numai câteva pagini din carte au 
cuplat în  subconştientul nepoatei dumneavoastră 
reglajul pentru iubire, s-a declanşat eliminarea a ceea ce 
împiedică iubirea, adică conştiinţa. De ce s-au ivit 
gândurile obsesive că şi-ar putea ucide propriul copil? 
Deoarece aceste gânduri existaseră, de fapt, 
dintotdeauna - dar se ascundeau în subconştient. 
Impactul informaţiei a produs ridicarea la suprafaţă a 
întregului noroi. 

Totul este că orice ranchiună, blamare sau sentiment 
de ură față de bărbat reflectă dorinţa neconştientizată de 
a-l distruge. Şi nu numai pe el - la nivel subtil, omul, copii 
şi rudele lui sunt precum un organism unitar. Dacă ura 
şi ofensele sunt întreținute de mentalitate şi se repetă 
frecvent, ele pătrund profund în subconştient. Femeia se 
supără pe soț şi în subconştient doreşte moartea lui, dar 
aceasta înseamnă că la nivelul subconştientului ea 
doreşte şi moartea lui, şi moartea copiilor lui. Dar copiii 
sunt şi ai ei, nu? Multe femei mi-au mărturisit în secret 
că, după naştere, au simțit născându-se în ele o dorință 
irepresibilă de a-şi omori copilul. Eu le-am explicat că aşa 
arată ranchiuna nedepăşită şi ura față de bărbați. 


Dar, despre schimbări. O cunoştinţă mi-a povestit de 
curând o situație curioasă. Fiul ei cel mare a venit seara 
acasă şi dintr-o dată a spus: 

- Mamă, n-am nici un pic de energie. 

Ea nu a luat în seamă spusele lui şi s-a culcat 
liniştită alături de soț. La trei noaptea, soțul s-a trezit 
dintr-odată şi, nici în clin, nici în mânecă, a sărit la 
scandal. O jumătate de oră a ţipat la ea, făcând-o cu ou 
şi cu oţet înjurând-o încontinuu. 

-În virtutea inerției, era să mă revolt - dar pe urmă 
am trecut peste mine şi am început să mă rog. Bărbatu- 
meu a mai continuat cu scandalul, dar treptat s-a calmat. 
A mai zis doar să nu mă apropii de el şi să mă culc în 
patul celălalt. Dimineaţa, soțul meu a plecat la serviciu, 
iar eu stăteam în pat şi mă chinuiam gândindu-mă ce se 
întâmplase, de fapt. Şi dintr-odată mi-am dat seama. Fiul 
meu spusese că nu are energie, iar aceasta putea fi numai 
o stare premergătoare morţii. Probabil cauza se ascundea 
în mine. Probabil că, pentru mine, plăcerile în viață au 
însemnat mult prea mult. Probabil că înainte nu am 
putut accepta durerea sufletească şi jignirea adusă de cel 
apropiat. Probabil că, înainte, pentru mine au însemnat 
mult prea mult bunăstarea şi succesul. lar soțul meu, 
simțind subcongştient că fiul nostru este ameninţat cu 
pieirea, a încercat să-l salveze transmițându-i iubire. 
Pentru aceasta, trebuia să-i inducă mamei umilirea 
sexualităţii, a propriei importanțţe, să se poarte nedrept 
cu ea. Când energia a pornit, el s-a calmat. Când am 
conştientizat asta, parcă a apărut o lumină în sufletul 


meu. Mi s-a uşurat sufletul, până şi cele mai mici 
nemulțumiri față de soțul meu au dispărut. lar seara, el 
a venit de la serviciu şi a vorbit cu mine ca şi când nimic 
nu s-ar fi întâmplat. Nici eu nu am mai adus vorba. Peste 
o zi, a venit acasă cu un buchet enorm de flori. N-am 
rezistat şi l-am întrebat: „lar acum câteva zile ce-a fost?” 
El a zâmbit şi a ridicat din umeri: „Nu ştiu nici eu ce-a 
fost. Nu te mai gândi la asta”. 

Atunci când încercăm să înţelegem întreaga lume din 
punctul de vedere al intereselor noastre şi al dreptății 
noastre, mai devreme sau mai târziu vom începe să urâm 
această lume. Ca să cunoaştem logica Divină, trebuie să 
ne asemănăm lui Dumnezeu. Dacă iubirea ne părăseşte 
sufletul, cunoaşterea lumii încetează. Dorinţa de a 
cunoaşte lumea se transformă în dorinţa de a o distruge. 

Cât despre timpul de acum, în famila 
dumneavoastră se perpetuează nu numai trufia, sub 
acest strat se află altul - incapacitatea de a suporta 
durerea sufletească. lată de ce, din generaţii, femeile din 
familia dumneavoastră au început să trăiască nu prin 
suflet, ci prin conştiinţă şi corp. Dar şi mai adânc este 
stratul pierderii iubirii față de Dumnezeu datorită 
mentalității, caracterului şi modului de viață incorecte. 

Mai devreme sau mai târziu tot va trebui să 
parcurgeți calea purificării sufletului. Aşa că nepoata 
dumneavoastră a avut mult noroc, cred. Cu cât mai 
curând începem să ne îngrijim de sufletul nostru, cu atât 
mai bine. Acum cred că pentru copiii ei s-a ivit şansa 
supraviețuirii. 


Dacă omul nu vrea să suporte suferințele sufleteşti, 
va suferi cu spiritul şi cu trupul. De ce credeţi că acum 
pe lume se înregistrează o creştere incredibilă a ratei 
patologiei fizice la noii-născuţi? De ce acum în Rusia 
practic nu se nasc copii sănătoşi - nu numai sub aspect 
psihic, ci şi fizic? Pentru că pierderea iubirii şi a credinţei 
duce la degradarea sufletului, iar mai târziu - la 
dezagregarea conştiinţei şi a corpului. Soarta ne obligă 
totuşi să ne întoarcem spre Dumnezeu, şi cu cât mai 
devreme va începe acest proces, cu atât mai bine. Or, mai 
bine este să o facem de bună voie, decât cu forța. 

Mi s-a povestit despre o doamnă care citea cărțile 
mele. Citea, era de acord, credea în Dumnezeu. Dar nu 
putea birui întrutotul ranchiuna în raport cu bărbații: 

- Înţelegcă nu pot învinge nici gelozia, nici supărările, 
dar ce să fac, aşa sunt eu. Ei, da, cărțile sunt bune, îmi 
plac. 

Nu demult şi-a descoperit la subrat un nodul. Ea este 
medic, aşa că şi-a dat seama imediat cât de serios stau 
lucrurile. S-a dus la consultaţie la un specialist şi el a 
depistat încă un nodulla sân. Deja nu mai era vorba de 
oncologie, asta aducea mai degrabă a metastază, a 
diagnostic care nu mai lasă şanse de supravieţuire. 

Moartea venise şi i se uita peste umăr. 

- Într-o oră - povestea această doamnă - mi s-a 
perindat prin fața ochilor întreaga viaţă. Şi eu i-am iertat 
pe toți bărbaţii care mă jigniseră vreodată. Am început 
intens lucrul cu mine însămi. Imediat am simțit 


schimbările interioare la care nu putusem să ajung cu 
anii. 

Oamenii se împart în două grupe - cei care pot să se 
schimbe de bună voie, adică pe principiul biscuitului, şi 
cei care nu pot decât cu toiagul. Dar câteodată toiagul 
vine prea târziu. 

Cercetările mele ajută la evidențierea legăturilor 
dintre fenomene şi aceasta are ca efect comprimarea 
timpului. Citind doar câteva pagini dintr-o carte, omul 
vede şi conştientizează procesele care s-au derulat pe 
parcursul a zeci de ani, uneori de-a lungul mai multor 
vieți. Atunci se vor accelera echivalent şi procesele în curs 
de desfăşurare, inclusiv schimbările. Întotdeauna am fost 
împotriva propagandei de masă a cărților mele, fiindcă 
ştiam că la oamenii nepregătiți există pericolul să se 
amplifice nu iubirea, ci frica şi ura. Dar dacă omul este 
gata să se schimbe, atunci va reuşi nu doar să iasă 
supraviețuitor dintr-o situație disperată, ci să-şi salveze 
şi copii. 

Imaginaţi-vă un om care se dezice de iubire, o 
repudiază cumplit, profund. În mod obişnuit, peste 10-15 
ani ar fi căpătat o boală incurabilă şi ar fi murit. Dar, 
dacă a citit cărțile mele, se va simți iau peste 3-4 zile. 
Durerea şi starea de disconfort, umilindu-i „eul” terestru, 
îl vor propulsa spre iubire. De fiecare dată, de cum începe 
să miroase a durere, distrugere, moarte, noi transferăm 
intuitiv punctul de sprijin asupra eternului, adică asupra 
iubirii Divine. Dacă omul se chinuieşte, suferă, îndură 
durere, atunci în circa jumătate de an i se va redresa 


orientarea corectă şi el se va însănătoşi. Dar dacă începe 
să ia medicamente şi contează numai pe ele, adică refuză 
ajutorul sufletului, atunci acest proces se va prelungi 
până la circa 3 ani. lar dacă acest om, chinuindu-se, 
persistă cu încăpățânare în dezicerea de iubire, atunci în 
primul rând medicamentele nu-l vor ajuta, într-al doilea 
poate căpăta o boală gravă, de data asta incurabilă - sau 
va muri. Orice durere simbolizează distrugerea şi 
întotdeauna ea ne împinge subconştient să revenim la 
iubire. Fiindcă iubirea față de Dumnezeu nu este supusă 
distrugerii. 

Am încercat să calculez de cât timp avea nevoie omul 
înainte ca, prin boli, necazuri şi suferinţe, să reuşească 
să se schimbe şi să-şi răscumpere comportarea incorectă. 
În medie - de 40 de ani. lar informaţia rezultată din 
cercetările mele ajută ca acest termen să se reducă la 3 
zile. De aici reiese că, atunci când înţelegem pentru ce 
trăim, când dobândim o atitudine sănătoasă față de 
durere şi suferință, schimbările pot să evolueze mult mai 
dinamic. 

Fiecare dintre noi îl are pe Dumnezeu în sine. Dacă 
vrem ca „eul” nostru individual să se transforme treptat 
într-un „eu” Divin, trebuie să ne îndreptăm spre 
adevărurile Divine nu ca o turmă mânată din urmă cu 
biciul, trebuie să urmăm conştient calea iubirii Divine. De 
aceea, în plan aparent, omului i s-a permis să aibă 
dreptul la alegere. Când ne aflăm la nivelul animalic, 
apropierea de Dumnezeu se face prin constrângere. Cu 
cât ne ridicăm mai mult deasupra stării animalice, cu cât 


simțim mai clar „eu” nostru Divin, cu atât mai conştientă 
şi mai individualizată devine aspiraţia spre Dumnezeu. 
Până la urmă, cu totii ne vom reîntoarce întrutotul de 
bunăvoie la Creator. Şi vom putea dobândi fericirea 
supremă spre care omul, prin natura sa, a aspirat 
dintotdeauna. 

Iubirea reuneşte toate tipurile de contrarii. 
Trăsăturile pozitive sunt contrabalansate de alte trăsături 
pozitive. Generozitatea e  contrabalansată de 
economicitate. Curajul e contrabalansat de prudenţă. 
Comunicativitatea - de tendința meditativă, de 
însingurare. Compasiunea şi dorința de a-l ajuta pe altul 
trebuie să fie echilibrate prin recunoaşterea destinului 
individual şi a voinţei celuilalt. Prin compasiunea şi grija 
noastră, noi nu trebuie să-i distrugem destinul şi voința. 
Dacă ajutorul de şomaj ar fi mai mare decât salariul, 
omul n-ar mai vrea să muncească niciodată. 

Dacă am înţeles că avem probleme în neam şi că 
trebuie să lucrăm asupra noastră ca să ne putem 
schimba, această dorinţă trebuie să fie contrabalansată 
de înțelegerea unui adevăr simplu: voința Divină este 
prima care decide ce va fi. În creştinism asta se cheamă 
„să te încredințezi lui Dumnezeu”. Expresia reflectă 
recunoaşterea faptului că, lară voința Divină, omul 
singur, „eul” lui superficial nu-şi poate atinge cu adevărat 
dorinţa. Cu cât ne facem griji, ne temem şi regretăm, cu 
atât ne închidem în noi şi ne pierdem capacitatea de a 
simți voința Supremă. De aceea, ajutându-i pe alţii, nu 
trebuie să uităm că nu le oferim nimic altceva decât 


posibilitatea de a se ajuta singuri. Cel mai bun ajutor 
oferit celorlalți, este în primul rând ajutorul adus 
propriului nostru suflet. 

În primii ani ai practicii mele de terapeut, am 
constatat un fenomen care m-a intrigat nespus de mult. 
Când vedeam la pacient încălcarea legilor supreme, 
agresivitate față de iubire, îi vorbeam despre aceasta şi îi 
recomandam să se roage, dar ulterior remarcam că tot 
noroiul din sufletul lui se transfera într-al meu. Atunci 
am încercat să modific schema consultaţiei. La început 
am încercat să identific aceeaşi încălcare în mine şi mă 
rugam pentru mine şi pentru sufletul meu. Am fost uluit 
să constat că problemele respective dispăreau şi la 
pacienți. Dacă sufletul meu e necurat şi încerc să purific 
sufletul altuia, pot transfera nămolul meu în sufletul lui 
sau să preiau asupra mea nămolul lui. Ca să salvezi pe 
cineva de la înec, trebuie să ştii să înoţi. Ca să dai 
cerşetorului de pomană, trebuie să ai bani. În plan subtil, 
îngrijindu-mă de sufletul meu, salvez sufletele celorlalți, 
fiindcă toţi suntem un întreg. 

Progresele cele mai valoroase sunt cele insesizabile. 
Aşa cum creierul omului, protejat de cutia craniană, nu 
simte durere, aşa nici noi nu ne simțim profunzimile 
sufletului. Abia atunci când energia emoțiilor noastre se 
ridică spre straturile superioare, dintr-odată observăm 
schimbări în sentimentele şi în gândurile noastre. În 
lucrul cu sine, mulți încearcă să raporteze totul la 
rezultate concrete, ulterior încercând sentimente de 
dezamăgire şi amărăciune. Aspiraţia noastră spre 


Creator, nevoia lăuntrică de comuniune cu El, se pot 
realiza peste câteva minute şi pot da rezultate palpabile, 
dar se pot realiza şi peste zeci de vieți. Acest proces 
întotdeauna dă rezultate. Dar consumatorismul nostru le 
poate reduce la minimum. 

Cum putem totuşi să accelerăm schimbările din 
sufletul nostru? Ştim că pentru schimbări e nevoie de 
energie. Principala energie provine de la iubire. Dacă ne 
amintim de Dumnezeu o dată pe lună, simțind nevoia să 
ne adresăm Lui, schimbările vor fi pe măsură. Dar dacă 
nevoia de iubire izvorăşte din suflet în fiecare secundă, 
atunci şi schimbările se vor derula mult mai rapid. Iar 
dacă ea apare de câteva ori în decurs de o secundă, atunci 
acest proces poate fi considerat drept continuu. Atunci 
apare  simțământul legăturii  indestructibile cu 
Dumnezeu. „Eul” nostru Divin devine o realitate şi se 
eliberează de învelişul superficial al „eului” terestru. 
Despre aceasta vorbea Iisus Hristos, numindu-se pe sine 
fiul lui Dumnezeu. El a spus: „Voi fiți dar desăvârşiți, 
după cum şi Tatăl vostru cel ceresc este desăvârşit”. 
Aşadar, omul se va asemăna tot mai mult lui Dumnezeu. 
Hristos a spus: „Fericiţi făcătorii de pace, că aceia fiii lui 
Dumnezeu se vor chema!”. „Făcător de pace” devine cel 
care, prin intensitatea iubirii sale, poate împăca orice 
contrarii. 

Aşa că nu trebuie să vă faceţi probleme, de noi 
depinde mult. Dar nu totul. 


Serghei Nikolaevici! Dumneavoastră scrieți astfel: cu 
cât un gând se repetă mai des, cu atât şansele pentru 
înfăptuirea lui sunt mai mari. 

Eu am 60 de ani. Dorinţele mele nu s-au înfăptuit 
niciodată. Am observat asta la 20 de ani. Mi-am interzis 
să-mi mai imaginez că ceva s-ar realiza. Chiar dacă ar 
apărea deodată vreo străfulgerare luminoasă, ştiu că 
oricum nu va ieşi nimic. 

Ce se întâmplă? Să fie oare din cauza închinării 
inflexibile în faţa viitorului? În acelaşi timp, practicarea 
respirației după Grof, a medicinii transcendentale şi 
altele, imediat au declanşat în mine aptitudini de 
clarvăzător. Eu îmi blochez clarviziunea, fiindcă oricum 
nu pot schimba viitorul. Trăiesc într-o carapace de care 
am grijă să nu se spargă. 

Cum se întâmplă ca sufletul omului să piardă 
iubirea? Pe ce teren încolțesc ura şi dezicerea de iubire? 
Cauza este divinizarea acestei lumi şi a valorilor ei. 
Închinarea în fața părții, în detrimentul întregului. Dacă 
omul îşi îndreaptă întreaga aspirație, întreaga energie 
spre plăcerile corpului, spiritului şi sufletului, atunci, cu 
timpul, energia va continua în virtutea inerției să 
îndepărteze sufletul lui de Dumnezeu şi să îl supună tot 
mai mult corpului şi conştiinţei. Se poate spune că prima 
etapă a pierderii Divinităţii din sine se desfăşoară 
nedureros şi insesizabil. De aceea problemele legate de 
suflet la început nu duc, nici la boli, nici la mari necazuri. 
Pur şi simplu, iubirea devine tot mai insignifiantă, 
simțământul de iubire pentru Creator este substituit de 


sentimentul propriei valori, de dorința de a comanda 
lumea şi de căutarea unor satisfacţii tot mai mari. 
Întrucât sufletul a apărut înaintea conştiinţei şi 
corpului, şi fiindcă el este de esenţă eternă, acolo nu este 
loc pentru agresivitate şi apărare. Conştiinţa şi corpul, 
însă, pot fi distruse - îndeosebi straturile superficiale ale 
conştiinţei, care se află în legătură cu corpul. Instinctul 
de conservare, de comandă, întotdeauna are legătură cu 
agresivitatea - la fel ca şi instinctul de perpetuare. 
Nivelul energetic al omului este cu atât mai puternic 
şi în faţa lui se vor deschide cu atât mai multe posibilități 
de dezvoltare a spiritului şi corpului, cu cât mai multă 
rezervă de iubire i-a rămas. Astfel de om va vedea viitorul 
cu mai multă uşurinţă, el va fi dotat cu clarviziune şi cu 
o intuiţie pregnantă (intuiţia poate fi considerată drept 
clarviziune la nivel de subconştient). Numeroase dorinţe 
încep să se înfăptuiască. Acest om va putea nu numai să 
prezică viitorul, ci şi să vindece boli. Adică va obţine tot 
ce îşi visează. Dar atunci când iubirea îl părăseşte, 
situaţia se aseamănă cu o clădire de sub care a fost 
scoasă fundaţia. Cu cât clădirea e mai înaltă, cu atât 
distrugerea e mai cumplită. Un semnal al faptului că „eu 
terestru începe să devină dependent de conştiinţă este 
starea de trufie, de aroganță, de intoleranţă la umilinţă şi 
agresivitate interioară față de cei prin intermediul cărora 
vine durerea. Urmează boli sau moarte. Ca să 
supraviețuieşti, trebuie să blochezi capacităţile de 
clarviziune, trebuie să  stopezi extinderea acestor 
aptitudini. În nici-un caz nu trebuie să te ocupi cu 


terapia. Trebuie să te gândeşti mai puţin la viitor (să ne 
amintim expresia: „Nu vă îngrijiţi de ziua de mâine..”.). 
Trebuie să-ti limitezi dorinţele - adică, atunci când nu ai 
fundaţie, nu trebuie să te apuci să mai construieşti încă 
un etaj. 

Dumneavoastră ați enumerat tehnici care corelează 
funcțiile externe ale omului, respectiv corpul şi straturile 
superficiale ale conştiinţei. După tradiţia hindusă clasică 
expusă în textele vedice, energia trebuie să fie orientată 
către Dumnezeu. Majoritatea covârşitoare a gânditorilor 
comit o eroare teribilă, considerând că meditaţia 
reprezintă o binefacere în sine, că scopul meditaţiei este 
dezinhibarea capacităţilor şi elevarea spirituală. Dar orice 
meditaţie presupune un scop. Omul meditează 
concentrându-se asupra cuiva sau a ceva. Omul renunţă 
la ceva, pentru a căpăta altceva. Trebuie să medităm 
concentrându-ne asupra Creatorului şi să aspirăm spre 
El. În caz contrar, numeroasele tehnici propulsează omul 
către niveluri existenţiale înalte, subtile, ceea ce, pe 
fondul ipotetic al unei aspirații insuficient de puternice 
spre Divin, va da naştere la satanism sau schizofrenie. 
Când meditează un hindus, arhetipul milenar latent, 
păstrat în subconştient de la antecesorii săi, pentru care 
ascetismul şi meditaţia au constituit o formă de 
cunoaştere a Divinităţii, va declanşa înăuntrul lui 
aspirația adecvată. Pe când europeanul, nu tocmai 
dumirit în privința scopurilor, acționează această pârghie 
viguroasă, care comută energia pe apologia valorilor 
spirituale. lată de ce numeroasele şcoli de predicție, 


meditaţie etc., pot aduce un mare prejudiciu sufletului. 
Omul agresiv nu trebuie să mediteze. Supărările, 
condamnarea şi amărăciunea închid drumul spre 
Creator. În asemenea cazuri, meditaţia împinge omul 
spre apologia valorilor spirituale şi în sufletul lui începe 
să încolțească sămânţa satanismului. 

Zilele acestea am citit pe internet un articol 
interesant. Femeile cu studii superioare nasc de trei ori 
mai puţini copii decât femeile care nu au o facultate. 
Faptul vorbeşte despre aceea că cramponarea de 
conştiinţă face ca femeia să devină arogantă şi sterilă. 

Să trecem la diagnosticarea grafologică. În aura 
dumneavoastră se vede eventualitatea morții copiilor, 
nepoților şi strănepoților. Cauza este intoleranţa la 
umilirea spiritualității elevate şi, consecutiv, o puternică 
agresivitate în raport cu bărbaţii. Astfel, la nivelul 
subconştientului veți deveni cu atât mai agresivă, cu cât 
vă veți manifesta mai liber dorinţele şi capacitățile. Dacă 
aceasta s-ar întâmpla, copiii şi nepoţii dumneavoastră vor 
fi privaţi de vitalitate. Ca să-i salvați e nevoie măcar de o 
picătură de iubire, îndreptată spre Dumnezeu. De aceea 
nu trebuie să vi se înfăptuiască dorinţele, trebuie să vi se 
năruie speranțele, până şi cea mai mică cramponare de 
viitor trebuie să ducă la distrugerea lui. Dar se pare că în 
viețile dumneavoastră anterioare şi în neam a existat 
bunătate, de aceea, pentru salvarea descendenților s-a 
declanşat mecanismul defensiv al sufletului. Întrucât nu 
ați început să vă luptaţi cu acest mecanism, intuind că în 
spatele lui se ascunde o semnificație superioară, situația 


a pornit spre o ameliorare lentă şi chinuitoare. Este un 
bun prilej de bucurie. 

Fiica mea din prima căsătorie, în vârstă de 26 de ani, 
spune pe față că ne urăşte - pe mine şi pe soțul meu. M- 
a lovit cu o icoană, îmi doreşte moartea. Eu îi iubesc pe 
amândoi, dar mă tem că eu sunt cauza. Trebuie să-mi 
mențin căsnicia sau să sacrific relația cu omul drag de 
dragul copilului? 

Oare de ce se spune în Biblie: „lubeşte-ţi aproapele 
ca pe tine însuți!”? Şi se mai spune: Poartă-te cu 
aproapele tău precum ai vrea să se poarte el cu tinel. 
Aceste porunci nu fac decât să oglindească legile 
Universului. Toate acţiunile, toate sentimentele omului 
sunt înregistrate de propriul câmp informațional. Treptat, 
ele coboară tot mai profund în subconştient. De-a lungul 
anilor de cercetări, am descoperitun adevăr desăvârşit de 
clar, legat tot de legile Universului: lumea se poartă cu 
noi după felul cum suntem pe dinăuntru. Dar noi suntem 
pe dinăuntru aşa cum au fost comportamentul şi 
sentimentele noastre anterioare. Oricât ar părea de 
ciudat, în relațiile interpersonale, oamenii se conduc în 
proporţie de 99% după subconştient şi numai în proporție 
de 1% - după rațiune. 

Principalul motor al comportării noastre sunt 
sentimentele. Să ne amintim expresia: „Tu eşti de vină că 
am râvnit”. Sentimentele noastre sunt cele care discern 
ce gânduri vom accepta şi înfăptui, ce gânduri vom 
respinge. Acestea sunt legile existenţei sufletului şi 
psihicului nostru. Cu cât sufletul nostru est mai agresiv, 


cu atât mai rău se poartă cu noi cei din jur, soarta şi 
sănătatea. Reamintiţi-vă cuvintele din Biblie: „Timp 
pentru aruncat pietre şi timp pentru adunat pietre” În 
limba rusă sunt multe proverbe care oglindesc 
mecanismul de răsplată-pedeapsă. De exemplu: „Ce 
semeni, culegi”, „Semeni vânt, culegi furtună”. 

Aşa cum am stabilit, cauza agresivităţii omului se 
ascunde în dezicerea lui lăuntrică de iubire, în pierderea 
uniunii cu Divinitatea, j Datorită naturii muncii mele, în 
permanenţă îmi analizez starea emoţională. Nu rareori 
am avut izbucniri incomprehensibile de  răutate 
nemotivată față de lumea şi de oamenii din jur. Am 
început să urmăresc cu atenţie aceste ieşiri agresive, 
încercând să stabilesc cauza lor. 

A reieşit că, de îndată ce gândeşti urât despre un om 
apropiat sau te hotărăşti să te desparți de el pentru 
totdeauna, sau începi să gândeşti rău despre tine însuți 
sau despre destinul tău - peste 5-10 minute cu siguranță 
vei resimți o răutate nemotivată şi dorința să o 
concretizezi în cuvinte sau fapte. 

În filozofia hindusă se consideră că cauza tuturor 
bolilor şi necazurilor este ataşamentul exacerbat față de 
această lume. De aceea, medicamentul pentru tratarea 
bolilor sufleteşti şi trupeşti era considerat în primul rând 
ascetismul, detaşarea. Dar trebuie luat în considerație şi 
faptul că ataşamentul exacerbat nu este întotdeauna o 
consecință a abuzurilor şi a modului de viaţă incorect. El 
survine mai ales după pierderea iubirii şi a comuniunii 
cu Dumnezeu. Astfel, hinduismul, iudaismul şi 


creştinismul vorbesc, de fapt, despre unul şi acelaşi 
mecanism - flecare accentuând pe aspecte diferite ale 
acestuia. 

Ce se va întâmpla cu omul care se privează de iubirea 
față de Dumnezeu ca valoare supremă? Porunca „Să-l 
iubeşti pe Domnul, Dumnezeul tău mai presus de toate! 
se transformă în porunca „iubeşte-ți aproapele mai 
presus de toate”. Cu cât sufletul nostru este mai unit cu 
omul drag, cu atât mai dureroasă va fi dezunirea. 
Neputinţa sufletului de a suporta durerea accentuează 
consumatorismul, amplifică cupiditatea, invidia şi 
gelozia. 

Fiica dumneavoastră din prima căsătorie spune că vă 
urăşte fiindcă ataşamentul şi gelozia trec foarte repede în 
ură. Dacă, de dragul copilului, sacrificați relația cu omul 
drag, prin asta veți stimula egoismul şi degradarea 
sufletească a fiicei dumneavoastră. Prostul şi leneşul nu 
trebuie încurajați. O cântăreață de talent a spus o dată: 
„Se pot ajuta cei puternici şi se pot da bani celor bogaţi; 
pe cel slab, ajutorul permanent îl va vicia, facându-l şi 
mai slab”. Nu vorbim aici despre copii, handicapaţi şi 
bătrâni. Dacă dăm bani împrumut cuiva care nu e capabil 
să-i folosească, el va toca banii, irosind orice ajutor. 
Printre altele, practica mondială a confirmat-o demult. 
Ajutorul acordat ţărilor sărace din Africa a devenit un 
simplu furt, comis de pătura dominantă. Nonsensul 
împrumuturilor şi ajutoarelor financiare este evident. Ar 
trebui, în schimb, să se construiască şcoli, drumuri, 
adică să fie sprijinite învățământul, educaţia în spiritul 


moralității şi credinţei, care stau la baza oricărei economii 
şi culturi. 

Nu trebuie să ne lăsăm şantajațţi de cineva apropiat - 
aceasta ar amplifica în el doar trăsăturile negative. 

Amintiți-vă cât erau de frecvente până nu demult 
deturnările de avioane de către terorişti. Acest flagel a 
afectat în foarte mare măsură Israelul. Apoi, în privința 
avioanelor israeliene, totul a încetat brusc. Fiindcă 
organele de stat au adoptato lege care stipula distrugerea 
avioanelor ocupate de terorişti, chiar dacă au pasageri la 
bord. Ar părea o decizie prin care se trimit la moarte 
oameni nevinovați. Mult mai uman este să fie rugați 
teroriştii să facă unele compromisuri. Dar legea cea 
inumană a intrat în vigoare - şi deturnările de avioane 
israeliene au încetat. 

Şi în Rusia, după ce guvernul a refuzat să se 
întâlnească cu teroriştii şi să ducă orice fel de tratative, 
ocuparea şcolilor, teatrelor, luarea de ostatici a încetat. 
În Turcia, teroriştii au ocupat un vapor pe care se afla un 
număr enorm de turişti. În 48 de ore au fost depistaţi toţi 
membrii familiilor teroriştilor si, sub amenințarea cu 
lichidarea lor totală, cei care puseseră stăpânire pe vapor 
au fost nevoiţi să se predea. Ferocitatea, cupiditatea şi 
bestialitatea nu trebuie să fie încurajate. 

Din punctul meu de vedere, dumneavoastră aveți 
patru variante. 

Prima şi cea mai rea - să renunțați la căsătorie, 
făcând pe plac geloziei fiicei dumneavoastră. Dacă o 
faceţi, imediat se vor instaura calmul aparent, atmosfera 


paşnică. Dar ulterior, distrugerea iubirii din suflet va 
avea repercusiuni atât asupra dumneavoastră, cât şi 
asupra fiicei - şi vor fi catastrofale. 

A doua variantă - mai îndelungată şi mai dificilă. Să- 
i explicațţi fiicei dumneavoastră că n-o să divorțați din 
cauza geloziei şi egoismului ei, că o iubiţi, darcă nu aveţi 
de gând să deveniți sclava ei. Şi apoi, chinuitor de greu, 
să reclădiți puţin câte puţin relația. Dacă o îndepărtați pe 
fiică de dumneavoastră cu asprime, atunci sufletul va 
reîncepe să vi se contopească cu bărbatul iubit şi mai 
târziu veți avea de suferit. Dar atunci veți suferi numai 
dumneavoastră, nu împreună cu fiica. Dar dacă vă 
detaşaţi pentru un timp, ei îi va veni mai uşor să asimileze 
modelul despărțirii, al pierderii. lar când, după un timp, 
începețţi să restabiliți relaţiile, va fi mai uşor. Deci, prima 
variantă - renunțarea la omul iubit, despărțirea de el. A 
doua variantă - renunțarea la fiica dumneavoastră, 
refuzul de a ceda şantajului ei. 

A treia variantă - calea de mijloc. Mai întâi se 
schițează schema despărțirii de fiică, după aceea - 
restabilirea treptată a relațiilor. Iubire, atenţie, cadouri. 

A patra variantă - cea mai grea. Conştientizaţi faptul 
că dumneavoastră ați format caracterul fiicei - gelozia 
dumneavoastră în anii adolescenței, resentimentele 
dumneavoastră,  amărăciunea dumneavoastră şi 
neacceptarea sorții, dezicerea dumneavoastră de iubire. 
lar de aici - schimbarea sufletului dumneavoastră, a 
sentimentele de profunzime, reevaluarea întregii vieți. 
Plus modul corect de viață, eliminând amplificarea 


geloziei în  subconştient.  Centrarea pe sex, 
supraalimentația amplifică ataşamentul nu numai în 
sufletul dumneavoastră, ci şi în sufletul fiicei. Consumul 
de dulciuri, carne de porc, bere, băuturi alcoolice 
distilate, pâine albă - de asemenea amplifică ataşamentul 
şi gelozia. Postul periodic şi abstinenţa ajută la 
diminuarea dependenței de instinctele noastre şi, în 
consecinţă, gelozia se reduce. Vreau să subliniez încă o 
dată - nu numai în sufletul dumneavoastră, ci în sufletele 
tuturor rudelor, fiindcă în plan subtil noi toți suntem un 
tot unitar. Eu cred că trebuie să începețţi cu ceea ce este 
mai important, adică cu reîntregirea comuniunii cu 
Creatorul şi schimbarea vieții - a deprinderilor, a 
alimentaţiei - în sensul despre care vorbim. 

Ar mai fi de dorit să înțelegeți şi că indignarea fiicei 
dumneavoastră este, într-o oarecare măsură, 
îndreptăţită. Înainte, sufletul dumneavoastră fuziona cu 
ea, iar pe urmă a început să fuzioneze cu un alt om. 
Întrucât la dumneavoastră iubirea şi ataşamentul s-au 
contopit, dumneavoastră, ataşându-vă de un bărbat, aţi 
începutsă pierdeţi în subconştient iubirea pentru fiică. A 
avut loc o trădare imperceptibilă. Omul care se ataşează 
este atras întotdeauna de trădare. Nu întâmplător, în 
limba rusă cuvântul „predat” are atât semnificația de 
ataşament, cât şi de trădare. 

În relaţiile de familie, transferul ataşamentelor foarte 
des se transformă în trădare. Primesc frecvent de la femei 
întrebări, cu descrierea uneia şi aceleiaşi situații. După 
naşterea copilului, soțul devine irascibil şi suspicios, 


începe să manifeste tot mai multe pretenții, iar mai târziu 
divorțează şi părăseşte familia. Cauza acestor necazuri 
este, vom vedea, destul de simplă. La femeie, iubirea 
pentru copil s-a contopit cu grija, ataşamentul ei față de 
el, privându-şi astfel soțul de căldură şi grijă sufletească. 
Pentru omul cu mentalitate de consumator, iubirea este 
întotdeauna ataşată de ceva. Consumatorul îl iubeşte pe 
cel care se află acum în faţa lui. Iubirea lui e fragilă şi se 
hrăneşte cu ataşamente şi plăceri. Fireşte, astfel de 
oameni nu pot avea familii solide. 

Este o frază celebră care sună astfel: iubirea este ce 
rămâne după pat. La mulţi, după amuzamentul sexual 
nu mai rămâne nimic. Uneori, calculul iese chiar în 
minus - adică, după contactul sexual, omul devine 
nesuferit. Or, normal că astfel de oameni nu pot conta pe 
o familie sănătoasă. Ele încontinuu se vor îndrăgosti de 
unul şi vor preda pe altul. Acest proces se desfăşoară în 
mod analog şi la bărbaţi. Cel care îşi pierde mințile după 
orice fustă este un om la care iubirea s-a contopit cu 
plăcerea şi cu ataşamentul. 

A ucide iubirea este ucigător de periculos - orice om 
simte asta intuitiv. Dar, dacă dragostea s-a contopit cu 
instinctul sexual, atunci omul nu se poate descurca cu 
libidoul şi este gata să uite de orice pentru sexul cu 
femeia care îi place. Pentru animal, asemenea 
comportament e natural, dar, pe om, prefacerea în animal 
îl ameninţă cu pieirea şi dezagregarea. Transformarea 
voluntară a omului în animal nu a adus nimănui nici 
sănătate, nici fericire. Aşa că e timpul să vă apucațţi serios 


de autoeducaţie. Educaţia copiilor începe cu educația 
părinților. 


Înainte de colocviu, surorii mele i s-a făcut rău -a 
început s-o doară stomacul. În timpul seminarului s-a 
înrăutățit de tot - greață, dureri, stare febrilă. 

Are vreo legătură cu frecventarea colocviului? 

Mulţumesc. 


În timpul colocviului, noi ne conectăm pe frecvența 
iubirii - de fapt, cu câteva săptămâni înaintea colocviului. 
În consecinţă, subconştientul şi sufletul nostru vor să se 
debaraseze tot ceea ce se opune iubirii - sclavia 
dependenței de satisfacţii (adică ataşamentele) şi 
supărările, şi condamnarea, şi mâhnirea. Când toate 
păcatele ies la suprafață, ne scade brusc nivelul energiei 
subtile. O dovadă este durerea de stomac. Greaţa, 
diareea, starea febrilă oglindesc efortul corpului de 
restabilire a energiei, purificându-se. Este posibil ca şi la 
multe rude ale celor prezenţi la colocvii să apară creşterea 
bruscă a temperaturii, mai apar şi alți indici ai procesului 
de purificare. Principalul este să avem o atitudine 
sănătoasă în raport cu cea ce se întâmplă cu noi. 


Serghei Nikolaevici! 

Ieri mi-aţi răspuns că am o intoleranţă de 10 ori 
peste limita normală la durerea sufletească provocată 
de bărbaţi. Ce să fac dacă nu simt această durere? 
Oare, acest lucru ar putea pricinui durere sufletelor 


ascendenţilor mei decedați si, dacă este aşa, cum as 
putea lucra aspra acestui aspect? Am o fiică, sper să 
am şi nepoți. Cum să-i protejez de acest noroi 
karmic? Fiica mea este o cititoare a cărţilor 
dumneavoastră, noi analizăm împreună toate 
situaţiile conflictuale. Explicaţi-mi - nu pot vedea 
singură, deocamdată. 

Cât despre ascendenți, totul e rău. Au fost şi 


sinucideri, şi trufie, şi probleme cu capul... 


Pentru început, să vă pun o întrebare. 
Dumneavoastră sunteți corpul dumneavoastră? 
Răspunsul corect este: nu sunteți, pentru că toate 
celulele corpului dumneavoastră după un oarecare timp 
vor fi substituite în întregime prin altele. Cu toate 
acestea, după această înlocuire a celulelor, 
dumneavoastră rămâneţi aceeaşi. 

Poate că e greu să înțelegem instantaneu, dar 
succedarea generaţiilor într-un neam seamănă foarte 
mult cu înlocuirea celulelor. Deci, principalul mecanism 
constă în transmiterea, în primul rând, a ceea ce numim 
suflet - şi abia apoi a celorlalte elemente legate de corp. 
Prin similitudine cu organismul, unde celula ocupă un 
loc secundar, iar individualitatea şi sufletul - pe cel 
principal, iar substituibilitatea celulelor are o influență 
redusă asupra sufletului, aşa şi emoțiile transmise 
ereditar reprezintă un fel de suflet comun al întregului 
neam. Generaţiile se perindă una după alta, iar sufletul 
înmugureşte, înfloreşte ori degenerează şi moare. Când, 


în Vechiul Testament, Dumnezeu îi spune lui Avraam că 
din el vor ieşi multe popoare, putem înțelege că sufletul 
lui Avraam s-a schimbat în asemenea măsură, încât în el 
au apărut deja sufletele viitoarelor popoare şi state. 

Sufletul omului se întrupează în miliarde de celule, 
pe care le controlează. Ce este corpul? Este totalitatea 
celulelor unite printr-un suflet comun, iar acest suflet 
îngrădeşte cu piele spaţiul în care se află celulele. Toţi 
oamenii aflați pe Pământ sunt, într-o anumită măsură, 
tot nişte celule ale unui organism unitar. Există nişte legi 
de autoreglare care nu afectează numai un popor, dar şi 
întreaga omenire ca organism unitar şi, de asemenea, 
întreaga lume vie. Ceea ce simţim, aceea putem şi 
controla. Noi ne simțim corpul şi putem să-l controlăm. 
Pentru ca organismul să nu fie comandat de celulă, ea nu 
trebuie să-l simtă ca pe propriul corp. De aceea, noi nu 
simțim acele straturi, unde „eul” nostru individual devine 
o parte din sufletul neamului sau al omenirii. Este 
normal. 

Dacă ne dezvoltăm prin antrenament capacitatea de 
a simți nivelurile profunde, atunci energetismul ego-ului 
nostru egoist, lacom şi invidios, ieşind spre straturile 
subtile ale sufletului, poate aduce un prejudiciu enorm 
omenirii ca entitate, contribuind la autodistrugerea ei 
ulterioară. De aceea, dintotdeauna au existat mecanisme 
defensive împotriva intruziunii în propriul subconştient. 
Numai oamenii extrem se echilibraţi au primit dreptul de 
acces în acel loc. Sensul principal al echilibrului este 
credinţa în Dumnezeu. Cu cât omul îşi simte mai intens 


„eul” Divin, cu atât mai mari sunt posibilităţile care-i apar 
în față. 

Educând, purificând propriul suflet prin iubire, nu 
numai că ne ridicăm deasupra păcatelor strămoşilor 
noştri, stingându-le în noi, ci şi îi purificăm pe viitorii 
noştri urmaşi, făcând posibilă venirea lor pe lume. 


Bună seara! Un bărbat a fost căsătorit 10 ani, 
neavând copii. Când a aflat că soţia lui nu mai poate 
rămâne însărcinată, a înfiat un băieţel. Peste 7 ani îşi 
găseşte alta, se căsătoreşte, nevasta rămâne gravidă. 
El iese la plimbare cu copilul înfiat, se întoarce acasă 
şi spune că nu vrea să aibă propriul copil! 

Ce se întâmplă în capul acestui bărbat? 


Chiarîn cap nu i se întâmplă nimic. Totul se întâmplă 
în subconştientul lui, în suflet. Imaginaţi-vă ca unul din 
strămoşii lui şi-a ucis iubirea din suflet. Procesul uciderii 
a început să se extindă - de aici insistența pentru 
întreruperea sarcinii, condamnarea permanentă a 
oamenilor sau nemulțumirea de soartă. Mai târziu, de aici 
se ajunge sa omori pentru o bucată de pâine. 

Acest bărbat se opune intuitiv ca linia distrugerii 
iubirii să fie continuată. De aceea alege o soţie care nu va 
putea să nască un copil cu el. Adoptă un băiat, încercând 
astfel să transmită mai departe acumulările pozitive din 
viața actuală. Dar stereotipurile general acceptate, 
conştiinţa, care se orientează spre experiența celorlalți, 
amplifică în el dorința de a avea un copil propriu. În 


momentul concepţiei, sufletul lui începe sa intre în 
rezonanță cu sufletul copilului conceput - şi atunci, în 
sufletul tatălui se naşte un infern. Se poate ivi dorinţa să 
ucidă pe cineva sau să se sinucidă, dorința de 
condamnare, de umilire, de trădare a oamenilor. Dar, 
întrucât nu poate schimba situația educându-se pe sine 
şi schimbându-se, dar simțind o puternică amplificare 
negativă, el hotărăşte pur şi simplu că nu vrea să aibă 
propriul copil. 

Pentru început, poate că ar fi bine ca acest bărbat să 
recitească Biblia de mai multe ori, pentru că informația 
codificată în ea are influenţă în primul rând asupra 
subconştientului. 

Care este sensul schimbării sufletului omului? 
Schimbarea are loc prin aspirația către Dumnezeu. Cu 
cât aspiraţia este mai mare, cu atât şansele de schimbare 
sunt mai mari. Fiecare dintre cei apropiați îl poate ajuta 
în acest proces fiind alături de el, educându-se la rândul 
său. 


Stimate Serghei Nikolaevici, 

Vă rog să explicaţi, dacă se poate - cine ştie, poate 
că mai sunt şi alţii care au nevoie. 

Am o problemă: când mă rog la Dumnezeu intens 
şi o fac zilnic, începe să mă doară rău plexul solar. 
Durerea se resimte în stern, inimă şi suprarenală. Să 
nu mă mai rog la Dumnezeu, deja nu mai pot. Ce nu 
fac cum trebuie? Am citit toate cărțile 
dumneavoastră în ordinea apariției, acum mă uit la 


DVD-uri, mă ocup intens cu sistemul dumneavoastră 
de 10 luni. 

Am 50 de ani. 

Mulţumesc. 


Sunt întrebat destul de des de ce cele mai multe 
rugăciuni canonice sunt numai rugăciuni de sănătate, 
bunăstare, pentru pedepsirea duşmanilor şi aşa mai 
departe. Cred că este vorba de faptul că viitorul e foarte 
greu de înţeles. Ucenicii lui lisus Hristos au fost aproape 
de el trei ani şi nu l-au înțeles. Am putea-o da pe seama 
lipsei lor de instrucție - ştim că erau oameni obişnuiţi. 
Dar inițiaţii şi instruiții timpului l-au înţeles şi mai puțin 
pe Hristos. Înțelegerea este energie. Zgârcitul niciodată 
nu-l va înțelege pe generos, zgârcitul poate doar să-l 
invidieze pe generos şi să-l judece. 

Hristos a propus un nivel absolut nou în atitudinea 
față de lume şi în percepţia ei. Dar discipolii lui, datorită 
incapacității lor de înțelegere corectă, au început să tragă 
creştinismul înapoi. Rugăciunile erau luate din Vechiul 
Testament, iar noile rugăciuni imitau duhul şi spiritul 
Psalmilor. Imaginea vieţii era preluată de la necreştinul 
Ptolemeu. Conştiinţa egoistă, de consum, a recroit lumea 
descrisă de Hristos, înghesuind-o în vechiul cadru. Şi iată 
că aspiraţia păgână din rugăciune, aceea de a primi mai 
mult decât a da, a început să se reflecte tot mai mult în 
creştinism. 

Păgânul se roagă la idol cu un singur scop - să 
primească ceva pentru sine. Protecţie, noroc, pedepsirea 


duşmanilor, sănătate. Pentru el, idolul este un mijloc 
pentru îndeplinirea dorințelor, iar în centru este el însuşi, 
dorinţele lui, instinctele lui. Această tendinţă şi-a însuşit 
cu plăcere o imagine a lumii, unde în centrul universului 
este plasat Pământul şi omul însuşi. Teza unicității 
Pământului, aflată în centrul concepției, este teza 
păgânului doritor să se ridice deasupra întregii lumi, a 
păgânului pentru care scopul şi sensul vieţii sunt 
statutul, puterea, destinul favorabil, plus diverse 
desfătări. 

Egoismul păgân cultivat de discipolii lui Hristos a 
condus la formarea conceptului de excelență a omului, de 
unicitate, irepetabilitate şi superioritate absolută. De 
aceea religia a afirmat atâta timp cu îndârjire că omul şi 
animalul nu au nimic în comun, că animalul nu poate 
avea suflet şi nu poate avea conştiinţă. Printre altele, am 
citit undeva că până în secolul XII, clericii creştini au 
afirmat că nici femeia nu are suflet. 

Sentimentul de a te considera un ales, o excelenţă, 
superioritatea asupra lumii înconjurătoare, nu sunt 
decât indicii ale păgânismului - aidoma unui parazit care 
a încolţit pe nesimţite în grădina monoteismului. Pentru 
păgân, chiar şi Creatorul unic este un mijloc de apărare, 
de consolidare a bunăstării şi de a obține satisfacţii prin 
îndeplinirea dorințelor. Această tendinţă s-a amplificat şi 
mai mult când păcatele au început, cică, să poată fi 
iertate, plătind cu bani sau daruri preotului pentru 
abrogarea lor. Practic, Dumnezeu a devenit inutil pentru 
credincios, toate problemele se puteau aranja pe Pământ. 


Credincioşii au început să nu mai comunice cu 
Dumnezeu cel din subconştientul lor, ci cu preotul care 
putea să le ierte păcatele şi să le îndeplinească toate 
dorinţele. 

Incapacitatea de a conştientiza cele despre care 
vorbea lisus Hristos a condus la o degradare extrem de 
puternică şi la amplificarea mentalităţii de consum în 
religiile care încercau să urmeze creştinismul. Dumnezeu 
a început să fie văzut ca ceva iubitor, bun şi pozitiv. 
„Orice-ai cere de la el - Totul îţi va da”; iar rugăciunea îţi 
va da oricând sănătate şi îndeplinirea dorințelor. Pentru 
mulți credincioşi a devenit cu totul de neînțeles de ce, 
rugându-se cu sinceritate, începea să-i doară sufletul, 
deseori se ivea o răutate inexplicabilă. Rugăciunea putea 
fi însoțită de dureri, indispoziţii, ba mi mult, puteau 
interveni şi neplăceri. În acelaşi timp, omul mai observa 
încă ceva: rugăciunea nesinceră, superficială dădea doar 
senzația de mulțumire, bucurie şi speranță în 
îndeplinirea dorințelor. Aceasta a condus la degenerarea 
rugăciunii şi la înțelegerea faptului la ce foloseşte ea, în 
fond. 

Faptul că acum lumea occidentală divinizează 
bunăstarea şi întâmpină tot mai mari probleme cu 
sufletul are o legătură directă cu degradarea ideilor 
despre învățătura lui Hristos. Ca să simţi iubirea față de 
Dumnezeu, trebuie să simți simultan plăcere şi durere. 
Când energia Divină vine în suflet, ataşamentele 
omeneşti care o împiedică trebuie să dea înapoi. Dacă 
omul nu se poate debarasa de bunăvoie de ataşamente şi 


de supărări, atunci dezbinarea se face forțat şi destul de 
dureros. 

Dacă începe să vă doară sufletul în timp ce vă rugați, 
înseamnă că în acest moment el se purifică de 
ataşamente. Dacă începe să vă doară corpul, înseamnă 
că el se eliberează de ofense, ură, condamnare şi 
nemulțumire. Cu cât mai adâncă este pierderea legăturii 
cu Dumnezeu, cu atât mai multă durere şi suferinţă ne 
poate aduce rugăciunea sinceră. Dar - mai bine o salvare 
chinuitoare, decât o dulce degradare şi dezagregare. 
Hristos a spus: „Dacă te-ai supărat fără temei pe fratele 
tău, să nu te apropii de altar!” Asta înseamnă că înainte 
de rugăciune trebuie să ierți toate ofensele, să înlături din 
sufletul tău orice nemulțumire, să simți că orice situație 
e orientată spre amplificarea iubirii față de Dumnezeu. 
Înseamnă că trebuie să te aduci în starea de acceptare 
lăuntrică absolută a ceea ce se întâmplă. Şi numai atunci 
când sufletul se eliberează de orice agresiune împotriva 
iubirii, când omul se eliberează fizic, spiritual şi sufleteşte 
de orice ataşamente, atunci raportul dintre suferință şi 
fericire se va schimba. Schimbarea sufletului va deveni 
nu un chin şi o suferinţă, ci o fericită şi plăcută durere. 


Mult stimate Serghei Nikolaevici, om luminos şi 
izvor de lumină! 

În prezent, în multe lăcaşuri de cult din Rusia se 
află moaştele unor sfinţi mucenici. Prin atingerea lor, 
oameni care îşi pierduseră speranţa de vindecare se 
însănătoşesc, şi asta se întâmplă sub ochii tăi. 


Vă rog să faceţi un comentariu asupra acestui 
fenomen, să explicaţi cum de se întâmplă asta. 


Acest fenomen, ca orice altceva, are şi părți pozitive, 
şi negative. Să începem cu cea pozitivă. De ce se întâmplă 
deseori aşa, că un om bolnav se însănătoşeşte atingând o 
icoană sau moaştele unor sfinţi? Ce este un sfânt sau un 
mucenic? Este cel care a păstrat iubirea față de 
Dumnezeu în toate încercările. Dar dacă iubirea nu s-a 
păstrat, având în vedere că omul nu a manifestat-o prea 
des în viață, atunci mi se pare absurd să fie proclamat 
drept sfânt mucenic. Din punctul meu de vedere, 
canonizarea lui Nicolai al II-lea şi a întregii familii regale 
arată stupid. Dar dacă țelul suprem al omului este 
iubirea şi aspirația spre Dumnezeu, atunci această 
tendinţă se amplifică intens în perioadele de durere, 
suferinţă şi încercări. Această tendinţă se consolidează în 
mod deosebit în clipa morţii. Printre altele, în cărțile sacre 
ale hinduşilor se vorbeşte despre aceea că toate păcatele 
vor fi înlăturate din sufletul omului, dacă înainte de 
moarte se gândeşte la Dumnezeu şi aspiră către El. 
Bineînţeles că nu vor fi înlăturate chiar toate. Nu numai 
aspirația în sine, ci şi intensitatea aspirației va defini 
şansa de purificare a sufletului. 

Boala este un semn că energia noastră e puțină. 
Boala este regimul în care organismul trebuie să 
supraviețuiască cu energie redusă. Sufletul nostru 
dobândeşte principala energie prin iubirea față de 
Dumnezeu, prin sentimentul  subconştientul de 


comuniune cu Creatorul. Dumnezeu ne îndrumă prin 
iubire şi prin energie. Dacă noi ne orientăm în direcția 
greşită, energia scade şi atunci apar boli şi necazuri. 
Revigorarea sufletului şi căutarea drumului bun într-un 
locaş de cult sau la mormântul unui sfânt se petrec, într- 
adevăr, mult mai uşor. De aceea, de multe ori, fiind 
aproape de moaştele sfinților sau mucenicilor, omul îşi 
poate restabili energia sufletească în câteva minute. 
Rezultatul este acelaşi ca şi după luni de ascetism, 
bonomie, stil sănătos de viață şi de alimentaţie. Acest 
lucru este posibil în virtutea principiul unității 
universului. Când sufletul nostru aspiră spre sufletul 
unui sfânt, atunci, prin forța legăturii cu sufletul 
universal, schimbările pot avea loc foarte rapid. Omul 
poate să-şi petreacă ani de zile în speranța de a descoperi 
o lege a fizicii, dar o poate primi şi de la profesorul lui în 
câteva minute. Ştiinţa transmite gândirea, experiența 
reală şi face posibil să nu mai reinventăm roata. 
Experienţa sfinţilor ne permite să depăşim mai repede şi 
mai uşor aceste denaturări ale sufletului, care a apărut 
odată cu pierderea iubirii. 

Acum, despre partea negativă. Schimbări rapide şi 
ample în profunzime, se petrec la cel care de mulţi ani 
aspiră spre Dumnezeu şi de mulți ani doreşte să-şi 
purifice sufletul, dar, derutat de iluzii sau datorită unei 
eredități încărcate nu a putut să se ridice deasupra 
problemelor. Aceste eforturi se acumulează şi niciodată 
nu sunt în zadar. Dar mulţi, văzând minunile vindecării, 
se aşteptă la o însănătoşire uşoară şi rapidă. Dragostea 


şi moralitatea, respectarea poruncilor, înfrângerea 
chinuitoare a principiului animal din sine, durerea 
pierderii şi restricțiile - toate acestea devin inutile în ochii 
omului naiv. El speră numai într-o minune, iar 
vindecarea miraculoasă îi poate amplifica cupiditatea, 
dăunându-i sufletului. Din cei zece leproşi pe care lisus 
Hristos i-a vindecat, recunoştinţă şi iubire a simţit unul 
singur - doar el a venit înapoi să-i mulțumească. Deci, la 
unul singur s-a vindecat nu numai trupul, ci şi sufletul. 
Ceilalți nouă au devenit, probabil, şi mai rapaci. lată de 
ce omul nu trebuie să se bazeze în primul rând pe 
miracole, pe vindecarea instantanee, pe închinarea la 
icoane şi la moaştele sfinţilor. Fără aspirația individuală 
spre Dumnezeu, orice miracol şi orice şanse pot deveni 
dăunătoare pentru suflet. Tot ce vine uşor, la fel de uşor 
se duce. Tot ce se câştigă prin propria muncă şi aspirație 
devine trainic şi nu-l mai poți pierde. Deci trebuie să te 
identifici cu sfântul - cu starea sufletului lui şi cu modul 
lui de percepţie a lumii. Şi atunci, însănătoşirea trupului 
nu se va transforma într-o boală a sufletului. 


Bună ziua, stimate Serghei Nikolaevici! 

După ce am asistat la prelegerea dumneavoastră, 
m-am hotărât totuşi să vă scriu, fiindcă în ultimul 
timp totul începe să se prăbuşească sub ochii mei. 
Este legat în special de familia mea şi mă tem că 
lucrurile nu se vor opri aici. 

Mă numesc A., sunt împreună cu soţia mea de 
cinci ani, ne cunoaştem de şase. Avem un copil - este 


copilul ei, dar eu îl consider ca pe copilul meu. Şi aşa, 
soţia mea lucrează asupra ei înseşi de 10-12 ani, după 
cărţile dumneavoastră. Eu am început să le accept ca 
informaţie acum un an şi jumătate - doi. Acum citesc 
a cincea carte. Lucrez cu mine însumi şi încerc să văd 
şi să simt situaţiile. Numai că, de un an, soţia mea se 
simte tot mai rău şi mai rău. Parcă şi-ar pierde 
puterile sau cineva i le-ar fura. Are creşteri de 
tensiune nemotivate, o teamă interioară, crize cu 
pierderea cunoştinţei. Poate că are vreo legătură cu 
mine? Oare chiar eu să fur energie de la ea? După o 
criză, ea a plecat pentru câteva zile, lăsându-mă cu 
copilul. A treia zi, am ajuns amândoi în spital cu 
intoxicație (am stat o săptămână), deşi am mâncat ca 
de obicei. Intoxicația a decurs cu pierderea 
cunoştinţei, dar fără dureri de stomac. Chiar dup 
ieşirea din spital am fost la prelegerea dumneavoastră 
şi în zilele de odihnă m-am dus la biserică să mă 
spovedesc, iar între timp soţia mea iar a avut o criză 
şi şi-a pierdut cunoştinţa. Ea spune că eu îi fur energia 
şi că nu lucrez asupra mea. 

Spuneţi-mi ce nu fac cum trebuie şi în ce direcţie 
să lucrez. Înţeleg că veţi spune: „Citiţi cărţile”, dar 
soţia mea ar putea muri până să ajung eu la miezul 
lucrurilor. 


Cercetările mele sunt o încercare de a înţelege legile 
după care trăieşte şi se dezvoltă Universul. Am pornit de 
la filozofie, dar ulterioram observat că autoritățile oficiale 


din acest domeniu adesea fantazează şi prezintă 
oportunul drept real. Capul nu poate trăi despărțit de 
trup. Încercările noastre de a cunoaşte lumea trebuie să 
fie legate de realitate şi confirmate de ea. Problema este 
că filozofia operează uzual cu concepte grandioase, care 
acoperă milioane şi miliarde de ani. Atunci, ce se poate 
face în acest caz? Răspunsul l-am găsit când am început 
să mă ocup cu terapia. Am înţeles şi am acceptat adevărul 
expresiei: „În fiecare om se ascunde un întreg univers”. 
Am înțeles că, în subcongştientul lui, omul reacționează 
nu numai la schimbările de moment, dar şi la schimbările 
globale din întregul Univers. Imaginea incorectă a lumii 
exterioare, obiectivele greşite, neînțelegerea a ceea ce 
suntem, de unde venim şi încotro mergem - toate acestea 
conduc la boală şi degenerare. 

Pentru a înțelege altă fiinţă umană, trebuie să ne 
asimilăm ei lăuntric. Pentru a înţelege legile Universului, 
trebuie să simțim comuniunea totală cu el şi să ne 
asimilăm lui. Pentru a cunoaşte logica Divină, trebuie să 
ne asimilăm lui Dumnezeu, adică să simțim comuniunea 
inseparabilă cu El. Imaginea incorectă a lumii încalcă 
unitatea sufletului nostru cu Universul. Închisă într-un 
inel, energia moare treptat. Fără o atitudine corectă față 
de noi înşine, de cei apropiaţi şi de lumea înconjurătoare, 
omul nu poate avea sănătate fizică, o familie solidă şi un 
destin integru. 

Această scrisoare mi-a fost trimisă prin e-mail. 
Neavând o mostră cu scris, mi-a fost greu să fac 
diagnosticarea. Cazul era atât de interesant, încât am 


decis să sun la telefonul menţionat. A răspuns autorul 
scrisorii. M-am prezentat, am spus vreau să ajut la 
rezolvarea problemei şi i-am cerut să-mi spună numele 
soţiei lui. 

Tânărul de la telefon a pronunţat numele ei. Prin el 
am pătruns în câmpul soției - şi imediat totul mi-a 
devenit clar. 

- Aţi citit cărțile mele cu atenţie? - am întrebat eu. 

- Da - a răspuns el, - şi accept totul. 

- Bun, în cărți eu scriu că cea mai mare crimă din 
Univers este uciderea iubirii. Mai întâi obturăm dragostea 
prin ataşare exagerată, prin divinizare, apoi încercăm să 
o distrugem de tot prin ură şi resentimente. 

- Sunt de acord cu dumneavoastră - a răspuns 
interlocutorul meu telefonic. 

-Soția dumneavoastră are un copil din prima 
căsătorie. Povestiţi- mi de ce s-au despărțit. 

- Sincer vorbind, n-au fost nici un fel de sentimente 
urâte, pur şi simplu nişte împrejurări stupide. 
Insistențele mamei ei să se căsătorească. Ea s-a lăsat şi 
a zis: „Ei, bine, dacă aşa vrei, mă mărit”. Pe urmă a venit 
copilul. Bărbatu-său a început să umble haihui, să nu-i 
pese de ea. Şi s-au despărțit. 

-E clar - am spus. - Soția dumneavoastră citeşte de 
mult cărțile mele, dar problemele ei sunt de proporții mai 
mari decât individualitatea ei. Aceste probleme îi sunt 
transmise de la mama şi de la bunica ei. Iar ea a transmis 
atitudinea nesănătoasă copilului ei. De aceea rezultatele 
sunt, deocamdată, minime. Probabil că ceva îi pune 


piedici în lucrul cu ea însăşi, dar despre asta o să vorbim 
mai târziu. 

Atunci, eu o să-mi pun câteva întrebări şi o să 
răspund la ele. 

1. De ce soția dumneavoastră s-a căsătorit prima 
dată într-un mod atât de straniu? 

2. De ce soțul ei n-a iubit-o? 

3. De ce cu bărbatul pe care nu-l iubea a născut 
imediat un copil, dar conviețuind cinci ani cu 
dumneavoastră nu a născut nici un copil? 

4. De ce s-a despărțit de primul soţ? 

5. De ce a început să citească cărțile mele? 

6. De ce tocmai în ultimul an starea ei s-a înrăutățit 
brusc? 

7. De ce se îndepărtează sufleteşte tot mai mult de 
dumneavoastră? 

La toate întrebările acestea se poate răspunde cu o 
singură frază - în sufletele dumneavoastră are loc în 
permanenţă încălcarea primei şi a celei de-a doua 
porunci. Să explic mai în detaliu. În neamul soţiei 
dumneavoastră se perpetuează pierderea iubirii față de 
Dumnezeu datorită divinizării omului drag, a dorinţei de 
contopire sufletească cu omul iubit şi, în consecinţă, o 
agresivitate foarte puternică în raport cu bărbații. 
Femeile, cu cât erau atrase mai mult de cineva, cu atât 
mai puternic se ataşau de el şi cu atât mai puternic îl 
ucideau. De altfel, fuziunea cu sufletul omului drag se 
constată de regulă în cazul abuzurilor sexuale - atunci 


când plăcerea carnală, satisfacția oferită de sex devineun 
scop - şi nu un mijloc. 

În ultimul timp, televiziunea hărțuieşte spectatorii cu 
anunțuri permanente despre crime, violență şi 
perversiuni. Pentru bani, comercialismul e gata să 
nimicească sufletul omului. Pentru că tot ceea ce vedem 
la televizor este perceput în subconştient ca un ghid de 
comportare. Dar aceasta este altă temă. 

Ştiţi cine se transformă într-un agresor? Omul care e 
gata la orice pentru plăcerea sexuală, cel pentru care 
plăcerea este un scop. Aceasta este etapa finală a 
depravării sufleteşti. Dar ce o precedă? Onanismul, 
vizionarea de filme porno, lipsa dorinţei de a avea copii şi 
reorientarea întregii energii doar către satisfacția fizică. 
Aceştia sunt primii paşi spre pierderea iubirii. Prin 
plăcerea erotică, femeia se ataşează cel mai mult de 
bărbatul iubit şi poate uita de Dumnezeu. 

Va amintiţi versurile lui Puşkin: „Cu cât tu placi mai 
greu femeia/ Ea mai uşor te va plăcea”? Bărbatul care 
divinizează femeia, care vrea să-i dea doar emoții pozitive, 
în fapt îi amplifică ataşamentul şi ucide iubirea în sufletul 
ei. Aceşti bărbaţi sunt înşelațţi de femei şi părăsiţi de ele. 

Acum, referitor la soția dumneavoastră. Pentru a da 
naştere unui copil sănătos, ea a trebuit să treacă prin 
umilirea pasiunii şi a ataşamentului prin lipsa de 
dragoste a soțului, infidelitate şi jigniri. Acest lucru, 
oricât ar părea de ciudat, a redus agresivitatea ei 
interioară şi i-a dat impulsul către iubirea Divină. Ea a 
acceptat într-o oarecare măsură cele întâmplate şi de 


aceea a putut da naştere unui copil. Dar educaţia şi 
modul ei de a vedea lumea nu i-au permis să accepte în 
întregime situaţia - de aici problemele cu copilul şi de 
aceea s-a despărțit de primul ei soț. Schimbări profunde 
nu s-au produs nici când ați început conviețuirea 
reciprocă - agresivitatea din subconştientul ei a început 
să distrugă destinul şi sănătatea dumneavoastră. Când 
ați început să citiți cărțile, agresivitatea din 
subconştientul ei a încetat să vă mai străpungă câmpul. 
Distrugerea lentă s-a inversat şi a început să o distrugă 
pe ea - programul de autodistrugere este perceput de 
organism prin pierderea puterilor. Ea a intuit foarte 
corect că este ceva legat de dumneavoastră, dar de fapt 
este propria ei agresivitate, ricoşată. Când, după ultima 
criză, a plecat pentru câteva zile, dumneavoastră v-aţi 
deschis ființa lăuntrică, aspirând către ea - şi 
autodistrugerea bruscă a debutat la dumneavoastră. De 
ce nu ați ajuns numai dumneavoastră în spital, ci şi 
copilul? Pentru că distrugerea neconştientizată a soțului 
echivalează de  flecare dată cu distrugerea 
necongştientizată a fiului. Programul acționează orbeşte. 
Când v-aţi dus la biserică, acolo v-aţi acordat cu Divinul 
şi din nou ați beneficiat de protecţie. Apoi soția 
dumneavoastră a avut o altă criză. Aşa că, în mod normal, 
singura şansă de a-i salva viața ar fi despărțirea. 

Interlocutorul meu a tăcut un timp, apoi i-am auzit 
vocea în receptor spunând: 

- Ştiţi, de curând s-a întâmplat un lucru ciudat. Am 
început să citesc a cincea carte a dumneavoastră şi mi-a 


apărut un fel de căldură în piept, mi-am simţit sufletul 
cumva uşor şi luminos. În seara aceea, soţia a venit, m-a 
îmbrăţişat şi s-a lipit tare de mine, deşi înainte se 
înstrăinase de tot, ba chiar spunea ca trebuie să ne 
despărțim. 

- Când aţi început să citiți s-a declanşat mecanismul 
interior de negare a ataşamentelor - am spus eu. - 
Subconştientul dumneavoastră a ales direcţia sănătoasă. 
Bărbatul funcţionează ca o antenă, o femeia - ca un 
emițător. În  subconştientul soției dumneavoastră, 
ataşamentul şi agresivitatea au scăzut drastic şi astfel ea 
a putut să resimtă dragostea. De altfel, în situația 
dumneavoastră există o variantă de a vă menţine familia 
- dacă dumneavoastră mai măriți în interior distanta, 
dacă puneţi capăt  divinizării soţiei. În aura 
dumneavoastră se vede tendința să o divinizaţi, să-i faceți 
pe plac întrutotul şi să-i cedați. 

-Da, nu sunteți departe de adevăr - a confirmat 
interlocutorul. - Problema e că e că eu întotdeauna mi- 
am dorit să nimeresc o femeie ca ea. 

- Tocmai aceasta este cauza problemelor dintre 
dumneavoastră - am continuat eu. - Visul este un scop 
spre care aspirăm. Când faceți din femeia iubită sau din 
plăcerea cu ea un scop, dumneavoastră va ucideţi ca 
bărbat şi o ucideri pe ea ca femeie. De ce credeți că acum 
în toată lumea a apărut îmbrăcămintea unisex? Deoarece 
are loc degenerarea simultană atât a bărbaților, cât şi a 
femeilor. Bărbații devin efeminați, iar femeile - băiețoase. 
Potenţialul se comprimă, iar energia internă scade. 


Esenţa problemei constă în aceea că diferența dintre 
bărbat şi femeie este cu atât mai mare, cu cât energia din 
suflet este mai mare. Ea vine din iubire şi din credinţă. 
Întotdeauna bărbatul a răspuns de viața familiei şi a 
copiilor şi a fost gata să întâmpine orice privaţiuni şi să 
dea piept cu moartea. Această poziție s-a transformat în 
detaşare şi în şansa de cunoaştere a principiului Divin. 
Acolo unde religia e puternică, principiul masculin e 
puternic, iar cel feminin e fertil. Lumea modernă, 
pierzând imaginea reală a iubirii pentru Dumnezeu, 
moare. Bărbaţii se închină plăcerilor şi se transformă în 
femei. În fața unei dame poţi să îndoieşti un genunchi, 
dar niciodată pe amândoi. Numai înaintea lui Dumnezeu 
poți să îngenunchezi. 

Dumneavoastră ați început să depăşiţi supărările, 
condamnarea celorlalți şi deznădejdea, dar mai aveţi de 
învins idolatria şi ataşamentul. Dacă nu reuşiţi, atunci v- 
ați putea păstra familia găsindu-vă o amantă. Aceasta ar 
fi o umilire a soţiei şi, dacă ea va accepta această durere, 
atunci agresivitatea ei va scădea, iar iubirea va creşte. 
Cineva trebuie să ne zdruncine stabilitatea şi fuziunea cu 
fericirea omenească. Dacă nu o face soţul, o va face soţia. 

Interlocutorul meu a exclamat contrariat: 

- Ştiţi că aveţi dreptate, am observat că în ultimul 
timp majoritatea bărbaților îi fac complimente şi încearcă 
să o curteze. 

-Şi ştiţi de ce? - am întrebat eu. - Deoarece 
energetismul unei femei care se simte liberă pe dinăuntru 
şi care e în căutarea apropierii, este sesizată instantaneu 


de orice bărbat. Credeţi-mă, dintr-o privire se poate 
înțelege dacă o femeie este liberă sau nu. lată, deci - cu 
cât mai mult vă închinați la lipsa de conflicte, la zahărul 
pudră în relații, cu atât mai repede veţi primi un adulter 
şi o despărțire. 

- N-aş vrea să-mi iau amantă - a spus încet tânărul. - 
Atât de mult aş fi vrut să trăiesc normal, fără 
amantlâcuri, cinstit, sincer. 

- Păi, trăiţi aşa - i-am spus. - Dar, pentru asta, trebuie 
să puneţi în primul rând iubirea față de Dumnezeu şi să 
nu mai fiți sclavul plăcerilor, al frumuseții feminine şi al 
idealului de familie stabilă. Dacă nu reuşiţi, atunci 
trebuie să trăiţi într-un regim continuu de aspirație spre 
Dumnezeu. 

Rugăciuni regulate. 

Respectarea strictă a poruncilor. 

Post periodic şi abstinenţă. 

Autolimitare, care să vă ajute să reorientați energia 
animalică spre cea Divină. 

Capacitatea de a iubi în ciuda durerii provocate de 
pierderi şi supărări. 

Capacitatea de a vă sacrifica şi de a vă îngriji de 
ceilalți. 

Capacitatea de a fi maleabil şi ferm în acelaşi timp. 

Capacitatea de a păstra în permanenţă detaşarea față 
de omuliubit. Lucrul permanent cu sine, pentru propria 
schimbare. 

Dacă nu reuşiţi cu asta, găsiți-vă o amantă. Dar să 
nu excluderi varianta ca atât soția, cât şi amanta să vă 


ucidă treptat prin gelozie, iar aceasta poate duce, în cel 
mai bun caz, la diferite boli. Subconştientul nostru ştie 
totul. Dacă nu învățați să iertați şi să iubiri, atunci cei 
care vă sunt aproape nu vor învăţa să o facă. Fiecare 
situaţie dureroasă pe care omul o vede în fapt sau o 
intuieşte subconştient va genera în straturile profunde o 
explozie de revendicări, iar pe urmă - probleme de viață 
şi de sănătate. Dacă nu reuşiți să vă găsiți o amantă şi să 
clădiţi relaţiile sănătoase - divorțați. Dacă nu reugşiţi să 
divorțați - îmbolnăviţi-vă şi muriți. 

-Am înțeles - a spus tânărul - o să încerc să mă 
descurc singur. 

- Foarte bine - am spus - încercați. 

Am pus receptorul în furcă şi am căzut pe gânduri. 
De ce investigațiile mele pe unii îi ajută, iar pe alţii - nu? 
Probabil din cauză că, atunci când atitudinea față de 
iubire este interesată, schimbările sunt numai de 
suprafaţă. Fiindcă interesul egoist se traduce tocmai prin 
punerea principiului uman şi animal deasupra celui 
Divin. Poate părea ciudat, dar interesul egoist şi 
mâhnirea cresc dintr-o singură rădăcină. Să analizăm 
elementele componente ale emoţiei pe care o numim 
mâhnire. Să presupunem că am vrut să obțin ceva de la 
soartă şi de la viitor, dar visele şi speranţele mele s-au 
prăbuşit. Eu nu-mi mai iubesc, nici viitorul, nici soarta 
şi mă împac cu soarta vitregă, dezarmez, mă las. Şi, cu 
cât depind mai mult de soartă şi de viitor, cu atât va fi 
mai puternică dependenţa mea şi la fel de puternică va fi 


dezolarea. Iubirea de Dumnezeu o poate atinge numai un 
om liber - sclavia mentală ferecă iubirea. 

Interesant - pentru unii, visul este un mijlocul de 
eliberare a energiei necesare pentru noi şi noi încercări. 
Pentru ei, visul este drumul pe care merg. Pentru alții, 
visul este mijlocul de a obţine cele dorite fără să facă 
nimic. Ei nu se bucură de prezent, nu vor să consume 
energie, nu vor să sacrifice ceva pentru vis. Şi cum visele 
acestor oameni nu se împlinesc, starea lor permanentă 
este cea de insatisfacţie şi deprimare, care reprezintă de 
fapt nedorința lor de a sacrifica şi de a da energie. 

La soția acestui tânăr, schimbările s-au derulat lent 
din altă cauză - neîncrederea în forțele proprii, gânduri 
rele despre sine. Acesta este un nivel de încălcare mai 
subtil. Poţi fi egoist şi să nu dai energie - şi atunci iubirea 
nu va intra în sufletul tău; şi poți gândi rău despre tine 
însuți, despre soarta şi viitorul tău - şi prin asta să 
blochezi şansa ca iubirea să treacă spre nivelurile 
superioare. Degeaba facem sacrificii, ne îngrijim de alţii, 
ne eliberăm de obsesii, dacă în acelaşi timp gândim rău 
despre noi înşine. Căci suntem de esenţă Divină. Nu 
trebuie să nutrim gânduri rele despre Dumnezeu - şi nici 
învelişul nostru omenesc, imperfect, nu trebuie judecat. 
Putem oare să judecăm şi să nesocotim copilul care încă 
nu ştie nimic? Trebuie să-l iubim şi să-l ajutăm să se 
dezvolte, dându-i şi căldură, şi durere, şi restricţii, şi 
libertate. 

Putem trece prin toate - m-am gândit. Creatorul e 
atotştiutor. El e atotputernic şi milostiv, şi când noi 


aspirăm către El şi ne asemănăm Lui, putem să ne 
schimbăm nu numai pe noi înşine şi pe copiii noştri, 
putem schimba întreaga lume din jurul nostru. 


Bună ziua, Serghei Nikolaevici! 

Mii de mulţumiri pentru munca dumneavoastră şi 
pentru faptul că nu răspundeţi la toate întrebările. 
Pentru că atunci când ajungi singur la răspuns, simţi 
cu adevărat o bucurie sinceră şi această încercare de 
rezolvare a conflictului te ajută pe viitor. 

Am şi eu o întrebare, dacă se poate: dacă sufletul 
copilului înainte de a se naşte se află în câmpul 
mamei, el are deja un tată sau tatăl se alege mai 
târziu? Dar dacă femeia foloseşte spermă congelată? 
Dar dacă este o clonă, de unde ia sufletul? 

Şi încă ceva: Dumneavoastră spuneţi că trebuie să 
ne rugăm pentru sufletele urmaşilor, dar pe mine 
cuvintele numai mă încurcă. Părerea mea este că, 
dacă omul începe să se schimbe, atunci, ca la 
cercurile de apă, se schimbă şi sufletele strămoşilor şi 
urmaşilor lui. Ori schimbările reale ale omului sunt 
chiar rugăciunea, contactul cu Dumnezeu? La mine, 
cuvintele rămân în urma simţămintelor. 

Încă o dată, mulţumiri pentru tot. Noroc şi aveţi 
grijă de dumneavoastră. 


Ne-am obişnuit să situăm materia, corpul fizic la 
baza oricărui lucru. Dar, aşa cum am spus în repetate 
rânduri, evenimentul de pe plan fizic este precedat de un 


eveniment în plan subtil. Tot ceea ce ni se va întâmpla în 
viață există deja în subconştientul nostru. Toate bolile de 
care ne vom îmbolnăvi există deja, nevăzute, în sufletul 
nostru. 

Sufletele părinţilor se întâlnesc înainte de conceperea 
şi de naşterea copilului. Am văzut cum, în timp ce se 
întâlneau cei doi părinți, în plan subtil se formau 
învelişurile exterioare ale sufletului viitorului copil - adică 
emoțiile lui, caracterul, atitudinea lui neconştientizată 
față de lume, destinul lui. Ulterior, sufletul copilului se 
reuneşte cu această structură. De regulă, energetismul 
părinților corespunde energetismului sufletului copilului. 
Spus într-un limbaj simplu: cum ai fost în viața 
precedentă, aşa părinți vei căpăta. 

Dacă femeia foloseşte spermă congelată, sufletul 
copilului poate fi deficitar, deoarece nu include energia 
tatălui. Adică, exterior - fizic şi mental - copilul poate fi 
absolut normal, dar poate avea un energetism sufletesc 
redus. 

Cum transmite tatăl informaţiile dacă se foloseşte 
spermă congelată? Amintiţi-vă basmele ruseşti - la 
plecare, eroul îşi lăsa veşmântul de noapte, spunându-le 
părinților: „Dacă mă paşte moartea, cămaşa mea se va 
umple de sânge”. Aici transpare principiul unității, 
funcționând la nivel de câmp. Probabil ştiţi că omul şi 
fotografiile lui se află permanent în contact invizibil. 
Oglinda în care omul se uită păstrează legătura 
energetică cu el. Dacă oglinda se sparge brusc, după 
superstiție e semn rău, poate muri cineva. Unei 


cunoscute i-a căzut netam-nesam oglinda de la perete. 
Un prieten de-al ei care era atunci la ea i-a spus că, după 
superstiție, oglinda nu trebuie pusă imediat la loc - altfel 
poate muri vreo rudă. Peste o jumătate de oră, şofând cu 
gândul în altă parte, fiica ei a intrat pe roşu într-o 
intersecție şi un camion a intrat cu toată puterea în 
maşina ei. Fiica a rămas în viață, dar maşina n-a mai 
putut fi reparată. Dacă lucrurile păstrează ani şi ani 
legătura invizibilă cu posesorul lor, probabil şi o parte din 
corpul lui poate păstra această legătură. 

Printre altele, vorbeam de fotografii. Am avut o 
situaţie interesantă. După o prelegerea de la Petersburg, 
a venit la mine un bătrânel şi m-a rugat foarte mult să 
mă uit la o fotografie şi să-i spun unde sunt fraţii şi 
surorile lui pe care îi pierduse în timpul războiului, dacă 
mai trăiesc sau nu. l-am răspuns că eu nu mă ocup cu 
descoperirea persoanelor dispărute şi că orice investigație 
ieşită din comun cere eforturi enorme. Bătrânul a 
insistat: 

- Atunci să-mi spuneți măcar care din oamenii ăştia 
din fotografie mai trăiesc. 

Am privit copiii din fotografie şi apoi am comutat pe 
vederea interioară. 

-Nu pot să vă dau veşti îmbucurătoare. Din toți 
patru, numai unul mai trăieşte, acum este pe pământ. 
lată, acesta - i l-am arătat cu degetul. - Sufletul lui este 
aici pe pământ, la ceilalți nu văd asta. 

Bătrânul s-a strâmbat nemulțumit: 


- Păi, ăsta eu sunt. Dar trebuie să aflu de frații şi de 
surorile mele. 

-Nu vă pot ajuta cu nimic - i-am răspuns. 

El a dat din mână cu nemulțumire, a luat fotografia 
şi a plecat. , 

Cât despre clonă, mi-e greu să vă răspund competent 
şi n-aş vrea să fantazez. Trebuie să văd o clonă umană, 
să-i văd aura şi atunci o să pot să vă dau un răspuns. 
Dar când am făcut diagnosticarea unor animale donate 
după fotografii, peste tot am văzut unul şi acelaşi lucru - 
descendenți neviabili până la a şaptea generație. Deci, 
sufletul clonei e destul de deficitar. Cel mai probabil, 
clona are învelişurile superficiale ale sufletului, dar 
sufletul însuşi nu-şi poate găsi lăcaşul acolo. Sufletul 
unei clone se formează în exterior de la părinți, iar în 
interior este o parte din sufletul universal. Să nu uităm 
că există un suflet comun al anumitor familii de animale, 
un suflet comun al tuturor formelor de viaţă de pe 
pământ. S-ar părea că sufletul clonei intră în interacțiune 
cu el. La animale, trunchierea sufletului nu este vizibilă. 
Dar clona umană nu va fi, probabil, o individualitate. 
Învelişul sufletului, corpului şi conştiinţei vor funcţiona 
corect, dar sectoarele superioare ale conştiinţei, cele 
legate de suflet, - ceea ce numim personalitate - probabil 
vor lipsi. 

În ceea ce priveşte rugăciunea pentru urmaşi, să 
spunem în primul rând că omul se roagă cu cuvinte. 
Cuvintele sunt necesare ca să apară sentimentul. 
Sentimentele apărute trebuie să se transforme într-un 


sentiment de iubire - şi atunci cuvintele pur şi simplu 
deranjează, nu mai sunt necesare. Rugăciunea supremă 
este sentimentul de iubire față de Dumnezeu şi 
sentimentul de comuniune cu El. Serafim de Sarov 
spunea că, atunci când Dumnezeu vine la om, nu e nevoie 
de rugăciune. Cuvintele sunt de fapt doar o reflectare a 
sentimentelor noastre. lar fiecare sentiment, fiecare 
emoție, reprezintă deja acțiunea. 

Când omul încearcă, pronunțând cuvintele, să se 
roage, fără să încerce sentimentul de iubire şi nevoia 
unirii cu Dumnezeu, rugăciunea devine stearpă şi inutilă. 
Rugăciunea fără fapte e moartă. Rugăciunea fără 
sentimente e tot moartă. 


Dumneavoastră aţi spus că femeia întotdeauna 
simte în subconştient adulterul. Cum să-mi explic 
faptul că mie, timp de nouă ani (!!!), nici măcar nu mi- 
a trecut prin minte că soţul meu duce o viaţă 
furtunoasă de dezmăţ? (Şi nu o face doar pentru 
satisfacția proprie, ci şi pentru satisfacerea acestor 
femei, ca să le folosească după aceea în scopuri 
rapace). Ce-a fost cu mine? Încredere sută la sută sau 
naivitate? Cramponarea de idealuri şi de aici 
autoamăgi- rea? Suspendarea conştiinţei si, în 
consecinţă, reacţia defensivă a struţului? Sau pur şi 
simplu din partea lui n-au fost încălcări karmice 
serioase, pentru că el mă iubea şi, prin urmare, nu se 
dezicea de iubire? 


Dacă refuz propunerea soţului meu de a fi „soţia 
principală şi favorită” din haremul lui (având în 
vedere că am patru copii, dintre care doi mici de tot, 
şi se pare că vor fi copii şi în partea cealaltă), atunci 
ce mai este: cramponarea mea de etică şi moral, ca o 
pionieră, sau reacţia mea, cum ați spus 
dumneavoastră, de „femeie-transmiţător” faţă de 
mentalitatea incorectă a „bărbatu- lui-antenă”? 


Dezicerea de iubire poate fi oare înțeleasă ca o 
retragere din lupta pentru omul apropiat care nu acceptă 
ajutorul, care se opune sub orice formă acestui ajutor şi 
care încearcă să-şi impună voinţa - o voinţă, departe ce 
normele de etică şi morală? Deci, întrebarea este dacă 
dezicerea de iubire seamănă cu sentimentul de 
indiferenţă, fiindcă în el nu este nici ranchiună, nici ură. 

Orice om visează. Întrucât în acest timp funcțiile 
corpului şi ale conştiinţei sunt oprite, sufletul nostru, 
intrând în legătură cu subconştientul, interacționează 
activ cu lumea, amplificând comuniunea cu ea - 
comuniune, întreruptă pe timpul zilei de activitatea 
corpului şi a conştiinţei. Odată cu intrarea în planurile 
subtile, nivelul comuniunii cu Universul creşte. În planul 
cel mai subtil, Universul este un punct, în timpul nopții, 
sufletul, detaşându-se de orice ataşamente, 
interacționează cu planurile înalte şi devine clarvăzător. 
Adică, în somn omul poate vedea evenimentele la orice 
distanță. El poate vedea ce se va întâmpla, deoarece 


evenimentele din viitor se realizează mai întâi la nivel de 
câmp. 

În timpul nopţii mai are loc încă un proces 
extraordinar de interesant. În timpul zilei, corpul şi 
conştiinţa pot influența sufletul, orientând energia in 
diferite direcții. Adică, vrând-nevrând, în timpul zilei 
omul îşi supune sufletul la încercări. Noaptea însă, 
sufletul educă omul. Gelosul poate visa tot felul de 
infidelități. Avarul - pierderi de bani. Vanitosul - umilinţe 
şi eşecuri. Fiindcă noaptea ataşamentul față de toate 
valorile este mult mai mic, omul trece mai uşor şi peste 
pierderi şi îi este mai uşor să păstreze iubirea. Astfel, „eul” 
nostru superior, efectuând un proces de educație, ne 
ajută să ne purificăm sufletul. 

Dacă bărbatul îşi găseşte o amantă, subconştientul 
femeii întotdeauna ştie şi oricum are loc un proces de 
rupere parțială de omul apropiat. Dar această informație 
intră în conştiinţă numai dacă acceptarea durerii şi 
păstrarea iubirii sunt posibile, sau dacă se strecoară o 
boală gravă sau moartea. Înainte de durerea şi de 
degradarea fizică, care sunt medicamentul pentru suflet, 
de obicei ni se dă şansa să ne facem ordine în suflet prin 
durere şi suferință sufletească. Această situație 
dureroasă se poate întâmpla dacă copilul este în pericol. 
Atunci, prin ruperea mamei de ataşament, sufletul 
copilului poate primi energie Divină. 

Dacă pornim de la diagnosticarea grafologică, se vede 
imediat cauza unui asemenea comportament din partea 
soțului. În neamul dumneavoastră există un cult 


incredibil de puternic al iubirii omeneşti, al idealurilor 
omeneşti. Sufletul este gata să se contopească cu sufletul 
omului iubit; atât sufletul, cât şi conştiinţa sunt sclavii 
omului iubit. Rezultatul: în câmpul dumneavoastră se 
vede moartea posibilă a unui copil. Cum îl puteți salva? 
Ideea este că copilul amplifică toate tendinţele părinților. 
În subconştientul copiilor dumneavoastră, cramponarea 
cu trup şi suflet de omului iubit este mult peste limita 
fatală, ceea ce face imposibilă în destinul lor coexistența 
familiei şi a omului iubit. Cel mai probabil, este vorba 
despre boli grave sau moarte. Dacă mama este supusă 
umilirii evidente a fericirii, atunci în subconştient s-ar 
putea naşte o puternică nedorinţă de viaţă. Aceasta ar 
ucide chiar şi mai puternic copiii, de aceea situația a 
durat nouă ani şi a ieşit la suprafață când copiii sunt în 
pericol iminent. 

Patru copii - e bine, e o mare fericire, este şansa să 
iubeşti de patru ori mai mult. lar dacă adăugăm şi soțul 
- de cinci ori. În mod normal, într-o situaţie similară, 
femeia, simțind dependenţa de soţ, acceptă umilirea eticii 
şi a moralității şi încearcă să se sprijine pe iubire. Şi 
atunci înțelege că moralitatea ajută la menținerea 
dragostei, dar nu trebuie să se contopească cu ea. Copiii 
nu se nasc din etică şi decenţă, copiii nu se nasc din 
moralitate, ei se nasc din dragoste. Principiile şi idealurile 
nu fac copii. 

Necazul e că noi avem o percepţie de suprafață, nu 
ştim ce avem în interior. Dar, dacă în subconştientul 
nostru iubirea este trecută pe planul trei, iar sufletul şi 


spiritul sunt pe primul şi al doilea, atunci treptat se vor 
degrada şi sufletul, şi conştiinţa. Aceasta apare în felul 
următor. Omul pentru care etica şi morala sunt mai 
presus decât iubirea poate avea copii imorali şi răi. Dacă 
n-ar fi fost diagnosticarea, aş fi spus că ultrajul din partea 
soțului n-ar trebui să fie încurajat şi că trebuie să vă 
despărțiți de el. Acum însă, după cele văzute în plan 
subtil, vă pot spune următoarele: 

1. Nu trebuie să încurajați imoralitatea soțului. 

2. Comportamentul lui este determinat de starea 
dumneavoastră interioară. În subcongştientul 
dumneavoastră se constată un sistem de priorități 
incorect: pe primul loc aveți morala, idealurile şi 
principiile. 

Ce este decența? Este reglarea comportamentului în 
funcţie de nişte reguli şi norme. Pot oare decenţa şi 
moralitatea să dăuneze sufletului? Va voi contraria 
spunând că pot. Dacă în sufletul dumneavoastră nu 
există aspiraţia spre iubirea Divină, atunci morala şi 
decenţa vor fi pe primul loc. Cu cât mai cinstit şi mai 
cumsecade este slujitorul unui stăpân care e criminal, 
ticălos şi nemernic, cu atât mai rău va fi pedepsit de 
soartă. Amintiţi-vă parabola lui Hristos despre sluga 
hoaţă. Risipind averea stăpânului, când şi-a dat seama 
că poate fi gonit, a mai înlocuit şi chitanțele de datorii - 
şi stăpânul l-a lăudat pentru istețime. Să ne punem 
întrebarea: dar de ce l-a lăudat stăpânul? Probabil fiindcă 
şi el era hoț şi mincinos. 


Dacă facem din iubirea față de Dumnezeu scopul 
nostru principal, atunci oamenii din jurul nostru vor 
începe cu timpul să se poarte cu noi cu moralitate, 
responsabilitate şi cumsecădenie. Dar dacă ne alegem 
idoli falşi, vom începe să venerăm când sentimentele 
elevate legate de suflet, când idealurile şi speranţelor 
asociate cu spiritul. Ne vine greu să înţelegem că ridicarea 
în cult a valorilor umane supreme este deja o tendință 
spre satanism. Fără a bănui măcar, noi devenim 
necinstiți pe dinăuntru şi dintr-odată vedem că oamenii 
apropiaţi şi străini încep să se poarte necinstit cu noi - 
tot mai mult, cu cât mai departe ajungem noi. 
Indignându-ne şi condamnând această comportare a 
oamenilor, noi de fapt ne apărăm cu vehemenţă starea 
interioară, iar situația se va agrava şi mai mult. Dar dacă 
înțelegem că atitudinea oamenilor față de noi răspunde 
aspirațiilor noastre interioare, neconştientizate, atunci 
vom încerca să ne educăm corect sufletul. De aceea, după 
diagnosticare pot să repet: 

1.Nu trebuie să încurajați atitudinea imorală a 
soțului. 

2. Trebuie să acceptaţi un adevăr elementar: dacă vă 
schimbaţi pe dinăuntru, soțul dumneavoastră se va 
schimba pe dinafară. Dacă nu reugşiţi să vă schimbaţi, 
umilirea sufletului, spiritului şi corpului dumneavoastră 
se poate realiza prin boală, neplăceri, în ultimă instanță 
moarte. Dacă rămâneți cu soţul, dar în forul 
dumneavoastră interior nu acceptaţi situația, 
comportarea lui nu va conduce la rezultatul scontat, iar 


mâhnirea sau ofensa pe care le veți resimţi pot duce la 
îmbolnăvirea copiilor sau apariția unor probleme la 
dumneavoastră. Alegerea vă aparține. 

Aş vrea să mai adaug următoarele. În întreaga lume, 
acum se pierde iubirea şi în prim plan sunt puse alte 
valori. Interesele sufletului de asemenea se pierd, s-a 
instaurat cultul spiritului şi al corpului. Banii, puterea, 
aptitudinile, iar pe de altă parte plăcerile corpului - toate 
acestea au devenit pentru mulți sensul vieții. Se creează 
un fundal colectiv nefavorabil, care ne trage pe toţi în jos. 
În occident, aceasta duce la distrugerea familiilor, la 
infertilitate, homosexualitate, perversiuni. Rusia este 
puțin „în urmă” în acest proces de descompunere, el 
manifestându-se sub formă de divorțuri, triunghiuri 
conjugale, relații defectuoase, copii bolnavi. 

Dacă ne gândim, devine clar cum apar lubricitatea, 
desfrâul, care duc la degenerarea descendenților. Când 
iubirea față de Dumnezeu slăbeşte, începe contopirea 
sufletului omului. Iniţial, dragostea şi moralitatea, 
iubirea şi înaltele sentimente se percep ca un întreg, şi 
întrucât iubirea nu poate fi distrusă, noi vrem să facem 
etica şi moralitatea veşnice, să le perpetuăm la nesfârşit. 
Acest proces de degradare continuă: dragostea se 
contopeşte cu spiritul şi conştiinţa, noi nu mai putem 
îndura distrugerea idealurilor, principiilor, scopurilor. 
Apare o trufie nestăpânită. Degradarea continuă: cu 
dragostea se contopesc şi corpul, dorinţele noastre - şi ne 
vine tot mai greu să ne limităm în privința alimentației şi 
a sexului. Dacă omul îşi reprimă dorința sexuală, aceasta 


echivalează într-o oarecare măsură cu distrugerea acestei 
tentaţii. Dar, distrugând-o, omul ucide simultan şi 
iubirea. În subconştient se declanşează instantaneu un 
mecanism defensiv, se aprinde beculeţul roşu: nu ucide 
iubirea! Ucigând totuşi iubirea, omul nu va putea însă să 
distrugă simultan - şi nici măcar să stopeze - dorința 
sexuală. Un astfel de om numeşte sexul iubire. El îşi va 
înfrâna tot mai puţin libidoul. Etapa următoare aduce 
perversiunile şi slăbirea tuturor funcţiilor. Corpul, 
spiritul şi sufletul încep să se degradeze pentru salvarea 
iubirii. Urmează moartea. 

Civilizației noastre, în acest plan, nu i-a mai rămas 
mult timp. Poate ar trebui să ne întoarcem la iubire? 

Cel mai bun ajutor dat unui om apropiat este de a fi 
făcut ordine în propriul nostru suflet, iar apoi, prin 
sufletul nostru, putem ajuta copiii la sufletul cărora am 
atentat prin mentalitatea, sentimentele şi faptele noastre 
incorecte. 

Dacă n-aş fi putut diagnostica şi vedea ce se întâmplă 
în subconştient, în adâncul sufletului omului, aş fi 
răspuns aşa. Hristos a spus: „Nu aruncaţi mărgăritare 
înaintea porcilor”. Semnificaţia este că fiecare om are 
dreptul la libera alegere. Dacă omul refuză categoric să se 
schimbe, dacă se complace să ţină la scopurile şi 
dorințele lui animalice, nu trebuie să consumăm energia 
pe educaţia lui, viața îl va trata prin scheme de 
constrângere. Dar, văzând ce se întâmplă în adâncul 
sufletului, se pot spune următoarele. Cu cei apropiați, 
lucrurile stau principial diferit. Imaginaţi-vă copilul 


dumneavoastră, care are cinci ani. Se poartă oribil - vă 
fură lucrurile, vorbeşte grosolănii, încearcă să-şi impună 
voința. Refuzul de a-l educa, detaşarea de el sau 
trimiterea lui la şcoala de corecție, reprezintă cumva 
dezicerea de iubire? Mă tem că la această întrebare vă va 
fi mai uşor să răspundeţi. „Şi din cauza înmulțirii 
fărădelegii, dragostea celor mai mulți se va răci”. 
Judecând după scrisoare, dumneavoastră v-aţi pierdut 
acest sentiment de dragoste, din moment ce nu vă puteţi 
hotărî dacă să vă deziceți sau nu de acest sentiment. 
Când eram copii, citeam prin cărți poveşti despre 
cum oamenii se dezic de dragoste pentru bani. Cum, de 
pildă, femeia ar fi putut să renunţe la bărbatul iubit, dar 
urât şi să se ducă după unul mai simpatic şi mai cu vino- 
ncoace, iar noi înţelegeam că aşa e rău. Dar dacă bărbatul 
era nătâng şi nu era bun de nimic, iar femeia întâlnea pe 
unul isteț, talentat şi plin de viaţă, cum să renunțe la 
dragoste? Aici ne venea mai greu cu înțelesul. lar dacă 
bărbatul era un om imoral şi se purta ca o bestie - putea 
ea oare să se dezică de dragostea ce i-o purta cu toate 
acestea, întâlnind pe altul bun şi de treabă? Aici, lucrurile 
stăteau şi mai complicat. Care ar fi concluzia? Cel mai 
uşor e să renunti la iubire pentru moralitate şi decență. 
Noi putem să iubim, să îngrijim şi să ajutăm un om care, 
din punct de vedere fizic, este un invalid. Mult mai greu 
e să iubim şi să îngrijim un om cu invaliditate mentală - 
prost, incapabil, ratat. Dar cel mai greu este să iubeşti un 
om cu invaliditate sufletească - brutal, imoral şi amoral. 


Soții, de obicei, se aseamănă. Diferenţa o face faptul 
că ei trebuie să fie nu numai unitari, ci şi opuşi. Aceste 
opoziții se relevă pe perioade lungi de timp: cum a fost 
femeia în trecut, aşa este bărbatul în prezent. Starea 
profundă, neconştientizată a sufletului femeii este 
contrabalansată de sentimentele exteriorizate şi de 
comportamentul bărbatului. 

În Noul Testament, Dumnezeu îi spune omului: „Ştiu 
faptele tale; ca nu eşti nici rece, nici fierbinte. O, de ai fi 
rece sau fierbinte!”. Când omul nu e nici rece, nici 
fierbinte, el este indiferent. De altfel, iubirea ucisă are 
chipul indiferenţei. 


Stimate Serghei Nikolaevici, 

Soţul meu este discipolul dumneavoastră. Va 
citeşte cărţile, ascultă la nesfârşit discurile, de-a 
dreptul doarme cu cartea dumneavoastră sub cap. 
Subliniază pe cărţi ceea ce i se pare mai interesant, 
de exemplu pe tema: „Toate problemele vin de la 
femeie”. Tot timpul mănâncă mei. Doarme pe 
canapeaua îmbibată cu urină de pisică şi consideră că 
numai asta i se potriveşte pentru purificarea 
sufletului. Se teme de sex şi urăşte femeile. Doarme 
separat, în altă cameră, cică asta diminuează gelozia. 

Pe lângă asta, periodic face nişte crize cu leşin, 
după ce strigă la mine cu spumă la gură, argumentând 
că trăiesc greşit şi că ar trebui să trăiesc aşa cum 
spuneţi dumneavoastră. În asemenea momente lasă 
impresia că este gata să mă omoare şi pe mine, şi 


copilul. Pe urmă nu mănâncă din mâncarea gătită de 
mine, fiindcă consideră că eu am încărcat-o cu 
energie negativă. În general, el evită mâncărurile 
gustoase, fiindcă ele corup sufletul. Dacă pregătesc 
ceva deosebit de bun şi ales, trebuie neapărat să spună 
cât e de dezgustător... El crede că banii sunt un rău, 
iar bunăstarea - un şi mai mare rău. Vorbeşte 
încontinuu despre sfârşitul lumii şi despre aceea că în 
curând nu va mai fi mâncare şi din cauza asta trebuie 
să ne învăţam încă de pe acum să nu mâncăm nimic. 
Mai crede că eu nu-mi iubesc tatăl şi acesta este 
motivul pentru care nu pot să înţeleg sistemul 
dumneavoastră şi, prin urmare, nu pot iubii bărbaţii, 
în speţă pe el. Că am o trufie foarte mare, fiindcă am 
studii superioare. 

Spune că ca nu pot naşte o fetiţă, deoarece copiii 
de sex feminin sunt neviabili - întrucât ceva nu e în 
ordine în atitudinea mea faţă de bărbaţi. 

Dacă mă ocup cu copilul (care are doi ani), spune 
că îi dezvolt aptitudinile şi că nu trebuie să fac asta, 
ci să-l învăţ să iubească. 

El nu vrea să-l înveţe - consideră că are o fixaţie 
pe aptitudini. De aceea preferă ca copilul să nu înveţe, 
ci să se joace pe calculator în timpul liber - aşa îşi 
antrenează memoria. 

La afacerea pe care o avea a renunţat, pentru că 
nu doreşte o bunăstare de prisos şi are nevoie de timp 
ca să iubească oamenii. Orice problemă şi dificultate 
o diagnostichează după cărţile dumneavoastră şi le ia 


ca semn că nu trebuie să li se opună. Consideră că, 
din moment ce apar, aşa e menit să fie. 

Este categoric împotriva oricărui tratament, 
deoarece tratamentul ar proiecta problemele asupra 
descendenților şi viitorului. 

În fine, nici nu ştiu cum să vă mulţumesc pentru 
doctrină... Cu stimă, N. 

P.S. Atât de mult aş vrea să-mi văd soţul aşa cum 
ar fi fost dacă nu v-ar fi citit cărţile şi nu v-ar fi 
cunoscut doctrina. Poate ar fi fost alt om? Fiindcă în 
principiu nu e un om rău... 


De curând am dat o consultaţie telefonică unui tânăr. 

-Am probleme de familie - a spus el. - Ați putea să 
mă ajutaţi? 

- Haideţi să ne înțelegem aşa - i-am sugerat. - prima 
dată puneţi- vă în ordine, iar după aceea începem să 
vorbim despre probleme. În subconştientul 
dumneavoastră este o cantitate enormă de revendicări 
împotriva femeilor. Până nu le eliminaţi, n-avem despre 
ce vorbi. În plus, ați mai avut şi multă nemulţumire de 
sine, situație şi soartă. Lucraţi câteva ore asupra propriei 
persoane. Dacă simţiți vreo schimbare, puteți să mă 
sunați din nou. 

După un timp, a telefonat din nou şi au am văzut că 
discuția putea avea loc. 

-În primul rând aş dori să v-o dau la telefon pe soţia 
mea - a spus pacientul. 

Şi am auzit o voce feminină încurcată: 


- Soţul meu mă învinuieşte pe mine pentru tot - spuse 
femeia. - El consideră că eu am încărcat copilul şi că îl 
otrăvesc cu energia mea negativă. El tot timpul merge la 
biserică, posteşte şi citeşte cărțile dumneavoastră. Mă 
acuză că nu vreau să lucrez cu mine însămi. Devine tot 
mai agresiv, iar în ultimul timp chiar a început să se bată 
cu unii şi cu alții. După cum merg lucrurile, o să fim 
nevoiți să divorțăm. Ceea ce încerc să spun e că, dacă 
copilul nostru are probleme, atunci probabil că suntem 
vinovați amândoi, dar el o ţine una şi buna că numai eu 
sunt de vină. Acum de curând copilaşul nostru a avut 
nişte ieşiri de huligan, iar el l-a bătut aşa de rău... Aşa n- 
o mai putem duce. 

- Aveţi dreptate - am spus - tangoul se dansează în 
doi. Să începem cu dumneavoastră. Agresivitatea 
dumneavoastră neconştientizată față de soţ este de patru 
ori peste nivelul fatal. Într-o oarecare măsură, cărțile 
mele îi servesc drept pretext pentru manifestarea 
agresivității față de dumneavoastră. Dacă nu erau cărțile, 
ar fi găsit un alt pretext. Dacă bărbatul simte că femeia 
în subconştient îl ucide, el va începe ori să bea, ori să 
caute pretexte să se certe, să umilească, să jignească şi 
aşa mai departe. Agresivitatea lui exterioară opreşte 
agresivitatea dumneavoastră interioară. 

-Eu nu resimt nici-o agresivitate față de el - spuse 
femeia. - Dimpotrivă, în primii ani de căsătorie l-am iubit 
nebuneşte. 

- Dumneavoastră confirmaţi spusele mele - am 
continuat eu. - Dragostea nebunească se transformă 


foarte repede în pasiune şi ataşament. lar ataşamentul se 
transformă imediat în agresivitate. Ea se poate manifesta 
sub formă de gelozie, de nemulțumire permanentă față de 
soț şi de blamarea lui, sub formă de deprimare şi 
nemulțumire de sine. De aceea agresivitatea soțului este 
în primul rând un semnal al stării dumneavoastră 
nesănătoase. Daţi-mi-l la telefon, acum o să vorbesc şi cu 
el. 

- Starea dumneavoastră internă este extrem de 
nesănătoasă - i-am comunicat soțului - Rugăciunea 
trebuie să vă ajute să simţiți iubirea. Lucrul cu sine 
trebuie să vă facă mai înțelegător, mai răbdător. lar dacă 
în dumneavoastră încolțesc înverşunarea şi pretenţiile, 
asta înseamnă că ați denaturat sensul întregii munci 
asupra propriei persoane. Dacă credeți că rugăciunea vă 
purifică automat sufletul şi elimină toate păcatele, greşiți. 
De ce spunea Hristos că nu trebuie să te apropii de altar, 
dacă tăinuieşti în suflet supărare şi condamnare? Pentru 
că, atunci, energia pe care o primiţi de sus nu va hrăni 
iubirea, ci ura. Hristos a spus: pentru ce vă rugați în 
rugăciune, vi se va da. Când se roagă un om jignit care îi 
judecă pe alţii, el se roagă în subconştient pentru 
distrugerea celui ce l-a jignit. Dumneavoastră aveți o 
concentrație extrem de puternică asupra sentimentului 
de superioritate, al propriei dreptăţi, deci al trufiei. De 
aceea dumneavoastră şi la biserică nu vă rugați pentru 
iubire, ci pentru superioritatea şi dreptatea 
dumneavoastră şi iată de ce deveniți tot mai agresiv. 
Toate acestea pot duce atât la boli fizice, cât şi psihice. 


- Pot să vă întrerup? - a întrebat interlocutorul meu. 

-Da. 

-Acum şapte ani am fost la dumneavoastră la 
consultație. Dumneavoastră mi-ați spus că îmi divinizez 
soţia, că mă port prea moale cu ea, că îi dau numai emoții 
pozitive şi acest lucru îi poate dăuna şi ei, şi mie. Aţi spus 
că e nevoie nu numai să mă distanţez, dar şi să ştiu să 
fiu ferm. Eu aşa am făcut, iar relațiile noastre de familie 
au devenit şi mai proaste. 

-Problema dumneavoastră este că treceţi de la o 
extremă la alta - i-am răspuns - în dragoste există 
ataşament şi dezicere, blândeţe şi fermitate, căldură şi 
răceală. Corpul şi spiritul sunt opuse. Aceste două 
contrarii se reunesc în suflet prin iubire. Dacă sufletul 
pierde iubirea, atunci omul trăieşte cu interesele 
spiritului sau ale trupului. Dumneavoastră ați trăit cu 
interesele trupului şi asta a dat blândețe, aspirația spre 
confort, plăcere, fuga de situațiile dureroase. Când v-am 
spus că o calitate pozitivă trebuie să se completeze cu 
alta, ați trecut în extrema cealaltă. Aţi devenit dur, pus 
pe ceartă, chiar violent. De ce aţi bătut copilul? 

- Păi, nevastă-mea îi pune desene animate din vest - 
tot felul de „Ţestoase Ninja”, dintr-astea. Şi copilul 
nostru, la trei ani, a început să alerge prin casă strigând: 
„Te omor şi pe tine, şi pe tine, vă omor pe toţi”. Şi parcă 
ceva înăuntru în mine a făcut explozie. Pe urmă n-am mai 
putut să mă controlez. 

- Educaţia dumneavoastră s-a transformat în 
distrugere - am încercat să-i clarific situația. - Aţi fi putut 


sâ-i explicaţi soţiei că un copil nu e de dorit să se uite la 
filmele astea de desene animate. Aţi fi putut să-i explicați 
copilului că nu trebuie să omoare, că trebuie să iubească 
şi să educe oamenii. Să-l avertizați că o să-i dați una cu 
cureaua la fund, dacă continuă să se poarte aşa. Dar, 
dacă vă conduceţi după sentimentul de dreptate şi de 
superioritate şi nu după iubire, educaţia dumneavoastră 
va fi întotdeauna categorică şi crudă. 

Mulţi oameni, citind cărțile mele, cad în extreme. Unii 
spun că trebuie să accepte absolut totul şi cad în 
pasivitate. Alții spun că trebuie să educe şi devin cruzi. 
Dar încercarea de a se împărți iubirea în două jumătăţi 
duce la ataşament şi la agresivitate - şi atunci noi ori 
suntem activi şi gata să-i ucidem pe ceilalți, ori pasivi şi 
ne omorâm pe noi înşine. Dragostea este o uniune a 
contrariilor. Acolo unde există stabilitate şi lipsă de 
varietate, nu există contrarii. Sentimentul de iubire 
exclude stabilitatea. Acest sentiment este etern, dar tot 
restul trebuie să fie constant în mişcare. Când începem 
să ne închinăm la altceva şi nu la iubire, noi vrem să 
facem obiectul cultului etern şi stabil - şi automat 
excludem contrariile din el. Atunci, ori suntem buni - ba, 
chiar mai mult- suntem moi, lipsiţi de voinţă, dependenți 
şi consolidăm tendinţa spre idolatrie; ori suntem răi şi nu 
ne mai închinăm altora, ci nouă înşine - adevărului 
nostru, scopurilor noastre şi încercăm să ucidem pe 
oricine ni s-ar împotrivi. În primul caz, ne molestăm pe 
noi înşine, în cel de-al doilea - pe ceilalți. Şi atunci 
receptăm orice informație pe jumătate. Citind în Biblie că 


„e greu bogatul să intre-n rai”, noi decretăm că fericirea 
constă în sărăcie şi mizerie. Ori ne autoflagelăm şi ne 
detestăm pentru toate eşecurile şi necazurile, ori îi 
detestăm şi îi condamnăm pe ceilalți şi încercăm să 
transferăm asupra lor toate problemele noastre. Dacă 
banii pot fi periculoşi, trebuie să renunţțăm la ei. Dacă 
sexul poate afecta sufletul, trebuie să renunțăm şi la el. 
Dacă cultul moralității şi frumuseţii poate fi în 
detrimentul iubirii, atunci trebuie să fim urâţi şi imorali. 
În general, totul se reduce la un principiu simplu - dacă 
trăieşti nesănătos, din asta mori. 

Fanatismul este opţiunea pentru una dintre 
contrarii. Când omul substituie aspiraţia spre iubire prin 
aspirația spre material sau intelectual, atunci începe 
fanatismul. Gândirea trunchiată include întotdeauna un 
element de cruzime - ea va prezenta întotdeauna 
intoleranță față de oponent şi dorința de a-l distruge. 
Comuniştii au făcut apologia intelectului, a unității 
exterioare, a conştiinţei colective - şi au exterminat 
milioane de oameni, repetând mereu cuvinte ca egalitate, 
fraternitate şi libertate. Lumea capitalului nu avea cultul 
egoismului colectiv, ci pe al celui individual, personal - şi 
era gata să lichideze nemilos concurentul, punând mâna 
pe bani. Atât comunismul, cât şi capitalismul sunt 
fenomene profund imorale, nemiloase, pentru că au făcut 
din valorile intelectuale sau materiale principalul scop 
existențial. Putem să ne rugăm la Dumnezeu şi între timp 
să ne dorim cu ardoare plăceri trupeşti sau spirituale - şi 
atunci se va amplifica ceea ce ne dorim în subconştient. 


lisus Hristos le-a vorbit trei ani ucenicilor lui despre 
iubire. I-a înzestrat pe toți, inclusiv pe Iuda, cu darul 
tămăduirii oamenilor. Toţi ucenicii, neîmpliniți încă în 
credință şi înțelegere, l-au urmat, uitând de toate. Doar 
Iuda avea şi sarcini administrative - el administra banii, 
casieria. El folosea donațiile primite ca să cumpere din ele 
haine şi mâncare. Pentru el, bunăstarea, puterea, banii 
deveniseră în subconştient mai importante decât iubirea 
predicată de învăţător. Şi, pe măsură ce însemnătatea pe 
care o dădea acestor valori creştea, apărarea idealurilor 
şi concepțiilor echivalente devenea tot mai fermă. Apoi a 
venit lepădarea şi trădarea iubirii. În sfârşit, spre 
satisfacerea moralității şi a idealurilor, luda comite 
păcatul uciderii - nu cu mâna lui, ce-i drept, dar în fond 
a fost organizarea asasinării învățătorului său. 

Fanatismul şi gândirea trunchiată sunt, de fapt, fuga 
de suferințele sufleteşti. Iubirea dă întotdeauna sufletului 
desfătare, plinătate - şi durerea despărțirii. Cel care nu 
poate accepta durerea de la omul drag, nu poate ierta, nu 
vrea să fie răbdător şi tolerant, el se refugiază în cultul 
valorilor spirituale sau materiale. Atunci totul devine 
simplu şi uşor, iar sufletul încetează să sufere - el începe 
imperceptibil să degenereze. Regenerarea lui se face prin 
deteriorarea conştiinţei şi a corpului. Şi atunci omul, 
văzând căderea idolilor falşi, se va întoarce inevitabil la 
acel unic lucru etern - iubirea care ne uneşte cu 
Creatorul. 

Printre altele, după cum mi s-a spus, multe femei 
renunță să mai citească cărțile mele, numindu-mă 


misogin. De ce, în cărţile mele, vorbesc în primul rând 
despre femei? Despre ştiinţa lor de a accepta durerea, 
pierderea, umilința şi de a păstra iubirea? Din două 
motive. Femeile sunt cele care nasc copiii şi tocmai ştiinţa 
lor de a iubi este ceea ce face copiii fericiți şi sănătoşi sau 
bolnavi şi nefericiți. Prin urmare, normal că am acordat 
mai mare atenţie temei feminine. Femeia iubitoare, 
blajină şi grijulie va da naştere unor fetițe şi băieței la fel 
ca ea. Oamenii de ştiinţă au efectuat cercetări în legătură 
cu biografia geniilor. A reieşit că mamele tuturor au fost 
nişte persoane deosebite, talentate, pe când tatăl putea fi 
şi o mediocritate. Fiindcă mama poartă copilul în sine, 
energia ei îl modelează. Din acest motiv, întotdeauna, în 
orice societate, educaţiei morale şi religioase a fetelor i se 
acordă o atenţie considerabil mai mare decât educației 
băieţilor. 

Aceasta constituia o garanție pentru supraviețuirea 
societății şi a statului. Al doilea motiv - la prelegerile mele, 
la început veneau numai femei. Şi eu le-am spus tot ceea 
ce era necesar pentru a putea înfrânge bolile de corp, 
spirit şi suflet. Dacă la prelegerile mele auditoriul ar fi fost 
compus 100% din bărbați, probabil că m-ar fi numit 
androfob. 

Şi mulţi bărbaţi ar fi încetat să-mi mai citească 
cărțile. Acum, la prelegerile mele vin un număr 
aproximativ egal de bărbaţi şi de femei. Probabil că acum 
putem, întrutotul întemeiat, să vorbim despre iubire şi 
armonie. 


Am un iubit. Am fost împreună 4 ani, dar cum 3 luni 
ne-am despărțit. Eu îmi doresc foarte mult familie şi 
copii, dar el nu vrea (sau nu e pregătit). El e obişnuit 
numai să primească (fiindcă veni vorba - ei au o karma în 
familie, toate rudele au murit de cancer, inclusiv tatăl lui, 
care a murit tânăr şi sora lui, la 16 ani). Eu încerc să-l 
ajut, dar el nu vrea să se schimbe. 

Întrebarea nr. 1. Am procedat corect că l-am lăsat? 

Întrebarea nr.2. Cum poţi ajuta nişte oameni hiper 
egoişti, cum să-i înveți să iubească? 

Copilul este întotdeauna o victimă. Bărbatul îşi dă 
viața apărând femeia, salvând-o nu numai pe ea, ci şi 
copiii - pe cei prezenţi şi pe cei viitori. 

lată ce poveste am aflat. Vorbeam despre moralitate, 
şi partenerul de conversație mi-a povestit despre cazacii 
de pe Don. Mergeau ei călare şi au trecut printr-un sat. 
O femeie îşi făcea de lucru pe drum, nelăsându-l pe unul 
din ei să treacă. Neputându-şi stăpâni iritarea, bărbatul 
o lovi cu biciul său căzăcesc. Un alt cazac se apropie de 
el călare, scoase sabia din teacă şi îl seceră. Nimeni n-a 
scos nici-o vorbă de judecată. Au îngropat cazacul care 
jignise femeia şi ceata şi-a văzut de drum. De unde 
provenea apărarea atât de intransigentă a moralității? 
Cine nu ştie să se poarte bine cu o femeie şi să-şi 
înfrâneze grosolănia şi agresivitatea, nu va putea accepta 
niciodată durerea sufletească de la femeia iubită şi nu va 
reuşi să devină monoteist, punând iubirea pe primul loc. 
Soarta lui e sa rămână păgân, nivelurile sufleteşti înalte 


îi vorrămâne inaccesibile şi, prin urmare, nici nu se poate 
vorbi de nobleţe şi generozitate la urmaşii lui. 

A-ţi înfrâna ambițiile, consumatorismul, este tot un 
sacrificiu. 

Dacă barbarul nu vrea să sacrifice, înseamnă că 
iubirea din sufletul lui e puţină, energetismul lui 
sufletesc este scăzut. De aceea e foarte posibil ca rudele 
lui, care sunt purtătorii aceleiaşi tendinţe, să sufere des 
de boli şi să moară tineri. Nu trebuie să vă deziceți de 
iubire nici dacă v-aţi despărțit. Dar dacă el refuză 
categoric să se schimbe, iar dumneavoastră ați epuizat 
toate şansele de a-l ajuta să-şi pună sufletul în ordine, 
atunci probabil că el nu are şanse să aibă copii sănătoşi. 
El simte acest lucru şi de aceea nu vrea să aibă familie şi 
Copii. 

Concentraţi-vă asupra sensului cuvântului 
„bunăstare”. Acum concentraţi-vă asupra sensului 
cuvântului „stare”. În primul caz, termenul implică 
existența unei bogății apreciabile. Într-al al doilea caz - 
existența unei cantități mari de bunuri materiale. Cum se 
câştigă averea? Cum să faci să dobândeşti o „stare” 
considerabilă? Pentru aceasta trebuie să ai starea 
echivalentă a sufletului. În limba rusă, bogăţia materială 
are legătură directă cu bogăţia sufletului şi spiritului. 
Cuvântul „bunăstare” semnifică rezultatul existenţei 
bunătății în suflet. Cine păstrează permanent iubire în 
suflet şi faptele căruia sunt morale, dacă nu chiar el, 
atunci copiii şi nepoţii lui vor putea dobândi mult mai 
uşor decât alții bunăstarea materială. Pentru a fi bogat în 


copii, familie, bani, fericire spirituala, trebuie să ai un 
suflet armonios şi un energetism ridicat, născut din 
iubire. 

Dacă sufletul omului este nesănătos, dar el fuge de 
durere şi prin urmare nu poate să se schimbe, dacă nu 
vrea să sacrifice - or, sacrificiul este o pierdere, o durere 
a sufletului, atunci nu e cazul să se trateze cu turtă dulce. 
Aici e mai indicat toiagul. lată de ce oamenii egoişti, 
alături de iubire, au nevoie de durere şi de duritate. 
Cantitatea de durere este determinată de nedorinţa lor de 
a merge spre iubire şi spre Dumnezeu. Dacă omul ţine la 
egoismul pe care îl posedă, atunci deposedarea de el de el 
îi va fi educaţia. Dar vreau totuşi să reamintesc că, dacă 
în viața noastră intră o persoană complet egoistă în 
manifestările sale exterioare, atunci probabil că şi noi 
suntem la fel în interiorul nostru. Şi că, în măsura în care 
noi ne perfecționăm nu numai pe plan exterior, ci şi în 
interior, omul drag care ne va fi dat va fi la fel de blând şi 
de generos. 

N-aş vrea ca cititorii mei să folosească de sfaturile 
mele ca pe un şperaclu, ca de o reţetă bună de aplicat 
pentru orice eveniment din viaţă. Deoarece ceea ce se 
întâmplă cu noi este determinat de noi. Prin urmare, 
trebuie să ne orientăm spre sentimentul de iubire. 

Sunt situații când despărțirea este necesară, dar 
sunt altele în care ea ar putea fi periculoasă. Cu mult 
timp în urmă, acum vreo douăzeci de ani, a venit la mine 
la consultaţție un bărbat. Avea soţie şi o poveste destul de 
complicată cu o amantă. În cele din urmă s-a despărțit 


de amantă, a decis să-i fie fidel soţiei. Ulterior, i-au apărut 
probleme cu inima, care bau adus la invaliditate, iar 
medicii nu l-au putut ajuta. Atunci el a încercat să se 
salveze apelând la bioterapeuţi. Nici eu n-am putut să-l 
ajut. Asta m-a chinuit mult timp. Mai târziu, când 
capacitatea mea de diagnosticare a crescut, am revenit în 
gând la acea situație şi l-am diagnosticat pe acest om. El 
ar fi trebuit să aibă un copil de la amantă - asta nu mai 
era ceva prestabilit de el. Renunţând la relaţiile cu ea, 
apariția copilului a devenit irealizabilă. lată de ce nimeni 
nu i-a putut trata această boală. Am văzut cazuri când 
bărbatul încerca să uite de femeia pe care o iubea şi, după 
câteva zile, murea sub ochii celor apropiați. Aşadar, 
pornind de la logica eticii şi moralei, nu putem da 
întotdeauna răspunsul corect la întrebările legate de 
dragostea dintre bărbat şi femeie. 

De curând am consultatun tânăr. Se îndrăgostise de 
o fată, ea îl respinsese, darel continua să fie atras de ea. 
Avuseseră conflicte - amândoi prezentau un nivel crescut 
de trufie. El a reuşit să accepte umilinţele, dar ea nu. Şi 
iată ce văd - ar fi putut avea un copil. Dar fata nu apăra 
iubirea, ci statutul şi ambițiile ei. Iar apariția copilului a 
devenit imposibilă din cauza comportamentului viitoarei 
mame. Cel mai interesant a fost că, în plan subtil, o 
asemenea asasinare a unui copil nu diferea prin nimic de 
un avort, iar primul avort la orice femeie poate provoca 
infertilitate. Şi în aura tinerei femei apăreau distorsiuni, 
prezente la femeile incapabile să dea naştere unui copil. 
Deci, infertilitatea poate să apară nu numai odată cu 


primul avort, ci şi odată cu prima dezicere de iubire, cu 
prima neacceptare a umilinţei venite de la cel drag. 

Oamenii categorici, cei gata să taie în carne vie, cum 
se spune, sunt cei care nu cunosc calea de mijloc, suflete 
cărora funcționează anemic şi nu pot reconcilia 
contrariile. Ei, ori divinizează omul drag, ori îl calcă în 
picioare. În zilele noastre, astfel de oameni nu vor 
supraviețui - energetismul lumii contemporane este prea 
mare. Dar sunt şi mulți care, ca şi a înainte, gândesc 
trunchiat - ei vor forma întotdeauna două tabere. 

lată, să luăm atitudinea față de bani. În religia 
ortodoxă a existat întotdeauna tendința de a considera că 
banii sunt un rău, că bogăţia este cevarău. Astfel, bogații 
erau priviți strâmb, iar săracii şi amărâțţii, dimpotrivă, 
meritau întotdeauna laude şi considerație. De aceea în 
Rusia iurodivii s-au bucurat de un înalt statut. Erau un 
simbolal pierderii bogățiilor materiale pentru dobândirea 
bogățiilor sufleteşti şi spirituale. Aceasta este aşa-numita 
gândire „de dreapta” - ortodoxia. Gândirea „de stânga” a 
apărut tot în Europa, ca şi ortodoxismul, dar a mers în 
principal în Vest. În Statele Unite ale Americii sunt 
preponderent protestanți. În această tendinţă religioasă 
vedem perspectiva polar opusă: dacă ai bani, atunci 
Dumnezeu te iubeşte şi ţi-a permis să-i câştigi. Deci, cu 
cât mai mulți bani ai, cu atât mai mult te iubeşte 
Dumnezeu şi, deci, prosperitatea ta materială este un 
merit înaintea lui Dumnezeu. Şi dacă nu ai bani şi nu-ți 
merg treburile, atunci Dumnezeu nu te iubeşte. În 
America, cel mai înalt statut îl au oamenii bogați. Toţi îi 


ridică în cult, toți îi imită, le urmează modelul şi cea mai 
mare insultă pe care o poţi aduce unei persoane în 
America este să-i spui: „Tu eşti un ratat”. Acum, Rusia 
încearcă să imite în multe privinţe Europa şi America - 
nu numai în plan material, ci şi în plan cultural. 
Cuvântul „looser” a intrat în vocabularul curent şi, 
pronunțat cu o tentă de dispreț, a devenit pentru mulți 
un termen obişnuit. 

Deci, în ultimă instanţă, care model ar fi corect - cel 
estic sau cel vestic? Între o ideatică unde nu pot fi reunite 
contrariile şi o gândire cu deficit de iubire, omul e nevoit 
să aleagă ori calea de stânga, ori pe cea de dreapta. Şi, de 
fapt, ambele sunt corecte, dar pe jumătate. De aceea în 
Statele Unite marea industria funcționează excelent, iar 
productivitatea muncii este de 10 ori mai mare decât în 
Rusia. Şi în design, arhitectură, confortul vieţii, America 
a devansatcu mult Rusia. lar Rusia, scufundată în noroi, 
cu drumuri total impracticabile în cea mai mare parte a 
teritoriului ei, cu modul ei primitiv de viață, a păstrat 
conceptele de suflet şi credință. Pentru că Focul Sfânt nu 
întâmplător se aprinde într-o biserică creştină. Când 
iubirea şi credinţa vor creşte, iar noua ideațţie, care 
izbuteşte să reunească contrariile, va deveni obişnuită, 
atunci omul va putea să se îngrijească de suflet, fără ca 
aceasta să fie în detrimentul confortului corpului său. 

Atunci, ambele puncte de vedere primitive se vor 
contopi într-unul, ca două contrarii. Şi atunci nu vor mai 
fi afirmaţii că banii sunt numai un bine sau numai un 
rău. Banii vor fi un rău pentru cei care nu ştiu cum să-i 


folosească şi un bine pentru cei care nu depind de ei. Pe 
unii, o sumă mare de bani îi poate ucide, le poate mutila 
caracterul şi destinul, iar pe alții, aceeaşi sumă mare îi 
poate face să aibă mai multă grijă de suflet şi să-i ajute 
mai mult pe alții. 

Universul e unitar. Fiecare eveniment care se 
întâmplă în jurul nostru este legat invizibil de noi. Dacă 
lângă tine cineva a fost jignit sau umilit, în 
subconştientul tău va exista aceeaşi problemă. Dacă 
cineva de lângă tine a murit, dacă cineva a fost ucis, 
moartea pândeşte şi peste umărul tău. Rugaţi-vă şi 
punețţi-vă sufletul în ordine. Dacă omul drag s-a dovedit 
a fi un trufaş sau un gelos, atunci în sufletul tău există, 
sesizabil sau insesizabil, gelozia sau trufia. Vreau să 
reamintesc din nou: oamenii apropiaţi sunt oglinda stării 
noastre lăuntrice. 


Bună ziua! 

V-aş ruga să-mi spuneţi în ce constă după 
dumneavoastră demnitatea umană. Lumea spune: 
„Trebuie să ai demnitate!”. Care este înţelesul? 


Haideţi să definim mai întâi cum arată un om fără 
prea multă demnitate. El e linguşitor, senul, temător, e 
dependent de ceilalți. Deci, demnitatea este independenţa 
interioară. Dacă alții vor să săvârşim un act imoral, iar 
noi refuzăm, atunci ne comportăm cu demnitate. 

Demnitatea este independenţa de valorile materiale, 
spirituale şi sufleteşti. Omul lacom, invidios, întotdeauna 


va fi fricos şi dependent. Cine devine lacom şi invidios? 
Cel pentru care bunurile materiale înseamnă prea mult. 
Egoistul trupului va apuca pentru sine totul - mâncare, 
bani - şi va devenitot mai lacom şi tot mai invidios. Pe 
lângă egoismul trupului, există şi egoismul spiritului - 
atunci când omul încearcă să se înalțe pe sine, umilindu- 
i pe toți, când nu poate accepta pierderea şi înfrângerea, 
când luptă cu disperare pentru dreptatea şi 
superioritatea sa, când nu poate să recunoască că nu are 
dreptate. Mai poate exista şi egoismul sufletului - atunci 
când suntem gata de a ucide pe cineva pentru 
comportamentul lui imoral, când nu putem ierta 
trădarea. Toate acestea sunt forme de dependenţă, care 
duc apoi la pierderea demnității. 

Cu demnitatea se asociază de obicei calități ca 
sinceritatea şi curajul. Aceste calități însoțesc şi 
sentimentul de dragoste. Conceptul de egoism semnifică 
închistare în sine şi dependenţă de ceva. lar iubirea este 
comuniunea cu tot Universul. De aceea, cel care ştie să 
iubească devine cu adevărat liber. La un asemenea om, 
teama şi dependența dispar şi el va avea întotdeauna o 
înaltă demnitate interioară. 

P.S. Deseori, odată cu pierderea iubirii, calitățile 
deosebite se transformă în neajunsuri şi defecte. Recent 
am fost în Germania şi mi-a căzut în fața ochilorun ziar 
pentru germanii de origine rusa. Nu se specifica autorul 
rândurilor pe care l-am citit, dar sentinţele lui mi-a plăcut 
mult: 

„Obligaţia fără iubire face omul iritabil. 


Responsabilitatea fără iubire face omul ireverențţios. 
Justiția fără iubire face omul crud. 
Adevărul fără iubire face omul critic. 
Educaţia fără iubire face omul duplicitar. 
Mintea fără iubire face omul viclean. 
Amabilitatea fără iubire face omul ipocrit. 
Competența fără iubire face omul inflexibil. 
Puterea fără iubire face omul tiran. 
Credinţa fără iubire e face omul fanatic. 
Onestitatea fără iubire face omul arogant. 
Bogăția fără iubire face omul lacom”. 


Eu şi soţul meu suntem diametral opuşi: el simte 
nevoia de sex în permanenţă, eu - extrem de rar. Care 
este ieşirea din situaţie? Lucrurile au ajuns până la 
divorţ. În afară de motivul de mai sus, alte 
dezacorduri nu avem. Am mare nevoie de sfatul 
dumneavoastră. 


Orice om trebuie să-şi realizeze energia internă. 
Filozofia orientală vorbeşte despre faptul că principala 
sursă de energie din corpul omului este energia erotică şi 
ea poate fi transformată în energie spirituală. De aceea în 
yoga se folosesc tehnici specifice - abstinența, exerciții 
fizice, de respiraţie etc. 

Medicii de astăzi predică nevoia constantă de sex şi 
tratează tema univoc - asta e foarte bine, asta înseamnă 
să aveți o mare cantitate de energie şi, prin urmare, o 
bună stare a sănătăţii şi oportunități sporite de a obține 


plăcere. Şi, întrucât emoţiile pozitive consolidează 
sănătatea, ar trebui să vă bucuraţi de hipersexualitatea 
soțului şi să o consideraţi ca pe ceva salutar. 

Dar dacă percepem omul nu doar ca pe o aglomerare 
de carne, oase şi viscere şi înțelegem că corpul este unul 
dintre componente, dar mai sunt şi sufletul, şi conştiinţa, 
atunci vom ajunge la concluzia că energia erotică trebuie 
să se distribuie între corp, spirit şi suflet. Mai mult decât 
atât: dacă omul nu vrea să se transforme într-un animal, 
energia erotică trebuie să satisfacă mai întâi sufletul, apoi 
- conştiinţa, după aceea - corpul. Pentru că energia 
sexuală nu este fundamentală. Energia Divină intră în 
sufletul nostru şi abia după aceea în conştiinţă şi în corp. 
Deci, energia sexuală trebuie să se transforme într-una 
spirituală, apoi - în toate sentimentele, apoi - în iubirea 
față de Dumnezeu. Aşa se constituie circulaţia energiei în 
univers. 

Uneori, ieşind în planurile subtile, am urmărit cum 
circulă energia în corpul omului. Energia se ridică de jos 
şi parcurge întregul corp. Dacă omul a avut nemulțumiri 
puternice față de soartă, atunci apar blocuri şi vârtejuri 
sub picioare şi în sus, până la nivelul gleznelor. Dacă 
bariera energetică este situată în apropierea organelor 
genitale, adesea se asociază cu frustrarea şi nedorinţa de 
a trăi, când are legătură cu relaţiile personale. Aceasta 
poate duce la boli grave ale sistemului uro-genital. Dacă 
există un bloc destul de semnificativ în zona ombilicului, 
aceasta înseamnă că omului respectiv i-a plăcut prea 
mult să se dedea sexului. Sau nu a putut suporta durerea 


produsă de infidelitate sau de a fi fost părăsit de fiinţa 
iubită, pentru altcineva. Dacă există indignare şi 
nemulțumire față de partener pentru că nu este destul de 
atras de sex sau invers - hipersexual, atunci vârtejurile şi 
blocurile apar tot in jurul buricului. Atunci energia 
sexuală a omului nu mai trece în sus şi nu se transformă 
în sentimente mai înalte. Sexualitatea crescută în acest 
caz este o patologie simplă - neştiința de a transforma 
energia grosieră într-una mai fină. Cu cât omul se ocupă 
cu creativitatea, cu activitatea mentală, cu o muncă care 
necesită consum psihic, cu atât mai uşor îi va fi să 
transforme energia sexuală într-una spirituală. 

Energia sexuală se poate transforma într-un 
sentiment de iubire. Mai precis, ea întotdeauna se 
transformă în acest sentiment, numai că în proporții 
diferite. Cu cât omul condamnă, se supără, se 
resemnează mai puţin, cu atât îi va fi mai uşor să 
transforme energia sexuală în sentimente elevate. Deci 
trebuie să-l priviți pe soțul dumneavoastră ca pe un om 
care nu s-a învăţat să fie cu adevărat fericit. Prima dată 
ați putea încerca să-l educați. Adică, înainte de pat, ar fi 
de dorit să comunicaţi ceva timp - restaurant, flori, cină 
la lumânări. Să staţi pur şi simplu întinsă lângă el, ca să 
treacă energia sexuală în energie de comunicare. 

Îmi amintesc că o dată am auzit despre o tehnică de 
transformare a sentimentului sexual. În prima zi trebuie 
pur şi simplu să staţi întinşi în pat, goi, fără să vă atingeți 
şi să resimțiţi fericirea atracției reciproce. Puteţi să vă 
priviți, să vorbiţi, să vă spuneți cuvinte frumoase, dar fără 


nici-un contact fizic. A doua zi - să staţi culcați unul lângă 
celălalt cu brațele alipite unul de altul. Vă puteţi ţine de 
mână. Peste câteva ore vă puteți atinge cu picioarele. A 
treia zi - să reluați faza din prima zi şi a doua zi şi să le 
finalizaţi deja cu dezmierdările dragostei. 

Dacă omul nu ştie să facă ceva, orice învăţare la 
început merge greu şi încet. Problema multora e că vor 
totul şi imediat. lar educaţia este întotdeauna iubire şi 
răbdare. Procese din organismele vii se desfăşoară după 
exponentă: la început foarte lent, treptat, milimetru cu 
milimetru, când progresul practic nici un se remarcă. 
După un oarecare timp, curba începe încet să pornească 
în sus, iar rezultatele încep să se vadă cu ochiul liber. Şi 
apoi - o erupție bruscă şi, cu eforturi minime - rezultate 
extraordinare. Transformarea oricărui om decurge în 
acelaşi mod. Trebuie să-l deprindeţi treptat pe soțul 
dumneavoastră să vă facă complimente, să vă dăruiască 
flori, să sacrifice şi să fie grijuliu. Înainte de pat, aşa cum 
am spus, să-i cereţi să vă ducă la un restaurant, să 
ascultați muzică, să comunicaţi. La urma urmelor, poate 
fi o plimbare de o jumătate de oră pe stradă. 

Cum arată educaţia femeii? Ea poate fi exprimată 
printr-o propoziţie simplă: picătura piatră sparge. 
Soluționarea explozivă, categorică, cu caracter de 
ultimatum, este specifică bărbatului. Şi nu e cazul să fie 
imitat în privința aceasta. 

Să trecem acum la femeia însăşi. Dacă s-a supărat 
foarte mult pe bărbaţii care poate că au ultragiat-o ca 
femeie, ea va crea în sine un puternic blocaj şi această 


stare a ei poate fi transmisă soțului. Voi ilustra aceasta 
prin următoarea relatare. Pe când tocmai începusem să 
mă ocup cu terapia, o tânără şi-a adus soțul la mine. El 
avea o prostatită extrem de gravă. Medicii nu-l putuseră 
ajuta. Am văzut că, la el, energia era blocată în zona 
ombilicală. lar acolo unde circulaţia energiei este 
împiedicată, în acest loc apare boala. I-am făcut un masaj 
energetic, am apăsat punctele, dar nu l-am putut ajuta. 
Am încercat să vorbesc separat cu soția lui, pentru că am 
simțit că exista o anumită legătură cu ea. Deliberat am 
început o discuţie legata de resentimente în raport cu 
bărbaţii. Şi, deodată, ea a izbucnit în hohote de plâns şi 
mi-a spus povestea ei. Un bărbat încercase să o violeze în 
lift. Scosese un cuțit şi o amenințase ca o omoară, o 
forțase să se dezbrace. Dar în ultimul moment nu reuşise 
să o violeze. Se auziseră voci şi el fugise. Plângând încă, 
tânăra femeie şi-a adunat puterile şi a continuat: „Peste 
câteva zile m-am dus la policlinică, a trecut un bărbat pe 
lângă mine şi eu l-am recunoscut imediat pe agresor. M- 
am aruncat asupra lui, l-am zgâriat cu unghiile pe față, 
am strigat să-l prindă, dar nimeni n-a sărit în ajutor şi el 
a dispărut din nou”. 

Atunci n-am putut să înţeleg de ce starea ei l-ar fi 
putut afecta pe soțul ei. Simţeam că totul are legătură, 
dar nu-mi puteam explica. Abia după un timp am înţeles: 
cu cât soţia se consumă şi urăşte mai mult bărbații în 
legătură cu probleme sexuale, cu atât mai sever blocaj va 
avea soțul. Energia ei erotică se va sublima foarte încet în 
energie spirituală şi un alt bărbat o va percepe doar ca 


femelă. Bărbatul nu va nutri pentru ea sentimente 
elevate, ci doar pura atracție sexuală. Dacă ea se simte 
jignită şi îl condamnă, va agrava situația. Astfel, părinții 
care se jignesc şi se condamnă reciproc datorită unor 
probleme de natură sexuală, părinţii care acordă prea 
multă atenție sexului şi prea puţină - iubirii şi 
comunicării, vor avea copii care sunt potenţiale victime 
sau infractori potenţiali. Cine devine agresor? Cel care 
nu-şi poate transforma energia sexuală în energie 
spirituală sau sufletească. Pentru el, declaraţia de 
dragoste este inseparabilă de actul sexual. Altfel, pur şi 
simplu nu se poate. lar dacă femeia respinge sexualitatea 
lui despuiată de conţinut, el va comite un delict. 

Au fost cazuri când femeia, rugându-se, eliminând 
agresivitatea, discuta cu agresorul. Acesta provoca 
erupția unor sentimente de afecţiune, el începea să-i 
povestească despre problemele pe care le avea, iar 
impulsul sexual nestăpânit scădea treptat. Şi, după un 
timp, victima şi delincventul se despărțeau ca doi 
prieteni. 

Diagnosticând pacienţii, de fiecare dată mi se 
reconfirmă veridicitatea expresiei: „Victima atrage 
criminalul”. Unul dintre ei s-a dezis de iubire, iar celălalt 
îi vine în întâmpinare cu dorința de a jefui şi ucide. Unul 
a comis deja o crimă, iar celălalt o va comite în curând. 
Aşa că, poate ar fi mai bine să nu aşteptăm situația 
critică?! 

P.S. Dacă omul nu este obişnuit cu schimbarea 
energetismului, etapele inițiale pot merge la foarte greu şi 


acest lucru trebuie tratat cu prudenţă. Mulţi tineri doresc 
să devină călugări, dar mai întâi trebuie să fie novici. 
Unul dintre principalele motive care îi determină să 
părăsească mănăstirea este incapacitatea lor de a-şi 
înfrâna pornirile. Dacă păcatele personale sunt prea 
numeroase, sublimarea energiei erotice în energie divină 
practic nu are loc. Şi atunci abstinenta poate conduce la 
probleme de sănătate. Energia nu se transformă şi nu 
găseşte nici-o ieşire. Dacă acest novice nu părăseşte 
mănăstirea, la el se poate declanşa o afecțiune fizică sau 
spirituală - poate deveni homosexual. 

Despre tema aceasta nu se vorbeşte, dar în lumea de 
azi care pierde iubirea, astfel de probleme proliferează în 
toate straturile sociale. Dezmăţul, încurajat de pe 
ecranele de televiziune, în asemenea măsură schilodeşte 
sufletele multor oameni, încât energia animalică practic 
nu se mai transformă în energie a iubirii, dătătoare de 
fericire spirituală. 

Şi tot pe tema educaţiei. Reflexele şi deprinderile nu 
apar imediat. Dacă ni se spune că după douăzeci şi două 
de încercări vom avea un rezultat, noi o să ne aşteptăm 
la primele semne încă de la cea de-a doua sau a treia 
încercare. lar, de fapt, ele vor apărea abia la cea de-a 
nouăsprezecea - douăzecea. Dacă suprafața unui iaz se 
colonizează complet cu alge după douăzeci şi două de 
divizări, la cea de-a nouăsprezecea divizare abia o optime 
a iazului este acoperită cu alge. La a douăzeci şi una - 
jumătate. Greşeala multor oameni care încearcă să educe 
pe cineva, este că vor să rezolve imediat întreaga 


problemă. Aceasta ar necesita prea multă energie şi 
subcongştientul refuză această suprasolicitare. Dorinţa 
noastră de a educa pe cineva dispare şi noi rămânem cu 
durerea, resentimentul şi inflexibile. Pe când problema 
trebuie să se „porționeze”. Imaginați-vă că trebuie să 
ridicați trei sute de kilograme. Ca s-o faceți dintr-odată, 
va trebui să vă opintiți. Dar de zece ori câte treizeci de 
kilograme sau de douăzeci de ori câte cincisprezece - aşa 
rămâneţi cu puteri stabile şi reuşiți să rezolvațţi sarcina 
cu uşurinţă. Pur şi simplu trebuie să ştiţi ce vreți de la 
soțul dumneavoastră. 

Psihologul rus Leontiev a efectuat nişte experimente 
uluitoare. Pielea umană nu sesizează stimulul luminos. 
Persoanele testate puneau mâna pe un aparat care 
trimitea un fasciculul de lumină în căuşul palmei. 
Lumina trecea printr-un filtru de apă, pentru a elimina 
radiația termică. Dacă omul nu-şi retrăgea mâna 
iluminată de sursa de lumină, suporta un slab şoc 
electric. Zece, cincisprezece, douăzeci de încercări nu au 
dat nici-un rezultat. Mai târziu, pielea celor testați a 
început să sesizeze lumina şi ei îşi retrăgeau mâna la 
timp. Mai mult decât atât - o făceau toți - şi cei opaci, şi 
cei talentați. Deci, la om se formaseră noi tipuri de 
sensibilitate. În cercetările sale, Leontiev a ajuns la 
rezultate uimitoare. Cum s-a admis în perioada sovietică 
publicarea unor astfel de studii, nu înțeleg. Descoperirea 
în cauză viza apariția unor noi organe. Au reieşit 
următoarele. Dacă intervine necesitatea realizării unei 
acțiuni, dar un organ care să realizeze această acțiune nu 


există, atunci câteva organe creează în comun această 
funcție. Cooperaţia lor funcţionează ca un nou organ. 
Dacă această situaţie persistă destul de mult timp, 
funcţia apărută devine stabilă şi ulterior în organismul 
viu apar rudimentele unui viitor organ, care se dezvoltă 
în timp şi apoi realizează această funcţie. Adică, funcția 
poate fi primară în raport cu organul. Iar atunci când 
ajunge la maturitate, ea devine secundară. 

De la această descoperire se poate ajunge cu uşurinţă 
la explicaţia fenomenului vieții. La început, viața sub 
formă de energie a conştiinţei a existat ca funcție, după 
aceea această funcţie a dus la auto-organizarea 
proteinelor. Şi, în sfârşit - la apariția unor organisme vii, 
care ulterior au început să producă energie a conştiinţei 
şi să o dezvolte până la trepte superioare. 

Ce legătură există între aceasta şi educația soțului? 
Ei bine, foarte simplu. Dacă soțul dumneavoastră nu are 
nici un fel de calități, iar dumneavoastră îl lăudațţi ca şi 
când le-ar avea, în scurt timp aceste calități vorapărea la 
el. Când remarcaţi cele mai mici semne de bunătate, 
spuneţi-i: „Cât eşti de bun!”. Lăudaţi-l pentru cât este de 
generos şi atent. Şi, atunci când aceste laude trec în 
subconştient, ele vor forma acolo o nouă funcție. 

Mulţi oameni încearcă să aplice diferite reţete pentru 
educarea celor apropiaţi. Dar e o mică nuanţă aici. Cu cât 
în sufletul unui om este mai puţină energie a iubirii, cu 
atât mai aproape se află acel om de stadiul animalic şi cu 
atât mai puțin are nevoie de turtă dulce, dar cu atât mai 
mult - de toiag. Unele metode de educație pot fi aplicate 


de oamenii la care iubirea şi energia sunt de zece ori peste 
medie. Atunci, pedepsele practic nu sunt necesare. 
Educaţia devine un ajutor atunci când are loc 
transformarea, trecerea la o treaptă superioară. Educația 
primitivă, animalică este compusă din 80% durere, 
pedeapsă şi agresivitate şi doar 20% sprijin şi 
bunăvoință. Variația medie este de 50 cu 50%. Şi, dacă 
vreţi să aflați rețeta adevăratei pedagogii - recitiți Vechiul 
Testament. Acolo se spune că Dumnezeu pedepseşte 
urmaşii până la a patra spiță şi răsplăteşte până la a mia. 
Deci, raportul dintre iubire, sprijin, grijă, atenţie pe de o 
parte şi severitate şi pedeapsă pe de altă parte este de 
aproximativ 250 la unu. Probabil că nu va ieşi cât ai bate 
din palme. Dar trebuie să ştii ce cauţi. 

Omului cu iubire şi energie reduse, orice un alt omi 
se pare ca un sloi de gheață, pe care nu-l poate urni sau 
modifica. Cu mai multă iubire şi energie, gheața se 
transformă în apă, asupra căreia se poate deja interveni. 
Şi mai multă energie - apa se transformă în abur, care nu 
se opune absolut deloc influenţei dumneavoastră. 

Totul depinde de cum este educatorul. Un cunoscut 
de-al meu mi-a vorbit despre o metodă de educaţie 
admirabilă. Tatăl lui, când a era mic, a stat într-o colonie, 
unde educator era Anton Makarenko. 

O dată, nemaiputând face față jignirilor, acest băiețaş 
a lovit o fată. A fost chemat la pedagog. Mergea el şi îşi 
închipuia cele mai cumplite scene de pedeapsă. Mort de 
frică, a intrat în birou. Învățătorul stătea pe scaun şi scria 
ceva. Văzându-l pe băiat, el i-a făcut un semn din cap, 


invitându-l să se aşeze. Au trecut cinci minute, au trecut 
zece. Învăţătorulcontinua să se ocupe de treburile lui. lar 
băiatul născocea înfrigurat cuvinte de justificare şi de 
scuză. A trecut o jumătate de oră. A trecut o oră. 
Makarenko continua să-şi facă ordine prin hârtii. După 
două ore, se uită cu atenţie la băiatul din fata lui. 

- Ai înțeles totul? - a întrebat el. 

Copilul, de colo, înghițind în sec, doar a dat din cap. 

- Du-te atunci şi să nu mai faci aşa - i-a spus 
învățătorul. 

În loc de pedeapsă i s-a dat ajutor şi şansa să 
conştientizeze incorectitudinea faptelor sale. Pedepsele 
fizice, cruzimea şi agresivitatea atestă, în general, eşecul 
educatorului. Dacă o femeie încearcă să-şi educe soțul 
prin ultimatumuri, revendicări, exigenţe severe, aceasta 
îi va da posibilitatea să-i schimbe doar nivelul exterior de 
comportare. Cum ar fi posibil ca omul să se schimbe şi să 
evolueze în timp ce-i dai cu pumnul în cap!> Pentru 
schimbare e nevoie de ajutor şi sprijin. Şi de o mare 
răbdare. 

La un nivelul redus de dezvoltare, soţii pot să se certe, 
să manifeste agresivitate. Pentru ei, asta e normal. Dacă 
energetismul este crescut, agresivitatea dintre soți devine 
foarte periculoasă. Imaginaţi-văcă doi oameni s-au certat 
în stradă şi au plecat în direcții diferite. Acum imaginați- 
vă doi alpinişti legați cu o singură coardă, care pe un 
versant abrupt încep să-şi clarifice relaţiile, să se certe şi 
să se bată. Probabil că e greu să vă imaginațţi această 
scenă, pentru că noi ştim la ce ar putea duce o asemenea 


situaţie pe munte. Energia subtilă a omului îl ridică la 
nivelul la care jignirea, ura şi condamnarea devin 
ucigător de periculoase pentru ambii soți. La mulţi 
oameni, posibilitățile oferite de pedagogie, educarea celor 
apropiaţi sunt ciuntite de instinctul de autoconservare. 
Dacă omul are obiceiul să invidieze, să fie lacom, să 
jignească, să condamne, atunci energetismul lui ar trebui 
să fie minim - altfel, prin propriile emoții, educatorul va 
începe să ucidă. 

Concluzia este următoarea: dacă vreţi să vă educați 
soțul, uitaţi- vă la sine, la emoţiile dumneavoastră. Care 
este la dumneavoastră raportul dintre disponibilitatea de 
a da, de a îngriji, de a sacrifica şi disponibilitatea de a 
primi şi de a cere. Uitaţi-vă să vedeți cât puteţi fi de 
tolerantă, care este raportul dintre disponibilitatea de a 
lăuda şi sprijini şi disponibilitatea de a certa şi de a 
învinui. 

Totul e în mâinile dumneavoastră. 


Stimate Serghei Nikolaevici, 

Am şi eu o întrebare. După naşterea celui de-al 
treilea copil, atracţia faţă de soţul meu a dispărut 
complet. În timpul apropierii fizice nu se „cuplează , 
nici sufletul, nici trupul, de fiecare dată sunt nevoită 
să mă forţez pe mine însămi. În cartea XI din serie, 
dumneavoastră vorbiţi despre o situaţie similară, dar 
acolo soţul până la urmă s-a împăcat cu situaţia. 


Situaţia mea e diferită - soţul meu simte totul şi 
spune cam în glumă că va trebui să-şi caute altă 
nevastă; cu mine nu vrea să discute serios problema 
aceasta, ca să nu înrăutăţească relaţiile. Eu înţeleg că, 
la 30 de ani, unui bărbat îi vine greu să facă 
abstinenţă, încerc să-i fac pe plac întrutotul. Dar, în 
volumul XII, dumneavoastră scrieţi că, dacă facem 
ceva cu jumătate de inimă, „provocăm daune 
sufletului nostru” (p. 19). 

Ce este de făcut în această situaţie? 


Pentru ca un copil să se dezvolte normal, energia 
supremă trebuie să fie orientată mai întâi spre 
dezvoltarea sufletului, şi anume spre mecanismul 
strategic de supravieţuire. Apoi trebuie să se dezvăluie 
nivelurile spirituale. Şi, în final, energia se realizează la 
nivel fizic. Adică, în energetica omului s-ar spunecă sunt 
prezente două inele de energie în formă de vârtej. Energia 
Divină coboară la nivel uman, apoi - la nivel animal, pe 
urmă - la nivel vegetal şi se cufundă în adâncuri, revenind 
la punctul iniţial. În corp, energia merge în sens opus. 
Atunci când sufletul omului fuzionează cu această lume, 
curgerea energiei se încetineşte, putând fi distruse atât 
nivelurile strategice, cât şi cele de suprafaţă, cele fizice. 

Imaginaţi-vă următoarea situație: o fată de 16 ani - 
în această perioadă în subconştientul ei se formează 
structura emoțională a viitorului ei copil. Dar ea a fost 
victima unei tentative de viol. Ori băiatul pe care îl plăcea 
i-a întors spatele şi a plecat la alta. Ori un ciclu menstrual 


foarte dureros, o mulțime de coşuri pe față, care o 
deprimă. Perioadele prelungite, acute de mâhnire coboară 
în subconştient şi se transformă într-un puternic 
program de autodistrugere. Acest program îşi va face 
culcuşul acolo până când sufletul ei, prin durere şi 
neplăceri, se va detaşa de lumea exterioară. lar plăcerile 
şi satisfacţiile, din contră, o vor ataşa şi mai mult - şi 
programul de autodistrugere va exploda cu forță sporită. 

O femeie naşte primul şi al doilea copil, al căror 
fundament emoțional a fost pus la vârsta de doisprezece 
- paisprezece ani şi el a fost mai mult sau mai puțin 
benefic. Dar, iată că al treilea copil are o dependență 
extrem de puternică de plăcerile carnale şi, pentru a-i 
salva viața şi sănătatea, mama trebuie să piardă dorința 
de apropiere sexuală, care în subconştient duce, mai mult 
decât orice, la ataşarea femeii de lumea aceasta. 
Fundamentul emoţional defectuos poate să fi fost pus cu 
doi- trei ani înainte conceperii copilului. Direcţia 
emoțională înspre care au mers viitorii părinți pe 
parcursul a trei ani înainte de concepţie, ulterior poate fi 
amplificată mult în subconştientul copilului. Mama poate 
să fi fost geloasă, poate să fi fost supărată pe soț în 
legătură cu viața sexuală, poate să fi comis abuzuri 
alimentare şi sexuale - iar la copil, concentrarea asupra 
lor devine ucigător de periculoasă. 

Dacă mama, care şi-a pierdut libidoul, îşi 
normalizează modul de viaţă, îşi învinge deprinderile 
dăunătoare, se roagă şi se străduieşte să se schimbe în 
profunzime, cu timpul totul se poate normaliza. Printre 


altele, nu numai copilul poate fi motivul pentru starea 
mamei. El poate să fi primit puternicul impact negativ de 
la tată. Soţul poate muri pentru că a transmis 
subconştient copilului o tendinţă nesănătoasă. Umilirea 
soțului pe plan sexual îi ajută să distingă între iubire şi 
atracția sexuală. Astfel, sufletul copilului se pune în 
ordine şi se salvează viața soțului. Dar, dacă soțul nu 
poate suporta această încercare şi nici femeia nu găseşte 
în sine puterea de a se schimba, atunci, din două rele e 
mai bine să-l alegem pe cel mai mic: ori, să spunem, să-i 
propună soțului să-şi găsească o amantă, ori să-i facă pe 
plac soțului întrutotul, încercând cu ajutorul medicilor să 
trezească libidoul din sine, iar după aceea să constate 
apariția unei boli grave la copil sau la soț. 

Este foarte important să înțelegem că fiecare situație 
este o problemă al cărei răspuns este cunoscut în 
prealabil: ea trebuie să ne educe, să ne înveţe să iubim. 
Cel mai rău lucru aici ar fi să cazi în apatie şi depresie şi 
să reduci totul la căutarea vinovaţilor. Dacă energia 
principală este axată pe acuzații sau pe mâhnire, atunci 
nu mai rămân şanse pentru propria schimbare. 


Serghei Nikolaevici! 

Aş vrea să aflu opinia dumneavoastră cu privire la 
criza vârstei de mijloc la bărbaţi (în jur de 40 de ani). 
De ce la vârsta aceasta bărbaţii încep să fie atraşi de 
fete tinere? Cunosc multe cazuri reale. Nici familia 
noastră n-a scăpat de această problemă. Eu şi soţul 
meu avem 39 de ani, doi copii, relaţiile noastre au fost 


întotdeauna bune. Şi dint-o dată mi-e dat să aflu că 
soțul meu e îndrăgostit de o colegă cu 20 de ani mai 
tânără... Ce are de făcut soţia în acest caz? Soţul meu 
a spus că ne iubeşte pe amândouă. 

Mulţumesc. 


Haideţi să socotim. Pe la ce vârstă se căsătoreşte 
lumea acum? Bărbaţii - între 22 şi 28 de ani. Apoi vin 
copiii şi criza vârstei de mijloc cade cam în momentul 
când copiiiau 12-18 de ani - perioada activă a maturizării 
sexuale şi a primei iubiri. Dacă mama nu i-a învăţat pe 
copii să iubească şi să ierte, dacă copiii parcurg cu greu 
această perioadă traumatizantă, atunci, pentru a se 
purifica sufletul lor şi a deveni posibilă venirea pe lume a 
copiilor lor, este absolut necesară educaţia părinților. 
Deci, cauza nu se ascunde în bărbaţii de vârstă medie, ci 
în copiii problematici, care în plan subtil sunt mult mai 
legați de mamă, decât de tată. Prin mamă, există şansa 
să fie salvate viața şi sănătatea copiilor. Durerea 
sufletească a mamei poate extirpa fericirea omenească 
din rădăcină. Dacă, în loc de depresie şi ranchiună, 
femeia se roagă şi păstrează iubirea, va decurge 
imperceptibil un proces de salvare a copiilor şi nepoților. 
Dacă acceptăm că orice situaţie conduce la iubirea față 
de Dumnezeu, atunci, oricât de aspră şi dureroasă ar fi 
comportarea omului apropiat, trebuie ca în spatele ei să 
vedem şansele de purificare pe care ni le aduce cu sine 
durerea sufletească şi ajutorul întru deschiderea 
sufletului pentru energia Divină. 


Am văzut multe divorțuri şi infidelități, absolut 
inexplicabile şi ilogice. Şi de fiecare dată le-am explicat 
femeilor jignite şi cuprinse de disperare că motivul 
evenimentelor întâmplate este starea extrem de 
defectuoasă a copiilor lor. 

În lumea animală este simplu. Cel defectuos moare. 
Animalul bolnav pierde practic toate şansele de 
supraviețuire. Omul se deosebeşte de animal prin 
religiozitate. Aceasta permite ca, la cel slab, mecanismul 
de distrugere să se transforme în mecanism de schimbare 
şi dezvoltare. De aceea, în cazurile de stare interioară 
defectuoasă, pe om prima dată îl jignesc cei apropiați, 
apar necazuri sau nenorociri. Aceasta este prima etapă. 
Cea de a doua, sunt bolile. A treia, este moartea. 

Pe măsură ce grija pentru suflet devine pentru noi o 
necesitate firească, tot mai puţin vom mai avea nevoie de 
mecanisme de purificare forțată. Problema este că 
societatea modernă şi civilizația modernă ne învaţă să ne 
îngrijim doar de pâinea noastră cea de toate zilele. Iar 
consecinţele unei astfel de perspective asupra vieții se 
manifestă nu doar în criza vârstei de mijloc. 


Stimate Serghei Nikolaevici, 

Mă numesc M. Înainte de a mă căsători am avut 
câţiva prieteni. Cât eram împreună, erau foarte 
săraci, dar imediat după ce ne despărţeam se 
îmbogăţeau rapid şi acum o duc foarte bine. 

Soţul meu înainte de a fi cu mine câştiga bine, iar 
de când suntem împreună veniturile au scăzut 


drastic. Şi tot aşa este şi în prezent. El lucrează puţin, 
nu se forţează, în consecinţă câştigă puţin. Avem doi 
copii, dar el nu vrea să câştige mai mult, mă pune pe 
mine să lucrez (acum eu stau acasă cu copilul cel mic). 
Nu reuşim să economisim pentru nimic, soţul mereu 
ia bani de Ia mine, chiar şi din cei pe care îi dă pentru 
mâncare în casă. Pe scurt, abia răzbim. 
Părerea dumneavoastră? 


Dacă vorbim despre subconştientul dumneavoastră, 
imaginea pare a fi simplă şi clară. Dumneavoastră aveți 
copii cu vitalitate redusă din cauza ataşamentului 
subconştient foarte puternic de un destin benefic - bani, 
stabilitate, posibilități etc. De aceea, pentru salvarea 
dumneavoastră şi a copiilor, s-a declanşat un mecanism 
care să vă smulgă din ataşamentul față de bani şi 
bunăstare. Orice bărbat care v-ar da bani şi ar câştiga 
mulți bani ar distruge involuntarviitorul dumneavoastră, 
împreună cu al copiilor. De unde provine aceasta la 
dumneavoastră? În viaţa anterioară probabil că v-aţi iubit 
soţul datorită banilor lui sau v-aţi căsătorit pentru bani. 
Dacă femeia se supără pe soțul ei şi îl condamnă 
încontinuu pentru că are un salariu mic, înseamnă că 
pentru ea banii şi prosperitatea sunt mai importante 
decât dragostea. Dacă femeia n-a mai vrut să trăiască, şi- 
a blestemat soarta atunci când soțul ei a sărăcit sau a 
încetat să mai câştige o mulțime de bani, înseamnă că în 
subconştientul ei banii sunt mai importanţi decât 
dragostea. lar la copiii, tendințele părinților sunt 


amplificate - la ei, concentrarea asupra vieții îmbelşugate 
poate atinge nivelulletal, şi ei vor supraviețui atunci când 
părinții vor ajunge într-o stare aproape de limita mizeriei. 

Uitaţi-vă la sentimentele dumneavoastră - cum s-au 
manifestat ele atunci când aţi căpătat o durere 
sufletească sau o umilire a spiritului. Uitaţi-vă la 
caracterul şi soarta părinților dumneavoastră, pentru că 
într-un neam se perpetuează una şi aceeaşi tendinţă. Şi 
atunci, tabloul vă va deveni mult mai clar. Când înțelegeți 
caracterul de legitate al situaţiei în care vă aflaţi şi o 
acceptaţi, renunțând la supărările şi pretenţiile față de 
ceilalți şi de sine, atunci vi se vor deschide şanse de 
schimbare. lar după aceea va fi nevoie ca, prin sine, să 
puneţi în ordine starea copiilor. Şi tot ce nu duceți până 
la capăt de buna voie, vă va fi dat cu de-a sila prin soț, 
copii şi destin. 

Noi suntem responsabili pentru cei pe care îi viciem 
şi pe care îi îndrumăm pe un drum nepotrivit. Pur şi 
simplu, însuşi procesul de coborâre a comportamentul şi 
sentimentelor noastre în subconştient, la nivelul unde ele 
ne vor determina soarta, de multe ori durează nu un 
deceniu şi nu o singură viaţă, lată de ce ne vine foarte 
greu să juxtapunem nedorința adolescentină de a trăi şi 
cancerul la cincisprezece ani. Este dificil pentru noi să 
facem legătura între judecarea constantă a bunăstării 
oamenilor şi mizeria materială din viața următoare. E 
dificil să realizăm şi asociaţia dintre principalul slogan 
bolşevic „Jefuieşte ce a fost prădat!” şi moartea a zeci de 
milioane de oameni peste 20-40 de ani. Toate 


evenimentele sunt legate în timp şi spaţiu. Noi nu vedem 
şi nu înțelegem întotdeauna această legătură, dar ea 
apare întotdeauna, imperceptibil. De aceea, dacă nu vă 
place soarta pe care o aveţi, nu trebuie sa dați vina pe 
nimeni. Nu vă place - schimbaţi-o! Căci soarta 
dumneavoastră este starea interioară a sufletului 
dumneavoastră. Îi ! zâmbiţi - şi ea vă zâmbeşte. Îi iubiţi 
pe cei din jur, pe sine şi soarta pe care o aveți, oricum ar 
fi ea - şi soarta începe să vă iubească. 

Dacă copilul nostru are o deficiență, noi înțelegem că 
ar fi inutil să-l certăm. Trebuie să-l iubim, să-l ajutăm în 
educaţie. Priviți-vă soțul ca pe un copil. Renunţațţi la 
ultimatumuri, blamare şi jigniri. Slab şi dependent este 
cine pierde tot timpul. Învățaţi să modelaţi această stare, 
arătaţi-i asta soțului - atunci el va fi nevoit să fie mai 
puternic şi mai energic. Problema este că soții, pentru a 
putea exista o familie normală, trebuie să fie constant în 
contrafază, într-un conflict  imperceptibil. Când 
contrariile sunt în echilibru, în subconştient apare 
sentimentul de dragoste. Dar când una dintre contrarii o 
substituie în întregime pe cealaltă, iubirea pleacă, energia 
dispare, relaţiile se distrug. 

La ce a dus emanciparea? Femeile au decis să devină 
egale cu bărbaţii. Ele au început nu numai să lucreze 
acolo unde până atunci lucrau doar bărbaţii, ci au 
adoptat şi maniera bărbaţilor de a trata conflictul. 
Duritatea, intoleranța, apărarea agresivă a propriului 
teritoriu - material sau spiritual - toate acestea sunt 
scheme conflictuale masculine. În subconştientul femeii, 


îngrijirea familiei, ca preocupare de bază, a fost 
substituită de tendinţa de a câştiga bani, de a apăra 
bunăstarea, de a-şi apăra agresiv teritoriul. Desigur, 
aceasta mutilează copiii - prezenţi şi viitori. Apoi, familiile 
se dezmembrează sau bărbații îşi asumă funcții feminine, 
pentru a echilibra măcar într-o oarecare măsură 
contrariile. De ce s-a întâmplat asta? Deoarece, după 
slăbirea religiei, statul a pus pe prim plan deservirea 
instinctelor umane. Instinctul de autoconservare a 
început să fie realizat de armată şi poliție. lar instinctul 
de perpetuare a speciei s-a consolidat sub forma 
privilegiilor şi protecţiei femeii şi copilului. Bărbatul a 
început să-şi piardă drepturile, iar la femei ele deveneau 
tot mai numeroase. În ţările europene au început să 
apară divorțuri fictive - sub aspect material era mult mai 
avantajos să fii divorțată, decât să rămâi căsătorită. 
Poliţia protejează în primul rând femeile şi copiii. Şi, cu 
cât este protejat mai bine corpul, cu atât degenerează mai 
repede spiritul. Prin exemplul cu dinozaurii, evoluția a 
demonstrat acest lucru în mod clar. Pierderea priorităților 
veritabile din subconştientul nostru, în cele din urmă 
duce inevitabil la cultul trupului şi al instinctului de 
perpetuare. Dumneavoastră vedeți consecințele. 


Serghei Nikolaevici, vă mulţumesc pentru studii 
şi pentru ajutorul pe care îl aduceţi oamenilor! Citeşti 
cărţile şi ţi se deschid ochii, deodată vezi lucrurile 
clar. Să te schimbi e foarte greu, dar măcar ţi-e clară 
direcţia pe care trebuie să o ţii. 


Eu am 26 de ani. Am pierdut doi copilaşi în timpul 
sarcinii. Pe primul - în prima etapă a sarcinii, în 
septembrie 2006, pe al doilea - când nu exista nimic 
care să prevestească nenorocirea - la 34 de săptămâni 
şi tot în septembrie (!)2008. Medicii nu au depistat 
nici-o cauză evidentă. A doua sarcină a fost dificilă, 
dar medicina afirma că totul va fi bine. Ar fi trebuit să 
nasc un băiat... Tot timpul sarcinii m-am rugat, am 
încercat să mă port corect. Dar, degeaba... 

Pentru mine şi soţul meu, lovitura a fost cumplită. 
După naştere - infecţie. Salvarea mea au fost cărţile 
dumneavoastră. Găsesc răspunsuri la întrebările 
mele, încerc să lucrez cu mine însămi, să- mi alung 
temerile, să accept situaţia. Soţul meu nu vrea să facă 
la fel, cu toate că suferă mult, dar la el dezamăgirea 
de Providenţă a învins. Iar eu simt că am puteri şi o 
dorinţă imensă să mă lupt. Ce este la mine? 
Cramponarea de viaţă? 

Dragostea maternă neconsumată clocoteşte în 
mine. Îmi vine să îngrijesc copii abandonaţi, care au 
ajuns în spital. Am sentimente tandre faţă de ei. Mai 
întâi, chiar am vrut să adoptăm un copil, dar, treptat, 
dorinţa soţului meu a dispărut de tot. 

Vă rugăm să mă ajutaţi, să-mi daţi o orientare 
corectă în această situaţie. Cum să înţeleg totuşi de 
ce de ce copiii mei mor chiar înainte de a se naşte? 
Eforturile mele de a lucra cu mine însămi nu dau 
rezultate sau Domnul ne-a rânduit de sus altceva? 

Încă o dată, primiţi enorma mea recunoştinţă! 


În vieţile anterioare, judecând după diagnosticare, 
ataşamentul dumneavoastră față de soț a fost de gradul 
cel mai înalt şi, respectiv, ați manifestat constant 
sentimente agresive de gelozie. Toate acestea au început 
să ucidă iubirea din sufletul dumneavoastră. Pentru 
purificarea sufletului, probabil că v-au fost date situații 
în care soțul v-a înşelat sau v-a părăsit. Reacţia 
dumneavoastră a fost de ură foarte intensă, iar în 
subconştient ura față de soț este întotdeauna o dorință 
de moarte vizându-l pe el şi pe copiii lui. Dar ei sunt şi 
copiii dumneavoastră. Fiecare funcție care a există un 
anumit timp, există deja în sine, devine autonomă. 

La sfârşitul lunii martie - începutul lui aprilie, în noi 
se amplifică contactul cu viitorul, acelaşi proces are loc la 
începutul lunii august. Acest lucru este valabil pentru 
populaţia din emisfera nordică. În aceste perioade, 
dezicerea de iubire este mult mai periculoasă decât în alte 
luni ale anului. Probabil că la începutul lunii august, în 
această viață şi în cea trecută, vi s-au dat încercări pe 
care nu le-aţi trecut. Ura, resentimentele au migrat în 
subconştient şi peste o lună au ucis copilul. Şi programul 
de distrugere a propriilor copii a început să funcţioneze 
din septembrie. De obicei, experiența de viața trecută 
coincide cu experiența de părinte. Poate că, pe linia 
descendenței feminine, femeile din neamul 
dumneavoastră au fost foarte geloase şi, fiind supărate pe 
soți, poate că au făcut avorturi sau nu au vrut să aibă 
copii. Probabil trebuie să vă rugați pentru absolvirea 


agresivității în raport cu iubirea şi cu Dumnezeu din 
neamul dumneavoastră, ca în fiecare situaţie de umilire, 
durere şi pierdere, dumneavoastră şi urmaşii 
dumneavoastră să păstraţi iubirea; pentru ca fiecare 
pierdere, chiar şi moarte celor apropiaţi, să vă îndrume 
nu spre mâhnire şi resemnare, ci spre iubirea față de 
Dumnezeu. lar atunci când această aspirație va ajunge în 
adâncul sufletului dumneavoastră şi vor începe să se 
purifice sufletele copiilor dumneavoastră, venirea lor pe 
lume va deveni posibilă. 

Hristos a spus că la început credinţa este fragilă, 
insesizabilă şi nu poate influenţa şi schimba câtuşi de 
puțin soarta. Dar trece un timp şi credința începe să facă 
minuni şi poare muta munți din loc. Cândva, femeile 
năşteau câte 8-10 copii şi, de obicei, 2-3 copii mureau. 
Femeile se rugau, păstrau iubirea şi spuneau că 
Dumnezeu a luat copiii la el. Şi moartea unui copil 
devenea zălogul pentru apariția altuia. Orice regret 
puternic şi neacceptarea celor întâmplate echivalează cu 
neacceptarea voinței Divine, deci - pierderea treptată a 
iubirii, necesare pentru apariția copiilor pe lume. Aşa că, 
nu vă lăsați pradă deznădejdii. Sunt lucruri care nu 
trebuie să fie pierdute. Acestea sunt credința, speranţa şi 
iubirea. 


Stimate Serghei Nikolaevici, 

În cartea lui Serafim de Sarov „Cuvânt către 
monahi” se spune: tot ce face omul, o face pentru 
Hristos, pentru preamărirea Sfântului Duh. 


Întrebare: trebuie să pronunţ (orice aş face), că o 
fac pentru preamărirea Sfântului Duh şi pentru 
Hristos? 

Oricât aţi pronunţa fraze pe care nu înţțelegeţi, 
foloase n-o să aveţi, cred, din asta. Trebuie să 
înţelegeţi la nivelul emoţiilor, ce a avut în vedere 
Serafim de Sarov. 


Să începem cu nivelul material. Dumneavoastră 
munciți ca să câştigaţi banii care vă trebuie pentru hrană 
şi un acoperiş deasupra capului. Dacă aveţi mulți bani, 
mâncare şi casă, atunci munciţi pentru a vă consolida 
bunăstarea, pentru a vă asigura nu numai pe 
dumneavoastră, ci şi copiii şi nepoţii. Munciţi pentru că 
asta vă dezvoltă, vă face mai inteligent şi mai puternic. 
Dacă ați atins şi acest nivel, atunci banii, prosperitatea şi 
puterea încep să vă intereseze mult mai puţin. Atunci 
aspirațţi la fericire ca stare interioară, adică munciți nu 
numai pentru trup şi suflet, ci şi pentru fericirea 
sufletului. În cele din urmă înţelegeţi că nici banii şi 
bucata de pâine, nici puterea şi prosperitatea, nici viața 
alături de cei apropiaţi nu vă face fericit, dacă din suflet 
a plecat iubirea. Şi atunci, la orice nivel de posibilități ați 
fi ajuns, veţi înțelege că întreaga dumneavoastră 
activitate este îndreptată spre obținerea iubirii de 
Dumnezeu. 

Hristos s-a identificat cu iubirea. lar Duhul sfânt este 
simțirea Energiei divine parcurgând sufletul omului, 
sentimentul comuniunii cu Dumnezeu. 


Am spus că munca nu trebuie făcută 100%, 110% şi 
120%. Poţi deveni dependent de muncă, poți începe să te 
închini muncii în detrimentul iubirii din suflet. De ce a 
apărut conceptul de sabat iudaic, când omul nu are 
dreptul să lucreze pentru asigurarea corpului şi spiritului 
său? Pentru ca să se întorci spre Dumnezeu, lepădându- 
te de toate, şi ca să-ți faci ordine în suflet. Deci, dacă 
renunțațţi la suprasolicitarea permanentă în muncă, dacă 
transferați munca pe planul doi şi trei, dacă tot ce faceți 
o faceţi cu sufletul uşor, dacă starea interioară de lumină 
şi zbor vor fi pentru dumneavoastră mult mai însemnate 
decât toate realizările exterioare, atunci probabil veți 
realiza în fapt ceea ce aţi vrut să faceți doar în cuvinte. 


Stimate Serghei Nikolaevici, vă salut! 

Explicaţi-mi vă rog cum pot să scap de 
nesiguranţă, de părerea proastă despre mine însămi, 
de complexe şi de autoflagelare! 

Mă paralizez când un bărbat se poartă grosier. Să 
spun ceva, n-ar avea rost - nimic nu ajută. De acolo 
vine, de la faptul că nu ştiu să mă iubesc pe mine 
însămi? 

Tare mult aş vrea să mă ajut pe mine şi pe 
prietenul meu. 

De ce, după ce am fost la o clarvăzătoare, a 
dispărut căldura dintre noi şi s-au destrămat relaţiile? 

Vă mulţumesc anticipat. 


E un proverb rusesc: „Frica are ochii mari”. Când 
începe vreo neplăcere, ea ni se pare enormă şi 
insurmontabilă, dar mai târziu ne revenim, o clasificăm 
şi rezolvăm calm situaţia. Pentru a controla, este 
necesară evaluarea celor întâmplate. Evaluarea necesită 
o eliberare de energie, care să lege un eveniment de altul, 
să pună în evidență elementulcomun şi diferenţele dintre 
ele. Această eliberare de energie poate fi periculoasă 
pentru conştiinţa noastră, dacă durează mult. De aceea, 
pericolul care nu a fost clasificat la timp ne dă o stare de 
stupoare şi de groază. Fiindcă este mai uşor să se 
nimicească învelişul fizic, decât cel spiritual şi energetic. 
Băieţaşii când se bat rânjesc, se înfurie, încercând astfel 
să elibereze cât mai multă energie agresivă. Boxerii cu 
experiență aplică cu sânge rece lovituri teribil de 
puternice, cu o pierdere minimă de energie psihică. 
Enervarea, frica, panica sunt periculoase pentru suflet, 
deoarece în acest caz se petrece o eliberare necontrolată 
de energie. Şi iată deci - cu cât sufletul nostru este mai 
ataşat de valorile materiale şi spirituale, cu cât este mai 
dependent de ele, cu atât ne va fi mai greu să clasificăm 
pericolul şi să-l controlăm, încercați să rezolvați cea mai 
simplă operaţie aritmetică, în timp ce sunteți loviți în față 
pe ring. Cel mai probabil, nu veţi reuşi. 

Injuriile, vulgaritatea, actele agresive - toate aceasta 
sunttentative J de a comanda un alt om prin crearea unei 
situații periculoase. Stupoarea intervine la cel excesiv de 
dependent şi, prin urmare, agresiv. La copii, la tineri, 
datorită ataşamentului, se produce fulgerător o izbucnire 


de agresivitate şi imediat se declanşează mecanismul de 
autoconservare a sufletului. Agresivitatea se întoarce 
împotriva lui însuşi şi îl paralizează. Orice agresivitate 
necontrolată naşte ura neconştientizată, care se întoarce 
imediat împotriva noastră înşine, se transformă în groază 
şi în pasivitate. Oamenii cu suflet bun întotdeauna 
controlează bine situația. Iritabilitatea, răutatea, ura, 
inflexibile, frica, spaima - toate acestea sunt indici ai unei 
dependențe interioare de cel mai înalt grad şi, deci, ai 
unei energii psihice fragile. Omul care controlează 
desăvârşit situaţia este calm, relaxat şi blând. Orice gest 
ferm din partea lui nu provoacă o izbucnire agresivă în 
suflet. 

În artele marţiale orientale, această stare este numită 
„apă liniştită”. 

Ea apare odată cu o profundă detaşare interioară de 
orice ataşamente. Apoi, reținând acest sentiment, omul 
introduce tehnica loviturilor dure. Cu cât luptătorul este 
mai calm interior, cu atât mai multe mişcări poate 
executa într-o secundă. lar clasificarea fiecărei mişcări 
agresive are loc practic instantaneu. Aceasta se explică în 
felul următor. Agresivitatea este caracteristică pentru 
straturile exterioare ale conştiintei, asociate cu corpul. 
Aici, toate procesele decurg lent. La nivelul 
subconştientului, toate procesele decurg de mii de ori mai 
repede, iar la niveluri şi mai profunde - de milioane de ori. 
De aceea, când conştiinţa este oprită, omul începe să 
gândească, să simtă şi să analizeze cu subcongştientul, iar 
capacităţile lui se înmulțesc de zeci şi sute de ori. 


Pentru a depăşi dependența de nivelurile de 
exterioare de ataşament şi de conştiinţă, din timpuri 
imemoriale se utilizează diferite tehnici. Discipolii lui 
Pitagora, de exemplu, îndeplineau postul quadragesimal 
şi erau obligați să respecte câţiva ani legământul tăcerii. 
Odată cu încetinirea funcțiilor exterioare ale corpului şi 
conştiinţei, energia se orienta spre nivelurile mai 
profunde, revelând capacităţi supraumane. Incantaţiile, 
concentrarea privirii într-un punct, bătăile de tobe, 
folosirea unor substanțe halucinogene - aceste tehnici 
erau aplicate în budism pentru pregătirea războinicilor de 
înalt rang. O altă tehnică interesantă, este aceea de a te 
identifica cu o altă persoană, să zicem, cu un războinic 
de cel mai înalt rang. Prin aceasta era frânat sentimentul 
de sine şi straturile aferente ale conştiinţei, şi de multe 
ori aceasta dezvăluia posibilități absolut noi. Dar, nivelul 
suprem al depăşirii dependenţei de conştiinţă, este 
determinat de sistemul de țeluri al omului. Prin aspirația 
spre Creator, noi reducem dependenţa de toate tipurile de 
ataşament. 

Cândva, înainte de bătălie i se spunea omului aşa: 
„Tu eşti mort, nu mai exişti. Corpului tău nu i-a mai 
rămas decât un singur lucru - să-şi facă datoria”. Astfel 
erau blocate dependenţele din subconştient, inclusiv 
ataşamentul de viaţă, toate ţelurile şi deprinderile 
obişnuite erau distruse. Aceasta reducea drastic 
dependenţa şi transforma omul într-un luptător de înaltă 
clasă. Artele marțiale nu trebuie să fie identificate cu o 
încăierare ordinară. Este vorba în primul rând de 


controlul situației şi al adversarului. Victoria prin 
administrare de lovituri a fost considerată întotdeauna ca 
fiind cea mai joasă treaptă de măiestrie. De aceea, în 
şcolile de ninja, de pildă, una din încercările de bază era 
următoarea: trebuia să se intre în cuşca unui tigru 
înfometat şi el să fie oprit şi supus cu privirea. 

Deci, ca să nu te complexezi, ca să nu înlemneşti de 
comportarea grobianului, trebuie să înveţi să fii blând 
înăuntrul tău. Şi când această blândeţțe se menţine 
constant, atunci treptat poţi dezvolta o duritate 
exterioară, care nu va mai fi asasinarea, ci educarea 
celuilalt. Duritatea exterioară li se iartă numai oamenilor 
blânzi. Să pedepsească i se permite celui care ştie să 
îngrijească. În acest proces, nu numai rugăciunea poate 
ajuta, ci şi modul corect de viață - postul de o zi pe 
săptămână, izolarea meditativă, abstinența sexuală, 
precum şi tehnicile de respiraţie, pot ajuta să ne 
echilibrăm şi să eliminăm ataşamentele profunde față de 
lume. Şi, fireşte, dacă ne învăţăm să iertăm, să nu ne 
jignim, să nu condamnăm şi să nu regretăm, aceasta va 
spori bunătatea noastră sufletească şi va dezvălui 
posibilități de control al situaţiilor. 

Clarvăzătorii, prorocii, operează la nivel de spirit, iar 
concentrația de acest nivel duce la creşterea trufiei. Cei 
ce au fost numiţi înţelepţi, sfinţi, au realizat ajutorul la 
un nivel mai profund - la nivelul a ceea ce numim suflet. 
lar sufletul trăieşte din iubire. Astrologia, previziunile, 
clarviziunea - toate aceasta sunt încercări de a 
îmbunătăți, de a schimba soarta prin vizionarea 


planurilor subtile. Deci, aici abilitățile şi rațiunea sunt 
plasate în primul rând, iar sufletul şi iubirea - într-al 
doilea. În consecinţă, asta poate dăuna sufletului. 

Cercetările efectuate de specialişti atestă faptul că la 
oamenii care se ocupă cu ocultismul, cu timpul apar 
probleme legate de suflet. Ocultismul este o atitudine 
egoistă în raport cu planurile supreme, cu puterile 
supreme. Aceasta este o practică în care abilitățile, 
controlul, puterea ocupă primul loc, iar rugăciunea, 
numele lui Hristos pot fi folosite ca tehnici pentru 
obținerea celor dorite. La aceşti oameni apar de obicei 
unele patologii ale personalităţii, distrugerea familiilor, 
diferite tipuri de perversiuni, boli psihice etc. 

În păgânism, rugăciunile, sacrificiile şi ritualurile 
sunt mijloace pentru îndeplinirea dorințelor - a tuturor, 
chiar şi a celor mai cupide: să obţii sănătate şi bani, să 
aduci cuiva prejudicii, să te salvezi dintr-o situaţie 
neplăcută, să-ți realizezi planurile şi scopurile. Pentru 
păgân este normal. Pentru monoteist, rugăciunile şi 
sacrificiile urmăresc obiectivul principal - ajutorul 
sufletesc, grija pentru el şi salvarea lui De aceea, 
noţiunea de „iubire față de Dumnezeu trebuie să fie pusă 
pe primul loc. Dar dacă omul se întoarce la nivelul păgân, 
atunci în sufletul lui vor începe procese de 
autodistrugere. În Biblie aceasta se numeşte diavolism. 
Şi sfântul, şi ghicitoarea, văd unele şi aceleaşi planuri 
fine. Dar ei au obiective diferite şi, prin urmare, atitudini 
diferite față de straturile superioare ale realităţii. Cu cât 
capacitățile de a vedea planurile fine şi respectiv 


posibilitățile de control sunt mai mari, cu atât cupiditatea 
devine mai periculoasă pentru noi. Poţi să-ţi faci rău ţie 
însuți, dar, mai mult decât atât - şi celorlalți. 


Stimate Serghei Nikolaevici, 

Eu am 44 de ani, de doi ani sufăr de stafilococ 
auriu, nu cedează la tratament. Ajutaţi-mă, vă rog, să 
scap de el! 

Mai am o problemă şi cu fata, în vârstă de 22 de 
ani - nu se poate realiza, încontinuu e într-o căutare 
chinuitoare a sensului vieţii. Ce nu e în ordine cu 
mine? 

Vă trimit acest mesaj prin fiica mea. 

Mulţumesc. 


Dacă fiica nu şi-a găsit sensul vieţii, atunci probabil 
că nici mama nu-l ştie. Dacă omul nu se poate realiza, 
înseamnă că dorinţele lui nu coincid cu realitatea. Toate 
acestea sunt semne că țelul principal al omului nu este 
iubirea şi evoluția sufletească, ci un nivel mai superficial 
- prosperitatea, capacităţile, statutul, viitorul. Dacă ne 
facem un ţel din iubirea față de Dumnezeu, nu apare nici- 
o dependenţă, nici măcar teoretic. Dar, dacă telul nostru 
este viitorul strălucit şi anume bunăstarea, aptitudinile, 
puterea, atunci noi vom începe să depindem de ele. Cu 
cât aspirăm mai intens, cu atât se intensifică dependența 
şi agresivitatea noastră. lar posesiunea celor dorite, poate 
amplifica dependența înmiit. Agresivitatea va creşte 
corespunzător şi, în cazul cel mai bun, debutează o boală. 


De aceea unora le e dat să nu se realizeze, iar visurile lor 
să nu se înfăptuiască. Dacă un bărbat pune pe piedestal 
frumuseţea feminină şi sexualitatea, posedarea femeii 
visurilor lui poate să-i fie fatală - îi cedează rinichii sau 
nu-i rezistă inima. O căsnicie normală şi copiii sănătoşi 
va putea avea doar cu o femeie care nu corespunde 
idealurilor lui. Dacă omul are cultul banului, câştigurile 
ocazionale sau de veniturile mari ar putea, de asemenea, 
să-l omoare. 

Dacă fiica nu s-a găsit pe sine şi merge în direcția 
greşită, iar mama n-a putut s-o ajute de bună voie, este 
cu totul normal să ne aşteptăm la ajutorul forțat. De 
altfel, tocmai stafilococul auriu apare frecvent şi nu 
cedează la tratament la persoanele cu mândrie 
exacerbată - cei care se închină viitorului şi destinului 
prosper. 


Bună ziua, Serghei Nikolaevici! 

Pentru mulţi nu este nici-un secret că, în secolul 
trecut, textul Bibliei a suferit modificări de redactare 
din destul de multe considerente. În speţă, am dat 
peste nişte informaţii privind o altă biografie a lui 
lisus şi anturajului său, inclusiv părinţii, fraţii, 
prietenii. Din considerente terestre este destul de clar 
de ce s-a făcut asta, dar care este opinia 
dumneavoastră cu privire la aceste modificări din 
perspectiva imaginii de ansamblu asupra vieţii 
omenirii ca rasă cosmică? Au reuşit „redactorii” să 


denatureze destul de mult conceptul de Iubire a lui 
Hristos? 


Eu cred că esenţialul din Biblie s-a păstrat. Dar o 
anumită cenzură şi unele denaturări n-aveau cum să nu 
apară. 

Anticii spuneau: „Omul este măsura tuturor 
lucrurilor”. Noi receptăm noul prin prisma experienței 
noastre şi a capacităţilor noastre de percepţie. Un nivel 
nou de înțelegere reclamă modele noi şi, respectiv, 
consum de energie. Înainte nu înţelegeam de ce atât 
reprezentanții religiei, cât şi ai ştiinţei, se opun cu atâta 
înverşunare noilor idei şi concepte. Ulterior mi-am dat 
seama de corelația cu energetismul sufletului - se 
declanşează un mecanism defensiv. Dacă energia 
înțelegerii nu este îndestulătoare, omul vrea să distrugă 
amenințarea, să o elimine. Informaţia nouă este 
întotdeauna un pericol. Poţi muri, dacă nu-ţi ajunge 
energia să creezi un model nou. Viziunea păgână asupra 
lumii seamănă cu situaţia unui orb care percepe obiectul 
prin pipăit. 

Se ştie că, dacă câţiva orbi pipăie un elefant, fiecare 
îl va descrie altfel. Monoteistul poate reconcilia contrariile 
în unitatea lor dialectică - ca omul văzător. De aceea, 
pentru el elefantul seamănă simultan şi cu un şarpe 
(coada) şi cu o coloană (piciorul) şi cu un bulgăre de ceva 
(burta şi trunchiul). Şi totul, contopit într-o singură 
impresie. 


Informaţia, imaginea căreia o dădea Hristos, nu 
putea fi cuprinsă de mintea contemporanilor lui. De aceea 
toate documentele legate de el au fost extrem de 
contradictorii. Întrucât selecția acestor informaţii s-a 
făcut într-o perioadă când creştinismul devenise religie de 
stat, este foarte posibil ca cenzura să poarte amprenta 
intereselor politice şi economice. Pentru popularizarea şi 
consolidarea autorităţii creştinismului se potriveau 
stereotipurile de percepţie ale timpului - cele păgâne. Dar 
cred că chiar acum e timpul ca discipolii lui Hristos să 
alegă grâul din pleavă. 


Bună ziua, Serghei Nikolaevici, 

Va mulţumesc mult pentru cărţi! 

Dacă izbutiţi să vedeţi, spuneţi-mi vă rog cum 
stau lucrurile aici. Soţul meu nu închide uşa de la 
intrare, nu opreşte gazele, nu închide robinetele după 
ce dă drumul la apă şi nu vede nimic straniu în asta. 
Şi toate astea se întâmplă de destul de mult timp. M- 
am obişnuit deja - umblu şi le fac după el, nu mă culc 
până nu închid totul. 

Este cumva un factor legat de mentalitatea 
greşită? Numai că, din partea cui mai mult - a mea 
sau a soţului? Poate că am tendinţa să conduc prea 
mult? 

Probleme sunt, dar vă sunt recunoscătoare. Mi s- 
a mai uşurat sufletul. 

Cu respect. 


Iubirea este întotdeauna o emanațţie de energie, deci 
un sacrificiu. Fără sacrificiu nu poate exista nici credință 
în Dumnezeu, nici iubire, nici familie. Fericirea familială 
se defineşte prin raportul între dorința de a primi şi 
dorința de a da. Şi să precizăm că disponibilitatea şi 
dorința de a da, nu numai în mintea noastră, ci şi în 
subconştient, trebuie să fie în medie de 3 ori mai mare 
decât consumul. Această energie a iubirii, sacrificiului şi 
dăruirii se revarsă nu numai în marile evenimente, ci şi 
în toate lucrurile mărunte. Să-ti lauzi soţul, să te bucuri 
pentru el, să te îngrijeşti de el, să creezi o atmosferă caldă 
şi tandră - toate acestea sunt forme de realizare a energiei 
dumneavoastră. Nu trebuie ca asta să vă consume, ci ar 
trebui să vă bucure. 

Dacă nu eliberăm energia sub diferite forme, ea se 
destramă, se denaturează şi scade. Şi, dacă în 
evenimentele majore controlăm situaţia cu rațiunea, 
tocmai aceste lucruri mici vin din subconştient, din 
adâncul sufletului nostru. Probabil soțul dumneavoastră 
simte că nu aveţi destulă căldură în suflet. lar el are 
nevoie de grija dumneavoastră şi, inconştient, ca un 
copil, încearcă să vă ajute, aşteptându-se nu la iritare şi 
reproşuri, ci la căldură şi atenție. 


Stimate Serghei Nikolaevici, 

Foarte des, soţul meu e nemulţumit de mine, de 
situaţie, de copii etc. Tot timpul bombăne. În unele 
privinţe are dreptate. Oare el este oglinda mea fidelă 
şi toată nemulţumirea lui reflectă starea mea 


interioară? Asta mă îngrozeşte. Sau poate fi şi o altă 
explicaţie? 


Subconştientul nostru este o roată cu o inerție 
colosală. Mai exact, multe roți cu diametre diferite. Dacă, 
la nivel de conştient, rulăm îndelung o emoție, atunci ea, 
trecând în subconştient, se poate învârti zeci de ani, deşi 
mintea noastră a uitat-o de mult. Mai mult decât atât: 
emoția din subconştient se transmite ereditar. Dacă, 
înainte de a vă fi conceput sau în timpul sarcinii, mama 
dumneavoastră şi-a condamnat şi criticat soţul, dacă l-a 
privit de sus în sinea ei, această atitudine 
condescendentă şi revendicativă va persista decenii la 
rând în subconştientul dumneavoastră. Va erupe, ori prin 
boală, ori prin umilire din partea soțului (cui pe cui se 
scoate!), ori prin munca depusă de dumneavoastră 
asupra propriei persoane. 

Înţelegeţi un lucru simplu - tot ce nu vă place la soț 
există şi la dumneavoastră. Cu toate că poate fi complet 
inobservabil. Poate că în ardoarea adolescenței v-aţi 
judecat părinţii sau băieţii din anturaj. Dacă această 
tendinţă de superioritate şi desconsiderare s-a transmis 
viitorilor copii, atunci va fi  dezrădăcinată din 
dumneavoastră cu anii şi cu deceniile. De aceea ar fi mai 
bine să nu pierdeţi timpul încercând să vă faceți dreptate, 
mai bine folosiți-l ca să vă faceți ordine în suflet. Dacă 
aroganța şi imputările soțului se vor confrunta cu 
sentimentele de bunătate, de grijă şi de comuniune din 
sufletul dumneavoastră, îi va fi mult mai greu să-şi 


menţină comportamentul anterior. Dacă zâmbim cuiva, 
el ne va răspunde involuntar la zâmbet. Aceasta este 
revelarea principiuluiunității în univers. Emoţiile noastre 
exterioare şi profunde generează întotdeauna o rezonanță 
în sufletul celuilalt, fiindcă la nivel profund suntem 
unitari. 

Ar fi de dorit să mai înțelegeți încă un adevăr 
elementar. Dacă dumneavoastră vă schimbaţi real, 
profund, soțul dumneavoastră pur şi simplu nu va putea 
să se poarte cu dumneavoastră arogant şi jignitor. Se 
poate îmbolnăvi, poate avea neplăceri - în două cuvinte, 
soarta îl va determina şi pe el să se schimbe, oricât s-ar 
împotrivi. Important este să nu dobândiți sentimentul de 
superioritate morală față de soț şi să nu uitaţi că soții 
într-adevăr sunt unul oglinda celuilalt. 


Înainte de a împlini 19 ani am avut un prieten 
timp de trei ani şi jumătate. Nu ne potriveam deloc şi 
nici dragostea nu mergea - măcar pentru mine - dar 
cu toate acestea am continuat să ne întâlnim. Voiam 
să-l părăsesc, dar nu ieşea deloc, voiam să-l părăsesc 
pentru altul, nu pur şi simplu aşa. În cele din urmă au 
apărut certuri serioase, eu mă purtam urât cu el, eram 
dură, tăioasă, îl umileam, pe scurt - nu-l iubeam, în 
două cuvinte. Dar el probabil că mă iubea, fiindcă nu 
voia nicicum să o rupă cu mine, i-am fost prima în 
toate privinţele. Dar într-o bună zi am aflat că am 
sifilis. O boală atât de înspăimântătoare! Părinţii mei 
au suferit un şoc. 


Eu eram o fată bună de dat de exemplu, aveam un 
singur partener - băiatul acesta, eram premiantă, şi 
dintr-o dată - o astfel de boală! Nu înţelegeam de ce?! 
De unde a venit şi din ce cauză?! Mai mult decât atât, 
din lipsă de experienţă n-am dat atenţie simptomelor 
şi am ajuns cu boala într-al doilea stadiu, am dus boala 
până în luna a cincea de evoluţie, când deja intervin 
leziuni serioase ale organelor interne şi apar 
simptome evidente pe piele. Atunci am apelat deja la 
medic. A ieşit un mare tam-tam. S-a depistat că şi 
băiatul cu care umblam avea el sifilis într-al doilea 
stadiu, numai că - să vezi şi să nu crezi - nu avea NICI- 
UN FEL de manifestări exterioare, NICI MACAR la 
organele genitale, medicii au fost stupefiaţi. Au 
verificat rezultatele. Da, şi el avea sifilis, şi tot activ 
de 5 luni. Dar, ironia sorții, sau mai exact din voia 
Domnului, cred, la el totul decurgea fără simptome, 
ca să nu văd eu aceste semne şi să aduc boala până Ia 
punctul critic, pentru că evident meritam acest curs 
al evenimentelor. Am început să deznodăm istoricul 
bolii. S-a dovedit că, cu câteva luni înainte de asta, el 
mă înşelase cu o prostituată. Şi tot de necrezut - la ea 
nu a fost depistat sifilis. Analizând ulterior situaţia, 
mi-am dat seama că s-a întâmplat aşa, fiindcă fata nu 
merita asta. Pe scurt, a reieşit că sursa de infecţie nu 
este prostituata, ci prietenul meu. Avea un sifilis 
tratat incomplet din copilărie. Era congenital. Fusese 
tratat de-a lungul întregii lui copilării, pe atunci erau 
nişte metode preistorice. El a crezut că e vindecat, 


dar iată că a recidivat la 19 ani. Şi m-a contaminat şi 
pe mine. Ne-am despărţit imediat. Am fost rea, eram 
foarte îngrijorată, fiindcă medicii îmi spuseseră că, 
chiar şi cu cele mai puternice mijloace de tratament, 
boala este severă şi nu se ştie când m-aş însănătoşi 
complet. Ei vor stopa evoluţia bolii, dar din sânge nu 
va putea fi eliminată prea curând. Şi că nu trebuie să 
fac sex neprotejat. Şi că nu e de dorit nici copii să am, 
fiindcă le-aş putea transmite boala mea, sângele e 
contaminat. Au spus că la unele persoane acest virus 
nu se elimină din sânge 11 ani. Câţiva ani îmi erau 
asiguraţi, oricum. Şi au început  injecţiile, 
consultațiile umilitoare la dispensarul de boli 
venerice, unde fusesem înregistrată. 

Printr-o minune, foarte repede, în numai câteva 
zile, am scăpat de toată înverşunarea faţă de prietenul 
meu care mă contaminase. Pe vremea aceea citisem 
deja de cărţile lui Lazarev. Şi le-am asimilat. Am 
înţeles că această boală este răsplata pentru că îl 
umilisem pe omul care mă iubea. Şi pentru că în loc 
să-l părăsesc, dacă nu-l iubeam, ca să nu îl chinui, nici 
pe el, nici pe mine, am preferat să rămân cu el până 
la vremuri mai bune, am căutat o altă dragoste şi cu 
asta l-am chinuit şi l-am umilit nespus de mult. Ceea 
ce e clar că a fost o faptă foarte rea!!! Şi am fost 
pedepsită pentru asta! În plus, pe atunci manifestam 
o aversiune şi o dezaprobare teribile faţă de fetele 
uşuratice, nu ştiu de ce de multe ori îmi exprimam cu 
voce tare aversiunea, şi iată că drept pedeapsă am 


căpătat boala „lor”, ba chiar prostituata care avusese 
contact sexual cu prietenul meu nu se contaminase, 
ceea ce sună straniu, dar... acum mi-e clar că totul 
este din voinţa Domnului. Pe scurt, cu băiatul am 
terminat, dar dintr-un motiv oarecare în sufletul meu 
s-a instaurat pacea şi înţelegerea faptului că el nu are 
nici-o vină şi că eu sunt de vină pentru tot. 

Mă rugam foarte mult. Cam de 5 ori pe zi. Nu mult 
timp, cam câte 20 de minute. Dar foarte concentrată, 
în schimb. Niciodată după aceea nu m-am mai rugat 
AŞA. Şi am făcut-o din tot sufletul şi cu toată 
înţelegerea. Cu lumânare, cu rugăciuni canonice, mă 
mai rugam şi cu cuvintele mele. Am retrăit din nou 
situaţiile traumatizante, mi-am revizuit viaţa, în 
special relaţiile cu băieţii, când am fost agresivă, când 
am detestat vreun băiat fiindcă nu voia să se 
întâlnească cu mine. Pe scurt - toate cazurile care au 
fost şi nu numai cele legate de băieţi. 

Peste numai câteva luni, în primăvară, băieţii au 
început din nou să-mi dea atenţie, au apărut şi 
admiratori dintre băieţii mai mari. Şi eu m-am deschis 
ca o floare şi i-am mulţumit lui Dumnezeu. Nu am 
încetat să mă rog. M-am dus la împărtăşanie. În cele 
din urmă, când după două luni m-am dus la analize, 
PRIMELE ANALIZE DUPĂ TRATAMENT, medicii NU AU 
DEPISTAT NICI CELE MAI MICI URME de spirochete - 
agenţii care provoacă sifilisul. Au rămas şocaţi. Au 
spus ca e imposibil, că trebuie să am o imunitate 
gigantic de puternică. Dar eu ştiam cum stau 


lucrurile. Bineînţeles, pe lângă rugăciuni am mâncat 
pătrunjel, el are un efect de curăţire a organismului, 
am luat medicamente pentru purificarea sângelui, dar 
toate acestea nu m-ar fi ajutat chiar până la curățirea 
completă. Aşa au spus şi medicii. Au rămas fără 
cuvinte când au văzut că rezultatele erau totuşi 
perfecte. Am rămas înregistrată la dispensar, dar 
ştiam cu siguranţă că nu mai am infecția, şi curând 
după aceea am întâlnit un băiat şi lucrurile între noi 
au pornit bine. Dar... asta e o altă poveste. Am rămas 
înregistrată încă trei ani. Aşa se procedează. Atâta 
doar că mergeam la investigaţii o dată la şase luni, 
mai des n-aveam de ce. Infecția nu a reapărut. 
Rugăciunile şi faptul că într-o situaţie traumatizantă 
ca aceasta am reuşit să nu amplific agresivitatea din 
suflet, căpătând ură pe acel băiat, şi am reuşit să 
întăresc în sufletul meu iubirea faţă de Dumnezeu, 
iată ce m-a ajutat să mă vindec. 
Eu sunt fericită. 


De ce mulți oameni se pot ruga ani de zile fără nici- 
un rezultat? Una dintre cauze este, pare-mi-se, că 
rugăciunile sunt percepute ca nişte maşini cu şaibe şi 
şuruburi. Şi eu am avutla începuto perioadă dintr-asta... 
mecanicistă. Am văzut cum omul, eliminând prin 
pocăință două-trei insulte puternice, se vindeca de boli 
grave. Şi aşa le propuneam şi celorlalți să se trateze - să 
se roage pentru iertarea jignirilor, judecării semenilor etc. 
Apoi am ajuns la o nouă etapă. A fost greu. Dar până la 


urmă, am înțeles că jignirile se nasc în permanenţă din 
ataşament. Atâta timp cât subzistă cramponarea de bani, 
familie, spiritualitate, adică principii, idealuri, jignirile vor 
apărea consecvent si, odată cu ele - alte boli. Atunci mi- 
am dat seama că nu e destul să se elimine agresiunea 
săvârşită împotriva iubirii, trebuie ca iubirea față de 
Dumnezeu să fie plasată pe primul loc - atunci 
dependenţa şi ataşamentul se reduc. lar nu demult am 
înțeles că sufletul, reunind în sine spiritul şi corpul, este 
unitar. Şi pentru ca agresivitatea să dispară, iar apoi să 
fie depăşite ataşamentele, sufletul trebuie sa trăiască cu 
dragoste. El trebuie să dobândească starea în care ura şi 
resentimentele devin imposibile, adică să treacă într-un 
nou regim de existență. Etapa mecanicistă s-a încheiat. 

O observație interesantă: cei care urmaseră 
necondiționat instrucţiunile mele avuseseră rezultate mai 
slabe decât cei care se orientaseră nu spre formă, ci spre 
substanţă şi sens. Mulţi pacienţi m-au depăşit intuitiv în 
înțelegerea aprofundată a ceea ce este sufletul şi cum 
trebuie să se schimbe. Eu doar le-am indicat direcţia, iar 
ei, avântându-se înainte, au realizat mult mai mult decât 
mine. 

În primii mei ani de cercetare, îmi puneam speranţele 
în întregime în omul însuşi, în disponibilitatea lui de a se 
distanța, de a sacrifica, de a se căi, de a se ruga şi dea 
iubi. Dar se interpunea un motiv nebulos care împiedica 
în mare măsură însănătoşirea şi, mai târziu, studiind 
experiența ortodoxiei, am congştientizat deficienţele 
abordării mele. În ortodoxie există teza încrederii în 


Dumnezeu. Omul nu va putea face niciodată ceva singur, 
nu va putea face ceva personal, dacă nu este voinţa Celui 
Atotputernic. De aceea, lucrând cu sine, respectând 
poruncile, schimbându-şi caracterul, omul trebuie să 
aştepte şi îndeplinirea voinţei Divine, acordarea harului 
Divin. Cu înţelegerea clară a faptului că, orice eforturi ar 
depune omul, decizia finală va fi întotdeauna a 
Atotputernicului. Şi ea poate să nu corespundă absolut 
deloc logicii noastre, viselor şi speranţele noastre. 

Apoi mi-a devenit clară parabola lui Hristos despre 
lucrătorii în vie. Unii lucrau începând de dimineața, alții 
- de la prânz, iar alţii - deja spre apusul soarelui. Şi toţi 
primeau aceeaşi plată. Acest mare adevăr se regăseşte şi 
în hinduism de multe mii de ani. În textele vedice există 
un concept exprimat astfel: mila gratuită a lui Dumnezeu. 
Un om poate să-şi petreacă toată viaţa în asceză, să 
respecte cu stricteţe toate ritualurile şi să aducă sacrificii, 
să se roage constant, dar cu toate acestea să nu-i fie 
îngăduită atingerea energiei Divine. Altul, fără să depună 
cine ştie câtă străduință, în scurt timp poate obţine nu 
numai înalte recompense mai pentru suflet, dar şi 
dovezile exterioare, materiale ale binefacerii lăuntrice. 
Dumnezeu apreciază nu numai corpul nostru şi mintea 
ataşată acestuia. Rezultatele depind de starea acelor 
straturi ale sufletului, de care noi nici nu bănuim. Aceste 
straturi ascunse minților noastre sunt legate nu numai 
de trecut, ci şi de viitor. Este bine să înțelegem că, în 
simțământul de fericire, important nu este rezultatul, ci 
însăşi aspirația spre Creator şi unirea cu El. 


Gândirea păgână tranşează în două orice proces 
duplicitar, dezbină contrariile şi face lumea statică. 
Atunci, pentru om fericirea va fi, ori obținerea unui scop, 
ori drumul însuşi, deplasarea însăşi spre scop. Iubirea 
aduce cu sine înțelegerea inseparabilității contrariilor, 
conştientizarea  însemnătăţii simultane, atât a 
procesului, cât şi a rezultatului. Suntem fericiți atunci 
când iubim şi începem să ne schimbăm. Suntem fericiți 
atunci când ne-am schimbat şi vedem rezultatele. De 
fapt, suntem mereu fericiți, dar nu întotdeauna ştim asta. 

Fiecare boală şi problemă nu este doar o neplăcere. 
Este şi căutarea unor noi căi de dezvoltare, este şansa să 
simţim deficitul de iubire. În ultimă instanţă, este o şansă 
de a fi fericiți. 


Stimate Serghei Nikolaevici, vă salut! 

În septembrie 2005 (prin internet) şi în octombrie 
(în sala Casei de cultură „Gorbunov”, în prima zi a 
prelegerilor) v-am trimis o scrisoare în care vă 
întrebam: ce să fac cu capacităţile care mi-au apărut 
după ce am luat cunoştinţă de cercetările 
dumneavoastră? 

Aş vrea să vă împărtăşesc câteva observaţii. 

În octombrie 2005, nişte prieteni m-au rugat să 
ajut un băiat de 14 ani, care de copil suferea de 
enureză şi  migrenă, cu diagnosticul „defect 
congenital al sfincterului vezical”. Am stat de vorbă 
cu băiatul vreo două ore. După o zi a survenit o 
ameliorare bruscă, care persistă şi acum. 


Mama unui tânăr de 25 de ani, m-a rugat să ajut 
să-l salvăm de „mania jocurilor” - băiatul juca la ruletă 
şi la automate de 9 ani şi nu se putea opri. 
Conversaţia a durat aproape trei ore - el nu a jucat o 
lună, după care n-a mai rezistat. După o nouă discuţie 
de 2 ore, băiatul a revenit la normal: nu mai joacă, a 
returnat toate datoriile. 

Unei femei de 45 de ani îi fusese depistată o 
scădere bruscă a hemoglobinei. Repetatele discuţii cu 
ea au reuşit să ajute şi în acest caz - analizele au 
început să se îmbunătăţească. 

De ce vă scriu toate astea? Problema este că nu 
pot şi nu vreau să diagnostichez, întrucât nu sunt 
capabil de asta... Atunci se pune întrebarea: cum 
reuşesc, fără să ştiu motivul, să-i ajut? Ce îi vindecă? 
Poate e din mine? Probabil, cam aşa e. Dar important 
e că, discutând cu toţi aceşti oameni, eu le-am vorbit 
despre ceea ce am învăţat din cărţile dumneavoastră: 
de iubirea faţă de Dumnezeu, de nivelurile de fericire 
omenească, de valorile umane şi de agresivitate. 
Găseam şi dezbăteam exemple. 

Îmi este greu să trag concluzii, dar se pare că 
înţelegerea sinceră a tuturor acestor lucruri este ca o 
cheie universală, care, fără diagnosticare, deschidea 
lacătul şi începea vindecarea sufletului şi a trupului. 

Sper ca acestea să vă ajute în cercetare. 


Stimate Serghei Nikolaevici, vă salut! 


V-am scris mai demult despre multe cazuri unice 
de vindecare a oamenilor după metoda 
dumneavoastră, când, aducând omului informaţiile 
din cărţile dumneavoastră despre nivelurile fericirii 
omeneşti, despre cramponare, agresivitate, iubirea 
faţă de Dumnezeu şi aşa mai departe, parcă îl ajutam 
- şi el începea să se însănătoşească. 

Am menţionat dinamica pozitivă a tratamentului 
la o femeie de 45 de ani care suferea de anemie prin 
deficit de fier, diagnosticul căreia, potrivit diferiților 
medici era, din păcate, îngrijorător. În plus, îi mai 
fusese pus şi diagnosticul  fibrilaţie  atrială. 
Diagnosticul îi fusese pus pentru prima dată în august 
2005. Bazându-mă pe sistemul dumneavoastră, 
cauzele îmi erau mai mult sau mai puţin clare. Mai 
rămânea să-i prezint corect informaţia vie din cărţile 
dumneavoastră. 

Discutând mult împreună, am ajuns (după părerea 
noastră) la cauza esenţială a bolii ei, care în limbaj 
simplu arată astfel: oriunde şi întotdeauna ea se simte 
rea, vinovată de tot, cu toate consecinţele ce decurg. 
Din cauza aceasta nu avea dorinţa să trăiască. Culmea 
e că ea nu este în stare să jignească pe cineva şi, 
aşteptând aceeaşi atitudine din partea oamenilor, se 
consuma foarte mult atunci când cineva se purta 
altfel cu ea. Şi din cauza asta nu avea poftă de viaţă. 

A început să citească cărţile dumneavoastră, am 
discutat foarte mult şi ea a început să se schimbe. La 
început a fost foarte greu. Izbucnirile de emoţii 


negative readuceau la zero eforturile noastre, pe ea 
deseori o lăsau puterile şi aproape îşi pierdea 
cunoştinţa, dar încet-încet a început să se simtă mai 
bine, i s-a mai uşurat sufletul şi a devenit mai 
relaxată. În februarie 2006, rezultatele au arătat o 
anumită îmbunătăţire. Am continuat să studiem 
cărţile dumneavoastră, lucram mult. Şi aşa, în mai 
2006 analizele sanguine au arătat că totul se 
normalizase, mai mult decât atât - indicii crescuseră 
de trei ori şi asta în numai două luni! Şi cardiograma 
indica îmbunătăţirea semnificativă a activităţii 
cardiace. Acum, această femeie s-a schimbat mult, 
agresivitatea ei a devenit mult mai mică, dar 
cramponările n-au fost eliminate complet. Continuă 
să lucreze cu sine. 

Descriu totul atât de detaliat pentru că m-am 
confruntat pentru prima dată cu o boală atât de 
serioasă. 

Vă mulţumesc. 

Cu sincer respect. 


Activitatea cu care mă ocup este o încercare de a 
explora legile existenţei şi dezvoltării sufletului nostru. 
Fiindcă sufletul a apărut odată cu universul, legile lui de 
dezvoltare sunt identice cu legile universului. Sufletul 
nostru, aidoma universului, este unitar în spațiu şi timp. 
Dacă ne gândim, cele zece porunci date lui Moise 
reprezintă o condiţie pentru protejarea sufletul nostru de 
la distrugere şi o condiţie pentru asigurarea posibilității 


dezvoltării lui. De aceea, cele zece porunci au făcut pentru 
sănătate mult mai mult decât medicii întregii omeniri din 
ultimii trei mii de ani. Cunoaşterea legilor necesare 
pentru dezvoltarea sufletului este deja cel mai bun 
medicament. Dar această cunoaştere o poate primi doar 
omul care nu se dezice de iubire şi nu comite crime 
împotriva sufletului său, nu distruge moralitatea. De 
aceea, cel mai bun ajutor dat altui om, este să-l învăţăm 
să iubească, să sacrifice, să ierte. Să-l lauzi cu iubire şi 
să-l pedepseşti cu iubire. A ajuta omul să-l găsească pe 
Dumnezeu în sufletul lui, este aspiraţia terapeutului de 
profesie. 

Dar dacă obiectivul principal este învingerea bolilor, 
vindecarea deficienţelor fizice, atunci iubirea şi 
înțelegerea devin un mijloc şi atunci omul plin de 
compasiune care doreşte să ajute pacientul, e posibil să 
preia imperceptibil asupra sa problemele pacientului. Şi, 
ce e chiar şi mai periculos - asupra descendenților săi. 
Încă o dată vreau să subliniez: terapia este o ocupaţie 
foarte periculoasă. Fără o viziune şi un sistem corect de 
obiective, ajutorul aparent nobil şi altruist, poate genera 
ulterior probleme majore. 


Stimate Serghei Nikolaevici! 

După cumpărarea biletului pentru colocviu, fiul 
meu care are probleme (21 de ani) a visat: merge el pe 
un drum, iar în faţa lui - o adunătură de băieţi. Câţiva 
dintre ei se desprindeau din grup şi se apropiau în 
fugă de el ca să-l omoare. Fiul meu scotea un pistol, 


dar vedea că are puţine gloanţe, n-o să se descurce cu 
gloata şi trage în el însuşi. Ce ar putea însemna asta 
pentru el şi pentru mine? 


Înainte de participarea la colocviu, din cele mai 
profunde straturi ale subconştientului nostru încep să 
iasă la suprafață probleme. Decurge un proces de 
purificare a sufletului, el încearcă să se elibereze de 
agresivitate. Fiindcă în somn noi pătrundem în planurile 
subtile, unde timpul este comprimat, într-un minut 
putem vedea un eveniment care de obicei se derulează 
timp de decenii. 

În viaţa cotidiană, dacă mama urăşte sau condamnă 
oamenii imorali sau cu manifestări exterioare de 
agresivitate, această atitudine migrează în subconştientul 
copilului şi el, în sine şi (ară a bănui, urăşte şi condamnă 
toți oamenii din jur. lar cei din jur, reacționează şi devin 
tot mai agresivi față de fiul acestei femei - unii îl 
maltratează fizic, alții îl mint, îl trădează, se poartă 
nedrept cu el. indignarea şi nemulțumirea lui față de 
oameni, cresc. Imediat după ce aceasta coboară în acele 
straturi unde nu se mai ucide individul, ci întreaga 
umanitate sau întreaga viață de pe planetă, se 
declanşează un mecanism defensiv şi întreaga 
agresivitate se revarsă asupra autorului. După câțiva ani 
aceasta se poate manifesta sub forma decesului provocat 
de un traumatism cerebral sau a unui cancer fără cauze 
aparente. Sau îl atacă nişte huligani pe stradă, îl bat râu 
şi mai târziu moare în spital. Sau... sau... sau... 


Câteva decenii s-au comprimat în câteva secunde. 
Dacă trataţi corect acest avertisment, puteți modifica 
scenariul vieţii fiului dumneavoastră. 


Serghei Nikolaevici, mulţumesc! 

După apariţia primei dumneavoastră cărţi, viaţa 
mea a prins sens. Lucrez asupra mea. Confirm cu 
convingere că sistemul dumneavoastră este eficient. 

Explicaţi-mi vă rog de ce unii copii, mai ales 
băieţi, încep să vorbească târziu? 

Şi de ce unii oameni intră în comă sau în stare de 
inconştienţă înainte de moarte? Ce este asta - o pauză 
în care dilema între moarte şi continuarea vieţii poate 
fi rezolvată într-un sens sau în celălalt? Sau este dat 
pentru cei ce se află lângă muribund? 


Timpul este compus din două principii opuse, 
datorită cărora este posibilă evoluţia - masculină şi 
feminină, spirituală şi materială. Principiul masculin 
semnifică spiritualitatea, rațiunea, viitorul. Pentru 
formarea adecvată a copilului, se impune respectarea 
priorităților corecte în cunoaşterea lumii. Conştiinţa 
noastră este incredibil de fragilă şi limitată, imaginea 
autentică a lumii se ascunde în subcongştientul nostru, în 
sufletul nostru. De aceea, dacă copilul se naşte cu o 
activitate crescută a conştiinţei, or aceştia sunt de regulă 
băieții, imaginea lui despre lume se poate deplasa către 
straturile exterioare. Ea va fi deficitară şi agresivă. 
Atunci, natura cuplează un mecanism de protecție, 


frânând conştiinţa şi vorbirea. Energia se canalizează 
spre suflet, dezvoltarea emoţională se desfăşoară pe 
deplin şi sufletul copilului devine armonios. Cu cât 
tendința părinţilor spre criticism, teama de viitor, 
deznădejde, sentimentul de superioritate sunt mai mari, 
cu atât mai mare va fi dependenţa lor de viitor şi cu atât 
mai mult va fi frânată conştiinţa la copii lor. Atunci, la 
vorbirea întârziată se pot adăuga şi autismul, tulburări 
psihice, retardare, refuzul de a învăța, lipsa dorinţei de a 
realiza ceva în viață, renunțarea completă la ambiţie etc. 
Despre comă. Înainte de moarte, omul trebuie să se 
acordeze la veşnicie. Sufletul lui, aidoma picăturii 
desprinse din ocean, trebuie să se întoarcă în acel ocean 
primordial. Pentru aceasta, el trebuie să se debaraseze de 
tot ce s-ar opune acestei reuniri. lubirea ajută, dar 
blamarea, ura, pretenţiile împiedică. Şi, în ajutorul 
acestei tranziţii, deseori vine suspendarea forțată a 
conştiinţei. Cu cât mai repede reuşeşte omul să se dezică 
în subconştient de ataşamente şi să se concentreze 
asupra iubirii, cu atât mai uşor pot fi suprimate procesele 
legate de moarte şi comă. În această situaţie, starea 
interioară a rudelor şi a celor care sunt lângă el îi 
afectează foarte puternic starea. Este vorba în primul 
rând despre acordarea către iubire şi curățenie 
interioară. Şi invers - regretul, suferința, îngrijorarea 
pentru omul căzut la pat, tema pentru ce va fi, mâhnirea 
pentru moartea lui posibilă, pot numai să facă rău. 
Printre altele, mi-a venit în minte ceva curios. Înainte, 
în Rusia şi în Uniunea Sovietică, noii născuţi erau 


înfăşaţi strâns în scutece. Mai târziu a pătruns influența 
şcolii occidentale - părinţilor li se spunea că copilul 
trebuie să se mişte încă din primele zile ale vieții, că asta 
îi dezvoltă imunitatea, conştiinţa, în general îl face mai 
înzestrat. Trebuie să recunoaştem că medicina 
occidentală are dreptate. Alta este problema. Energia care 
până atunci fusese canalizată spre dezvoltarea sufletului 
la nivelul de profunzime şi frumuseţe al sentimentelor, 
această energie porneşte să dezvolte conştiinţa, 
capacităţile şi activitatea practică a copilului. În plan 
exterior, în acest sistem vedem numai plusuri. lar acum, 
decenii mai târziu, ne străduim să înțelegem de ce au 
început să se nască enorm de mulți copii cu probleme 
psihice. Noi uităm că este imposibil să păcălim natura. 
Dacă încercăm să mergem împotriva legilor pentru 
satisfacerea propriului egoism şi a avantajelor de 
moment, putem câştiga azi, dar pierdem mâine. 


Stimate Serghei Nikolaevici, 

M-am despărţit de omul iubit, s-a prăbuşit tot ce 
era în viaţa mea. Am pierdut dorinţa de viaţă, aproape 
că nu mă ridic din pat. Nu mă mai duc nici la biserică, 
am mers consecvent 5 ani. Cum să ies in criză? 
Ajutaţi-mă! 


Mesajul dumneavoastră arată starea totală de 
faliment în care vă aflați. Această situație vi se dă ca să 
înțelegeți că nu ați trăit cu iubire, ci cu plăceri şi pasiuni 
telurice. Iubirea nu poate falimenta. Iubirea este un 


sentiment etern. lar comunicarea, plăcerile, 
consumatorismul şi pasiunea carnală, sunt noţiuni 
efemere. Or, ca să punem iubirea pe primul loc, trebuie 
să pierdem periodic tot ceea ce fuzionează cu ea şi să 
vedem că orice fericire omenească nu poate fi 
permanentă. Într-o prelegere citam o expresie răspândită: 
„Iubirea trece cu anii” şi spuneam că nu este adevărat. 
Noi trecem, iubirea rămâne. 

O dată am primit un bileţel - un bărbat scria că este 
fericit numai pentru că femeia pe care o iubeşte, trăieşte 
şi există undeva pe acest pământ. Faptul însuşi de a 
putea iubi devenise pentru el o fericire imensă. lar faptul 
că dumneavoastră staţi deprimată în pat, semnifică 
protestul împotriva pierderii plăcerilor telurice, apărarea 
consumatorismului şi dezicerea de iubire, refuzul de 
principiu al sacrificiului. Or, fără sacrificiu nu există 
iubire şi credinţă, iată de ce nu vă vine să mergeţi la 
biserică. Aşa că pentru început trebuie să recunoaşteți 
falimentul concepţiei dumneavoastră despre fericire, iar 
după aceea să vă sculați din pat şi să vă duceți la biserică. 

Probleme trebuie să fie, fără ele nu este dezvoltare. 
Totul depinde de energetismul nostru. Dacă el e este 
precar, atunci problemele ne târăsc după ele ca pe un om 
legat cu hamuri după căruţă. Acest om se târăşte pe 
pământ şi suferă îngrozitor. Dacă energetismul este mai 
mare, atunci putem să ne ridicăm în picioare şi să 
alergăm după căruță. Şi suferinţă va Pi mai mică. Dacă 
energetismul este şi mai mare, atunci deja putem să ne 
dezlegăm şi să alergăm înaintea căruței. V-am expus trei 


puncte de vedere asupra uneia şi aceleiaşi probleme. 
Diferenţa este starea noastră interioară. Aşa că unii se 
lamentează, blestemându-şi soarta, şi se roagă toată 
viața. Alţii încearcă să facă ceva, dar uneori cad şi se 
târăsc pe drumul vieţii în depresie. Iar ceilalți, vor să se 
dezvolte şi merg constant înainte. Pentru ei, problemele 
devin posibilități de dezvoltare. 


Scumpul nostru Serghei Nikolaevici! 

Mai explicaţi o dată, vă rog, cum să mă învăţ să 
nu confund simţământul de iubire Divină cu înaltele 
sentimente umane? 

Cum să conciliez simultan în suflet două 
sentimente opuse? Cu mintea înţeleg totul, dar... Vă 
rog să vorbiţi despre asta mai detaliat. 

Dumnezeu să vă ajute! 


Dacă iubiți omul când vă dă fericire, aceasta este 
dragoste omenească. Dacă continuaţi să-l iubiți atunci 
când prin el vin nefericiri, sunteţi deja mai aproape de 
iubirea divină. Dumnezeu nu depinde de nimic. Nici 
iubirea, prin urmare, nu poate depinde de nimic - nici de 
bani, nici de frumuseţe, nici de dreptate, nici de putere 
sau de bunătate. Dar distincția nu se poate face pur şi 
simplu într-o clipită. 

Dacă aspiraţi continuu spre iubirea Divină, acest 
simțământ va începe să se dezvăluie treptat în sufletul 
dumneavoastră. 


Stimate Serghei Nikolaevici! 

De peste 30 de ani sufăr de bulimie, soțul meu e 
homosexual. Fiii noştri ar putea avea şanse să fie 
sănătoşi şi armonioşi? 

Cu iubire. 

Ataşamentul excesiv față de alimente, dă naştere la 
bulimie, obezitate, diabet. Ataşamentul excesiv față de 
sex, dă naştere la  impotență, perversiuni, 
homosexualitate. Spuneam că, în plan subtil, hrana şi 
sexul arată la fel - este perpetuarea vieții. Trebuie să 
înțelegem că ataşamentul excesiv de puternic față de 
corp, sub formă de hrană şi de sex, este un mecanism de 
protecție. Sufletul, dacă s-a ataşat prea mult de teluric, 
încercând să se purifice, transferă ataşamentele în 
straturile exterioare. Şi atunci apare ataşamentul față de 
conştiinţă sub formă de trufie, sete de putere, de 
superioritate față de alții sau de divinizare a nevoilor 
trupeşti, sub formă de hrană şi sex. 

De aceea puteți începe prin a se abţine de la mâncare 
şi sex, dar cu înţelegerea clară a faptului că, fără să vă 
faceți ordine în suflet, încercările exterioare nu vor avea 
cine ştie ce succes. Aici e nevoie de dragoste, credință, 
rugăciune. Dacă această direcție va rezista cel puțin 
câţiva ani, atunci copiii pot fi sănătoşi. Direcţia în care 
merg sufletele părinților înainte de conceperea copiilor, 
poate compensa probleme foarte grave, transmise de la 
predecesori. 

Nu reuşesc să mă descurc cu idealurile. Vreau să 
iubesc un bărbat pentru intelectul şi frumusețea pe care 


le posedă. Am încercat în toate felurile. Nu merge 
nicicum. 

Dacă vreţi sa iubiți un bărbat pentru intelect şi 
frumuseţe, iubiți-l cât vreţi. Îl mai puteţi iubi şi fiindcă e 
sexy şi are mulți bani. Puteţi iubi pentru că are un 
serviciu bun şi are o voință puternică şi e deştept. Puteţi 
iubi fiindcă el ştie să iubească. Fiindcă dragostea lui nu 
depinde de nimic. 

Pur şi simplu, în sentimentul de dragoste trebuie să 
existe un sistem de priorități. Spuneţi, aţi iubi sacoul pe 
care l-a lăsat bărbatul iubit, plecând la serviciu? Veţi avea 
sentimente foarte călduroase față de acel sacou, dar ar fi 
greu să le numiţi dragoste. Aţi spune că acest sacou vă 
place, că vă face plăcere să-l priviţi, că vă bucură să ţineţi 
acest obiect în mână, că încercaţi un sentiment de 
fericire, amintindu-vă că acest sacou a fost îmbrăcat de 
omul drag. Dar dacă bărbatul schimbă acest sacou cu 
altul, dragostea dumneavoastră va muri? Şi ce atitudine 
o să aveți față de noul lui sacou? La început - niciuna, 
fiindcă încă nu îl asociaţi cu bărbatul iubit, dar pe urmă, 
când se formează asociația, veți transmite acelui sacou o 
parte din dragostea dumneavoastră. 

Orice am iubi şi pe oricine am iubi, de fapt noi îl 
iubim pe Creator. Şi o parte din iubirea față de El o dăm 
sufletului omului - precum hainei pe care o îmbrăcăm cel 
mai mult. După aceea - spiritului, rațiunii omului. 
Această „haină” se poartă puţin - o singură viață. O altă 
porţie de iubire o dăm corpului omului drag. Dar corpul, 
în medie, o dată la 7 ani se distruge şi se înlocuieşte cu 


altul. Ei, o parte din iubire poate ajunge chiar la sacou, 
pe care bărbatul iubit îl schimbă la 2-3 ani. Dar, orice am 
iubi, noi de fapt îl iubim pe Dumnezeu în toate. Pur şi 
simplu, în suflet Divinuleste mai mult decât în sacou. Or, 
desigur, noi trebuie să ne iubim întregul mai mult decât 
partea. 

Problema e că sentimentul nostru de dragoste 
urmează direcția principală a vieții noastre. Dacă pentru 
dumneavoastră principalul este obiectivul material, veți 
iubi un om cu bani. lar el ulterior va pierde aceşti bani. 
Dacă iubiți un bărbat frumos şi viril, el se va urâţi şi va 
deveni impotent. Dacă cele mai important pentru 
dumneavoastră sunt valorile spirituale, veți iubi un om 
inteligent, volitiv, capabil, dominant. Şi îi veţi transforma 
într-un leneş, prost şi ratat. Dacă pentru dumneavoastră 
esențţialul este sufletul şi veţi iubi bărbatul pentru că e 
bun, tandru şi grijuliu, îl veţi transforma într-un om 
aspru, egoist şi lipsit de suflet. 

Dar dacă pentru dumneavoastră omul drag este un 
mijloc de a-l iubi pe Dumnezeu, dacă iubiţi partea veşnică 
a sufletului lui mai mult decât pe cea perisabilă, 
omenească, iubitul dumneavoastră va fi şi bun, şi 
deştept, şi frumos, şi prosper. 

Pentru aceasta, trebuie să învăţaţi să iubiți. 

Să respectaţi poruncile. 

Să vă realizați dorinţele, dar şi să vă abțineți. 

Să iertați şi să sacrificați. 

Să educați cu fermitate şi cu blândeţe. 


În orice fracțiune de secundă să simţiţi nevoie de 
iubire în suflet şi să aspiraţi spre iubire. 

Atunci când acest proces se va accelera şi se va 
consolida independent, atunci, chiar dacă la nivel 
exterior, conştient, iubiți omul numai pentru că este 
spiritual şi frumos, iubirea dumneavoastră nu-l va ucide. 
Şi, respectiv, nu veți fi nevoită să răspundeți pentru 
această crimă. 


Serghei Nikolaevici! 

O întrebare cam şugubeaţă. După ce am ascultat 
înregistrarea de la colocviu, am rupt două umbrele, 
am spart aproape toate paharele şi farfuriile şi ne-a 
torturat invazia moliilor de bucătărie. 

Comentati, vă rog, situaţia. 


Ce-aş putea avea de comentat? Îmi pare rău. Soarta, 
deocamdată în joacă, vă semnalează unele probleme. Nu 
ştiţi cum ni se răspunde uneori la telefon: „Aşteptaţi, 
aşteptaţi, aşteptaţi...” 


În ultimii 4-5 ani, la mine şi la mulţi cunoscuţi, 
primăvara (în mai) apare o afecţiune alergică, foarte 
asemănătoare cu răceala: ne curge nasul, strănutăm, 
avem o durere acută de ochi, dureri în gât, cu 
extindere spre urechi. De ce este legat, asupra cărui 
aspect trebuie să lucrăm? 


Acum au intervenit multe procese care implică 
omenirea ca organism unitar. Alergia face ca lumea să 
pară fadă, reduce ataşamentul de viață. Aceasta poate fi 
pregătirea pentru o noua ideaţie şi un nou nivel 
existențial. Când postim, dezicându-ne, precum şi când 
ne  torturează alergia, procesele care au loc în 
subconştient sunt similare. Ne vine mai uşor să iubim. 


Concluzii 


„Fiţi dar înţelepţi ca şerpii şi nevinovaţi ca 
porumbeii!” - a spus Hristos ucenicilor săi. Înţelepciunea 
şarpelui şi nevinovăția porumbelului, se pot reuni doar în 
sufletul în care sălăşuieşte iubirea. Pentru alți oameni, 
nevinovăția şi delicatețea sunt forme de slăbiciune şi de 
subordonare. lar duritatea şi severitatea - un model de 
urmat. 

Dumnezeu stă în mijloc, iar diavolul - pe margine, 
spuneau bătrânii. A merge pe drumul de mijloc, fără 
iubire nu se poate. Pentru păgân, toată viața este o 
trecere de la o extremă la alta. Pentru el, materialul şi 
spiritualul sunt contrarii ireconciliabile. Acest om poate 
fi spiritual doar în mizerie. Puternic poate fi doar în 
bogăție şi stăpânire. Dacă sufletul funcționează precar, 
materialul şi spiritualul devin contrarii. Omul cade ori în 
gelozie, ori în trufie. 

Recent, la un colocviu, o doamnă mi-a scris o 
scrisoare uimitoare. Tatăl ei încercase să înceapă o 
afacere, dar nu ieşise nimic. Mai târziu, ea s-a gândit să- 


şi încerce puterile în sfera respectivă - a renunțat la orice 
altceva şi s-a dedicat în întregime acţiunii începute. Şi 
dintr- odată, fără vreun motiv evident, tatăl ei a început 
să se simtă rău. Au făcut analize şi fiica a aflat 
consternată că tatăl ei avea un diabet sever - pancreasul 
nu mai producea deloc insulină. Fiica a simţit intuitiv că 
ar putea avea o legătură cu activitate ei. S-a hotărât să 
vină la colocviu şi să-mi pună această întrebare în scris. 

Când am încercat să văd ce se întâmplă în plan 
subtil, am înţeles ce se întâmplase. În trecut, tatăl nu 
putuse accepta loviturile destinului. El regreta trecutul, 
deseori era nemulțumit de el însuşi, nu putea ierta 
nedreptăţile şi  trădările. Nereuşita planurilor şi 
speranțelor a dat naştere în sufletul lui unui protest 
colosal, nicicum nu a putut accepta pierderea viitorului. 
Şi de aceea dependenţa lui de aspectele spirituale era 
prea mare. Dezvoltarea unei afaceri necesita intuiție, 
voinţă, ştiinţa conducerii şi fireşte că încercarea de a 
începe o afacere personală s-a soldat cu eşec. Dependenţa 
de aspectele spirituale s-a amplificat brusc şi trufia a 
atins nivelul letal. 

Subconştientul a declanşat sistemul defensiv - fără 
să bănuiască, el luase decizia cea mai proastă. Şi, la urma 
urmelor, încercările lui au eşuat. Apoi, fiica lui s-a apucat 
de afacere şi în subconştientul ei dependenţa de mental 
a devenit mortală. Şi, ca să salveze fiica, subconştientul 
tatălui a restabilit echilibrul mergând în cealaltă extremă 
- trufia a devenit invidie, o invidie tot de nivel letal. Atâta 


doar că, în loc de moarte, a venit o boală incurabilă sub 
formă de diabet. 

„Şi din cauza înmulţirii fărădelegii, dragostea celor 
mai mulți se va răci” - Hristos a rostit aceste cuvinte 
acum vreo două mii de ani. Dacă sufletul e pustiit de 
pierderea iubirii, atunci familia sănătoasă şi munca 
intensă, interesantă pot deveni un lux interzis. 
Dezintegrarea familiilor, precum şi refuzul crescând de a 
munci, sunt dovezi involuntare ale sărăciei sufletului 
nostru în prezent. 

Vine sfârşitul lumii. Pe urmă va fi o nouă lumina şi o 
lume nouă. Şi o nouă conştiinţă. Oamenii vor fi înţelepţi 
ca şerpii şi nevinovaţi ca porumbeii. Legea negării negației 
descrie mecanismul dezvoltării. Ca să apară noul, viața 
în vechea formă trebuie să devină imposibilă. 

Ca sa apară spicul, bobul trebuie să moară, aşa cum 
a spus întemeietorul noii gândiri. Ca să se nască noul, 
trebuie să moară vechiul. 

Cu cât sufletele noastre vor fi mai deschise pentru 
dragoste şi credință, cu atât mai uşor şi mai puţin 
dureros se va naşte noua gândire. Nu am nici-o îndoială 
că dragostea şi credinţa vor veni. Rămâne să aspirăm la 
ele şi să sperăm. 

